
CUVINT INAINTE 


Orientarea către o apicultură intensivă, în măsură să asigure 
produse apicole în cantităţi tot mai mari, impune degrevarea familiilor 
de albine de tot ce le împiedică să se dezvolte și să lucreze la capacitatea 
lor maximă. Faptul că și la aceste vieţuitoare se întîlnesc o serie de boli 
care le reduc potenţialul productiv a obligat specialiștii să-și îndrepte 
mai mult atenția spre problemele de patologie apicolă. Pe această linie 
țara noastră și-a adus o contribuţie importantă, atît direct, prin reali- 
zările laboriosului Institut de cercetări pentru apicultură, cit şi 
indirect, prin simpozioanele (la Merelbeke pentru nosemoză, la Sofia și 
Lunz am See pentru varrooză) organizate de președintele APIMONDIEI. 
Aceste progrese se cer însă valorificate cît mai deplin, în care scop este 
necesar ca ele să fie popularizate în masa apicultorilor, să fie îmbrăcate 
intr-un limbaj care să le confere o cit mai largă accesibilitate, să fie 
transpuse în recomandări utile. 

Lucrarea de față îndeplinește aceste deziderate și nu numai atit. 
Om de știință și apicultor totodată, autorul reușește să aducă o valoroasă 
contribuție la actualizarea literaturii autohtone de specialitate, trecînd 
prin filtrul experienței proprii cele mai importante și mai noi materiale 
apărute în publicațiile de peste hotare și adaptind principiile generale 
terapeutico-profilactice atit la condiţiile — cu totul speciale — ale api- 
culturii moderne, cît și la cele ale familiei de albine, ca organism social 
cu rază mare de deplasare. Datorită acestei contribuţii, descrierea diver- 
selor boli ale albinelor cîștigă în conținut, tematica se îmbogățește cu 
unele capitole de mare actualitate (întărirea rezistenţei naturale a mate- 
rialului biologic apicol, utilizarea raţională a medicamentelor, folosirea 
plantelor medicinale în combaterea bolilor la albine, legislaţia apicolă 
etc.), întregul ansamblu de elemente ce concură la asigurarea sănătății 
albinelor fiind prezentat de o manieră practică și realistă. 

Este deci o lucrare vastă, scrisă pentru omul iscoditor al tainelor 
albinelor, în care atit cel ce vrea mai mult cit și cel ce vrea să rămină 
doar cu esențialul găsește ce-i trebuie. De aceea apreciez că ea va con- 
Stitui un ajutor prețios în activitatea medicilor veterinari, inginerilor 
zootehniști și tuturor celor care se ocupă cu apicultura în țara noastră. 


Dr. GAVRILĂ POPA 
asa Prorector al Institutului Agronomic București 

INTRODUCERE 


Apicultura actuală se practică în condițiuni diferite și, de ce n-am 
spune-o, mai dificile decit în trecut. Numărul familiilor de albine a 
crescut, stupinele mici cedează locul stupinelor mari de tip industrial, 
flora spontană a fost înlocuită prin masive melifere distanțate între ele 
în timp şi spațiu, noțiunea de rentabilitate apicolă este din zi în zi mai 
strîns legată de stupăritul pastoral, fără să mai vorbim de chimizarea 
agriculturii, care şi ea își pune amprenta asupra stupăritului de azi. 

De notat însă, că noile condiţii în care se practică apicultura au 
produs mutații importante şi în patologia apicolă, ultimii 15 ani fiind 
caracterizați prin cea mai accentuaţă evoluție din acest punct de vedere. 
Pozitiv a fost faptul că prin utilizarea antibioticelor cu spectru larg de 
acţiune bolile bacteriene şi virotice au retrocedat mult în ierarhia gra- 
vităţii, combaterea lor nemaifiind o problemă. Ca urmare, unele din 
acestea au fost scoase din grupa bolilor supuse restricţiilor sanitar-vete- 
rinare (puietul în sac), iar la altele — loca americană, loca europeană — 
perioada de carantină s-a redus de la un an la 60 şi, respectiv, la 30 de 
zile. In schimb, tot în ultimul timp s-a înregistrat o exacerbare a bolilor 
micotice și parazitare. Gantonată mult timp în apusul Europei, ascosferoza 
(puietul văros) s-a exţins de o manieră spectaculoasă, atit în răsăriţul 
acestui continent, cît şi pe continentul american, semnalindu-şi pre- 
zența în toate stupinele din zonele nou afectate. Nosemoza, deşi ținută 
în șah ca manifestări clinice cu ajutorul fumagilinei, a fost depistată 
sub formă latentă în toate țările cu apicultură dezvoltaţă într-un pro- 
cent deosebit de mare (80% din stupine şi 40% din stupi); procent 
care ar atinge probabil limița maximă dacă diagnosticul ar fi stabilit 
eu o aparatură mai perfecționată (microscop electronic de ex., care să 
surprindă nu numai sporii ci şi fazele intermediare de dezvolţare ale 
parazitului). Din Orientul Extrem varrooza a migrat pînă în mijlocul 
Europei, făcînd şi salturi pină în continentele african și sud-american. 
Pină în prezent, principalele întrebări care se puneau într-o ast- 
fel de situație erau: „ce a determinat apariţia şi ce a favorizat extin- 
derea acestor boli“, ştiut fiind că elucidarea acestor chestiuni oferea și 
premizele stabilirii metodologiei de combatere, respectiv de distrugere a 
agentului cauzal prin tratament medicamentos şi de împiedicare a răspin- 
dirii lui. prin suprimarea tuturor posibilităţilor de care dispune în acest sens. 

În noua conjunctură ce caracterizează apicultura actuală şi în care 
evoluează fenomenul patologic, o asifel de optică nu mai satisface. Este 

cerţ că marile aglomerări apicole (mii de familii de albine, fiecare for- 
mată din zeci de mii de indivizi, care zboară pînă la zece km depărtare 
şi sug nectarul aceloraşi flori) favorizează apariţia uneia sau alteia din 
bolile transmisibile ; însă stupinele industriale sînt formaţiuni necesare, 
încadrate organic în ansamblul agriculturii socialiste. 

Este de asemenea neîndoielnic că stupăritul pastoral, antrenînd 
vehicularea pe sute de km a zeci de miliarde de albine (numai în țara 
noastră), reprezintă principalul mijloc de difuzare a bolilor, însă acest 
mod de stupărit este o practică inevitabilă, pentru o mare stupină. 

Este adevărat că agenții patogeni ai nosemozei și puietului văros 
sint cunoscuți, însă omniprezența acestor agenţi, în natură și în stupi, 
precum și invulnerabilitatea față de medicamente a formelor lor de 
rezistență minimalizează eficacitatea tratamentelor sau, în cel mai fe- 
ricit caz, obligă la medicaţii permanente, cu toate consecințele negative. 

Ieşirea din impasul acestor realităţi, de natură să-i pună în 
încurcătură nu numai pe apicultori ci şi pe specialişti (mai ales cînd 
stupina este afectată concomitent de mai multe boli care toate reclamă 
tratament general), este posibilă numai prin adoptarea unei noi linii de 
conduită în combaterea bolilor la albine și anume axarea activității de- 
puse în acest sens pe întărirea rezistenței naturale a familiei de albine şi 
restringerea actualei tendinţe prioritare de distrugere, cu mijloace tera- 
peutice, a agentului patogen numai la bolile cu un caracter net de invazie. 

Fără a îi aşa de categoric ca dr. Rousseau (regretatul condu- 
cător al comisiei de patologie a APIMONDIEI) care obişnuia să spună 
că „agentul patogen nu inseamnă nimic, terenul este totul“, mărturi- 
sesc că rezistenţa naturală a familiei de albine, mă impresionează, așa 
cum numai un fenomen uimitor, aproape miraculos, ar putea să o facă. 


Este motivul pentru care capitolul de profilaxie din prezenta lucrare se 
ocupă in principal cu studiul factorilor care au asigurat pe vremuri această 
rezistenţă, urmărind ca din confruntarea trecutului cu prezentul să rezulte 
măsurile ce ar putea apropia această însuşire de valoarea ei inițială. 

În rest, m-am străduit să ofer cititorilor indicaţii cit mai practice 
privind diagnosticul şi combaterea bolilor pe deplin cunoscute, iar în 
privința bolilor despre care ştiinţa nu şi-a spus ultimul cuvint am cău- 
tat să expun cit mai pe larg rezultatul cercetărilor întreprinse pină în 
prezent, supoziţiile emise în legătură cu originea acestor boli și apre- 
cierile asupra tratamentelor încercate, în scopul ca apicultorii, cu ex- 
periența pe care o au şi prin observaţiile permanente pe care le fac, să 
poată verifica, confirma sau infirma aceste rezultate sau teorii. De ase- 
menea, am încercat să sistematizez şi să dimensionez cuprinsul în func- 
ție de importanța practică a capitolului sau bolii respective (chiar dacă 
pe alocuri am venit în conflict cu tradiţia) și tot în scopul unei cit mai 
depline utilități am adăugat şi prevederile legale ce reglementează apă- 
rarea sănătăţii familiilor de albine. 

Ţin să mulțumesc în încheiere dr. doc. M. Marin, şeful laboratorului 
de patologie apicolă din I.C.P.A. București și dr. P. Agachi, din cadrul 
aceluiaș laborator, pentru contribuția adusă la ridicarea nivelului tehnic 
Şi, respectiv, la ilustrarea acestei cărți. 

NOȚIUNI SUMARE DE PATOLOGIE GENERALĂ 


Majoritatea bolilor la albine sint determinate, ca şi la celelalte 
specii de animale, de diverse minuscule viețuitoare, ce se înmulțesc în 
interiorul sau la exteriorul organismului și se hrănesc pe seama aces- 
tuia, provocînd leziuni anatomo-patologice și dereglări funcționale, care 
adesea antrenează moartea individului. În limbaj medical aceste vie- 
tăți sînt denumite agenți patogeni, agenţi etiologici sau agenți cauzali. 
Astfel, loca americană, loca europeană,  paratifoza şi septicemia sînt 
produse de o bacterie (boli bacteriene); puietul în sac, paralizia, boala 
neagră au la origine un virus (boli virotice); puietul  văros, puietul 
pietrificat, melanoza sînt cauzate de o ciupercă (boli micotice); iar no- 
semoza, amibiaza, acarapioza, varrooza şi brauloza au drept cauză deter- 
minantă un parazit (boli parazitare). 

Unele dintre microorganismele patogene trăiesc în mod curent în 
corpul albinei și numai în anumite împrejurări devin vătămătoare. Al- 
tele pătrund din afară, datorită contactului — direct sau indirect — cu 
alte albine şi își încep imediat acțiunea invadatoare, sau așteaptă, pen- 
tru a se înmulți, o scădere a forțelor organice de apărare. În ce pri- 
veşte forţele organice de apărare ale albinei, unele din ele sint funcţii 
ale unor organe specializate în acest sens, moștenite ca atare, altele 
sînt elaborate în cursul vieţii la contactul cu agenţii patogeni, iar al- 
tele sînt împrumutate din afară, din arsenalul plantelor. 

Cunoaşterea, în linii mari, atît a agenţilor patogeni, cit și a mij- 
loacelor organice de apărare se impune ca o necesitate, ținînd seama că 
este vorba de principalii factori aflați în conflict și că bolile pe care 
ne-am propus să le studiem nu sînt decit o rezultantă a acestui conflict. 


AGENŢI PATOGENI 


Bacteriile sint organisme microscopice formate dintr-o singură 
celulă, fără nucleu distinct (prin metode speciale de colorare au fost 
puse în evidență formații cromatice, care ar putea fi considerate drept 
nucleu). Din punct de vedere al formei ele pot fi sferice-coci, cilin- 

drice-bacili, încurbate-vibrioni sau spirale-spirili sau spirocheţi (fig. 1). 
Unele sînt imobile, altele se mișcă cu ajutorul cililor sau flagelilor, pre- 
lungiri protoplasmatice cu aspect de firișoare ondulate, lungi și subțiri. 
Unele trăiesc izolate, altele sînt grupate două cite două — diplococi, 
diplobacili —, patru cite patru — tetracoci, tetrade —, în grămezi — 
stafilococi — sau în lanţuri — streptococi (fig. 2). 

Bacteriile se înmulțesc prin diviziune directă (sciziparitate), corpul 
lor împărțindu-se în două jumătăţi, iar acestea iarăşi în două, fapt ce 
permite ca în citeva ore să ia naştere mii de ființe asemănătoare, în 
cazul cînd ele beneficiază de hrana şi temperatura necesară. Ca ali- 
mentație, unele din ele sînt heterotrofe, respectiv utilizează ca hrană 
numai substanţe organice, din cauză că nu au capacitatea de a sinte- 
tiza aceste substanțe pe seama celor anorganice, altele sint autotrofe, 
avînd posibilitatea să-şi realizeze materia organică necesară prin prelu- 
crarea substanţelor anorganice : bioxid de carbon, săruri minerale, apă 
etc. Hrănirea se face prin osmoză, fenomen prin care elementele nutri- 
tive trec din soluţia în care înoată bacteriile în corpul acestora (care 
conține cca 80%, apă) prin membrana permeabilă, datorită diferenței 
de presiune a celor două lichide. Rezultă deci că în lipsa apei bacte- 
riile nu se pot hrăni, de unde se poate trage concluzia că lupta împo- 
triva umidițății este o metodă de luptă împotriva bacteriilor. În ce 
privește respirația, unele au nevoie de oxigen (bacterii aerobe), altele 
nu numai că se pot lipsi de el ci, mai mult, nu se pot dezvolta decit 
absența lui (bacterii anaerobe). i 





Fig. 1. Forme de bacterii: a — coci; Fig. 2. Grupări de bacterii :8 — diplo- 
b — bacili; c — spirili; d — vibrioni coci ; b — tetracoci; c — stafilococi ș 
& — streptococi 


Temperatura înaltă, razele solare, diferite substanţe chimice au e 
acțiune distrugătoare asupra bacteriilor. Pentru a supraviețui atunci 
cind se găsesc în condiţii nefavorabile, unele bacterii dau naștere la 


spori, formațiuni rotunde sau ovale, situate la capătul sau la mijlocu! 
celulei bacteriene (fig. 3). Rezistenţa sporilor la acțiunea agenților fi- 
zici sau chimici este foarte mare, unii dintre ei păstrindu-și viabilitatea 
timp de zeci de ani (ex. sporii B. larvae, agentul cauzal al locei ame- 
ricane). Cînd condiţiile  redevin 
favorabile, sporii  germinează și 
dau naştere la noi corpuri bacte- 
riene, care încep să se înmul- 
țească şi să-şi exercite acțiunea 
vătămătoare asupra organismului 
gazdă. Datorită funcţiei pe care o 
îndeplinesc, forma  sporulată a 
bacteriei este denumită formă de 
rezistenţă, iar cea nesporulată se 
numeşte formă vegetativă, de în- 
mulțire. 

Bacteriile pot fi eultivate în 
laborator prin crearea pentru fie- 
care specie în parte a celor mai 
favorabile condiţii, sub raportul | Q i 
hranei şi respirației (mediu de îi 
cultiată), Culturile bacteriene sînt îi: Sieu. aut ide cdti 
necesare pentru studierea cauze- tral nedetormant ; b — spor deformant : 
lor care favorizează sau inhibă c — spor subterminal; d— spor termina: 
dezvoltarea bacteriei respective, 
testarea unor medicamente noi, prepararea de seruri şi vaccinuri, sta- 
bilirea diagnosticului bolii (diagnostic cultural, pus pe baza aspectului, 
mirosului etc., al culturii bacţeriene, sau diagnostic experimental, sta- 
bilit prin încercarea de a reproduce boala la animale din aceeași specie) 

Virusurile sînt cele mai mici și mai simple forme de viață. Dacă 
bacteriile se măsoară în microni (a mia parte dintr-un milimetru), vi- 
rusurile se măsoară în milimicroni (a mia parte dintr-un micron). Ele 
sint așa de mici încît nu pot fi văzute la microscopul obișnuit ci numai 
la microscopul electronic, care măreşte imaginea pînă la 200 000 deori. 
Se mai numesc şi virusuri filtrabile, prin faptul că, datorită Gimensiu- 
nilor reduse, trec prin filtrele care rețin bacteriile. În ce privește con- 
formația, virusul nu este format dintr-o celulă cu protoplasmă, mem- 
brană și eventual cu nucleu, ci numai dintr-un grup de molecule de 
acizi nucleici, înconjurat de un oarecare înveliș proteic; fapt ce arată. 
între altele, că viața începe dincolo de celulă, respectiv în forme pre- 
celulare. El este lipsit de asemenea şi de fermenți, fiind nevoit să fo- 
losească echipamentul enzimatțic al gazdei pentru a-şi sintetiza sub- 
stanţele nutritive. 

Mulţiplicarea virusului în organism produce perturbări mai mult 
sau mai puțin grave, însă specifice. Faptul că fiecare virus produce 
simptome și leziuni ti alin Ea, ru caracteristice ușurează  diag- 
nosticul virozei pe care o provoacă. În celula infectată, în jurul sau în 
interio:ul nucleului ei, apar de regulă niște formațiuni de asernenea 

caracteristice, numite incluzii celulare, care ajută la identificarea viru- 
surilor. După distrugerea unei celule, particulele virale se fixează pe o 
altţă celulă din țesutul pentru care are preferinţă, tabloul patologic am- 
plificîndu-se proporţional cu multiplicarea acestor particule. 

Agenţii fizici şi chimici exercită o acţiune nocivă asupra virusu- 
rilor. Astfel, căldura umedă de 55—60"C omoară majoritatea virusuri- 
lor în 10—30 minute. Cînd particulele virale sint înglobate în materii 
uscate este necesară o temperatură de 100“C pentru a le distruge. Lu- 
mina solară le omoară în 1—6 zile vara şi într-un timp de zece orimai 
mare iarna. Sub acţiunea soluţiei de sodă caustică sau de formol 2% 
majoritatea virusurilor nu rezistă mai mult de 10 minute. 

Paraziţii sînt fiinţe animale sau vegetale care trăiesc pe seama 
altor vieţuitoare, cărora le provoacă daune, boli sau chiar moartea. În 
organismul animal ei pot să se hrănească cu substanţele digerate din 
intestin, cu singele sau cu substanţele rezultate din țesuturile distruse. 
După locul unde parazitează, se împart în două categorii: ectoparaziţi, 
care se dezvoltă la exteriorul organismului (Braula coeca, Varroa 
jacobsoni) și endoparaziţi, care se dezvoltă în interiorul organismului 
(Nosema apis, Malpighamoeba mellifica). Unii dintre ei sînt paraziți per- 
manenţi, petrecîndu-și întreaga viață în aceeași gazdă, sau temporari, 
cînd parazitează numai într-o anumită fază a metamorfozei lor. 

Fixarea şi dezvoltarea paraziților în organismul gazdă constituie 
procesul de invazie. Se numeşte invazie intensivă gradul de acumulare 
al parazitului în familia de albine şi extensivă gradul de răspindire al 
paraziţilor la familiile de albine dintr-un anumit teritoriu. Intensivita- 
tea poate fi slabă, medie sau masivă, în timp ce extensivitatea se ex- 
primă în procente de familii contaminate. 

Invadarea organismului cu paraziți animali se numește infesta- 
ţie, în timp ce invadarea organismului cu bacterii patogene, precum şi 
reacția organică la această agresiune poartă numele de infecție. Acțiu- 


nea paraziţilor poate fi : spoliatorie — de sustragere din hrana, sîngele 
sau țesuturile gazdei —, mecanică — de obstrucție, compresie, perfo- 
rare sau traumatizare —, iritativă — de iritare și consecutiv de infla- 
mare —, toxică — de intoxicare, datorită exotoxinelor eliminate de 


paraziți în timpul vieţii şi a endotoxinelor eliberate de ei după ce mor, 
prin descompunerea corpului lor. 

Ciupercile, numite şi fungi sau micete, reprezintă un grup de 
viețuitoare foarte diferite ca înfățișare (se cunosc pînă în prezent cca. 
200 000 specii), dar care au o structură organică tipică, formată din- 
tr-un aparat vegetativ şi un aparat de reproducere. Unele ciuperci sînt 
folosite ca alimente, din altele se extrag anțibioticele. Pe noi ne inte- 
resează acele ciuperci microscopice care acţionează nociv asupra oame- 
nilor sau animalelor. Denumirea de micete se datorează faptului că 
aparatul lor vegetativ se compune dintr-un miceliu sau tal. Privit la 
microscop miceliul apare format din numeroase firișşoare (filamente) 
numite hife, împletite între ele ca o țesătură. O astfel de hifă este con- 
stituită dintr-o membrană în formă de tub, avind în interior o masă 
protoplasmatică, fragmentată prin pereți transversali (septe) într-o se- 

rie de porţiuni prevăzute fiecare cu mai mulţi nuclei, ceea ce consti- 
tuie o caracteristică pentru ciuperci. 

Înmulțirea micetelor se face pe cale asexuată sau sexuată. În 
primul caz apariţia unor noi indivizi se realizează fie prin înmugurire, 
fie prin spori. În cazul înmulţirii sexuate, oul din care va lua naștere o 
nouă ființă rezultă din contopirea a două elemente de sex diferit. 
Avînd şi rol de multiplicare, sporul micetelor se deosebește de sporul 
bacterian, care, după cum am văzut, este numai un element de rezis- 
tență. EL se formează din miceliu, fie direct, fie pe organe separate nu- 
mite bazidii sau conidiofori. Ciupercile cu miceliul pluricelular și cu 
corpuri de fructificare (asce) fac parte din clasa Ascomycetes, iar cele 
la care sporii se formează pe organe speciale fac parte din clasa Basi- 
diomycetes. 

Nutriţia micetelor se face pe bază de chimiosinteză, respectiv pe 
bază de substanţe organice, spre deosebire de celelalte plante, care, 
avind clorofilă își sintetizează substanțele nutritive din substanţe anor- 
ganice, cu ajutorul luminii. După modul cum se hrănesc, ciupercile se 
împart în saprofite, care folosesc substanţe organice provenite din corpul 
ființelor moarte, şi parazite, care se dezvoltă pe seama ființelor vii, fo- 
losind substanța organică a acestora. Unele sînt parazite sau saprofite 
obligatorii (toată viața), altele sînt parazite sau saprofite facultativ 
(îintimplător). 


MIJLOACE ORGANICE DE APĂRARE 


Imunitatea este starea de rezistenţă specifică a unui organism 
față de acţiunea microbilor patogeni sau a produșilor toxici ai acestora. 
Este mijlocul cel mai important de apărare al animalelor şi chiar al 


plantelor, realizat prin adaptarea speciei — de-a lungul vremurilor — 
sau a individului — în timpul vieţii —, la factorii nocivi ce-i ameninţă 
existenţa. 


Imunitatea este de mai multe feluri: imunitate naturală sau re- 
zistență naturală şi imunitate dobindită sau rezistenţă specifică. Prima 
aparține în mod natural fiecărui individ al speciei, cea dobindită o 
prezintă numai unii indivizi. 

Există stări de imunitate naturală datorate tegumentului şi mu- 
coaselor, care reprezintă pentru agenții patogeni bariere ce nu pot fi 
trecute decit prin distrugerea lor. Există alte stări de imunitate natu- 
rală datorate unor elemente humorale sau celulare, care distrug ger- 
menii patogeni şi toxinele infiltrate în țesuturile vii prin fenomenul de 
fagocitoză. Celulele fagocitare (leucocite, limfocite etc.) sint atrase de 
microbii pătrunşi în organism, pe care îi înglobează și apoi îi digeră. 
In unele cazuri, toxinele eliberate de microorganisme pot ucide fago- 
citele, a căror aglomerare formează puroiul. Se poate întimpla ca fago- 
citele să inglobeze microbii dar să nu-i distrugă ; acesta constituie un 
fenomen de microbism latent, care se poate acutiza în situația cînd or- 
ganismul se găseşte în condiții deficitare. Se mai poate întîmpla ca fa- 
gocitele să înglobeze microbii, să-i facă nevătămători pentru insectele 

adulte dar să existe posibilitatea transmiterii lor la larve, asupra cărora 
aceştia să acționeze nociv. 

Imunitatea dobîndită reprezintă starea de rezistență cîştigată de 
un organism în cursul vieții față de un anumit microb, datorită con- 
flictului ce a survenit la un moment dat între el şi acest microb. În 
cadrul acestui conflict, microbul sau toxinele lui provoacă elaborarea 
de către organismul gazdă a unor substanţe specifice numite anticorpi, 
care acţionează prin neutralizarea agentului patogen (numit în acest caz 
„antigen“”). 

Un organisn: poate deveni rezistent față de o anumită specie bac- 
teriană în două moduri : 


a) prin contact direct între organism şi microbul patogen sau pro- 
dusele sale de excreție. Acest gen de imunitate se numeşte activă, 
deoarece rezultă dintr-un conflict activ între macroorganism şi micro- 
organismul patogen ; 


b) primind anticorpi specifici, care au fost fabricaţi de un alt or- 
ganism în cursul unui conflict activ cu agentul patogen, caz în eare 
'munitatea se numeşte pasivă. Imunitatea activă este cu mult mai 
eficace şi mai durabilă decît cea pasivă, persistînd uneori toată viața. 

La albine rezistența naturală, respectiv imunitatea, joacă un mare 
rol în păstrarea stării de sănătate. În organismul lor există în mod 
obişnuit o serie de germeni patogeni (ai paratifozei, ai septicemiei, ai 
nosemozei etc.), care însă nu-şi pot manifesta patogenitatea decit în ca- 
zuri cu totul excepţionale. În cazul altor boli mai grave, ca loca sau as- 
cosferoza, un mare număr de familii de albine rezistă la îmbolnăvire, 
rezistență care este transmisă ereditar şi familiilor fiice. Mai mult, în- 
cercînd să se provoace bolile mai sus amințite prin introducerea în 
hrana familiilor de albine a culturilor microbiene respective, în foarte 
multe cazuri aceste infecții experimentale nu reuşesc. Dr. Rousseau, 
regretatul director al laboratorului apicol din Nice, a relatat că infes- 
tîndu-se experimental 27 colonii de albine cu nosemă şi loca europeană, 
nu s-au putut îmbolnăvi decît 14 dintre ele, care erau cele mai slabe. 
De asemenea, el a menţionat faptul (constatat de foarte mulţi apicul- 
tori) că familiile de albine aduse din alte regiuni se îmbolnăvesc foarte 
usor, îmbolnăvindu-le şi pe cele locale. 

În afara imunităţii naturale şi dobindite, albinele mai beneficiază 
de o armă antibacteriană, împrumutată din arsenalul plantelor. Este 
vorba de fitoncide, antibiotice cu proprietăţi bactericide şi fungicide pe 
care albinele le iau de la anumite plante odată cu polenul şi nectarul 
recoltat, Identificate nu numai în corpul şi pe corpul albinei ci şi în 
toate produsele ei (în miere, păstură, ceară, lăptişor şi propolis), aceste 
antibiotice conferă, produselor apicole o certă valoare terapeutică, de 
care beneficiază nu numai familia de albine ci şi omul. După cercetă- 
torul elvețian. P. Zimmermann, albinele produc ele însele antibiotice 
(prin glanda faringiană), în cantitate mai mare în timpul sezonului ac- 
tiv, precum şi cu ocazia bolilor. Faptul că s-au găsit antibiotice pe te- 
gumentul albinelor la 24 ore de la naştere a fost considerat ca o dovadă 
in acest sens. 

BOLILE BACTERIENE 


LOCA AMERICANĂ 


Loca americană este o maladie infecto-contagioasă care atacă 
puietul albinelor, moartea acestuia  producîndu-se în mod vbișnuit 
după căpăcire. 

Ea este răspîndită în toate țările crescătoare de albine, fiind cu- 
noscută sub diferite denumiri ca : loca malignă, loca viscoasă sau puie- 
tul putred. 

Apariţia ei pe pămint este semnalată incă din sec. ] e.n. de către 
scriitorul roman Calumella, însă numai la începutul sec. al XX-lea s-a 
făcut o diferenţiere precisă între ea şi celelalte maladii ale puietului. 


Etiologie. De foarte mult timp numeroşi autori și apicultori au 
bănuit că există mai multe forme de locă. În anul 1904, propunindu-și 
să clarifice acest lucru, cercetătorul american White a descoperit în lar- 
vele moarte un bacil care se deosebea de germenii înțilniți în loca eu- 
ropeană, în primul rînd prin modificările morfologice pe care le pre- 
zenta în perioada de formare a sporilor. Era agentul patogen al locii 
americane, care a primit numele de Baeillus larvae, White. Acesta se 
prezintă ca un bastonaș, lung de 2 pînă la 5 microni și lat de 0,7 pină 
la 0,8 microni, prevăzut de-jur-împrejur cu cili lungi care il ajută la 
mișcare (fig. 4). 

Sporii bacilului larvae sînt situați la mijlocul sau spre capetele 
acestuia. Ei apar sub formă de elemente ovoide, avind marginile celo- 
rate şi centrul limpede, strălucitor, dimensiunile lor fiind de 1,1— 
1,9 microni lungime şi 0,6—0,7 microni lățime. 

În perioada de formare a sporilor bacilul se scurtează, devine fu- 
ziform, apoi protoplasma şi membrana degenerează şi dispar, punînd 
în libertate sporii și smocuri de cili sau cili izolaţi. 

O altă caracteristică a acestui bacil este că în cadavrele larvelor 
moarte de loca americană el se găseşte aproape în cultură pură, dato- 
rită proprietății pe care o are de a produce o substanță antibiotică ce 
împiedică dezvoltarea altor microbi. 

Pentru studierea sau punerea în evidență în scop de diagnostic a 
unui germen, una din metodele utilizate frecvent în microbiologie este 
cea a culturilor de laborator. 

Din acest punct de vedere bacilul larvae prezintă multe dificul- 
tăți, el cultivindu-se foarte greu pe mediile folosite în mod obisnuit. 





Fig. 4. Bacillus larvae: a — forma vesetativă ; b — forma sporulată ; 
Cc — forma ciliată 


Creşterea și multiplicarea lui este posibilă numai pe medii speciale, 
care conţin extract de larve, extract glandular, extract de levuri sau de 
morcov, gălbenuş de ou, creier, ficat, ser de iepure, de oaie, de caletc. 

La noi în ţară, V. Bica și Al. Popa (1957) au folosit în acest scop 
agarul și bulionul cu ser de cal 109. 

Rezultate foarte bune de cultivare a B. larvae au fost ob- 
ținute folosind un mediu de cultură stabilit de Institutțul de cercetări 
pentru apicultură, format din lapte, gălbenuş de ou, agar şi extract de 
lavve. Pe fondul de culoare crem al acestui mediu apar, după 24 ore 
de incubație la 37C, colonii punctiforme de culoare gri-perle, care pot 
să conflueze, formind zone compacte. 

Punerea în evidenţă a bacilului și sporilor se face prin colorarea 
acestora cu albastru de metilen, fuxină diluată, violet de genţiană sau 
colorantul Gram. 


Rezistența bacilului. În stare vegetativă (de  bastonaş) B. 
larvae este destul de fragil față de acţiunea agenţilor fizici și chimici. 
În apa încălzită la temperatura de 60“C ei moare în circa 10 minute, 
iar sub acţiunea sodei caustice sau a formolului în concentraţie de 2% 
el este distrus în 5 minute. 

După cercetările făcute de Rothe în 1962, acest germen prezintă 
în cultură o mare sensibilitate la unele antibiotice ca : teramicină, eri- 
tromicină, penicilină și o sensibilitate mijlocie față de streptomicină şi 
cloramphenicol. După Nasaroff, furazolidona administrată în hrană ar 
exercita o acţiune bactericidă în concentraţie de 1 la 200 000 și o ac- 
țiune bacteriostatică în concentraţie de 1 la 400 000. 

Sensibilitatea la  bactericide a diferitelor suşe cultivate este 
variabilă. 

Rezistența sporilor. Însuşirea B. larvae de a sporula, res- 
pectiv de a da naştere la forme de rezistență atunci cind el nu mai gă- 

sește condiții prielnice de viață, reprezintă factorul principal care ex- 
plică gravitatea locii americane. Rezistenţa mare a acestor spori față 
de agenții fizici, chimici sau biologici, constituie un alt factor de gravi- 
tate. De regulă, bacilul se transformă în spori după moartea larvei. Sub 
această formă el rezistă mulți ani fără hrană, diferiți autori (Maassen, 
Hasemann, Morgenthaler) citind cazuri în care boala a putut fi provo- 
cată prin cruste uscate de larve vechi de 20—40 ani. În pămînt sporii 
rezistă peste 200 zile, la soare 1—6 săptămîni, iar în miere peste un an. 
La căldura uscată de 100“C, sporii de loca americană mor abia după 8 
ore. În apă ei pier după 30 minute la 100*6, în miere sînt distruși la 
105—107*C după 20—40 minute, iar în ceară abia la 120“C după 30 
minute. 

Față de agenții chimici, sporii de B. larvae s-au dovedit, de 
asemenea, foarte rezistenți. Ei suportă acţiunea acidului fenic 5% tim 
de luni de zile, a alcoolului de 96" timp de 40 zile, a cloraminei 100), 
și a sublimatului coroziv 0,5—1%p timp de cîteva zile, a soluțiilor de 
formol 5%, şi 10% timp de 6 ore şi respectiv o oră. Soluţia caldă de 
sodă caustică 5% distruge sporii după 6 ore de contact, efectul putind 
fi accelerat prin expunerea la soare a obiectelor dezinfectate. 

Atit antibioticele cit și sulfatiazolul nu exercită nici o acţiune 
asupra acestor spori. Într-o soluție de sulfatiazol 1% ei îşi păstrează 
virulența timp de peste 15 luni. 


Infecția naturală. Îmbolnăvirea puietului se realizează prin sporii 
aduși de albinele doici odată cu hrana. Sporii se găsesc mai ales în larvele 
bolnave sau moarte aflate în celulele căpăcite sau descăpăcite de albine. 
Albinele încearcă să elimine din stupi aceste larve şi să curețe celulele 
respective, luînd în felul acesta sporii pe piciorușe, pe corp şi mai ales 
pe piesele bucale. În cursul îngrijirilor date puietului ele îi transmit şi 
sporii de loca americană, odată cu lăptişorul destinat larvelor tinere 
sau cu amestecul de lăptișor şi polen ce serveşte ca hrană larvelor mai 
virstnice. Totodată, albinele lucrătoare răspîndesc sporii în tot interiorul 
stupului, pe faguri, în miere și polen, pe pereţii şi în crăpăturile stupilor, 
unde ei pot să rămină ascunși timp de ani de zile. 

Proviziile de miere din cuibul familiei bolnave reprezintă o sursă 
de infecție suplimentară. Observațiile au arătat că o infecţie atenuată 
s-a reactivat prin hrănirea puietului cu miere contaminată ; eliminind 
această miere, curba pierderilor a devenit normală. Polenul este, de 
asemenea, contaminat, întrucit tinerele albine purtătoare de spori par- 
ticipă şi la înmagazinarea polenului în celule. În faguri, sporii se găsesc 
nu numai în larve ci şi în afara acestora, înfăşurați între cele două pe- 
licule nimfale. Ei rămîn în cămășuţele ce  îngroașă pereţii celulelor 
chiar și după ce acestea au fost curățate de albine, fiind o sursă de in- 
fecție atunci cînd ceara provenită din acești faguri va fi folosită la 
producerea de faguri artificiali, fără a fi sterilizată. 

Difuzarea maladiei de la o familie bolnavă la alta sănătoasă, pre- 
cum şi de la o stupină la alta, se face prin intermediul albinelor hoaţe, 
care atacă şi fură mierea familiilor slăbite de boală, prin trintori, prin 
adăpătoare, prin uneltele din stupină, prin schimbarea fagurilor de la 


15 


un stup la altul, prin hrănirea cu miere infectată, prin diferiți paraziți 
ai stupului (în primul rînd prin molia de ceară) şi, în sfirșit, prin cum- 
părarea de material biologic apicol — familii, roiuri, mătci — din stu- 
pine contaminate. 

Introducind un fagure infectat într-o familie sănătoasă, sau 
dindu-i în hrană un triturat de larve bolnave, se reuşeşte aproape cu 
regularitate să se îmbolnăvească puietul acestei familii. Acelaşi rezul- 
tat se obţine atunci cînd se hrăneşte o familie sănătoasă cu mierea 
luată dintr-o familie bolnavă. 


Pategenie. Transmişi odată cu hrana, sporii pătrund în intestinul! 
larvelor, unde germinează şi după 24 ore de la ingerare se transformă 
in bacili. Se pare însă că mediul intestinal nu este prielnic pentru în- 
mulțirea acestor germeni, fie datorită acidității lăptişorului, fie din 
cauza conţinutului de zahăr şi că multiplicarea masivă are loc în hemo- 
iimfă, după ce microbul a străbutut peretele intestinal. Faptul că ba- 
cilii efectuează această trecere de regulă în stadiul de nimfă (stadiu ce 
coincide şi cu scăderea cantiţăţii de zahăr din intestin) explică morta- 
litatea prin sepțicemie a puietului abia după căpăcire. Organismul 
iarvei se apără prin fenomenul de fagociţoză, însă forțele ei de apă- 
rare sint diminuate prin toxina eliminată de B.  larvae în mo- 
mentul distrugerii lui de către fagocitţe. S-a constatat că toxina este ter- 
mostabilă. Hrănirea  puietului de albine cu o cultură de B. lar- 
vae încălzită o oră la 60"C provoacă moartea larvelor prin intoxicare. 
În această situație larvele bolnave își schimbă culoarea şi poziția, însă 
nu capătă consistenţa viscoasă. 


Familia de albine se apără de boală prin eliminarea larvelor bol- 
nave, ceea ce reuşeşte în general numai înainte de moartea acestora. 
S-a demonstraţ că albinele sesizează îmbolnăvirea înainte ca omul 
să-și poată da seama de ea şi prin acţiunea de curăţenie pe care o fac, 
mențin familia într-o stare de sănătate aparentă sau de infecţie latentă. 
O astfel de infecție nu dăunează productivităţii familiilor de albine 
respective, însă ea reprezintă un pericol pentru celelalte familii, pen- 
tru că, de îndată ce condiţiile de viaţă devin neprielnice, sau activita- 
tea de curățenie diminuează, îmbolnăvirea larvelor sănătoase se ac- 
centuează și răul, pînă atunci ascuns, devine aparent. 

Evoluţia locii americane depinde de o serie de factori. Deși expe- 
“imental ea poate fi reprodusă în orice anotimp alanului — cu condiţia 
ca în stup să se găsească puiet —, în condiţii naturale boala apare de 
regulă mai tîrziu decît loca europeană, atingînd apogeul în a doua ju- 
mătate a verii. Se pare că boala, deşi mai puțin condiţionată de factorii 
de mediu decit celelalte boli ale puietului și albinelor adulte, este to- 
tuși favorizată de căldurile mari din timpul verii. Ea poate apărea şi 
la familiile puternice, acestea molipsindu-se de obicei odată cu mierea 
furată din familiile bolnave și slăbite. 


Loca americană nu se vindecă de la sine. Dacă nu se iau măsuri 
imediaţe de combatere, numărul larvelor. moarte sporește neîncetat. 
Consistenţa lor cleioasă contribuie la contaminarea albinelor şi difu- 

zarea infecţiei la puiet, iar aderenţa mare la pereții celulelor perma- 
nentizează sursa de infecţie. În urma unei contaminări puternice fa- 
miliile de albine pier pînă la sfîrşitul verii. Cele slab infectate pot re- 
zisța pină iarna, însă din cauza lipsei de albine tinere ele pier de re- 
gulă primăvara timpuriu sau, ceea ce este şi mai rău, reîncep ciclul 
patologic odată cu noua generaţie de puiet. 

Simptome. În loca americană simptomele se referă la aspectul 
fapurilor cu puiet bolnav și la modificările pe care le suferă larvele 
contaminate. 

După ce larvele mor în celulele căpăcite, se produc modificări 
caracteristice la nivelul căpăcelelor ; acestea capătă o culoare mai în- 
chisă, la început gălbuie, devenind mai tirziu galben-brună şi brună. 
Din plate sau uşor bombate, cum erau în stare normală, ele se esca- 
vează, se perforează sau se deşiră. La începutul bolii aceste celule sînt 
puţine şi se observă greu. Ele devin în scurt timp din ce în ce mainu- 
meroase, sfirşind prin a ocupa în cele din urmă rama în totalitate (fig. 
5 color). Albinele nu pot curăța sau curăță greu celulele cu puiet mort, 
aşa încît mătcile nu pot oua în 
aceste celule, fapt ce duce la apa- 
riția unui puiet dispus neuniform, 
„împrăștiat“, spre deosebire de 
cel din familiile sănătoase, care 
este așezat compact. Larvele 
moarte îşi pierd forma şi culoa- 
rea, se încreţesc şi se îngălbenesc, 
devenind apoi crem şi în cele din 
urmă brune. În acelaşi timp con- 
ținuțul lor se transformă într-o 
masă viscoasă, care se întinde sub 
formă de filament atunci cînd 
se introduce în ea un băț de chi- 
brit şi se scoate după aceea. Des- 
compunerea larvei moarte justi- 
fică denumirea de „puiet putred“, 
întrucît ea pare să fi suferit un 
proces de putrefacție. În cazuri 
recente, acest puiet degajă un mi- 
ros caracteristic, ce nu se întil- 
neşte în nici o altă maladie și 
anume de clei de timplărie încăl- 
zit sau de mucegai. Pe măsura 
trecerii timpului larvele se usucă, 
masa vîscoasă se reduce progresiv" papat E ae | 
pînă ce se transformă într-o cojiță 79. î. Fosure dle Ea. ARCIBI eta. Does 
dispusă în lungul peretelui infe- i 
rior al celulei, de care este strins lipită, în așa fel încît albinele nu o 
mai pot desface. Extremitatea cefalică a larvei apare după uscare ca 
un mic tubercul dur, situat la intrarea în celulă. Această rămășiță se 
conservă mult țimp și permite recunoaşterea bolii (fig. 6). 

Ca aspect general, familiile de albine bolnave par demoralizate, 
manifestind apatie și inactivitate, atitudine asemănătoare cu cea care 
însoţeşte de obicei lipsa mătcii. Acest aspect are o mare importanță în 
perioada primelor observaţii de primăvară, cînd deschiderea  stupilor 
nu este recomandabilă. 


Diagnosticul. La începutul bolii diagnosticul locii americane, bazat 
numai pe aspectul puietului și fagurilor, este adesea greu de stabilit 
avind în vedere că celulele infectate sint puţin modificate, iar resturile 
de larve moarte sînt reduse ca număr și abia vizibile. În cazul unei in- 
fecţii masive, în care albinele lucrătoare nu mai pot face față îndepăr- 
tării larvelor îmbolnăvite, simptomele bolii devin aparente și diagnos- 
ticul clinic este posibil. 

În această situaţie loca americană se recunoaşte clinic după: 

— aspectul „împrăștiat“ al puietului pe fagure ; 

— moartea larvelor după căpăcire ; 

— consistenţa viscoasă şi filantă a larvelor moarte ; 

— mirosul de clei de timplărie încins ; 

— prezenţa cojilor uscate şi a butonilor cefalici în cazurile vechi ; 


— aderenţa la pereţii celulei a larvelor moarte, atit înainte, cit 
și după uscarea acestora (fig. 7 v. planșă color). 


Avind în vedere că modificări asemănătoare ale căpăcelelor sau 
larvelor moarte se pot uneori întîlni şi în alte boli ale puietului, ca de 
exemplu în loca europeană, puietul în sac, puietul intoxicat, puietul 
răcit etc., este necesar să se recurgă, pentru precizarea diagnosticului, 
la examenul microscopic. Pentru efectuarea acestui examen se va tri- 
miţe la laborator o porţiune de 15/20 cm dintr-un fagure cu larve 
moarte, ambalat în așa fel încît să nu fie deformat în timpul transpor- 
tului. Proba trebuie să fie însoţită neapărat de o serie de date privi- 
toare la adresa proprietarului stupinei, numărul de familii din stupină, 
numărul de familii bolnave, numărul matricol al familiei din care s-a 
recoltat proba, data cînd a apărut boala, tratamentele aplicate şi re- 
zultatul acestora etc. 


Prognostic. Loca americană este o boală gravă, datorit: factorilo' 
mai sus arătați și anume: capacitatea agentului patogen de a sporula, 
rezistența mare a sporilor, aderenţa larvelor moarte la pereţii celulei şi 
participarea largă a albinelor — prin încercările lor de a elimina masa 
viscoasă şi crustele în care s-au transformat larvele moarte — la răs- 
pindirea infecţiei, atît în stupi, cit și în exterior. 


Tratament. În combaterea locii americane trebuie, mai mult de- 
cit în orice altă boală, să se urmărească obținerea unei vindecări com- 
plete și durabile, în locul alteia îndoielnice și de moment. Limitarea 
acţiunii de combatere numai la tratamentul medicamentos este o prac- 
tică învechită, neștiinţifică şi dăunătoare, care nu lichidează boala, ci 
o preschimbă în formă latentă, sursă permanentă de infecţie pentru 
stupii şi stupinele din jur, capabilă să se activeze imediat ce medica- 
mentele nu mai sînt prezente în stup. O astfel de practică impune re- 

petarea tratamentului la nesfirşit, se soldează cu un consum mare de 
medicamente, fără să contribuie la reducerea frecvenței bolii. Trebuie 
avut în vedere că medicamentele, oricare ar fi ele, nu acționează decit 
asupra formelor vegetative ale agenților patogeni și numai asupra ace- 
lora care se găsesc în organismul larvelor (sau albinelor în cazul bolilor 
acestora). Ele nu au efect asupra sporilor şi nici asupra germenilor 
care se găsesc pe faguri, în miere, în polen, pe pereţii stupului sau pe 
corpul albinelor. 

La fel de greşită este şi practica de a se trata numai familiile re- 
cunoscute ca bolnave, știut fiind că în specificul familiei de albine, 
formată din zeci de mii de indivizi, în momentul cînd semnele de boală 
au devenit vizibile deja în jur există și alte familii contaminate, sau 
care se vor contamina în perioada imediat următoare. 

În sfîrşit, în acţiunea de combatere trebuie să se mai ţină seama 
că familiile de albine slabe nu sînt în măsură să valorifice tratamen- 
tul, întrucît acesta, oricit de eficace ar fi, nu poate să compenseze in- 
capacitatea acestor familii de a elimina materialul infectat, de a înlo- 
cui — prin înmulţire — larvele moarte, de a produce în cuib căldura 
de care depinde o bună rezistență organică și, în același timp, de a-și 
aduna şi hrana necesară. 


Ținind cont de aceste principii unanim recunoscute ca valabile, 
măsurile care se iau într-o stup nă bolnavă de loca americană trebuie 
să vizeze două obiective şi anume : 


a. Inacţivarea formei bacilaie a agentului patogen şi crearea în 
sînul familiilor de albine a unor condiții improprii pentru germinarea 
sporilor. 

b. Asanarea stupilor prin distrugerea sporilor. 


Primul obiectiv se realizează prin tratamentul medicamentos și 
are ca rezultat încetarea mortalității la puiet şi restabilirea capacităţii 
productive a familiilor bolnave. 

Al doilea obiectiv poate fi atins prin distrugerea materialului in- 
fectat, prin transvazarea albinelor şi prin dezinfecţie, el urmind să îm- 
piedice reapariția bolii în stupină după încetarea tratamentului medi- 
camentos, 

În tratamentul locei americane sulfamido-terapia şi antibio-tera- 
pia au dat rezultate satisfăcătoare, ele omorind sau împiedicind înmul- 
țirea B. larvae, fără însă a avea vreo influență asupra sporilor. 
Din grupa sulfamidelor se remarcă polisulfamida  (plurisulfanul sau 
suzotrilul) şi sulfatiazolul, iar din grupa antibioticelor oxitetraciclina 
(teramicina), şi, într-o oarecare măsură, tetraciclina,  eritromicina și 
cloramienicolul. De menționat că în S.U.A. sulfaţiazolul nu este apro- 
bat pentru combaterea bolilor la albine, din cauză că este greu degra- 
dabil, iar rezidiile pot să contamineze mierea. 

Cantitățile necesare de medicament pentru tratamentul unei fa- 
milii de putere medie sînt în general de 3 g substanță activă pentru 
sulfamide și de 1,5 g pentru antibiotice. În ce priveşte doza folosită, 
aceasta constă din 1 g substanță activă, repetată de trei ori la interval 

de 7 zile — pentru sulfamide — și de 0,5 g, repetată tot de trei ori din 
7 în 7 zile, pentru antibiotice. 

Dintre medicamentele mai sus-amintite, sulfatiazolul și  terami- 
cina se bucură de aprecieri unanime în ceea ce priveşte eficacitatea în 
tratamentul locei americane și, în consecință, sint folosite cel mai frec- 
vent in acest scop. 

Sulfatiazolul se găsește în comerț sub formă de soluție 20", o 
fiolă de 10 ml conținînd 2 g substanţă activă. 

Teramicina este un antibiotic cu spectru larg antibacterian, avind 
avantajul față de sulfatiazol că este eficace și în loca europeană, care 
însoțește sau se confundă uneori cu loca americană. Se prezintă ca o 
pulbere galbenă şi necesită condiţii de păstrare deosebite — la rece şi 
întuneric — pentru conservarea proprietăţilor terapeutice. 

Ambele medicamente se administrează la familia de albine fie 
sub formă de soluţie sau suspensie în sirop de zahăr, fie în pastă de 
zahăr sau în zahăr pudră. Indiferent de forma de administrare, este 
necesar ca substanța medicamentoasă să fie bine omogenizată în masa 
preparatului respectiv, în așa fel încît să respecte cu rigurozitate doza 
stabilită pentru fiecare familie de albine. 

Prepararea siropului medicamentos se face în felul următor : 


— se dizolvă cantitatea necesară de medicament într-o cantitate 
mică de apă fiartă şi răcită; 

— se amestecă soluţia obținuii în cantitatea de sirop calculată 
pentru numărul familiilor ce vor îi tratate, cunoscind că pentru sul- 
famide se recomandă o concentrație medicamentoasă de 1% (o fiolă 
de 10 ml sulfatiazol 20% la 2 litri sirop), administrîndu-se pentru fie- 
care familie cîte un litru, de trei ori, la 7 zile interval iar pentru anti- 
biotice (în speță pentru teramicină) amestecul constă din 1 g la 
un litru sirop, administrîndu-se cîte 0,5 | de 3 ori la 7 zile interval. 

Soluţia de teramicină în sirop de zahăr poate fi administrată nu 
numai în hrănitor ci şi prin stropirea fagurilor, puietului şi albinelor. 
Se vor respecta concentrațiile, dozele şi intervalele dintre administrări 
arătate mai sus, iar stropirea se va face cu un pulverizator, în aşa fel 
încît siropul să nu curgă de pe faguri sau albine, ci doar să le umecteze. 
Se va avea de asemenea grijă să se evite furtișagul, în care scop tra- 
tamentul se va face seara, iar urdinișele la stupi vor fi reduse. - 

Institutul de cercetare şi producție pentru apicultură din FR. S. 
România a realizat produsul Locamicin, care conţine 2,5%, teramicină 
în zahăr pudră și se administrează în 5—6 doze a cîte 100 g la inter- 
val de 5 zile. 


În aplicarea tratamentului medicamentos trebuie respectate urmă- 
toarele reguli : 

a. Familiile de albine tratate vor primi doza totală de medica- 
ment, fiind contraindicată sistarea administrărilor prescrise în momen- 
tul dispariţiei semnelor de boală. 

b. Traţamentul se aplică nu numai familiilor bolnave, ci între- 
gului efectiv de-albine din stupina respectivă. Familiile slabe dar active 

vor fi unite înainte de tratament, iar cele slabe şi totodată bolnave sau 
lipsite de dinamism vor fi distruse. | 

c. Protecţia asigurată prin tratamentul medicamentos trebuie să 
se extindă pe o perioadă suficienţă de timp, pentru a permite efec- 
tuarea în acest interval a lucrărilor de asanare a stupilor bolnavi prin 
distrugerea sporilor. Este necesar deci ca tratamentul să fie continuat şi 
în anul următor, întrucît pentru schimbarea tuturor fagurilor, atunci 
cînd în stupină sînt multe familii bolnave şi nu se pot împrumuta faguri 
de la familiile sănătoase, este nevoie de o perioadă decelpuţin 2 ani. 

Tratamentul trebuie terminat cu 15 zile înainte de culesurile 
principale. 

Ca linie de conduită, distrugerea (sacrificarea) va fi aplicată în 
următoarele cazuri : 

— la toți fagurii cu puiet bolnav ; 

— la familiile slabe atinse de boală; 

— în cazurile sporadice de boală, care apar într-un teritoriu con- 
siderat pînă atunci ca indemn ; 

Ea trebuie să fie însoțită neapărat de tratamentul medicamentos 
al tuturor familiilor din stupină și eventual de transvazare. Sacrificarea 
se execută prin asfixiere cu bioxid de sulf (realizat prin arderea sulfu- 
iui), în momentul în care toate albinele sînt în interiorul stupului. 

Prin lege se prevede acordarea de despăgubiri pentru sacrificarea 
familiilor de albine ordonată de medicul veterinar, cu condiţia ca îm- 
bolnăvirea să fi fost anunțată în termen de 48 ore de la data cind a 
fost constatată, iar proprietarii să fi luat toate măsurile necesare pen- 
tru preîntimpinarea îmbolnăvirii. 

Transvazarea albinelor, cunoscută şi sub denumirea de metoda 
roiurilor artificiale, constă din eliminarea puietului bolnav şi păstrarea 
albinelor, printr-un procedeu ce amintește roirea naturală. Ea poate fi 
simplă sau dublă. Transvazarea simplă se practică de regulă în modul 
următor : cînd albinele sînt toate în stup, de preferință seara, sînt pe- 
riate (impreună cu matca) într-o lădiță goală (sau roiniță), prevăzută cu 
un sistem de aeraţie. Acest roi artificial se duce undeva la rece şi întu- 
neric (într-o pivniță de exemplu), unde se ţine fără hrană timp de 
2—3 zile, pină ce albinele încep să cadă pe fundul lădiţei, slăbite de 
foame. La sfirşitul zilei a treia, sau cel mai curînd după 48 ore, roiul 
este mutat într-un stup curat şi dezinfectat, prevăzut numai cu faguri 
arțificiali. Aici albinele primesc hrană din belșug (miere  neinfectată, 
sirop de zahăr), în care se administrează 1 g de sulfatiazol. Metoda este 
aplicabilă însă numai primăvara și vara, pentru ca albinele să aibă 
timp să crească fagurii şi generaţiile de puiet necesare unei bune ier- 
nări. Pentru același motiv ea nu se recomandă decit la familiile puter- 
nice, sau devenite puternice prin unire, precum şi la familiile realizate 
prin adunarea fagurilor cu puiet de la familii infectate. După transva- 
zare, întreg echipamentul de faguri. din stupii infectați va fi reformat 
(în aşa fel încît să nu ocazioneze răspindirea germenilor existenți în 
miere şi ceară), iar stupii şi tot echipamentul care a venii în contact 
ca ei vor fi dezinfectaţi. 

Dezinfecţia trebuie făcută la intreg materialul care a venit în 
contact cu sporii B. larvae : stupii, hrănitoarele, uneltele și echi- 
pamentul de lucru, vatra stupinei etc. Operațiunile de dezinfecţie tre- 
buie făcute cu cea mai mare grijă. 

Stupii împreună cu caturile, corpurile,  podișoarele si celelalte 
părți lemnoase se dezinfectează cu o soluție de sodă caustică 41 în 
două reprize. Mai înții se face o îmbăiere de suprafaţă pentru înmu- 
ierea și degresarea resturilor de ceară, propolis, pete de diaree, mur- 
dărie etc. Se curăță apoi aceste resturi printr-o răzuire minuțioasă, in- 
sistindu-se mai mult la crăpături şi încheieturi. Se spală apoi cu aceeasi 
soluţie și se lasă la soare timp de cel puţin 6 ore, după care se inde- 
părtează soda prin clătire cu multă apă, se usucă și se revopseşște exte- 
riorul stupilor. Dezinfecţia stupilor se mai poate face şi cu soluţie de 
formol 4", în care caz echipamentul trebuie ținut sub acțiunea dezin- 
fectantului timp de 6 ore, sau cu o concentraţie de 10%, în care caz este 
necesară o expunere de numai o oră. 


Uneltele și utilajele metalice se dezinfectează prin flambare, iar 
echipamentul de pinză prin fierbere timp de 30 minute. 

Se distrug prin foc în aer liber; albinele care au fost asfixiate, 
albinele moarte şi resturile care au fost în stup, stupii vechi care nu 
mai merită să fie dezinfectați, obiectele din paie sau trestie etc. 

Mierea provenită din stupii infectați se sterilizează prin diluare 
cu o cantitate egală de apă și prin fierbere pină cînd revine la volumul 
inițial, neputind să fie însă comercializată sau dată în hrana albinelor. 

Fagurii nu pot fi dezinfectaţi în condiţii de stupină și nici nu me- 
rită cheltuiala și volumul mare de muncă necesitat de această operaţie, 
ei putind fi valorificaţi în mod mult mai eficient prin ceara rezultată. 
Imbăierea lor prin lichide antiseptice nu dă rezultate, întrucît dezin- 
fectantul nu pătrunde în celule și nici în larvele uscate. Nici sterili- 
zarea cerii nu se poate face de către apicultor, ea necesitind menţinerea 
acesteia la o temperatură umedă de 120“G timp de cel puţin 30 minute, 
ceea ce nu se realizează în topitorul solar sau prin fierbere în apă, ci 
numai în autoclave cu vapori sub presiune. Pe de altă parte, motive de 
ordin igienic se opun ca apicultorul să se ocupe de fagurii contaminaţi, 
pentru că el întirzie în felul acesta eliminarea agentului patogen din 
stupină. În această situație, procedeul cel mai indicat este ca fagurii 
în cauză să fie ambalaţi cu grijă şi predaţi la centrele de colectare, cu 
mențiunea expresă că provin din familii de albine bolnave de locă 
americană. 


În cazul unui mare număr de faguri noi, infectați, aceștia vor fi 
dezinfectați (exceptindu-se cei cu semne de boală) cu vapori de for- 
mol, depozitindu-se fagurii în dulapuri sau în camere bine închise, în 


care se supune la încălzire (pe un reşou de ex.) o cantitate de formol 
comercial. 


Specialişti ai Laboratorului veterinar din Nice-Franța consideră 
că cel mai eficace şi mai economic dezinfectant pentru apicultură este 
hipocloritul de sodiu, el dovedind o mare putere sporocidă. După o în- 
muiere a fagurilor infectați timp de 30 minute într-o soluție uzuală de 

hipoclorit de sodiu, s-a constatat că sporii de B. larvae își pierd capa- 
citatea de germinare. Dezinfectantul în cauză nu este toxic pentru 
albine, iar fagurii dezinfectaţi sint bine acceptaţi de către acestea. 

În mod practic, combaterea locei americane într-o stupină bol- 
navă se va desfăşura după următorul protocol : 


— controlul tuturor familiilor de albine, pentru identificarea fa- 
miliilor bolnave, a celor slabe, precum și a fagurilor cu mult puiet 
bolnav ; 


— distrugerea familiilor bolnave, în cazul cînd sînt slabe, precum 
și a fagurilor cu mult puiet bolnav din familiile cu populaţie normală; 

— unirea familiilor slabe ; 

— aplicarea tratamentului medicamentos la toate familiile din 
stupină. 

— mutarea familiilor în stupi dezinfectaţi, după dispariţia sem- 
nelor de boală; 

— în cazul cînd sint puţine familii bolnave se recomandă trans- 
vazarea albinelor şi reformarea întregului echipament de faguri, pen- 
tru lichidarea focarului de infecţie şi de asemenea pentru scurtarea 
perioadei de carantină. Transvazarea se va face pe foi de faguri artifi- 
ciali, cînd ea are loc în prima jumătate a anului, sau pe faguri goi, 
proveniţi din familii sănătoase, cînd operația are loc în al doilea se- 
mestru al anului. În acest ultim caz, după ce albinele au consumat 
doza de medicament (0,5 g teramicină sau 1 g sulfatiazol într-un litru 
sirop), cuibul familiei va putea fi completat cu faguri cu miere şi po- 
len, proveniţi de asemenea de la familii sănătoase ; 

— dezinfecţia stupilor infectați şi a echipamentului lor, după mu- 
tarea familiilor sau transvazarea albinelor ; 

— dezinfecţia profilactică a tuturor stupilor cu ocazia punerii 
la iernaț, cînd se va scoate şi reforma un număr cit mai mare de fa- 
guri de cuib din fostele familii bolnave. În cazul cînd mărimea stupi- 
nei permite, se vor reforma toți fapgurii acestor familii, ei fiind înlo- 
cuiți cu faguri cu miere şi polen proveniţi din familii sănătoase; 

— în anul următor stupina va fi tratată chiar dacă nu au apărut 
semne de boală. 


Prevenirea. Pentru a preiîntimpina apariţia locei americane se re- 
comandă respectarea cu strictețe a regulilor de profilaxie generală — 
descrise pe larg la capitolul respectiv —, avind ca scop de a evita pă- 
trunderea sporilor în stupină sau, cînd acest lucru nu a reușit, de a 
opri răspindirea lor la celelalte familii de albine. 

Fortificarea familiilor — realizată prin metodele cunoscute — 
are ca rezultat sporirea rezistenței naturale şi a forţelor proprii de 
apărare, ea constituind un auxiliar prețios în lupta împotriva bolilor 
in general şi a celor contagioase în special. 

Loca americană este o boală declarabilă, supusă restricțiilor sani- 
tare veterinare. Ea atrage carantinarea stupinei pe o perioadă de 60 
zile de la dispariţia semnelor de boală și după executarea dezinfecţiei 
finale. 

LOCA EUROPEANĂ 


Loca europeană este o boală infecto-contagioasă a puieţului de 
albine, dar, spre deosebire de loca americană, a cărei etiologie este 
wine stabilită, la apariția ei participă (într-o măsură care nu a putut 
îi precizaţă pină în prezent) mai multe specii bacteriene. 

Denumirea bolii ar putea face să se creadă că această maladie nu 
există decît în Europa. Ea este întilnită însă pe toate continentele și 
în toate țările crescătoare de albine, fiind cunoscută si sub denumirea 
de loca benignă sau loca urît mirositoare. De altfel, pînă în 1906 cele 
două loci nu erau diferenţiate, ele fiind cunoscute numai sub numele 
de „foulbrood“ (puiet infecțios sau locă). Phillips a fost acela care, 
scriind introducerea la lucrarea lui White (1906) despre bacteriile din 
stupină, a folosit pentru prima dată termenii de „european“ și „ame- 
rican“ pentru a accentua deosebirile dintre cele două forme de locă. 


Etiologia locei europene este complexă, datorită faptului că în in- 
testinul larvelor bolnave sau moarte de această boală se întilnesc mi- 
crobi diferiți şi anume : Bacillus (Streptococcus) pluton, Bacillus alvei, 
Bacterium eurydice, Bacillus orpheus (laterosporus) şi Streptococcus 
apis (fig. 8). 

Nu s-a ajuns încă la o unanimitate de păreri în ceea ce priveşte 
adevăratul agent cauzal. Unii autori (White, Wille, Alexandrova) con- 
sideră că bacteria care provoacă boala este Bacillus pluton, iar celelalte 
sinţ bacterii secundare, de asociaţie, care îşi exercită influența vătă-— 
mătoare numai după ce infecția principală s-a produs. 

Autorii germani (Borchert, Morgenthaler) socotesc însă că toţi mi- 
crobii mai sus amintiţi pot reproduce — unii singuri, alţii asociaţi între 
ei — forme independente de boală, scindînd ceea ce este în general cu- 
noscut sub denumirea de ,„loca europeană“ în trei maladii distincte și 
anume ; 


— loca europeană provocată de Bacillus pluton ; 


— loca benignă, avind ca agenţi  cauzali B. alvei, laterosporus, 
gracilesporus şi apidarium. ; 

— puietul acru (oţetit), determinat de Streptococus apis. 

Totuși, pentru a nu crea confuzii în mintea apicultorilor, măi ales 
că evoluția și simptomatologia formelor de boală mai sus amintite sint 
foarte asemănătoare iar tratamentul este acelaşi, vom descrie în con- 
tinuare acest sindrom sub denumirea generică de loca europeană. 

Speciile bacteriene înțilnite în loca europeană prezintă — men- 
tionate pe seurt — următoarele caractere : 


— Streptococcus pluton este un microb polimorf, cel mai adesea 
rotund, cu dimensiuni cuprinse între 0,9 și 1 micron, prezentindu-se 
zub formă de elemente izolate, în lănţişoare sau în grămezi. El este 
imobil, nu sporulează şi poate fi colorat cu metoda Gram. Numele de 
Streptococcus (în locul.celui' de Bacillus), i-a fost dat de Bailey în anul 
1956, dată cînd s-a reuşit creşterea lui în cultură, pe medii speciale. 


dă 





Fig. 8. Microflora patogenă în loca 
europeană : a — Sreptococcus plu- 
ton ; b — Bacillus alvei; c — Bac- 
terium eurydice ; d — Bacillus or- 
pheus ; e — Streptococcus apis 

În ceea ce priveşte rezistența, Streptococcus pluton poate fi păs- 
trat în suspensie apoasă la temperatura laboratorului timp de 7—10 
zile, în sirop de zahăr 16—2U zile, iar în cadavrele larvelor pină la un 
an. Sub acţiunea formolului 1%, permanganatului de potasiu 0,5%, 
sodei caustice 2% şi fenolului 3%, microbul este distrus după 5 minute. 

— Bacillus alvei are forma unui bastonaș lung de 2,7 microni și 
lat de 0,8—1,2 microni. El este mobil, Gram-pozitiv şi produce spori. 
Rezistenţa sporilor este destul de mare. Ei rezistă la fierbere timp de 
56 minute, în timp ce forma vegetaţivă moare după 5 minute. Per- 
manganatul de potasiu 2—49/y îi distruge după 2—7 ore, iar în concen- 
traţie de 5% după o oră. 

— Bacterium (Achromobacter) eurydice se prezinţă sub formă de 
bastonaşe izolate sau perechi, cu extremităţile rotunjite și cu dimen- 
siunile cuprinse între 1,2—1,5 microni. El este uşor cultivabil, Gram- 
negativ și nu sporulează. 

— Bacillus orpheus (Laterosporus) are forma unui bastonaș drept, 
cu extremităţile rotunjite. El sporulează, sporul luind naştere pe una 
din părțile laterale ale bacilului, la mijlocul lungimii lui. 


— Streptococcus apis, numit altădată Streptococcus faecalis, este o 
bacterie ovală cu dimensiuni de 0,7—0,9 microni. Are aptitudinea de 
a produce acizi, ceea ce face ca mediile de laborator pe care este culti- 
vat, sau puietul de albine omorit de acest germen să exale un miros 
acru, de oțet. 


După fr. E. Moeller („La sante de labeille“ martie-aprilie 1980), 
la începutul bolii frotiurile provenind din larve infectate cu locă euro- 
peană, colorate cu safranină sau alți coloranţi potriviţi, prezintă la 
examenul microscopic aproape numiui $. pluton. Pe măsură ce trece 
timpul, îmbolnăvirea afectează mai puţin larvele tinere și mai mult 
larvele virstnice sau prenimfele. După cca. trei săptămini aproape tot 
puietul mort este de tip prenimfal. Cind acesta a fost examinat mi- 
croscopic, nu s-a mai găsit S$. pluton ci numai B. alvei. În această fază 
colonia răspunde foarte bine la tratament iar puietul redevine normal. 
In cazul cînd coloniile respective supraviețuiesc peste iarnă, ele vor 
rămine în general sănătoase în sezonul următor, dar alte colonii din 
stupina în cauză pot să traverseze ciclul descris mai sus. 


Patogenie, evoluție, transmitere. Odată cu hrana primită din par- 
tea albinelor doici, microbii sint introdușşi în intestinul larvelor, unde 
ei se înmulțesc și elimină toxine. Înmulțirea microbilor se face pe 
seama hranei existente în intestinul larvei, ceea ce duce la slăbirea 
acesteia. Pe de altă parte, toxinele pătrund prin peretele intestinului 
în tot organismul, producînd grave perturbări fiziologice, îmbolnăvirea 
și, în cele din urmă, moartea larvelor. 


Declanșarea, agravarea și extinderea bolii sînt favorizate de o se- 
rie de factori, care acționează fie prin slăbirea rezistenței naturale a 
familiei de albine, fie prin exaltarea virulenței germenilor microbieni. 
Printre aceştia, sezonul şi puterea familiei de albine joacă rolul oel 
mai important, loca europeană fiind mult mai frecventă primăvara şi 

la familiile slabe, impachetate necorespunzător, avind hrană insufi- 
cientă sau de slabă calitate. Boala apare, de obicei, in lunile aprilie- 
mai şi se manifestă in mod diferit — uneori cu intermitențe, alteori 
continuu — pină toamna tirziu, cînd creșterea puietului încetează. Căl- 
dura din timpul verii sau apariția unui bun cules fac boala să regre- 
seze, uneori întilnindu-se chiar vindecări spontane. În cazul cînd după 
un cules principal nu se asigură albinelor un cules de întreţinere, se 
creează în familiile de albine respective condiţii pentru reapariţia bolii. 

Larvele bolnave constituie principala sursă de infecție. Într-o fa- 
milie puternică albinele elimină din vreme aceste larve, iar conditiile 
bune de hrană şi căldură de care beneficiază puietul îi permit să re- 
ziste la contaminare. 

Transmiterea bolii în interiorul stupului se face prin albinele lu- 
crătoare, care îndepărtează larvele bolnave sau moarte şi prin albinele 
doici, care hrănesc atit larvele recent infectate cit și pe cele sănătoase. 

Streptococcus pluton a fost întilnit trecvent în glundule salivare 
ale albinelor doici. Poltev si Alexandrova au întilnit deseori Strepto- 
coccus pluton în ovarele mătcilor provenite din prisăci infectate cu 
loca europeană. Aceiași autori au stabilit că cel mai periculos rezervor 
de conservare al acestui germen sint fagurii cu păstură. 

Transmiterea maladiei în interiorul  stupinei se produce prin 
prădarea (furtişagul) familiilor slăbite de boală, prin rătăcirea albine- 
lor în timpul culesului, prin trintori (care pătrund în orice stup), prin 
diferiţi paraziți sau prădători (molia de ceară, viespea), prin apicultorii 
care schimbă fagurii și albinele din stupii infectați în stupi sănătoși 
sau care lucrează fără să-şi dezinfecteze mîinile, uneltele sau echipa- 
mentul de protecție. 


Transmiterea infecţiei în toată regiunea sau dintr-o regiune în 
alta se realizează prin furtişag, prin erori de zbor, prin trintori, prin 
stupărit pastoral și prin cumpărări de material biologic apicol din stu- 
pine infectate. 


Simptomatologie. La începutul bolii sau în formele uşoare de 
boală familiile de albine atinse de loca europeană se deosebesc greu de 
cele sănătoase, întrucit activitatea lor se păstrează nemodificată, iar 
mătcile reușesc să înlocuiască larvele bolnave eliminate de către al- 
bine. Abia după trecerea unei perioade de timp boala devine aparentă, 
prin depopularea familiei de albine şi prin mirosul acru sau de putre- 
facție ce se degajă la deschiderea stupului. Unul din semnele caracte- 
ristice constă în faptul că boala atinge de obicei larvele tinere de 3—4 
zile, care mor înainte de a fi căpăcite. Numai în cazuri rare şi într-o 
proporție redusă se constată îmbolnăviri la larve mai virstnice şi res- 
pectiv mortalități la puietul căpăcit. 

La început aspectul fagurilor este normal. Cind maladia s-a de- 
clarat, se constată o depunere neuniformă a puietului, apare aspectul 
de puiet împrăștiat, datorită faptului că mătcile au însămiînțat celulele 
cu puiet bolnav mai tirziu, după ce albinele au reuşit să elimine acest 
puiet. 

În prima fază a îmbolnăvirii larva devine mai transparentă şi mai 
turgescentă (cu învelişul intins), ceea ce face ca traheele şi tubul ei di- 
gestiv să fie vizibile. După puţin timp ea isi pierde turgescenta, corpul 
devine tlasc (se înmoaie) şi se seomeniează (se încreţeşte). Ca urmare a 
mişcărilor agonice, corpul îşi schimbă poziția normală, se răsuceșşte și 
poate apărea cu partea dorsală sau ventrală spre deschiderea celulei 
(fig. 9). 

Pe măsură ce procesul patologic avansează, larvele bolnave sau 
monrte îsi schimbă culoarea, care din alb-sidefie cum este în stare nor- 
mala, se îngălbeneşte, devine apoi galben-cafenie si în cele din urmă 
maro închis, chiar negricoasă. Conţinutul corpului se descompune şi 
emană uneori un miros de putrefacție, alteori acru sau aromat. Se pare 
că mirosul variază în funcţie de specia germenilor care predomină în 
procesul de descompunere a! larvelor. Cind organismul este invadat în 
răi mare măsură de PB. alvei mirosul este de putrefacție, iar cind pre- 
domină Streptococcus apis sau 
Pacterium eurydice, larvele ema- 
nă un miros acru sau aroriat. 

De regulă, corpul larvei nu 
se transformă într-o masă vis- 
coasă sau filantă şi nici nu aderă 
la pereţii celulei, în așa fel încît 
scoaterea și eliminarea larvelor de 
către albine sînt ușor de realizat. 
Prin deshidratare, corpul larvei se 
transformă cu timpul într-o cojiță 
cenușie sau brună, uşor detaşabilă. 

Aceasta este forma clasică 
de locă europeană, în care morta- 
litatea puietului după căpăcire se 
întilneşte foarte rar și în număr 
mic. | 

Există însă și unele forme 
atipice de locă europeană, care se 
diferențiază de forma clasică prin 
unele mici caractere și în special 
prin virsta larvelor atinse. În 
acest sens, pe teren pot îi întîl- 
nite trei cazuri și anume : 





E a. Larvele atinse sint foarte 
Fi. 9. Fagure cu puiet bolnav de tinere şi mor cu mult înainte de 
locă europeană căpăcire ; cadavrele sint  nesre, 
lucitoare, fără miros, de consis- 
tență mucoasă. Această formă poate să fie asociată cu loca europeană 
clasică. 

b. Larvele atinse sint în celule căpăcite; culoarea lor este cenu- 

sie, consistenţa moale, mirosul lipseşte. 

c. Larvele atinse sînt în celule căpăcite ; culoarea lor este casta- 
nie, ele sint puțin deformate, conținutul păstos, uneori uşor viscos, 
filant. Mirosul grețos poate să existe sau nu, în funcție de germenii 
prezenţi. Căpăcelele pot fi scobite, perforate și de culoare mai închisă. 
Această îormă poate să fie confundată cu loca americană şi de aseme- 
nea cu paraloca. 

Se citează cazul unor familii foarte puternice la care puietul a 
început să devină împrăștiat ca și cum calitatea mătcilor ar fi lăsat de 
dorit. Bănuindu-se că ele aveau locă europeană dar că larvele boinave 
erau scoase din stup înainte ca omul să poată constata îmbolnăvirea, 
aceste colonii au fost supuse unui tratament cu streptomicină (trei ad- 
ministrări de cîte 0,5 g la patru zile interval). În urma acestui trata- 
ment puietul a redevenit normal, sănătos și compact, dovedindu-se ast- 
fel că era într-adevăr vorba de locă europeană. 


Paraloca. Se deosebește de loca europeană, fiind tipică prin faptul că 
atacă larvele înainte și după căpăcire. Agentul patogen se consideră a 
fi Bacillus paraalvei, înrudit cu Bacillus alvei. La puietul necăpăcit 
semnele sînt aceleași ca în loca europeană, iar la puietul căpăcit lar- 
vele devin viscoase şi degajă un miros de putrefacție. Culoarea lor 
este gălbuie uneori brun roșiatică. 


Diagnostic. Loca europeană clasică se recunoaşte clinic după 
mortalitatea puietului înaintţe de căpăcire, după culoarea galbenă a 
larvelor, după consistenţa neviscoasă şi nefilantă a acestora și după 
neaderența la pereții celulelor. 

Situaţia este mai dificilă în cazul formelor atipice de locă europeană. 
Există astfel de cazuri, provocate de regulă de B. alvei, care pot fi 
confundate cu loca americană, deoarece puietul moare după căpăcire, 
căpăcelele sînt închise la culoare şi perforate, larvele moarte sînt de 
culoare ciocolatie, iar conţinutul lor este viscos şi filant. Se consideră 
că ele pot fi totuşi deosebite după următoarele trei semne : 


1. Cînd se încearcă extragerea larvei moarte cu un beţișor con- 
ținutul ei se poate întinde, însă filamentul este mult mai scurt decit în 
loca americană (1,5 cm în loca europeană, față de cca. 3 cm în loca 
americană). 

2. Gojiţele în care se transformă larvele moarte nu sint lipite de 
pereţii celulelor. 

3. Mirosul nu este puternic, de putrefacție sau de clei de timplă- 
rie, ci este uneori acru sau în cele mai multe cazuri lipseşte cu totul. 

Un diagnostic precis poate fi stabilit în laborator prin metode bac- 
teriologice. 

Prognostic. Mai puţin gravă decit loca americană, există cazuri în 
care loca europeană poate să dispară spontan. Cel mai adesea ea persistă 
de o manieră ascunsă, compromițind recolta prin slăbirea familiilor. 
Alteori ea provoacă chiar moartea coloniilor de albine. Prognosticul este 
favorabil în cazul formelor ușoare, cînd boala este descoperită din vreme 
şi tratamentul se aplică la primele semne. El este însă nefavorabil 

atunci cind familiile de albine sînt slabe sau cind condiţiile naturale 
sînt neprielnice pentru apicultură. 


Tratament. În tratamentul locei europene sulfamidele sint fără 
eiect. Singurele care au o eficiență recunoscută sînt antibioticele, dintre 
care cele mai bune rezultate au fost obţinute prin întrebuințarea tera- 
micinei şi streptomicinei. Teramicina prezintă avantajul că are o sferă 
antibacteriană mai mare, în care intră multe specii bacteriene condiționat 
patogene, unele virusuri şi, ceea ce este mai important, intră și Bacillus 
larvae, agentul locei americane. 

Rezultate bune s-au obţinut, de asemenea, și cu ajutorul altor anti- 
biotice, cum ar fi eritromicina, tetraciclina, aureomicina şi biomicina. 
În cazurile de locă europeană atipică (în special a celor care riscă să 
se confunde cu loca americană) cele mai bune rezultate s-au obţinut cu 
ajutorul teramicinei şi kanamicinei. 

În linii mari, recomandările privind tratamentul în loca americană 
sint valabile și pentru loca europeană, atit în ce priveşte terapia pro- 
priu-zisă, cit şi tehnologia combaterii în ansamblu. 

In aplicarea tratamentului trebuie să se țină seama de următoarea 
linie de conduită : 


a. Tratamentele medicamentoase nu acţionează decit asupra agen- 
ților patogeni care se găsesc în organismul larvei și numai asupra for- 
melor de înmulţire. Nu trebuie pierdută deci din vedere importanţa 
măsurilor de profilaxie sanitară, mai ales in ce priveşte dezinfecția 
materialului apicol. 


b. În stupina în care s-a constatat boala trebuie tratate toate lami- 
liile de albine, nu numai cele bolnave. Familiile slabe vor fi unite înainte 
de tratament, iar cele slabe şi în acelaşi timp bolnave vor fi distruse. 


c) Antibioticele se folosesc în doză de 0,5 g pentru o familie de 
albine, repetată de trei ori la interval de 7 zile. Administrarea lor 
se poate face în sirop de zahăr sau prin pudraj, dozele trebuind să fie 
riguros respectate, fiind contraindicată suspendarea tratamentului în mo- 
mentul dispariţiei semnelor de boală. 

Practic, un flacon de streptomicină, care conţine 1 g substanţă 
activă, se dizolvă mai întii în cca. 50 ml apă fiartă şi răcită, după care 
se amestecă într-un litru de sirop 1:1 (în timpul verii) sau 2:1 (pri- 
măvara), obţinindu-se două doze a 0,5 l de sirop medicamentos. Tra- 
tamentul complet al unei familii de albine necesită trei doze (1,5 litri) 
sirop medicamentos, conţinind 1,5 g streptomicină, aplicate la interval 
de o săptămină. În cazul aplicări medicamentului în stare uscată, con- 
ținutul flaconului de streptomicină se amestecă treptat (mai înţii într-o 
cantitate mică și apoi în cantitatea totală) cu 200 g zahăr pudră, rezul- 
tind două doze de preparat medicamentos. Tratamentul respectiv 
necesită trei doze de cite 100 g preparat, aplicate prin prăfuire deasu- 
pra ramelor de cuib, din 7 în 7 zile. 

Teramicina se folosește în acelaşi mod. Pentru a obţine de exemplu 
10 doze de preparat, este necesară o cantitate de 5 grame antibiotic, 
ce urmează să se amestece în 10 litri sirop sau 1 kg zahăr pudră. 

Temperatura lichidelor în care se introduc antibioticele nu trebuie 
să depășească 40“C. 

d. Protecţia asigurată prin tratamentul medicamentos trebuie să se 
extindă pe o perioadă suficientă de timp, pentru a permite efectuarea 
in acest interval a lucrărilor de asanare a stupilor bolnavi, prin distru- 
gerea sporilor sau a formelor vegetative microbiene existente în afara 
larvelor, acolo unde medicamentele nu ajung să acţioneze asupra lor. 


In ceea ce privește tehnica de combatere a unui focar de locă eu- 
ropeană, aceasta constă din următoarele măsuri aplicate cronologic : 

— controlul tuturor familiilor de albine, pentru identificarea fa- 
miliilor bolnave, a celor slabe, precum și a fagurilor cu mult puiet 
bolnav ; 


| — distrugerea familiilor bolnave în cazul cind sînt slabe, precum 
și a fagurilor cu mult puiet bolnav din familiile cu populaţie normală: 
— unirea familiilor slabe ; | 


— aplicarea tratamentului medicamentos la toate familiile din stu- 
pină ; 

— mutarea familiilor în stupi dezinfectaţi, după dispariţia sem- 
nelor de boală ; 

— dezinfecţia stupilor infectați şi a anexelor acestora, imediat după 
mutarea familiilor ; 

— dezinfecţia profilactică a tuturor stupilor cu ocazia punerii fa- 
miliilor de albine la iernat. 


Prevenire. Pentru a preîntimpina apariţia locei europene, trebuie 
să se evite orice contact, direct sau indirect, cu stupinele infectate. Tre- 
buie avute permanent în vedere căile de transmitere a germenilor pato- 
geni de la o stupină la alta sau de la un stup la altul și luate măsu- 
rile pentru bararea acestor căi. În acest sens se va urmări : 


— să nu se introducă material biologic apicol din alte stupine 
decit după ce s-au controlat toate familiile acestora şi, în caz de dubiu, 
după examenul de laborator ; 


— în practicarea stupăritului pastoral să se aleagă vetre cit mai 
depărtate de cele ale altor stupine și în afara razei de zbor a albinelor 
acestora, să se aşeze stupii cît mai distanţaţi unii de alţii si de o manieră 
neregulată, pentru ca albinele să se poată orienta ; 

— să se evite furtişagul ; 


— să se prevină aparița paraziţilor în stupine (găselniță, păduchi 
etc.), să se ia măsuri împotriva acestora atunci cind au apărut; 


— să se limiteze la maximum posibil schimbul de faguri și albine 
de la un stup la altul; 


— să se dezinfecteze uneltele de lucru după îiecare manipulare, iar 
stupii şi echipamentul acestora în fiecare an. Controlul și lucrările în 
stupină să înceapă la familiile puternice și sănătoase, lăsindu-se la urmă 
familile slabe sau bolnave ; 

— să se înlocuiască echipamentul de faguri cît mai des posibil; 


— să se evite hrănirile cu miere cînd originea acesteia este 
necunoscută ; 

— să se păstreze o permanentă curăţenie în stupi şi în stupină. 

Menţinerea întregului efectiv al stupinei în starea de familii pu- 
ternice, asigurarea unui cules continuu, stimularea mătcilor de a depune 
puiet şi a albinelor de a crește faguri, constituie cel de al doilea capitol 
de măsuri preventive, orientate în direcţia valorificării la maximum a 
rezistenței naturale și a forțelor proprii de apărare ale familiei de albine. 
Atingerea acestui obiectiv este rezultatul aplicării întregului complex de 
măsuri privitoare la creșterea și întreținerea rentabilă a familiilor de 
albine. 


INFECŢII MIXTE 
Loca americană — Loca europeană 


Există cazuri cînd în aceeaşi familie de albine pot fi întilnite atit 
loca americană, cît şi cea europeană. În alte cazuri, cele două loci pot 
fi înţilnite în stupi diferiţi, însă în aceeaşi stupină. 

În aceste situaţii, precum şi în cazul formelor atipice de locă euro- 
peană, este greu pentru un apicultor sau chiar pentru un specialist să 
stabilească un diagnostic precis pe baza semnelor clinice. Pe de altă 
parte, timpul lung pe care-l necesită trimiterea unor probe la laborator 
in vederea precizării diagnosticului, efectuarea examenului necesar și 
primirea rezultatului constituie adeseori un mare risc, el permiţind bolii 
să se agraveze sau să difuzeze şi la familiile din jur. 

În asemenea cazuri, concomitent cu trimiterea probelor la labora- 
tor, se indică folosirea unui antibiotic cu eficacitate împotriva ambelor 
loci (teramicina, de exemplu) sau a unei combinații medicamentoase, 
streptomicină-sulfatiazol. De reţinut însă că folosirea unei asemenea 
combinaţii impune cumularea dozelor complete pentru fiecare boală în 
parte, respectiv 1 g sulfamidă plus 0,5 g antibiotic, repetate de trei ori 
la interval de 7 zile. 


PARATIFOZA SAU SALMONELOZA 


Paratiioza este o boală infecto-contagioasă a albinelor adulte, a 
cărei apariţie, evoluţie şi putere de difuzare depinde în mare măsură 
de condiţiile de viaţă ale familiilor de albine. 

A iost descrisă pentru prima dată de Bahr, în anul 1917, care a 
descoperit-o într-o stupină din Danemarca. Între anii 1936 și 1937 ea a 
iostț studită şi în Franţa de Toumanoff, iar în anul 1964 boala a fost 
semnalată în mai multe regiuni din U.R.S.S. 


Etiologie. Agentul patogen este Bacillus paratyphi alvei Bahr. În- 
tilnit frecvent în tubul digestiv al albinelor sănătoase, el devine vătă- 
mător în special atunci cînd rezistenţa naturală a familiei scade datorită 

unor factori neprielnici. Este un microb mic, de formă ovală, cu dimen- 
siuni de 1—2 microni în lungime şi de 0,3—0,5 microni în lățime, pre- 
văzut cu cili de jur împrejur. Nu sporulează şi nu se colorează prin 
metoda Gram. Administrat în hrana albinelor în scop experimental, el 
nu reușește să provoace îmbolnăvirea acestora decit în cazul familiilor 
slabe. 


Patogenie. Cînd împrejurările îi sint favorabile, microbul îşi exaltă 
virulența şi produce îmbolnăvirea albinelor. Transmiterea sușei micro- 
biene cu virulență exaltată de la o albină la alta se face pe cale bucală. 
In intestinul acestora, bacilul se înmulțește intens, pătrunde în hemo- 
limfă și determină moartea prin septicemie. De la o familie la alta el 
se transmite pe căile comune tuturor maladiilor contagioase şi anume: 
prin albinele hoaţe sau care se rătăcesc în alţi stupi, prin trîntori, prin 
sursele de apă folosite în comun, prin intermediul apicultorului care 
nu respectă regulile de profilaxie atunci cînd a apărut boala în stupină, 
prin materialele utilizate de la un stup la altul fără a fi dezinfectate etc. 

Evoluție. Salmoneloza apare de obicei primăvara şi numai in rare 
cazuri în timpul verii, în special atunci cînd survin perioade de ploi reci 
şi prelungite. În majoritatea cazurilor evoluția ei este uşoară, vindecarea 
producindu-se cel mai adesea spontan, odată cu îmbunătăţirea condiţiilor 
de viață ale familiilor de albine. Sînt însă cazuri cind boala poate să 
apară sub o formă acută şi să producă pierderi importante. | 


Simptome. Boala provoacă moartea albinelor şi depopularea fami- 
liilor. Manifestările patologice nu sînt însă specifice, ele putind fi în- 
tilnite și în alte maladii ale albinelor, cum ar fi nosemoza sau acarioza. 
Albinele bolnave nu mai pot zbura, au abdomenul balonat, prezintă 
diaree, paralizează și mor. 

Familiile de albine în care boala evoluează sub o formă acută se 
depopulează, slăbesc şi devin inactive. În fața stupului apar zilnic nu- 
meroase albine moarte și bolnave. 

Diagnosticul nu poate fi pus decît prin examenul de laborator. Con- 
ținutul intestinal sau hemolimfa albinelor bolnave se însămînțează pe 
medii de cultură şi după 1—2 zile se examinează la microscop. Diag- 
nosticul se pune atit pe baza prezenţei în cîmpul microscopic al baci- 
lului paratyphi alvei, cît şi pe aspectul coloniilor pe care le formează 
acest microb în culturi : mici, rotunde, albăstrui și semitransparente la 
început, ele coniluează după 48 ore, dînd culturii o înfăţişare opacă 
şi o consistență viscoasă. 


Tratament. Combaterea paratifozei se face prin măsuri de igienă, 
prin împuternicirea familiilor bolnave și prin tratament medicamentos. 
Se dezinfectează uneltele şi “echipamentul de lucru, se unesc și se sti- 
mulează familiile bolnave. În ce priveşte tratamentul medicamentos, 
antibioticele s-au dovedit eficace împotriva paratifozei. Teramicina sau 
streptomicina, utilizate la fel ca în cazul locei europene, reuşesc să 
vindece această maladie în decurs de 10—20 zile de la aplicarea lor. 

SEPTICEMIA 


Este o boală infecțioasă a albinelor adulte, care apare și evoluează 
în strictă dependenţă de factorii de mediu. A fost descrisă pentru prima 
dată în anul 1928 de Burnside, care consideră că ea poate fi recunoscută 
prin aceea că după moarte albinele se descompun și articulațiile lor se 
desprind la cea mai mică atingere. 

kțiologie. Agentul acestei maladii este un bacil mic (0,7—1,l mi- 
croni), nesporulat, Gram negativ, numit Bacillus apisepticus. Rezistenţa 
lui față de agenţii fizici sau chimici este redusă. În albinele moarte el 
trăiește cca. o lună, în timp ce sub acțiunea razelor solare nu rezistă 
mai mult de 7? ore. Încălzit la temperatura de 73"C este distrus în 30 
minute, iar la 100“C în 3 minute. Dezinfectantele folosite în mod curent 
(soda caustică, formolul) îl distrug instantaneu în concentrațiile obișnuite. 
Sub acţiunea vaporilor de formaldehidă el își pierde virulenţa după 7 ore. 

Bacillus apisepticus este foarte răspindit în natură, el putind (îi 
întîlnit frecvent în interiorul stupilor. În anumite împrejurări, în care 
rezistența naturală a albinelor este diminuată, germenul își exaltă vi- 
rulența, pătrunde în aparatul respirator al insectei și de aici în hemo- 
limiă, unde se înmulţeşte şi provoacă moartea prin septicemie. Conta- 
minarea pe cale intestinală se realizează foarte greu, întrucît sucurile 
digestive constituie un mediu neprielnic pentru dezvoltarea bacilului. 

Septicemia poate apărea în orice perioadă a anului, îndeosebi atunci 
cînd condițiile de întreţinere ale familiilor sînt deficitare: umiditate 
crescută în stupi datorită așezării stupinei în locuri mlăștinoase sau 
unor ploi reci şi de lungă durată, lipsă de cules etc. Evoluţia bolii 
este însă benignă, înregistrindu-se cel mai adesea vindecări spontane, 
atunci cînd cauzele care i-au favorizat apariția dispar sau se ameliorează. 
Contagiozitatea este de asemenea 
redusă, boala apărind în mod răz- 
leț, fără a se extinde la un nu- 
măr foarte mare de familii. 

Simptome  — diagnostic. 
Septicemia albinelor nu poate fi 
diagnosticată în mod precis decit 
prin examen de laborator, după 
caracterele morfologice și cultu- 
rale ale agentului patogen. Ea 
poate fi însă bănuită atunci cind 
se constată o activitate redusă a 
unor familii (mai ales în perioa- 
dele de cules), o disproporţie în- 

Fig. 10. Fragilitatea cadavrelor tre cantitatea de albine și de pu- 

în septicemie iet, îmbolnăvirea albinelor, pier- 

derea capacităţii de zbor a aces- 

tora, aspectul lăptos al hemolimfei, contracții abdominale înainte de 
moarte și mai ales fragilitatea cadavrelor (fig. 10). 

Combaterea acestei boli se realizează prin îmbunătăţirea condiţiilor 
de întreţinere ale familiilor de albine, prin împuternicirea și stimularea 





34 





acestora, prin schimbarea mătcilor. Un tratament specific nu a fost 
stabilit pină în prezent. Antibioticele influenţează favorabil evoluția 
maladiei, împiedicîind apariţia unor eventuale complicaţii. 

De altiel, septicemia ca entitate morbidă specifică este susceptibilă 
de reconsiderări. Unii autori (Morse R.A.) sint de părere că însăși numele 
ei este discutabil, întrucît descrie un simptom ce poate fi cauzat de 
numeroase microorganisme. Ca etiologie, Landerkin şi Katznelson (1959) 
au reclasificat Bacillus apisepticus, considerind că în realitate el este 
Pseudomonas apiseptica Burnsidee. Ca tratament, Wille (1962) arată că în 
Elveţia a fost folosită streptomicina, însă apariția unor suşe de Pseudo- 
monas apiseptica rezistente a limitat utilizarea acestui antibiotic. 


BOLILE VIROTICE 


Pină la mijlocul deceniului 70 se cunoșteau puține boli virotice 
la albine, lucrările de specialitate descriind ca atare doar puietul în sac, 
paralizia şi boala neagră. Ulterior, dr. L. Bailey de la Rothamsted Expe- 
rimental Station din Anglia, care este o autoritate absolută în acest do- 
meniu, a identificat și descris în total 18 virusuri, capabile să determine 
— singure sau în asociație — următoarele viroze la albine: puietul în 
sac, paralizia (acută, lentă, cronică, cronică asociată), virusul „aripi în- 
norate“, virusurile Y şi X, virusul botcilor negre, virusul filamentos, boala 
din insula Wight, virusul din Egipt, virusul din Arkansas, puietul văros 
Thai, virusul din Kasmir si virusul apis iridescent. În afara ultimilor 5, 
toate celelalte virusuri au fost identificate în Anglia. 


PUIETUL ÎN SAC 


ste o boală infecto-contagioasă a puietului, mai puţin gravă și mai 
puţin răspindită decît locile, în care larvele iau după moarte aspectul 
caracteristic al unui sac plin cu lichid. 


Etiopatogenie. Agentul cauzal a fost descoperit în anul 1917 de 
către White. Este un virus de formă sferică sau ovală, cu dimensiuni 
foarte mici (28 milimicroni), ce-i permit să treacă prin filtrele destinate 
să rețină bacteriile. Experiențele făcute au dovedit că un lichid infectat, 
trecut prin aceste filtre, este în măsură să producă boala, în cazul cînd 
este amestecat în hrana puietului. Rezistenţa virusului nu este prea 
mare. În apa încălzită la temperatura de 50“C el își pierde virulenţa 
după 10 minute, iar în miere el devine inactiv tot în acelaşi interval de 
timp prin încălzirea la 70“C. Razele solare îl distrug după 4—7 ore. 
Procesul de descompunere ce are loc în larvele moarte il inactivează 
după 3—5 zile. În condiţiile unei camere rezistă 20 zile, iar în fagurii 
cu miere circa o lună. 

Albinele vin în contact cu virusul atunci cînd încearcă să scoată 
din celule puietul mort sau bolnav. Ele îl răspindesc apoi în tot stupul 
și îl transmit puietului sănătos odată cu hrana. În organismul larvelor 
contaminate, celulele epidermice reacționează printr-o secreție abun- 
dentă, ce se acumulează în interiorul corpului, transformîndu-l într-un 

fel de pungă cu lichid. Din limpede, cum era la început, acest lichid se 
tulbură cu timpul, datorită descompunerii ţesuturilor, ceea ce antrenează 
și schimbările de culoare ale larvei. Pe măsură ce lichidul se evaporă, 
tegumentul se sclerozează, larva începe să se usuce, capul ei se ridică şi 
se încovoaie spre partea ventrală. 
Evoluție. Boala poate apărea în tot 
timpul sezonului activ, însă este mai îrec- 
ventă în timpul verii. Într-o stupină in- 
fectată ea atacă doar una sau citeva fa- 
milii, pe care însă nu le omoară decit dacă 
survin condiții neprielnice de viaţă. Din 
contră, apariția unor factori favorizanți, 
cum ar fi un bun cules de exemplu, poate 
să determine vindecarea, fără nici o inter- 
venție din partea apicultorului. Evoluţia îi 
ei depinde mult de puterea familiei în Ş b 
care a apărut, respectiv de măsura în care Fig. 11. Larve de albină atacate 
larvele moarte sînt eliminate şi înlocuite. de puiet în sac: a — infecţie 
Simptome. Puietul moare de regulă recentă ; b — infecţie veche 
după căpăcire. Pe fagure, acest puiet 
seamănă cu cel întîlnit în loca americană: puiet împrăștiat, celule 
cu căpăcele infundate, perforaie, mai închise la culoare, adesea descăpă- 
cite (fig. 12). Modilicările pe care le suferă larvele oferă semnele cele 
mai importante pentru recunoaşterea bolii. Din albe sidelii cum erau ini- 
țial, acestea devin treptat galbene, cenușii și apoi brune, capul avind o 
culoare mai închisă decit restul corpului. În prima fază larva are uspectul 
unei pungi pline cu lichid, conţinutul ei scăzind odată cu trecerea timpu- 
lui (fig. 11). Acest conţinui nu este viscos sau filant şi nu are miros. Lar- 

Fig. 12. Fagure cu „puiet în sac“ 


vele moarte nu aderă la pereţii celulei, asa încit albinele le pot scoate și 
îndepărta din stup. Ele sînt aşezate pe planşeul celulei, cu partea ventrală 
în sus. Prin uscare, corpul se transformă într-o cojiţă neaderentă la pe- 
reţii celulei, cu partea cefalică mai închisă la culoare și curbată în sus, 
luind astfel forma unei bărci sau a unui „papuc chinezesc". 


Diagnostic. Pe teren, diagnosticul poate fi pus după forma pe care 
o iau larvele infectate; de sac plin cu lichid la început, de cojițe înco- 
voiate într-o fază mai avansată. Aceste aspecte deosebesc puietul sacci- 
form de loca americană (singura boală cu care s-ar putea confunda), alte 
deosebiri fiind neaderenţa la celulă, lipsa de miros și de viscozitate a 
conținutului larvar, precum și evoluția mai ușoară a maladiei (în cadrul 
familiei de albine sau în stupină). 

În caz de dubiu, diagnosticul poate fi stabilit prin examenul micro- 
scopic al larvelor bolnave sau moarte de curînd. Semnul caracteristic 
este (atunci cind se lucrează cu microscoape obisnuite) lipsa oricăror ger- 
meni, spre deosebire de ceea ce se constată în cazul locilor, unde acest 
examen evidențiază numeroase bacterii specifice sau de asociaţie. 


Tratament. Pină în prezent nu au fost stabilite tratamente specifice 
în maladiile virotice ale albinelor. În cazul puietului în sac a fost încer- 
cată, cu rezultate satisfăcătoare, tetraciclina. Se recomandă de aseme- 
nea un tratament cu sulfatiazol combinat cu streptomicină, sau numai 
cu teramicină, în dublul scop al anihilării germenilor secundari şi totodată 
pentru a preveni consecinţele unei confuzii intre această boală și una din 
cele două loci. 

În majoritatea cazurilor sînt suficiente, pentru combatrerea puietului 
în sac, asigurarea unui bun cules şi aplicarea unor măsuri de igienă, cum 
ar fi topirea fagurilor cu puiet bolnav, întărirea familiilor bolnave prin 
unirea lor, stimularea activităţii de curăţenie a albinelor prin restrin- 
gerea cuibului, schimbarea mătcii etc. 

În cazurile grave se recomandă transvazarea albinelor, tratamentul 
medicamentos, dezinfecţia cu apă fiartă sau căldură uscată (cu lampa de 
benzină) a materialului lemnos, topirea tuturor fagurilor, încălzirea 
mierii extrase din acești faguri timp de 30 minute la temperatura de 
75"C (se interzice însă folosirea mierii pentru hrănirea albinelor). 

Familiile slabe, puternic infectate, trebuie distruse. 

Spre deosebire de țara noastră, unde puietul în sac este practic 
inexistent, în India această boală îmbracă forme alarmante, constituind 
unul din principalii dușmani ai albinei (Apis cerana). Ca simptome, 
se menționează moartea puietului în faza de larvă necăpăcită, precum 
și părăsirea frecventă a stupilor de către familiile atinse de boală. Pentru 
combatere, se recomandă distrugerea puietului infectat impreună cu al 
binele adulte și dezinfecția stupilor cu clorură de var. 


PARALIZIA ALBINELOR 
Paralizia este o boală infecto-contagioasă, a cărei etiopatogenie nu 
este complet lămurită. Ea a fost descrisă pentru prima dată de Morisson 
în anul 1936. După acest autor, maladia se manifestă în perioada mai- 

iunie, ea putind să dureze uneori numai citeva zile şi să se vindece de 
la sine sau să persiste timp de mai multe luni, provocind stupinelor 
pagube importante prin mortalitatea mare pe care o produce în rindul 
albinelor adulte. 


Etiologie. Agentul cauzal al paraliziei este un virus filtrabil. Fami- 
liile sănătoase, contaminate experimental cu acest virus, se îmbolnă- 
vesc în decurs de 2—5 zile, prezentind simptome asemănătoare celor 
din infecția naturală. Prezenţa virusului în organismul albinelor este înto- 
vărăşită în mod frecvent de formarea în celulele epiteliale ale intestinu- 
lui gros a unor corpusculi rotunzi sau ovali, măsurînd între 1 şi 5 microni. 


Simptome. Albinele bolnave par cuprinse de o agitaţie continuă, 
care se traduce prin tremurături ale antenelor, aripilor și picioarelor. Ele 
încearcă să zboare şi nu reuşesc. Abdomenul este dilatat și prezintă 
mișcări respiratorii accelerate, iar acul este scos afară. Tegumentul este 
acoperit cu o substanță ce degajă un miros de peşte, fapt ce determină 
albinele sănătoase să le scoată afară din stup pe cele bolnave. Cu această 
ocazie, perișorii de pe corpul acestora sînt smulşi, iar în urma depilaţiei 
tegumentul capătă un aspect negru strălucitor. În cele din urmă albinele 
nu-şi mai coordonează mișcările, paralizează și mor cu aripile deviate în 
lături şi în jos (sub formă de acoperiş). 


Tratamentul paraliziei nu a fost încă pus la punct. Antibioticele nu 
au dat rezultate, ba, din contră, se consideră că folosirea lor complică 
boala (Merdjianov). Presupuniînd că această maladie ar putea fi de natură 
criptogamică, s-a încercat tratamentul ei cu sulfat de cupru (piatră 
vinătă), rezultatele fiind contradictorii. Efectul favorabil pe care l-a avut 
uneori piatra vinătă a fost explicat de diverși autori prin faptul că în 
cazurile respective nu era vorba de paralizie, ci de melanoză. 

S-a emis ipoteza că virusul ar fi prezent și la albinele sănătoase, 
iar matca ar transmite descendenților predispoziția la îmbolnăvire. S-a 
dovedit însă ulterior că înlăturarea mătcilor din familia de albine afectată 
nu este un mijloc sigur de vindecare. 

Singurele măsuri care pot fi recomandate la ora actuală împotriva 
acestei maladii sint acelea care vizează întărirea rezistenţei naturale a 
familiilor de albine: unirea celor slăbite de boală, restringerea cuibului, 
asigurarea unui cules continuu. 

O ușoară ameliorare a fost obţinută prin administrarea zilnică, timp 
de 10—15 zile, a unor rații mici de sirop călduț, în care s-a amestecat 
vitamina C, un comprimat la un litru de sirop. 


BOALA NEAGRĂ 


Această denumire se referă nu la o boală bine precizată, c! !: mal 
multe complexe de manifestări patologice, care au ca simptome comune 
depilaţia şi culoarea neagră a albinelor bolnave. 

Există deci mai multe forme de boală neagră, a căror etiologie este 
puțin lămurită și față de care familiile de albine reacţionează diferit. 

După unii autori (Bo'chert) există două grupe de boală neagră si 
anume : 1. Boala neagră congenitală. 2. Manilestări patologice neeredi- 
tare, care provoacă tenomene melânice. 


oala neagră congenitală 


Această formă de bvală neagră a fost studiată si descrisă pentru 
prima dată de Dreher. Ea se manilestă prin apariţia în unele familii a 
unor albine negre și lucioase, lipsite de peri, mult mai mici decît celelalte, 
avind aspectul unor furnici. Numărul albinelor anormale este sensibil 
egal cu numărul albinelor dezvoltate normal. În aceste familii, manilestă- 
rile melanice pot fi constatate nu numai la albinele lucrătore, ci şi 
la trîntori și chiar la matcă. În plus, trîntorii sînt neviabili (nu pot să 
iasă singuri din celule, iar după aceea abia se pot mişca) și albinele îi 
elimină din stup înainte sau în timpul eclozionării. Caracterul ereditar al 
acestei manifestări patologice este dovedit prin faptul că : 

— boala nu se propagă la familiile de albine din jur; 

— raportul numeric între cele două grupe de albine se menţine 
egal ; 

— schimbarea mătcii antrenează dispariţia semnelor anormale. 

Dreher a dovedit că această afecţiune este de origine genetică prin 
următoarea experiență: a luat puiet de lucrătoare, de trintor și de matcă 
din familia afectată și l-a crescut în etuvă, S-a constatat că jumătate din 
numărul lucrătoarelor, triîntorilor şi mătcilor eclozionate era anormal. 
Mătcile obţinute in felul acesta, încrucișate cu trintori proveniţi din 
familiile sănătoase, au dat naștere unor populaţii formate din indivizi 
diferiți, jumătate din ei cu aspect normal și jumătate degeneraţi. S-a 
constatat, de asemenea, că puietul anormal ecloziona întotdeauna mai 
tirziu decit cel sănătos. 

Boala neagră congenitală diminuează rezistenţa şi capacitatea pro- 
ductivă a familiei de albine in care se constată. Această familie este 
foarte sensibilă la nosemoză, iar în ceea ce priveşte productivitatea, ea 
culege de zece ori mai puţin decit o familie normală. 

In afară de această formă de boală congenitală, diferiţi autori au 
descris unele manifestări patologice pe care le-au explicat printr-o pre- 
dispoziție ereditară. Astfel, în unele stupine în care boala neagră apărea 
irecvent, s-a observat o mortalitate inexplicabilă la albinele tinere, care 
cădeau pe spate, aveau abdomenul umflat și prezentau înainte de moarte 
tremurături convulsive ale corpului. Boala n-a putut fi transmisă la 
alte familii şi nici atribuită unei intoxicații cu polen. Schimbarea măt- 
cii a avut ca efect dispariţia semnelor de boală. Trecerea mătcii 
din famila bolnavă într-o familie sănătoasă a provocat îmbolnăvirea 
acestei familii, 

s-a constatat în acest sens că familiile de albine crescute prin impe- 
vecheri îndelungate în cadrul aceleiași linii sînt mai sensibile la astfel de 
manilestări patologice decit hibrizii rezultați prin încrucişări întîmplă 
toare sau intre două linii cunoscute. 

Cert este că în astfel de cazuri matca joacă un rol important, iar 
consangvinitatea nu este de dorit. 

Boala neagră sau boala de pădure 


Unii autori descriu această entitate morbică numai sub numele de 
boala de pădure, întrucît în majoritatea cazurilor se constată la familiile 
amplasate în zona pădurilor de munte. Apariţia ei este pusă în legătură 
cu recolta de mană, această supoziţie fiind bazată pe frecvența crescută 
a bolii în anii în care culesul de mană este abundent, pe faptul că ea 
apare și dispare odată cu începutul și respectiv terminareaa cestui cules 
și mai ales că ea survine după o perioadă rece, care ţine timp de citeva 
zile albinele în stare de neactivitate. 

Totuşi explicarea originii bolii numai prin culesul de mană nu este 
întrutotul satisfăcător, avînd în vedere că deși familiile de albine culeg la 
același masiv, mare parte dintre ele nu se îmbolnăvesc, iar la cele afectate 
pierderile variază în limite foarte largi. Pe de altă parte, manifestări pato- 
logice asemănătoare se constată nu numai în zona de munte și de pă- 
dure, ci şi în alte regiuni unde culesul de mană lipseşte. 

Au fost emise numeroase ipoteze pentru a lămuri originea acestei 
aiecţiuni. Unii autori (Poltev, Maurizio, Miller) consideră că în realitate 
este vorba de toxicoze alimentare, provocate fie de mierea de mană, fie 
de polen sau nectar devenit toxic sub influenţa unor factori climatici 
ocazionali, fie de polenul toxic pe care-l produc în mod obișnuit anumite 
plante (cele din familia Ranunculacee, de exemplu). Această ipoteză este 
însă infirmată în mare măsură de faptul că în boala neagră de natură 
negenetică, atit puietul, cît şi albinele recent eclozionate nu sint atacate. 

Alţi autori (Kuntzsch, Morgenthaler) consideră că simptomele ce 
caracterizează această afecțiune se datoresc unei carențe proteice, con- 
secutivă unui cules slab de polen; ipoteză susținută între altele prin 
faptul că în rectumul albinelor bolnave nu se găsește aproape niciodată 
polen, ci numai un lichid apos. 

Inginerul Vladimir Zaplata din R. $. Cehoslovacă susține că boala 
neagră se datorează mătcii. Dinsul afirmă că dacă se înlocuiește matca 
familiei bolnave cu o matcă tînără, în 9 din 10 cazuri simptomele înce- 
tează, iar în anul următor boala nu mai apare. Chiar dacă nu am 
schimba-o noi — continuă dinsul —, matca unei familii bolnave este 
schimbată de albine și, în orice caz, ea nu supravieţuieşte peste iarnă. 

În sfîrşit, cea mai acreditată teorie este că boala neagră este pro- 
dusă de un virus. Vecchi şi Zambonelli au făcut experiențe în acest sens, 
reuşind să reproducă boala la familiile sănătoase, prin introducerea în 
hrana acestora a unui filtrat dintr-un broiaj de albine bolnave. Faptul că 
semnele de boală s-au manifestat după două zile de la ingerarea hranei 
infectate — ceea ce ar constitui perioada de incubație a agentului patogen 
— infirmă posibilitatea unei îmbolnăviri cu eventuale substanțe toxice 
pe care le-ar conţine filtratul respectiv, caz în care simptomele ar apărea 
imediat 


Simptomele observate cel mai frecvent în diversele manifestări 
patologice cunoscute sub numele de „boala neagră“ sint următoarele : 


a. Depilarea şi înnegrirea albinelor. Pierderea perișorilor și gradul 
de pigmentație al corpului, precum și numărul albinelor care prezintă 

acest fenomen variază în funcţie de forma — mai uşoară sau mai gravă 
— sub care evoluează boala. În formele uşoare, familiile prezintă un 
număr redus de albine afectate, iar aspectul corpului este puţin modificat, 
în sensul că perişorii sint numai uzați sau parțial căzuţi, aşa cum se 
întimplă de obicei la albinele bătrîne. În formele grave, boala poate să 
cuprindă întreg efectivul adult din stup, inclusiv trintorii şi matca; 
albinele sînt depilate complet, corpul negru, lucios cu aspect unsuros, 
ceva mai mic decit la cele sănătoase. 


b. Prezenţa în fața stupilor a unui număr mare de albine vizibil 
bolnave, care încearcă să zboare și nu reuşesc, care sint cuprinse de un 
fel de excitație, tradusă prin mişcări dezordonate ale corpului și care 
mor cu aripile ţinute sub formă de acoperiș, depărtate și în jos. 


c. Agitaţia familiei bolnave şi aspectul dramatic pe care aceasta îl 
prezintă. În interiorul stupului există, de asemenea, numeroase albine 
moarte sau bolnave. Acestea din urmă se refugiază deasupra ramelor sau 
la capătul stupului opus urdinișului, de unde sînt culese și tirite afară 
de către albinele sănătoase, Eliminarea acestor albine bolnave nu are 
aspectul unei lupte propriu-zise, întrucit albinele care execută această 
operație nu folosesc acul, iar albinele eliminate nu se opun, au un com- 
portament pasiv, resemnat. La urdiniş există în permanență un număr 
mare de albine, care le împiedică pe cele bolnave să intre în stup. 


d. Stagnarea producției, albinele consumind tot ce aduc. 


Diagnosticul se pune după simptomele descrise mai sus şi, de ase- 
menea, prin examen histologic. După Morisson, în celulele epiteliale ale 
intestinului mijlociu apar, la albinele bolnave, nişte incluziuni protoplas- 
matice, sub forma unor noduli sferici sau ovali de 1—8 microni. Deși alţi 
autori susțin că această formaţiune poate exista si la albinele sănătoase, 
totuşi prezența lor în toate secţiunile histologice prelevate de la albinele 
cu semne de boală neagră indreptățește stabilirea acestui diagnostic. 


Tratamentul în această boală nu a fost elaborat. Pentru combatere 
au fost încercate numeroase medicamente, fără să se obţină însă o efica- 
citate notabilă. În această situaţie, măsurile care pot fi recomandate sint 
cele de zooigienă şi anume : adunarea şi arderea albinelor moarte, strim- 
torarea urdinișurilor pentru evitarea furtișagului, precum şi reducerea şi 
încălzirea cuiburilor pentru a evita răcirea puietului în urma depopulării. 

Mergind pe linia ipotezelor care au fost emise în legătură cu etiolo- 
gia acestei afecţiuni, se indică schimbarea mătcilor la familiile bolnave, 
măsură eficientă în eventualitatea unei origini sau predispoziții ereditare. 
De asemenea, se recomandă administrarea unor cantități zilnice (cca. 
250 ml) de sirop călduț, cu adaos de lapte fiert, în procent de 10% (100 ml 
lapte la 900 ml sirop de zahăr 1 : 1), terapie care vizează stimularea fami- 
liilor și concomitent, combaterea unor eventuale intoxicații sau carenţe 
proteice. 

Considerind că albinele se epuizează și mor în urma cantităților 
mari de acid (gluconic) cu care trebuie să intervină pentru a apropia 
pH-ul manei (5,9—7,9) de cel al mierii (3,8—4,8), autorii cehoslovaci 
recomandă în tratamentul bolii de pădure fie vitamina C (acid ascorbic) 

250 mg la un 1 sirop, fie sucul de la o lămiie în 4 1 sirop, fie acid citric 
cristalizat 1 g la un | sirop; iar preventiv, introducerea vitaminei C în 
rezervele de iarnă şi a acidului citric (0,5%) în apa de băut. 

Faptul că paralizia, boala de pădure și boala neagră au o simptoma- 
tologie asemănătoare şi o etiologie identică (respectiv virală, după cei mai 
mulți autori), i-a determinat pe specialiştii francezi A. Brizard și J. 
Albisetti să le descrie împreună. Un alt punct comun este considerat 
faptul că manifestarea lor este legată de numeroase cauze secundare 
(miere de mană fără acizi, obturarea traheelor toracice din cauza mierii 
de mană, lipsa proteinelor sau vitaminelor, lipsa apei, dezechilibru nervos, 
ridicarea temperaturii din stup, predispoziție ereditară etc.), dintre care 
tulburările metabolice provocate de dezechilibrul dintre consumul de 
polen și mierea de mană par să fie cele mai frecvente. În ce privește 
tratamentul, autorii sus-citați recunosc că pentru aceste boli (la fel ca și 
pentru septicemie sau paratifoză) nu există actualmente o medicaţie 


specifică, singurele măsuri recomandabile fiind cele menite să atenueze . 


simptomele şi să prevină eventualele complicații. 


ȘT ALTE VIRUSURI O" Seres 
E Virusul „aripi înnorate“1) 


Acest virus, unul din cei mai mici cunoscuţi actualmente, a fost 
descoperit în Marea Britanie, Egipt şi Australia. Deși aripile albinelor 
puternic infestate iși pierd adeseori transparenţa, acesta nu este totuşi 
un simptom sigur, fiind necesar un examen serologic pentru stubilirea 
diagnosticului. Virusul „aripi înnorate* sau „aripi opace“ formează mase 
cristaline în citoplasma celulelor musculare, în special a celor din lungul 
traheei. Deși s-a dovedit că transmiterea se face prin intermediul aerului, 
el își poate pierde rapid putere infectantă, dovadă imposibilitatea infec- 
tării experimentale a albinelor prin aerosoli (încercări făcute de Roth). 
Albinele bolnave mor rapid iar familiile puternic contaminate devin 
inactive şi se depopulează masiv. Moartea acestor familii survine cel 
mai adesea în perioada de iarnă. 


Virusul * Și X 3 


Mult timp, virusul Y a fost confundat cu virusul X, ambii fiind 
localizaţi numai pe traiectul digestiv al albinelor adulte, avind aceeași 
talie și formă. Pe lingă micile diferențe de densitate şi relaţii serologice, 
deosebirile principale apar în ev »luţia lor naturală. 

În timp ce virusul X poate ?i descoperit numai iarna, virusul Y se 
găseşte frecvent în luna mai sau iu:iie. În plus, virusul Y apare de regulă 
la albine în asociere cu Nosema Api- si, în testele de laborator. el infec- 
tează albinele mult mai ușor cînd est+ ingerat cu spori de Nosema Apis 
decit singur. Virusul Y este mai răspiînilit decit virusul X însă mai puţin 





") Virusurile albinelor de L. Bailey. in La sante de l'abeille nr. 78—79. 

dăunător. Deşi el contribuie la pierderile cauzaţe de nosemoză în timpul 
iernii, totuși contribuţia lui la scurtarea vieţii albinei este mult mai mică 
decît a Nosemozei. Spre deosebire, virusul X este mai periculos, el putind 
să omoare albina mult mai repede decit microorganismul mai sus amintit. 


Virusul botcilor negre 


Virusul botcilor negre a fost confundat mult timp cu virusul para- 
liziei acute. Mai întîi el a fost identificat drept cauza morții larvelor sau 
prenimfelor de matcă, mai ales primăvara sau la începutul verii. Descom- 
punîndu-se, nimfele de matcă se închid la culoare iar pereții celulei se 
pătează adesea cu negru. În primele stadii de boală, nimfele seamănă cu 
cele atinse de puiet în sac însă, contrar virusului acestei boli, virusul 
botcilor negre atacă rareori larvele de lucrătoare. Totuşi, el se înmulțește 
mult la adultele atinse de Nosema apis şi contribuie la scurtarea vieţii 

albinelor împreună cu această microsporidie. 
Boala își manifestă prezența cu precădere în crescătoriile de mătci, 
respectiv în familiile orfanizate pentru obținerea de material reprodu- 
cător. 


Virusul filamentos 


Acest virus are forma unei tulpini flexibile conținînd acid dezoxi- 
ribonucleic, înfăşurat in cerc în interiorul unei membrane, formînd împre- 
ună cu aceasta particule ovoide de 450% 150 milimicroni. Aceste particule 
pot fi detectate la microscopul luminos și uneori ele sînt destul de nume- 
roase în singele limpede al albinelor, pentru a-i da acestuia un aspect 
lăptos. 

Experimental, virusul infectează albinele mult mai repede cînd se 
administrează împreună cu sporii de Nosema apis și este strins asociat 
în natură cu acest parazit, la fel ca și virusul Y și cel al botcilor negre. 
El este cel mai puţin patogen dintre viruşii descrişi în acest capitol și 
totodată cel mai răspîndit, prezenţa lui fiind semnalată în Marea Britanie, 
America de Nord, Japonia şi U.R.S.S. 


Boala din insula Wight 


Simptomele acestei boli seamănă cu cele ale paraliziei, care a apărut 
cu mult timp înainte și cu care a putut deci să fie confundată. 

Frecvența paraliziei cronice în Marea Britanie a diminuat de la 8/0 
din probele aduse la diagnostic de apicultori în 1947 la mai puţin de 2%/0 
în 1963. Această scădere este în corelaţie cu numărul familiilor de albine 
din această țară, număr care a scăzut și el de la circa 500 000 în perioada 
1947—1950 la mai puţin de 200000 la mijlocul deceniului 60. Ea este 
de asemenea în corelaţie cu infecția produsă de Acarapis Woodi care, 
detectată în circa 50% din probele aduse la laborator în 1925, a scăzut 
la 20%/o în 1947 şi la 10%o în 1965. 

Aceste date permit să se creadă că acutizarea masivă la începutul 
secolului a acariozei — boală în general ușoară și care nu se manifestă 

decit cu mortalitatea familiilor puternic infestate la sfirşitul iernii — 
s-a datorat paraliziei și maladiei din Insula Wight. 

O altă concluzie a fost uceea că suprapopularea cu albine a unei 
zone sau a unei ţări favorizează răspindirea bolilor și mai ales a viroze- 
lor în sectorul apicol, ca efect al faptului că neavînd ce culege albinele 
stau în stup mai mult decit de obicei, iar acest sedentarism favorizează 
multiplicarea microorganismelor patogene. 


Virusul din Egipt 


A fost detectat în 1979 în probe de albine moarte trimise din Egipt. 
Nu seamănă cu nici un alt virus cunoscut și nu se cunoaște nimic asupra 
raporturilor dintre el şi albine. 


Virusul din Arkansas 


Descoperit inițial la albine aparent sănătoase în Arkansas (U.S.A.), 
în ultimul timp el a fost găsit din abundență la albinele bolnave din 
California. 


Virusul puiet în sac Thai 


A fost descoperit în larvele moarte de Apis cerana din Thailanda 
în 1982. Seamănă, fără să fie însă identic, cu virusul puietului în sac de 
la Apis mellifera. În India și Nepal el a provocat în ultimii ani exacer- 
barea serioasă a puietului sacciform. 


Virusul din Kasmir 


Prima dată a fost găsit la Apis cerana în Bașmir și India, iar după 
aceea la Apis mellifera în Australia. Albinele bolnave prezintă o morta- 
litate anormală în toate stadiile de dezvoltare, boala putind fi confundată 
cu loca, puietul în sac şi paralizia. Prezenţa acestui virus în Australia, 
unde Apis cerana este inexistentă, face să se creadă că el a venit de la 
alte insecte comune în Australia şi Asia de Sud-Est. Totuși, cercetările 
întreprinse în acest sens nu au dat rezultate pină în prezent. 

Virusul din Kașmir poate fi uşor depistat, căci el se înmulțește 
enorm cînd este inoculat la albine sau frecat de corpul lor și le omoară 
în următoarele 2-3 zile. Avînd în vedere ușurința cu care pătrunde prin 
cuticulă, transmiterea lui se face cu siguranță prin contactul direct între 
albinele vii, ca şi în cazul virusului paraliziei cronice. 


Virusul Apis îtridescent 


Seamănă cu virusurile iridescente găsite la diferite specii de insecte, 
de care însă se deosebeşte prin examen serologic. El formează cristale 
atit în ţesuturi (unde se înmulțește) cît şi în laborator cînd este purificat. 
Cristalele capătă o culoare albastru-violet sau verde strălucitor cînd 
țesuturile sînt luminate sau cînd sînt privite cu lupa la lumina naturală. 


CL 

Virusul provoacă „boala ghemului'“ la Apis cerana din India şi 
Kaşmir, boală caracterizată prin formarea unor mici grămezi de albine 
care nu mai pot zbura (ca şi în paralizia cronică), urmată de moartea 
familiilor. 


CONCLUZII 


Familiile de albine sînt infectate în mod curent de un mare număr 
de virusuri, fără ca ele să prezinte semne de infecţie decit în cazul în care 
viroza se suprapune unei alte boli. Este cazul virusurilor X, Y, al botcilor 
negre şi filamentos, toate patru asociate cu Nosema apis; al virusului 
paraliziei acute, care poate fi transmis de Varroa Jacobsoni ; al virusurilor 
paraliziei cronice şi paraliziei din Insula Wight, care se asociază cu Aca- 
rapis Woodi. Existenţa acestor virusuri explică aspectele cu totul deose- 
bite pe care le îmbracă uneori parazitozele mai sus pomenite, aspecte 
dificil de explicat numai prin caracterele, atit de bine cunoscute, ale 
acestor boli. 

În infecțiile virale chimioterapia este în general ineficace din 
cauză că înmulţirea virusului se face în celule şi ea este așa de strins 
legată de procesele de creștere ale acestora încît nu poți s-o stăvileşti 
fără a vătăma şi celulele gazdă. Din fericire, există boli ce pot fi stăpi- 
nite și, concomitent pot fi stăpinite și virozele de asociere, așa cum 
este cazul nosemozei de exemplu. 

Pentru prevenirea virozelor, următoarele recomandări sint consi- 
derate ca judicioase : 

— să nu se transporte albine dintr-o țară în alta, intrucit se riscă 
propagarea unor agenți patogeni exotici, potenţial periculoşi şi greu de 
depistat ; 


— numărul familiilor de albine să fie în corelaţie cu resursele 
melifere. 

Unii apicultori sint tentaţi să păstreze prea multe familii după un 
sezon cu totul excepțional. Urmează însă ani apicoli slabi sau medii şi ei 
vor trebui să hrănească cu zahăr, iar albinele să-și petreacă o mare parte 
din timp în stupi. În aceste condiții, infecțiile endemice vor creşte, dato- 
rită atit virusurilor cît și celorlalți agenți patogeni, care se transmit 
numai cînd albinele sînt în contact strins între ele. 

BOLI MICOTICE 


Micozele sint boli infecto-contagioase produse de ciuperci micro- 
scopice. În stupi pot exista multe specii de ciuperci, însă numai trei din 
acestea s-au dovedit periculoase pentru puietul albinelor : Ascosphaera 
apis, Aspergillus fiavus şi Aspergillus niger. Ele se caracterizează prin 
aceea că după moarte puietul îşi păstrează forma — se mumifică — și 
se întăreşte. 

În urmă cu citeva decenii aceste boli erau aproape necunoscute. În 
ultimul timp ele au început să se răspindească în mod îngrijorător, dato- 
rită unor cauze ce n-au putut fi lămurite pe deplin, una din teoriile emise 
în acest sens considerînd că progresul lor a fost favorizat de utilizarea 
antibioticelor în patologia apicolă. 

Deși evoluează mai puțin grav decit celelalte maladii contagioase 
ale puietului şi în rare cazuri antrenează moartea familiei de albine, 
totuși importanța micozelor nu trebuie desconsiderată, întrucît acestea 
sint în stare să producă mari pagube stupinelor, punindu-le uneori în 
situația să nu mai poată valorifica culesurile. 


ASCOSFEROZA (puietul văros) 


Ascosferoza este o micoză care afectează exclusiv puietul albinelor. 
Pină în anul 1955 ea a fost descrisă sub numele de „,pericystimicoză“, 
după denumirea agentului cauzal : Pericystis apis. În anul 1973 ciuperca 
a fost clasată de către Olive și Spiltoire în familia Ascosphaeracee, schim- 
bindu-i-se numele în Ascosphaera apis, ceea cea antrenat şi schimbarea 
denumirii bolii. În mod curent maladia este cunoscută sub numele de 
„puiet văros'', după culoarea şi duritatea larvelor moarte. 

Pină în 1945 cazurile de puiet văros erau foarte rare, iar în ce pri- 
veşte S.U.A. şi Canada, această boală era necunoscută înainte de 1968. 
eonform datelor publicate de Hitchcock (1972), ea a fost semnalată pentru 
prima dată în 1913 în Germania, în 1932 în Anglia, în 1933 în U.R.S.S,, 
în 1934 în Scoţia, în 1937 în Cehoslovacia, în 1957 în Noua Zeelandă, în 
1971 în Norvegia. După al doilea război mondial boala s-a răspîndit din 
ce în ce mai mult și infecția a devenit mai severă în Elveţia, Franţa, 
Belgia și Scoţia. În America, primul caz de boală a fost observat în 1968 


47 


in California, de unde s-a răspindit apoi în mai multe state ale Americii 
de Nord şi în Canada. În 1970 C. Mraz o observă și în Mexic, el emiţind 
teoria că extinderea acestei micoze este în strinsă legătură cu hrănirea 
intensivă a familiilor de albine cu antibiotice în scop preventiv. La noi 
in țară, înainte de 1971 puietul văros apărea cu totul sporadic, fiind ne- 
cunoscut de marea majoritate a apicultorilor. După această dată boala 
s-a extins de o manieră îngrijorătoare, cuprinzind pe rind Transilvania, 
Banatul, Muntenia, Dobrogea și Moldova. 

Interesant este că în ultimii ani ea a regresat substanţial, una din 
cauze iiind și folosirea de către majoritatea apicultorilor a medicamen- 
tului Micocidin, realizat de Institutul de cercetare şi producţie pentru 
apicultură din București. 


Etiopatogenie. Ascosphaera apis este o ciupercă heterotalică, com- 
pusă din micelii mascul și femelă. În momentul în care două micelii de 
sex opus se întilnesc ele aderă unul la altul și dau naştere la hife laterale 
pe care vor lua naștere elementele sexuate : oogonii şi anteridii. Prin 
fecundarea de către anteridie, oogonia — numită şi corp fructificator —, 
va produce nişte formațiuni capsulare numite asce, care cuprind sporii 
— săminţa și forma de rezistență a ciupercii (fig. 13). 

Viabilitatea sporilor este foarte mare. Ei rezistă la acțiunea vapori- 
lor de formol și a anhidridei sulfuroase, iar în larvele mumifiate şi-au 

Pr:a, 13, Ascosphupra anis : a — Miceliu cu corpi fructificatori ; b — carp 
fructificator cu asce conținind spori 


dovedit puterea de geirminare chiar şi după 15 ani. Ajunşi pe corpul sau 
in intestinul larvelor, sporii dau naştere unui miceliu, ce pătrunde şi se 
ramilică în ţesuturi, invadind întregul organism şi provocînd moartea 
iarvei după căpăcirea acesteia. 


Ap 


Boala apare de obicei în lunile aprile-mai, evoluează progresiv în 
iunie și descrește ca intensitate în iulie-august, adeseori familiile puter- 
nice înregistrind vindecări fără intervenţia apicultorului. În general, apa- 
riția ei este favorizată de umezeala din stup, fie că această umezeală 

a fost produsă prin administrare de hrană prea diluată, fie de nectarul 
cu jan de la culesul de salcîm, fie de lipsa de ventilaţie. Puterea familiei 
nu influenţează apariția, ci numai evoluţia micozei. O familie numeroasă 
izbutește să elimine în ritm susținut larvele bolnave sau moarte, împie- 
dicînd maladia să ajungă la un stadiu ridicat de difuzibilitate. Totodată 
ea are posibilitatea să înlocuiască puietul distrus si să-și păstreze în felul 
acesta capacitatea productivă. O familie slabă, care nu beneficiază de 
avantajele arătate mai sus, se găseşte în inferioritate şi nu poate să îm- 
piedice răspîndirea ciupercii pe fagurii cu puiet. Aceste familii devin 
neproductive, ele neputind să-şi adune nici hrana necesară pentru iernare. 

Ţinind seama de iaptul că sporii iernează în intestinul mijlociu al 
albinelor şi în miere, este de aşteptat ca boala să apară iarăşi în primă- 
vara următoare, situație ce reclamă preocuparea apicultorului în acest 
sezon pentru eliminarea cauzelor ce favorizează îmbolnăvirea. 

Simptome. Primul puiet atacat de Ascosphaera apis este acela de 
trîntor, datorită faptului că el se găseşte la periferia fagurelui, unde umi- 
ditatea este mai crescută și căldura mai redusă. Treptat, boala cuprinde 
puietul de lucrătoare și chiar pe cel din botci, ceea ce explică numeroa- 
sele eșecuri în creșterea mătcilor, întimpinate în astfel de situaţii. 

Larvele infectate se îngălbenesc, îşi pierd segmentaţia, pielea se 
asprește și se întărește. În jurul lor ia naştere o pînză albă de mucegai, 
ce ocupă tot spațiul liber din celulă, lăsînd liber numai capul larvei, care 
apare ca un buton uscat. Prin evaporarea apei din organism larva își 
reduce volumul, se desprinde de pereții celulei şi se întărește, ajungînd 
la consistenţa unei pietre moi, cum este creta de exemplu. Culoarea ei 
este fie alb-gălbuie, atunci cînd a fost parazitată cu un miceliu de un 
singur sex, fie verde murdar, atunci cînd miceliile s-au contopit şi au dat 
naștere la corpi fructificatori (fig. 16 v. planşa color). 

Pe fagurele infestat larvele mumificate sînt răspîndite neregulat, 
dînd aspectul numit „în mozaic“ (fig. 14 şi 15). Ele nu aderă la pereţii 
celulei, putind fi scoase de albine și îndepărtate. În celulele ce n-au fost 
încă descăpăcite, aceste larve sînt libere şi produc la scuturarea fagurelui 
zgomotul unor boabe de grîu agitate într-o cutie de carton. 

După trecerea a cca. 2 săptămîni de la apariţia primelor semne de 
boală, o familie atacată de puiet văros se recunoaște de la distanță, după 
larvele cu aspect cretos ce sînt răspîndite în faţa urdinișului sau pe 
scîndura de zbor. La controlul familiei, asemenea larve se găsesc şi pe 
fundul stupului, mai multe în capătul opus urdinișului. 

Diagnostic. Ascosferoza se recunoaște clinic după : 

— aspectul „in mozaic“* pe care-l dau mumiile albe răzlețe unui 
fagute cu puiet; 

— sunetul caracteristic pe care-l produce un astfel de fagure atunci 
cînd este scuturat ; 


"— neaderenţa larvelor la pereții celulei ; 

— răspindirea cadavrelor mumiiiate în fața şi pe fundul stupului ; 
—. afectarea cu precădere a puietului de trintor. 


Toate aceste semne o deosebesc de aspergiloză, singura boală cu 
care ar putea fi confundată. În caz de dubiu se recurge la examenul de 
laborator, ce constă din descoperirea la microscop a corpilor îructificatori 
in larvele moarte de curind. 


Prognostic. În general, prognosticul privind evoluţia ascosferozei 
este relativ benign. Totuși, boala trebuie considerată gravă, întrucit ea 





Fig. 14. Fagure cu puiet văros Fig. 15. Secţiune în fagure cu puiet văros 


acționează timp îndelungat asupra familiilor, provocind un deficit mare 
de albine și întiîrzieri în dezvoltarea familiilor. Creînd un dezechilibru, 
ea poate fi o cauză favorizantă pentru alte boli mai de temut. 


Tratament. În tratamentul puietului văros au fost încercate nume- 
roase medicamente, atit antibiotice, cit şi substanțe chimice, fără însă 
să se obțină rezultate mulțumitoare. Dintre acestea menţionăm : Mycosta- 
tina, Amphotericina, Cycloheximidina, Griseofulvina și Quixalina în 
Franța ; acidul sorbic, propionatul de sodiu și parahidroxibenzoatul de 
metil, paralel cu dezinfecţia fagurilor cu oxid de etilenă în S.U.A., iodul 
prin volatilizare (în amestec cu cărbune de lemn) sau prin ardere (impreg- 
nat în hirtie de filtru) în Belgia etc. 

Rezultate mai bune s-au obţinut prin folosirea Stamicinei prove- 
nită din culturi de Streptomyces noursei. Prin administrarea a 4 compri- 
mate de Stamicină a 500 000 U.I., cîte unul la interval de o săptămină, 
amestecat în 100 g zahăr pudră, s-au obținut vindecări înaintea celor 
realizate numai prin măsuri de profilaxie. Rezultate inconstante au fost 
obţinute și prin utilizarea preparatului chimic Thiabendazol, care se 
amestecă în zahăr pudră în concentrație de 2,5 g la 1 kg zahăr și se 
administrează prin presărare deasupra cuibului, cîte 100 g de 5—6 ori la 
7 zile interval. Cel mai eficace preparat s-a dovedit produsul denumit 
Micocidin, realizat de Institutul de cercetări pentru apicultură din FR. 5. 
România, el avind în plus și proprietăţi stimulatoare pentru familiile 
de albine. 

Modul de administrare al acestui preparat (conform prospectului 
respectiv) este următorul : în funcţie de mărimea familiei de albine și 
intensitatea infecţiei, se administrează 100—150 g preparat, prin împrăs- 
tiere cu mina printre rame, peste albine. Tratamentul se repetă de 3—5 
ori. Primele două tratamente se fac la interval de 4 zile, ultimele la 7 zile. 

Tratamentul începe la primele semne de boală, sau înainte de apa- 
riție în stupinele unde in anul anterior a existat puiet văros. 

Dacă după vindecare apar din nou factori favorizanţi dezvoltării 
Ascosphaerozei (temperaturi scăzute, ploi reci), se intervine cu una sau 
două administrări de micocidin. 

La controlul ce se face înainte de primul tratament, fagurii cu mari 
zone de larve bolnave vor fi scoşi şi topiți. Larvele moarte din fagurii 
mai puțin afectaţi se scot și celulele respective se pudrează abundent cu 
micocidin. Larvele moarte de pe fundul stupului se ard. 

Cind infecția micotică este gravă, micocidinul se poate administra 
şi sub formă de sirop (1 kg micocidin la 1 litru apă) cîte 250 ml, de 3 ori, 
concomitent cu primele 3 administrări de micocidin sub formă de pulbere. 

Se recomandă ca fagurii goi de la rezervă, înainte de a fi introduși 
în stup, să fie aspersaţi cu o soluţie de micocidin (1 kg micocidin la 2 litri 
de apă) şi lăsați să se usuce. 

În cazul cînd concomitent cu Ascosphaeroza apar şi semne de locă, 
se adaugă 2,5 g teramicină la 1 kg micocidin, se amestecă bine și 
se fac tratamentele conform  indicaţiilor pentru  Ascosphaeroză. 

Esecul tratamentelor recomandate în urmă cu ciţiva ani de Labora- 
torul de cercetări de la Nice, precum şi pierderile îngrijorătoare pe care 
le produce puietul văros în Franţa, au determinat iniţierea în 1980 a 
unor ample cercetări privind terapeutica acestej boli. În prima etapă au 
fost selecționate „in vitro“ substanţele cele mai active împotriva Ascos- 
phaera apis : nitratul de econazole, sărurile de amoniu cuaternare și 
unele esențe naturale. În a doua etapă a fost testată eficacitatea tratța- 
mentului în stupine experimentale, rezultatul fiind că în unele cazuri 
micozele au dispărut în familiile tratate, dar în alte cazuri, destul de 
numeroase, larvele mumifiate de Ascosphaera apis au continuat să 
existe. În concluzie, neregularitatea rezultatelor obținute nu a permis 
introducerea în uzul curent a protocolului terapeutic experimental. 

Projilaxie. Pentru prevenirea puietului văros se va urmări să se 
creeze în familiile de albine condiţii improprii pentru dezvoltarea mice- 
telor şi anume : 


— recucerea umidității prin deschiderea fantelor de aerisiie s. ri- 
dicarea stupilor cu cel puţin 20 cr de la sol; 


— ridicarea temperaturii interioare, prin asezarea stupiior la loc 
insorit, prin împachetarea familiilor cu materiale uscate, prin mentine- 
rea cuiburilor cît mai strinse ; 


— menţinerea familiilor în stare activă și cu populație cît mai 
numeroasă ; 


— practicarea înmulţirii pe bază de roiuri cît mai puternice (pe cel 
puțin 4 rame); 


— limitarea creşterii puietului de trîntor, prin punerea la dispozi- 
ţia mătcilor numai a fagurilor bine crescuţi, cu celule numai de albină 
lucrătoare. 

Există numeroase elemente obscure în patogenia, epizootologia și 
combaterea acestei boli. Faptul că unele familii din stupină se îmbolnă- 
vesc și altele nu, că cele bolnave într-un an nu se îmbolnăvesc obligator 
în anul următor, precum şi faptul că medicaţiile utilizate s-au dovedit 
puțin eficace în cazurile mai grave, constituie tot atitea semne de între- 
bare ce se cer lămurite. Sînt autori care pun la îndoială contribuţia con- 
sumului de antibiotice la răspîndirea micozei sau a umidității la apariţia 
ei în familia de albine. Alţii tăgăduiesc însuşi caracterul contagios al 
acestei boli. S-a constatat (Maurizio, Wille) că ciuperca poate fi identifi- 
cată pe orice fagure, că punînd în etuvă la 35*C un puiet aparent sănă- 
tos, acesta se poate acoperi cu mucegaiul specific. Faptul că deși așa de 
răspîndit el nu afectează decît unele familii și numai o parte din puietul 
unei familii, a fost explicat prin aceea că Ascosphaera apis este un inva- 
dator secundar, care atacă numai larvele slăbite de alte afecțiuni, care 
nu se extinde decit în familiile sensibilizate de diferite stări morbide 
sau prin ereditate și care, la marea majoritate a larvelor atacate, nu reu- 
șește să-și termine ciclul evolutiv din cauză că în familiile normale aceste 
larve sînt recunoscute cu mult înaintea omului de către albine şi elimi- 
nate. 

De-a lungul timpului au fost făcute numeroase observaţii asupra 
condițiilor care favorizează apariția acestei boli. Astfel, Zander (1919) 
subliniază importanța împachetajului familiei în timpul iernii si mențţi- 
nerii unei atmosfere cît mai uscate în stup. Seal (1957) găsește că fagurii 
neocupaţi de albine iarna, ţinuţi în condiții de umiditate, oferă un exce- 
lent refugiu pentru sporii de Ascosphaera apis ; cînd cuibul cu puiet se 
extinde primăvara și acoperă fagurii cu spori, puietul poate să fie infec- 
tat. Deans (1940) semnalează în Scoţia cazuri serioase de puiet văros, 
apărute în familii depopulate din cauza acariozei. Maurizio (1934) găsește 
cazuri secundare de puiet văros în fagurii afectați de locă europeană. 
Dreher (1928) observă că mucegaiul pare să crească mai întîi pe puietul 
lezat. | | | i 


92 


În ee priveşte combaterea ascosferozei, Dallmann (1966) a testat 
dezinfectantul „Fesia Form" (avînd ca bază formaldehida), umectind prin 
aspersare fagurii, pereţii stupului şi scîndura de zbor. După o săptămînă, 
albinele au îndepărtat larvele moarte chiar și din cele mai infectate 
familii, iar în anul respectiv boala nu a mai reapărut. El consideră că 
4%/ din soluţia de „Fesia Form'' omoară ciuperca. Bartel (1971) arată că 
timolul soluţie 2%/0, administrat pe faguri, are un efect fungistatic in 
vitro. El declară că stimularea instinctului de curăţire al albinelor este 
principala măsură de combatere. Taber, Sackett și Mills (1975) au hrănit 
cele mai infectate familii cu acid sorbic și propionat de sodiu, introduse 
în turte de polen cu zahăr. Puietul văros a dispărut după 71 zile de la 
tratament. Thomas şi Luce (1972) au menţionat că acidul sorbic și para- 
hidroxibenzoatul de metil inhibă Ascosphaera apis în cultură. 


Opinia autorului. Mergînd pe linia că Ascosphaera apis este un 
invadator secundar, care nu atacă decit puietul debilitat de alte micro- 
organisme (mă gindesc în primul rînd la variata îloră patogenă din loca 
europeană), consider că un tratament cu teramicină sau tetraciclină (2 
doze la 7 zile interval), aplicat în luna aprilie, este în măsură să preiîn- 
timpine (indirect) apariția puietului văros (și a bacteriozelor în primul 
rînd), Aceasta, bineînţeles, în condiţiile unor familii normal dezvoltate, 
a unor cuiburi strînse și a unui împachetaj călduros şi uscat. Aplic de 
4 ani metoda în stupina proprie şi puietul văros nu m-a mai deranjat, 
deşi îi pun la dispoziție ramele din care au fost extrase larvele de trintor 
(utilizate la prepararea Apilarnilului), adevărate medii de cultură fungo- 
bacteriene. 


Este primul tratament pe care îl practic în cursul anului. Al doilea 
(și ultimul) se adresează paraziţilor și constă din două adminstrări de 
Sineacar la 10 zile interval, făcute după extracția mierii de la ultimul 
cules. Menţionez că în cadrul acestui tratament, agitarea albinelor pen- 
tru obținerea unui mai strîns contact între ele și Sineacar o fac nu cu 
fum obișnuit ci cu fum de fenotiazină, ambele produse potenţindu-se 
reciproc și acționind cu un randament sporit atît în direcţia varroozei 
cit şi a braulozei. 


ASPERGILOZA (puietul pietrificat) 


Aspergiloza este o micoză care atacă animalele, păsările (îndeosebi 
cele din grădinile zoologice) şi chiar omul, localizîindu-se la plămiîni. În 
stupi apare mult mai rar ca ascosferoza şi în mod sporadic, însă evo- 
luția ei este mai gravă, cu aţit mai mult cu cît ea afectează nu numai 
puietul ci şi albinele adulte. Sub numele de „puiet pietrificat“, boala 
este cunoscută în întreaga lume, fiind mai răspîndită în Marea Britanie, 
unde dezvoltarea ei este favorizată de clima umedă. 

Etiopatogenie. Aspergiloza la animale este provocată de diferite 
specii de ciuperci din genul Aspergillus. La albine ea se datorește speciei 
Aspergillus flavus şi, într-o măsură mult mai redusă, speciei Aspergillus 
niger. Miceliul ciupercii Aspergillus flavus are o culoare verde-gălbuie 
sau cafeniu-verzuie (cînd poartă corpi fructificatori). El produce spori, 

a căror rezistență faţă de acţiunea factorilor fizici sau chimici este insă 
destul de scăzută (fig. 17). Menţinuţi la o temperatură de 60'C timp de 
0 minute ei işi pierd puterea patogenă. Acidul fenic și formolul în con- 
centraţie de 5%, precum şi sublimatul corosiv 1%y îi distruge, de ase- 
menea, într-un timp scurt. 

Ciuperca este foarte răspîndită în natură. În familia de albine 
sporii sint aduși odată cu polenul recoltat de albine, ceea ce explică 

Fig. 1î. Aspergillus flavus 
a — forma vegetativă ; b — spori (după Borchert) 


frecvenţa mai ridicată a bolii în timpul recoltelor abundente de polen, 
pe care albinele nu mai au timp să-l prelucreze şi să-l îndese bine în 
celule. De la un stup la altul boala este transmisă prin albine, prin api- 
cultor sau cu ajutorul vîntului. Contaminarea larvelor se face prin in- 
termediul hranei. Sporii pătrunşi în intestin germinează, dau naștere 
la miceliu, care invadează întregul organism, provocînd moartea, atit 
prin acțiunea sa mecanică, cît mai ales prin toxinele pe care le pro- 
duce. Larva se deshidratează și se întărește, acoperindu-se cu o pătură 
galben-verzuie de miceliu şi spori. 

Simptome. Larvele atacate îşi pierd consistenţa şi culoarea nor- 
mală. Ele se înmoaie, segmentația dispare, conţinutul lor devine cremos. 
Miceliul ciupercii apare la suprafaţa corpului începînd de la cap, înfă- 
șurind larva într-o țesătură galben-verzuie, care umple tot spaţiul liber 
dintre ea şi pereţii celulei. Ca și in ascosferoză, larvele mor după căpă- 
cire, se mumifică prin deshidratare şi pot apărea colorate diferit: 
cele care sint lipsite de corpi fructificatori în aâlb-gălbui iar cele care 
sînt acoperite de spori in galben-verzui. Miceliul care le înconjoară 
aderă strîns la pereţii celulei, aşa incit larvele nu pot fi extrase de către 
albine. 

În ceea ce priveşte aspectul fagurelui cu puiet, celulele infectate 
care nu au fost încă descăpăcite prezintă iînfundarea căpăcelelor. În celu- 
lele descănăcite miceliul poate fi așa de abundent încît el poate fi con- 

fundat cu un polen galben-verzui. Adesea ciuperca iese din celulă şi se 
întinde peste celulele din jur, apărind pe îagure sub forma unor plăgi 
sau insule (fig. 18). 

La albine contaminarea se face tot pe cale digestivă. Miceliul tra- 
versează peretele intestinal, se înmulţeşte în cavitățile corpului şi omoară 
insecta, atit prin distrugerea organelor, cit şi prin otrăvurile pe care le 
produce. Albinele parazitate sint agitate, prezintă mișcări anormale, 
zboară greu sau nu mai pot să zboare, paralizează şi mor în citeva ore. 
Corpul se intărește treptat, miceliul iese la suprafaţa lui prin deschi- 
zăturile naturale şi apare, cind atmosfera este umedă, sub formă de mici 
pete verzi. 

Aspergiloza evoluează foarte rapid, întrucit sporii nu sint închiși 
în asce ca la Ascosphaera apis, ci sînt liberi la suprafața corpului, încît 
cel mai mic curent de aer îi poate răspîndi în tot stupul. Datorită acestui 
fapt, în aspergiloză nu se înregistrează vindecări spontane, boala termi- 
nindu-se de regulă cu moartea familiei. 

Diagnostic. Boala se recunoaşte clinic după : 

— insulele verzui sub care apare ciuperca pe fagurele cu puiet; 

— consistenţa de piatră tare şi sfărimicioasă a larvelor mumifiate ; 

— aderenţa larvelor la pereţii celulei ; 

— îmbolnăvirea concomitentă și a albinelor adulte. 

În caz de dubiu, precizarea diagnosticului poate fi făcută prin exa- 
men de laborator. 

Fig. 18. Fagure cu puiet pietriiicat 


Combatere. Posibilităţile mari de răspindire pe care le are această 
ciupercă, contaminarea concomitentă a puietului şi a albinelor adulte, 
aderenţa larvelor moarte la pereţii celulei şi pericolul pe care-l prezintă 
aspergiloza pentru sănătatea omului sînt factori ce contraindică utiliza- 
rea tratamentului medicamentos în combaterea acestei boli. Măsura cea 
nai indicată în momentul în care diagnosticul a fost stabilit cu precizie 

şi mai ales în situația cînd apare mortalitatea și la albine este distrugerea 
familiei respective. În cazul cînd boala este în faza incipientă se poate 
încerca salvarea albinelor, folosind procedeele recomandate pentru loca 
americană : transvazarea albinelor, topirea tuturor fagurilor, dezinfecţia 
stupilor, a utilajului şi a solului, arderea albinelor moarte. 

Personalul care manipulează familiile bolnave trebuie să poarte în 
timpul lucrului e mască îmbibată într-un antiseptic sau, cel puţin, o 
batistă umezită. 


MELANOZA 


Melanoza este o maladie infecțioasă de natură micotică, ce afec- 
tează aparatul genital al mătcilor, producind sterilitatea acestora. Agen- 
tul patogen parazitează și albinele adulte, însă pierderile provocate în 
rîndul acestora sint neînsemnate. 

Etiologie. Agentul patogen este o ciupercă parazitară, care a fost 
descrisă pentru prima dată în anul 1934 de către Fyg. Ea produce în 
țesutul epitelial al oviductelor, vaginului, rectumului şi glandelor leziuni 
nodulare înconjurate de cruste negre, care împiedică depunerea ouălor. 
Fyg a numit boala produsă de această ciupercă „melaneză“. 

În 1936, Orosi-Pall reia cercetările asupra agentului cauzal al me- 
lanozei, căruia îi dă numele de Melanosella mors apis. El a cultivat îa 
laborator această ciupercă constatind că ea produce hife de culoare gal- 
benă și spori ovali sau rotunzi. Coloniile formate pe medii de cultură 
sint rotunde, au diametrul de 0,5 mm şi culoarea galbenă deschis. 

Ulterior Fyg descrie o altţă formă de melanoză (pe care o numește 
melanoza „B'') care parazitează de asemenea organele genitale ale mătcii, 
dar care, spre deosebire de prima formă (numită melanoza „H“), este de 
origine bacteriană, agentul fiind un bacil coliform din specia Aerobacter 
cloacae. 

Patogenie. Melanosella mors apis, precum și sporii ei, se găsesc 
răspîndiți în natură, inclusiv pe plantele entomofile. Prin intermediul 
acesțora ea vine în conţact cu albinele, pătrunde în glandele salivare, 
unde începe să se înmulțească. De aici ciuperea ajunge și la matcă, odată 
cu lăptișorul pe care aceasta îl primește de la albinele infectate. Din 
intestin ea trece în hemolimfă, se localizează în aparatul genital, unde 
produce aglomerări pigmentare ce astupă lumenul oviductelor. Boala evo- 
luează de regulă încet, iar moartea mătcii se produce la 5—7 zile de la 
manifestarea primelor semne. 


Simptome. Mătcile bolnave încetează ouatul, au abdomenul mărit, 
iar la nivelul anusului prezintă un dop format din excremente uscate. 
Ele sint apatice, nu se mai deplasează pe faguri şi nu se mai hrănesc, 
iar după citeva zile cad pe îundul stupului şi mor. 

Diagnosticul se pune în special după prezența dopului de excre- 
mente din regiunea anală şi se confirmă prin examenul de laborator, 
unde sint puse în evidență leziunile de culoare negricioasă din organele 
genitale. 

Tratamentul melanozei nu este cunoscut. Singura măsură care se 
indică este înlocuirea măteilor bolnave. 

BOLILE PARAZITARE 


NOSEMOZA 


Nosemoza este o gravă maladie a albinelor adulţe, cunoscută în 
lumea întreagă. Agentul ei este un protozoar parazit din ordinul Micro- 
sporidiilor, identificat în anul 1907 de către Zander şi numit Nosema 
apis. Boala poate să evolueze sub o formă inaparentă (cronică), sau 
să se manifeste vizibil (forma acută), provocînd depopularea familiilor 
de albine şi consecutiv moartea acestora. 


Etiologie. Nosema apis este un parazit unicelular, care se locali- 
zează şi se înmulțește în celulele intestinului mijlociu al albinei. Cînd 
condițiile nu-i sînt prielnice parazi- 
tul sporulează, formă sub care el do- 
bîndeşte o mare putere de rezistență 
(fig. 19). În momentul cînd sporul 
ajunge în intestinul albinei, el se 
transformă iarăși în parazit adult, 
care intră în celulele epiteliale ale 
peretelui intestinal, unde se hrănește, 
se înmulțește și produce toxine. 


Sporul de Nosema apis apare 
la microscopul obișnuit ca un cor- 
puscul ovular, cu dimensiunile de 
4,9—6,4 microni lungime și 240—3 
microni lățime, incolor, refrigerent, 
mai mult sau mai puțin strălucitor. 
După colorare el apare constituit din- 
tr-o masă protoplasmatică ce pre- 
zintă la capete două vacuole, din care cea mai mică — numită capsula 
polară — conţine un lung filament înfășurat (filament polar). În mijloc, 
sporul are un nucleu format din doi noduli, iar la exterior el este înfă- 





Fig. 19. Spori de Nosema apis 


57 


șurat într-o membrană chitinoasă (fig. 20). Datorită în primul rind acestei 
membrane, sporii posedă o mare rezistență. Ei supraviețuiesc în petele 
de excremente diareice 2 ani, în albinele moarte 1!/—21/, luni, în miere 
2—4 luni iar sub acţiunea razelor 
solare 19—32 ore. 

Supuși acţiunii agenţilor chimici 
ei rezistă la acid fenic 4%, timp de 
10 minute, la sodă caustică 5% timp 
de 5 minute şi la vaporii de acid 
acetic sau de formol 48 ore. 

Temperatura din interiorul stu- 
pului are o mare influență asupra 
dezvoltării parazitului. Astfel, la 37"0 
dezvoltarea Nosemei încetează com- 
plet, la 30—34"C dezvoltarea este 
maximă, la 25"C ea este lentă, iar la 
10*C sporii nu mai germinează. 

Contaminarea albinelor se reali- 
zează prin ingerarea sporilor odaţă cu 
hrana. Moartea albinelor este urma- 
rea distrugerii de către parazit a epi- 
teliului intestinal în care se înmulțeș- 
te, precum și a toxinelor pe care le 
produce. Acţiunea iritativă şi infla- 
: matorie a parazitului asupra epiteliu- 
A i piei 7 Rică și Ci lui intestinal se exteriorizează prin 
3 — membrană; 4 — sporoplasmă; diaree, în timp ce toxinele acţionează 

5 — capsula polară pe cale nervoasă, provocînd tulburări 
de locomoţie, urmate de paralizie. 

Difuzarea parazitului în interiorul familei de albine se efectuează 
prin transportul sporilor de către albine și mai ales prin intermediul 
excrementelor diareice, care împrăștie sporii peste tot: pe faguri, în 
miere, în polen, pe pereții stupului etc. Mătcile, care sint şi ele recep- 
tive la nosemoză, contribuie de asemenea la răspîndirea bolii. 

Răspindirea bolii de la o familie la alta și de la o stupină la alta 
se realizează prin intermediul apicultorului, albinelor şi al unor paraziți. 





Apicultorul favorizează răspîndirea bolii la celelalte familii prin : 


— lucrările de împuternicire a familiilor sănătoase, folosind fasuri, 
puiet sau albine de la familii atinse de nosemoză ; 
— unirea unor familii sănătoase cu altele slăbite de boală; 


— folosirea unor stupi, faguri goi, unelte şi echipament infestate 
cu Nosemă. 


Albinele propagă maladia prin greşeli de orientare, prin furtişag, 
prin roire, trintori și prin curățirea fagurilor infectați, difuzarea fiind cu 
atit mai acceleratţă cu cît există o mai mare aglomerare de stupi pe un 
spaţiu restrins. Este dovedit faptul că atunci cînd o famile de albine pre- 
zintă semne de nosemoză, majoritatea familiilor din stupină sînt, de 

asemenea, contaminate, fapt ce justifică atit tratamentul general, cit și 
amplasarea stupinelor pe grupe mici de stupi (30—40 familii pe o vatră). 

Nosemoza mai poate fi transmisă şi prin excrementele diferiților 
paraziți care trăiesc în stup, cei mai importanţi din acest punct de vedere 
fiind larvele moliei de ceară. 

În cadrul unei regiuni sau dintr-o regiune în alta, nosemoza se 
răspindeşte cu ocazia stupăritului pastoral sau prin cumpărarea de ma- 
terial biologic apicol din stupine infectate. 


Patogenie. În unele ţări (R.D.G., S.U.A. ş.a.) a fost verificat gradul 
de răspindire a nosemozei, executîindu-se controlul de laborator a mii 
de familii din diferite regiuni, constatindu-se că efectivul apicol este con- 
taminat într-o măsură neașteptat de mare (86% din numărul stupinelor 
și 32% din numărul familiilor). În ce priveşte nivelul infecţiei unei 
stupine în cursul anului, s-a constatat că în U.R.S.S. 18%/0 din albine sint 
infectate în martie, 63% în mai şi foarte puține în octombrie. Pentru 
Franţa, luna iunie reprezintă maximum de infecție, pentru ca în august 
să se înregistreze procentele cele mai scăzute. O caracteristică a acestei 
boli este aceea că prezenţa parazitului într-o populație de albine nu de- 
clanşează în toate cazurile boala, aceasta avind de foarte multe ori forma 
latentă, datorită faptului că rezistența familiei de albine este mai mare 
decit forța de multiplicare a parazitului. În ultimul timp tot mai mulți 
autori atrag atenţia asupra daunelor provocate de această formă latentă, 
daune care de regulă sînt neglijate pe considerentul că sînt puţin eviden- 
țiate. S-a stabilit în acest sens că infecția dereglează o serie de procese 
organice intime cum ar fi de exemplu limitarea digestiei hranei în ven- 
tricol, inhibarea producției de lăptişor în glanda hipofaringiană etc., ceea 
ce afectează longevitatea lucrătoarelor (cu cca. 50%), favorizează apa- 
riţia diareei în timpul iernii, reprimă creşterea puietului şi dezvoltarei 
familiei primăvara timpuriu. Familiile de albine cu mătci infectate își 
schimbă matca sau roiesc. 

Pornind de la aceste consideraţii și avind în vedere că în S.U.A. 
80%/0 din stupine sînt infectate, Dr. Basil Furgala apreciază că nosemoza 
provoacă în această țară pagube economice mai importante decit toate 
celelalte maladii ale albinelor la un loc. 

Ca o dovadă în acest sens se menționează faptul că în urma trata- 
mentului (complet şi corect aplicat) cu fumagilină, administrat unei 
„Eee nosemoză cronică, producția de miere a acesteia a crescut cu 
30—50%/0. 

Cind echilibrul biologic al familiei este perturbat, cînd dinamismul 
acesteia scade, cînd intensitatea depunerii de puiet se reduce şi nu mai 
este în măsură să compenseze moartea prematură a albinelor, atunci 
forma cronică de nosemoză se transformă într-o formă acută cu mani- 
festări clinice. 

Pentru ca nosemoza să se poată manifesta clinic, este necesară, 
prin urmare, intervenția unor factori favorizanți. 6ei mai cunoscuți dintre 
acești factori sint : 


a. Afecțiunile digestive cu manifestări diareice, provocate de di- 
verse cauze, între care cele mai frecvente sînt maladiile infecțioase (ami- 

bieza), intoxicaţiile (cu nectar sau polen toxic), iernarea pe miere de 
mană sau pe miere necăpăcită și acrită (provenită din hrăniri de com- 
pletare efectuate toamna tîrziu), introducerea iarna şi primăvara timpu- 
riu a turtelor cu făinuri și drojdii, deranjarea familiilor de albine în 
perioada de iernare, lipsa mătcii în timpul iernii sau prezența în acest 
anotimp a unei mătci nefecundate, imposibilitatea efectuării zborurilor 
de curățire etc. 

Distrugerea membranei peritrofice a peretelui intestinal (care are 
rolul de a proteja organismul de infecțiile existente în interiorul acestui 
organ), precum și diareea ce însoțește de regulă afecțiunile intestinale, 
creează un mediu prielnic pentru înmulţirea și sporirea virulenței para- 
zitului, contribuind totodată la răspîndirea sporilor în tot stupul. 


b. Condiţiile climatice nefavorabile, reprezentate prin ierni lungi 
și umede, prin perioade de timp rece în cursul primăverii, prin lipsa 
culesului etc. S-a constatat că nosemoza apare regulat în primăvara care 
urmează după o vară rece şi ploioasă, aceasta favorizind contactul pre- 
lungit între albinele bătriîne infestate şi generaţia ținără care urmează 
să ierneze. 


c. Păstrarea în stupină a unor familii slabe sau slăbirea familiilor 
din diferite cauze, adesea datorate apicultorului : intervenţii frecvente 
— uneori nemotivate — în cuibul familiei de albine, formarea exagerată 
a roiurilor artificiale — mai ales în a doua jumătate a anului —, întă- 
rirea familiilor slabe pe seama celor de putere mijlocie etc. 

După cum se vede, majoritatea factorilor favorizanţi își manifestă 
influența spre sfîrşitul perioadei de iernare și începutul primăverii, ceea 
ce explică apariția frecventă a nosemozei în acest anotimp. 

Mătcile sînt și ele receptive la nosemoză, în special cele din familii 
slabe sau iernate în afara ghemului. La mătci, boala evoluează cel mai 
adesea acut şi se termină cu moartea într-o perioadă scurtă de timp sau 
ia o formă cronică, avind ca rezultat încetinirea depunerii de puiet şi 
scurtarea vieţii. În acest sens s-a constatat că mătcile, care în mod normal 
trăiesc 5—8 ani, mor în urma infestării cu Nosemă după 1—3 luni. 


Simptome. În general, maladiile albinelor adulte nu au o simpto- 
matologie caracteristică precisă, care să le deosebească unele de altele. 
Cel mai adesea manifestările lor clinice sînt asemănătoare, fapt ce impune 
precizarea diagnosticului cu ajutorul examenului de laborator. 


Această situaţie este valabilă și pentru nosemoză, ale cărei simptome 
pot fi întilnite şi în alte boli. Totuși familiile şi albinele bolnave pre- 
zintă anumite semne, după care boala poate fi bănuită și uneori — în 
cazurile grave — chiar recunoscută. 

În formele latente de nosemoză, familiile bolnave se deosebesc prea 
puțin de cele sănătoase, singurele semne anormale putind fi dezvolta- 
rea inegală a familiilor din stupină, frecventele schimbări „liniștite“ de 
mătci și o mortalitate ceva mai crescută a albinelor. De regulă, la 
familiile puternice și în sezonul activ, boala nu se poate manifesta decit 
sub această formă lentă sau ascunsă, datorită faptului că albinele moarte 
inainte de vreme pot fi înlocuite prin prolificitatea crescută a mătcilor 

și, de asemenea, prin faptul că ele mor sau sînt duse departe de stup: 
În sezonul activ nosemoza poate deveni evidentă numai în cazul unor 
lungi perioade de timp rece și ploios, care împiedică albinele să iasă 
afară, favorizează defecarea albinelor bolnave în interiorul stupului şi, 
consecutiv, contaminarea în masă a albinelor. 

În prima parte a perioadei de iernare, boala este de asemenea la- 
tentă, datorită faptului că lipsa albuminei din conţinutul intestinai 
creează un mediu neprielnic pentru înmulţirea formelor vegetative. În 
plus, acumularea excrementelor în intestinul posterior se găsește intr-o 
fază incipientă care exclude, deocamdată, apariția diareei şi respectiv 
contribuţia acesteia la difuzarea bolii în masa albinelor. 

Spre sfirșitul perioadei de iernare, odaţă cu apariţia primelor zile 
mai călduroase, consumul de hrană și metabolismul albinelor se mărește, 
temperatura din cuib se ridică, mătcile încep să depună puiet, pe care 
albinele îl vor hrăni cu conţinutul proteic al glandelor faringiene și cor- 
pului gras. Se creează astfel treptat toate condiţiile prielnice pentru ger- 
minarea sporilor de Nosemă şi pentru înmulțirea parazitului. În cazul 
în care intervin și factori favorizanți (afecțiuni digestive cu manifestări 
dizenterice, condiţii climatice nefavorabile, familii slabe cu rezistența 
scăzută), semnele de boală devin aparente, nosemoza se acutizează. Albi- 
nele din familiile atinse de boală încep să se agite, execută zboruri 
de curăţire chiar pe timp nefavorabil şi manifestă un apetit și o sete 
exagerată. Ele prezintă frecvent diaree, eliminînd excrementele în pică- 
turi sau în jet. Aspectul excrementelor este apos, de culoare brun- 
gălbuie şi cu miros acru atunci cînd sînt proaspete, sau cu miros de 
tutun atunci cînd sînt uscate. În timpul şi după zborurile de curățire se 
remarcă o mortalitate considerabilă, care slăbește din ce în ce familiile 
respective, făcînd ca uneori să nu mai găsim în stup decit o mină de 
albine, dormitînd într-un colț de fagure. 

În faţa stupului se văd numeroase albine care încearcă să zboare 
și nu izbutesc, înaintează tîrîndu-se, se string în grămezi pe firele de 
iarbă, paralizează şi mor cu aripile întinse, cu membrele adunate sub 
cavitatea toracică și cu abdomenul umflat. 


Mătcile infestate prezintă aceleași semne ca şi albinele, fiind agi- 
tate la început şi apatice mai tirziu. Ele diminuează depunerea de puiet, 
apoi încetează complet să ouă, iar după 1—3 luni cad jos de pe faguri 
și mor, în cazul cînd nu sînt schimbate între timp de albine. 


Diagnostic. Numai pe baza semnelor clinice este greu să se pună 
un diagnostic precis de nosemoză. Această boală poate fi însă bănuită 
atunci cînd se observă : 


—o activitate redusă a familiilor de albine primăvara sau în peri- 
oadele reci şi ploioase din timpul verii sau toamnei ; 


— depopularea familiilor, deşi puietul este sănătos și relativ nume- 
ros ; 


— prezența unor fecale diareice pe stup și în interiorul stupului ; 


— prezența albinelor moarte sau bolnave, acestea din urmă mani- 
festind slăbiciune generală, tremurături, paralizie, abdomenul umflat. 


6) 





Pentru punerea diagnosticului în condiții de stupină, Poltev reco- 
mandă următoarea metodă : se rupe capul albinei bolnave, se apucă 
cu o pensetă ultimul tergit abdominal şi se trage intestinul afară, com- 
parindu-l apoi cu cel al albinelor sănătoase. De regulă, intestinul mij- 
lociu al albinelor parazitate cu Nosemă este mai scurt, mai gros şi are 
o culoare mai albicioasă decit în cazul normal (Fig. 21, v. planşa color). 

Totuşi diagnosticul precis al nosemozei nu se poate stabili decit cu 
ajutorul laboratorului, prin punerea în evidență la microscop a spori- 
lor de Nosema apis existenți în intestinul albinelor. Rezultatul exame- 
nului de laborator este mai cert atunci cînd se trimite un număr mai 
mare de albine bolnave (40—50) în stare vie sau omorite cu ajutorul 
spirtului și cînd se furnizează şi o serie de date suplimentare privind 
numărul familiilor atinse de boală din total efectiv, mortalitatea pro- 
vocată, dacă este și puietul afectat etc. 


Prognostic. Nosemoza este o maladie gravă, datorită în special 
frecvenţei ridicate în efectivul apicol și caracterului insidios al pagube- 
lor provocate. Ceea ce o caracterizează este condițonarea apariței sale 
sub forma acută de către factori favorizanţi. Privit prin prisma acestor 
considerații, prognosticul nosemozei va fi favorabil cind familiile de 
albine sînt puternice, bine îngrijite, iar anotimpul este prielnic pentru 
apicultură și nefavorabil sau grav atunci cînd familiile sînt slabe, hrana 
și microclimatul din stup sint neocrespunzătoare sau cind timpul rece 
și umed împiedică albinele să iasă afară din stup. 


Tratament. Avînd în vedere faptul că apariţia nosemozei nu de- 
pinde numai de prezența parazitului, ci, mai ales, de existența facto- 
rilor favorizanți, combaterea acestei boli va începe prin stabilirea și 
eliminarea acestor factori. 

În ce privește tratamentul medicamentos, în aplicarea acestuia tre- 
buie să se țină seama că: | 

— medicamentele nu acționează decit asupra paraziţilor care există 
în organismul albinei și numai asupra formelor vegetative, nu distrug 
sporii şi nici nu afectează germenii care sînt răspindiţi pe faguri, în 
miere, în polen sau pe pereţii stupului, fapt ce impune măsuri de profi- 
laxie privitoare îndeosebi la dezinfecția materialului apicol ; 


— în stupina în care s-a constatat boala trebuie tratate toate fami- 
liile de albine şi nu numai cele recunoscute ca bolnave. Înainte de apli- 
carea tratamentului, familiile slabe vor fi unificate ; 


— între medicamentele utilizate impotriva nosemozei, cel mai 
cunoscut este preparatul numit „Fumidil B“. 

Pumidil B se livrează în flacoane conținînd 25 g substanţă totală 
si 0,5 g substanță activă (fumagilină). Din conţinutul unui astfel de fla- 
con pot fi tratate 5 familii de albine. Forma cea mai obișnuită de admi- 
nistrare a Pumidilului B este în sirop de zahăr, în care antibioticul se 
amestecă, după ce în prealabil el a fost frecat cu puţin zahăr tos şi dis- 
persat în 100—200 ml apă fiartă și răcită. 

Cînd combaterea nosemozei se execută în perioada aprilie-iulie, 
tratamentul curativ al unei familii de albine constă din administrarea 
a 4 doze de cite 1,25 g Fumidil B, aplicate cite una la 7 zile interval. 


Pentru acest tratament, conținutul unui flacon de Fumidil B se 
amestecă cu 20 litri sirop de zahăr 1 :1, din care se va da fiecărei familii 
cîte un litru, de patru ori, la interval de 7 zile. 

Cind combaterea nosemozei se execută în perioada februarie-mar- 
tie, Fumidilul B se administrează în pastă de zahăr sau șerbet de zahăr, 
un flacon de 25 g fiind omogenizat în 10 kg șerbet, din care fiecare 
familie bolnavă va primi o cantitate totală de 2 kg, distribuită în 4 
porții de cite 0,500 kg la o săptămină interval. 

S-a constatat însă că rezultatele obținute în combaterea nosemo- 
zei prin practicarea tratamentelor de sfirşit de iarnă şi început de pri- 
măvară nu sînt cele mai bune, întrucit în această perioadă unele familii 
bolnave au murit, iar altele sint prea slăbite pentru a mai putea valo- 
rifica tratamentul. În urma experienţelor întreprinse în țara noastră s-a 
dovedit că într-o stupină recunoscută ca infestată evitarea reapariţiei 
nosemozei în primăvara următoare şi chiar în anul următor se poate 
realiza mult mai eficace printr-un tratament de toamnă-primăvară. Potri- 
vit cu tehnologia stabilită pentru acest tratament, cu ocazia hrănirilor 
de completare făcute în cursul lunii august, fiecare familie de albine 
va primi cite 3 g Fumidil B, administrate în sirop 2:1. Practic, un fla- 
con de Fumidil B se dizolvă în 25 litri sirop de zahăr și se administrează 
la 8 familii de albine, revenind deci cite 3 litri de familie, administrați 
in 1—2 reprize. În luna februarie se vor mai distribui cîte 2 g Fumidil B 
de familie, respectiv 1 flacon la 12 familii. 

Există cercetători (Hanko, R. S. Cehoslovacă) care susţin că se 
poate preintimpina apariţia nosemozei în primăvara următoare numai 
printr-un tratament de toamnă, introducind conţinutul unui flacon de 
Fumidil B (de 25 g) în rezervele de hrană pentru iernare a 10 familii 
de albine. Se propune în acest sens o metodă simplă de administrare, 
ce constă din punerea a 4—6 kg zahăr într-un hrănitor, care se umple 
apoi cu apă în care s-a amestecat doza de 2,5 g Fumidil B. Hrănitorul 
se acoperă cu un capac cu plasă pentru ca albinele să nu se înece și 
se aşează deasupra unor faguri goi din cuibul familei de albine. 

În cadrul simpozionului organizat de APIMONDIA la Merelbeke în 
Belgia, în problema nosemozei, Dr. Rousseau a dat următoarea reţetă 
pentru tratamentul stupinelor infestate cu nosemă : se introduce conți- 
nutul unui flacon de Fumidil B în 3,75 kg miere călduță, care se ames- 
iecă cu 11,25 kg zahăr tos, frămintind pînă se obţine o pastă. La sfirșitul 
lunii august sau începutul lunii septembrie se distribuie aceste 15 kg 
de preparat la 5 familii de albine, cele 3 kg ce revin pentru fiecare fami- 
lie urmînd să fie introduse de albine în rezervele de iarnă și să preiîn- 
timpine apariția bolii în primăvara următoare. 

R. Kostecki, preşedintele Asociaţiei apicultorilor polonezi, reco- 
mandă utilizarea Fumidilului B într-o pastă la care în loc de apă să se 
pună ulei vegetal (la 1 kg zahăr pudră 250 ml ulei), afirmiînd că în felul 
acesta se prelungește de două ori efectul antibioticului. Consideră că 

astfel de preparate sint foarte indicate la crescătoriile de mătci, atit in 
hrănirile de iarnă cit și de primăvară. 

În afară de Fumidil B, în diferite ţări au fost experimentate sau 
sint folosite pentru tratamentul nosemozei și alte preparate medica- 
mentoase. 

Astfel, în R. S. Cehoslovacă a fost folosit produsul numit Nose- 
mack, un compus sulfo-mercurial, care deşi permite obținerea de vin- 
decări, s-a dovedit însă toxic pentru albine. Mai eficient s-a dovedit pre- 
paratul realizat în R. P. Ungară sub numele de Fumagilin D. K., sinonim 
cu FPumidil B, pe care vecinii noștri îl introduc în plăci de zahăr candi 
(numite Fumerra), ce se administrează preventiv familiilor de albine în 
luna februarie. S-au mai folosit de asemenea preparate pe bază de anti- 
biotice — Apimicină —, sau pe bază de substanțe chimice : Nosemacid, 
Noselid etc. Nici unul din aceștia nu a egalat însă elicacitatea Fumi- 
dilului B. 

O contribuţie in prevenirea nosemozei o aduc şi hrănirile cu sirop 
călduţ în care s-a dizolvat sulfat de sodiu (o linguriţă plină la un litru 
de sirop). Se consideră că doi litri din acest sirop, administraţi în cadrul 
hrănirilor de stimulare din luna august, sînt suficienţi pentru obţinerea 
unui rezultţat satisfăcător. 

La noi în ţară cercetătorii au încercat folosirea în tratamentul 
nosemozei a izoniazidei (hidrazida acidului izonicotinic), ajungind la 
concluzia că acest medicament poate să constituie un auxiliar terapeutic 
prețios, el potențind eficacitatea preparatelor specifice și permițind redu- 
cerea la jumătate a dozelor în care acestea sint folosite. Unii practicieni 
au executat tratamente numai cu izoniazidă (8 comprimate a 0,05 pg 
pentru o familie de albine, administrate cite unul la 3—4 zile interval), 
reuşind să prevină manifestarea maladiei în stupina infestată. 

Trebuie însă reținut faptul că cele mai eficace preparate utilizate 
împotriva nosemozei izbutesc să oprească evoluţia acestei boli, realizează 
vindecări clinice, însă nu sint în stare să distrugă sporii, şi că aceştia 
pot să determine reapariţia unor forme acute atunci cînd medicamentul 
a încetat să mai existe în stup. Pentru aceasta este necesară suprave- 
gherea atentă în anii următori a stupinelor tratate, iar tratamentul spe- 
cific trebuie asociat intotdeauna cu măsuri de igienă privind îndepăr- 
tarea sporilor din stup și împiedicarea transmiterii lor la alte familii 
de albine. Cele mai importante măsuri prin care se pot realiza aceste 
obiective sint următoarele : 

— reformarea fagurilor pătați de diaree ; 

— înlocuirea după maximum 3 ani a echipamentului de faguri; 

— arderea albinelor moarte ; 

— înlocuirea mătcilor ; 

— dezinfecția de necesitate și profilactică a stupilor, anexelor și 
a vetrei stupinei. 

În ce priveşte dezinfecţia fagurilor, aceasta este indicată numai 
pentru fagurii noi și bine crescuţi. Operația va fi făcută cu formol, 
acid acetic glacial sau sulf, conform metodelor descrise la capitolul 
respectiv. 

S-a constatat că fagurii ţinuţi timp de o săptămină sub acțiunea 
vaporilor de acid acetic 80%, în cantitate de 120 ml pentru un corp de 
stup, devin sterili. Simanuki, Knox şi Herbert (1970), Lehnert (1973) au 
arătat că sporii de nosema sînt complet inactivaţi prin tratarea fagurilor 
cu oxid de etilenă 100 mg la litru, timp de 24 ore la 37*C. Cautwel, 
Lehnert şi Travers (1975) au obţinut distrugerea totală a sporilor numai 
cu 18 mg oxid de etilenă la litru. De menţionat că oxidul de etilenă este 
un gaz periculos pentru sănătatea omului, astfel încît utilizarea lui tre- 
buie să se facă în condiţii speciale. 

White (1914) și Simanuki (1970) consideră că decontaminarea echi- 
pamentului apicol poate îi realizată cu ajutorul temperaturii inalte. 
Temperatura de 49*C, timp de 24 ore, face ca sporii să devină neinlec- 
tanți. 

N. Michel, din cadrul Centrului de studii și formaţiuni apicole de 
la Jurbise-Belgia, publică în nr. 5/1981 al revistei „La Belgique apicole“ 
un interesant articol în care arată că, pornind de la ideea că sporii de 
N. apis nu pot germina și trăi într-un mediu acid, s-a reușii să se jugu- 
leze nosemoza prin scăderea pH-ului conținutului intestinal cu ajutorul 
hrănirilor pe bază de oțet și plante medicinale, concomitent cu unele 
măsuri de ordin profilactic. 

Preventiv, recomandă oţetul din cidrul de mere 0,5 1 la 10 1 sirop 
(care aduce și un aport în oligoelemente, în special potasiu) sau acid 
acetic 4 cc la un 1 sirop, administrate în hrănirile de completare a rezer- 
velor de iarnă. 

Curativ (în cazul infestațiilor acute, eu mortalități importante de 
albine), se adaugă trei 1 oțet din cidru de mere la 10 1 sirop sau 10 ce 
acid aceţic la 1 1 sirop, administrat prin pulverizarea de trei ori la 2 zile 
interval. 

În apa necesară pentru prepararea siropului (6 1 pentru 10 kg 
zahăr la tratamentul preventiv și 11 la 1 kg zahăr la tratamentul cura- 
tiv) se scufundă și se lasă pînă înainte de fierbere 500 g urzică, plus 
200 ge Di aaa dai cimbrişor, salvie, mușețel, etc. (în lipsă numai 700 g 
urzică 


Ca măsuri profilactice se recomandă ca hrănirile de completare să 
se aplice în canţităţi masive şi imediat după extracția de la floarea-soa- 
relui (cînd în cuib există cca. 3—4 rame cu puiet), pentru a nu limita 
depunerea de puiet şi a nu uza decît albinele bătrine. De asemenea, se 
recomandă strimtorarea cuibului înainte de începerea hrănirilor, înlocui- 
rea mătcii la familiile care nu iau siropul sau care nu prestează o bună 
activitate de curățenie, precum şi amplasarea stupilor cu fața spre sud, 
ridicaţi la 40 cm de la sol, pe o vatră adăpostită și însorită. 


Prevenire. Faptul că nosemoza este dăunătoare nu numai în forma 
acută ci și în cea latentă, la care se adaugă frecvența mare a acestei 
boli în efectivul apicol, reclamă din partea apicultorilor şi organelor sani- 
tar-veterinare preocupări susținute pentru a evita : 

— pătrunderea bolii în stupină ; 

— difuzarea bolii la toate familiile din stupină ; 

— acutizarea formelor latente de boală. 

Preintimpinarea introducerii bolii în stupină se bazează pe evitarea 
oricărui contact — direct sau indirect — cu alte stupine infestate. Cele- 
lalte două obiective se realizează prin practicarea cu regularitate a 
examenului de laborator la toate familiile de albine, prin aplicarea tra- 
tamentului medicamentos la întreaga stupină contaminată și prin aso- 
cierea acestuia cu măsuri de fortificare a familiilor de albine, de întărire 
a rezistenței lor naturale şi de stimulare a depunerii de puiet, în vederea 
înlocuirii albinelor omorite de parazit. 

De remarcat că rolul principal care determină evoluţia nosemoze) 
îl are însuși apicultorul, respectiv tehnica pe care acesta o întrebuințează 
la exploatarea familiilor de albine sau lipsa unor măsuri pe care el ar 
trebui să le ia pentru a le asigura condiții prielnice de viață. Ţinînd 
seama de acest fapt, măsurile prin care se pot preveni extinderea și acu- 
tizarea nosemozei sint următoarele : 

— să se limiteze la strictul necesar schimbul de albine, faguri și 
echipament apicol între familiile de albine ; 

— să se respecte regulile după care se dezvoltă iamiliile de albine, 
să nu se intervină în activitatea lor decit în cazurile strict necesare, 
mai ales la începutul primăverii, cînd întoarcerea timpului rece ar putea 
avea urmări deosebit de grave; 

— să nu se facă roiri artificiale decit în măsura în care puterea 
familiilor o permite, să nu se divizeze familiile sau să li se ia din albine 
mai tîrziu de mijlocul verii ; 

— să nu se permită întreruperea creșterii puietului între culesuri 
sau la sfîrşitul verii, hrănirile de stimulare în aceste perioade fiind 
deosebit de eficace.: 


— să se întărească în cel mai scurt timp familiile slabe sau acestea 
să fie distruse, în cazul cînd ele sînt inactive ; 


— să se înnoiască sistematic echipamentul de faguri în așa fel 
incit nici un iagure să nu fie folosit mai mult de trei ani; să nu se 
folosească faguri vechi, murdăriți de excremente ; 


— să se evite furtișagul ; 
— să se evite cauzele care ar putea provoca diareea la albine, cum 


ar fi de exemplu hrănirile făcute în timpul toamnei, iernarea pe miere 
de mană sau umiditatea excesivă în stupi ; 


— să se instaleze stupinele pentru iernare în locuri uscate, însorite 
și adăpostite față de vînturile dominante ; 


— să se mențină o permanentă curăţenie în stupi si în stupină, 
să se dezinifecteze utilajul apicol după fiecare întrebuințare, iar stupii 
în fiecare an. 

Din punct de vedere legal, nosemoza sub formă clinică este o boală 
declarabilă, supusă restricțiilor sanitar-veterinare, apariția ei într-o 
stupină atrăgînd carantinarea acesteia pe o perioadă de 30 zile de la 
dispariția ultimelor semne de boală și după dezinfecţia finală. 

Tinînd seama că numai forma clinică de nosemoză este carantina- 
bilă, condiționarea eliberării certificatului sanitar veterinar necesar de- 

plasării stupinei în pastoral de prezentarea unui buletţin negativ de labo- 
rator în direcția nosemozei nu este legală, fiind necesară deplasarea 
organului veterinar la stupină, pentru a constata că este într-adevăr 
vorba de o formă clinică (acută) de boală şi nu de una cronică. 


AMIBIOZA 


Amibioza este o boală parazitară a albinelor adulte, manifestată 
îndeosebi prin tulburări digestive, care se produc în urma localizării în 
intestin a amibei Malpighamoeba mellificae. 

Aria de răspîndire a acestei boli cuprinde cu precădere Europa 
centrală. La noi în ţară ea este constatată destul de rar, fiind asociată 
cel mai adesea cu nosemoza. 


Etiologie. Agentul patogen a fost descris pentru prima dată de 
Maassen, în anul 1916. Malpighamoeba mellificae este un protozoar uni- 
celular flagelat, care își petrece viaţa în intestinul albinelor, localizîn- 
du-se în lumenul tubilor lui Malpighi, spre deosebire de nosema, care 
trăiește în epiteliul intestinal. Amiba constituie forma vegetativă a pa- 
razitului. În anumite împrejurări ea dă naștere la forme de rezistenţă 
numite chişti, asemănători din punct de vedere funcţional cu sporii altor 
specii microbiene sau parazitare. Ca aspect, chiștii sint elemente rotun- 
jite, prevăzute cu un nucleu median și o membrană dublă, formată din- 
tr-o coajă rezistentă la exterior și o foiţă interioară ce înconjoară pro- 
toplasma. Prin mișcările contractile pe care tubii lui Malpighi le exe- 
cută, chiştii sint împinşi în intestinul gros și în rectum, de unde sint 
eliminaţi în exterior împreună cu excrementele. 

Amibioza se răspîndeşte prin intermediul chiștilor. Ajungind odată 
cu hrana în intestinul albinelor, aceștia germinează și dau naştere la 
forma vegetativă, care se deplasează cu ajutorul pseudopodelor, pătrun- 
zind în țesuturile peretelui intestinal, unde se înmulțește prin diviziune. 


Patogeneză. Îmbolnăvirea albinelor se produce datorită lezionării 
de către parazit a țesuturilor intestinale, prin infecțiile secundare pe 
care le ocazionează aceste leziuni și, probabil, prin acţiunea toxică a pro- 
duselor de dezasimilaţie ale agentului patogen. Tulburări importante se 
produc de asemenea și prin astuparea de către amibe a tubilor lui Mal- 
pighi, respectiv prin anularea funcției excretoare a acestui organ, al cărui 
rol este asemănător cu al rinichiului de la animalele superioare. 

Aproape în toate cazurile de amibioză cercetate s-a constatat și 
prezența Nosemozei, fapt ce a făcut să se creadă că această afecţiune ar 
fi o formă secundară de nosemoză. Ulterior au fost semnalate şi cazuri 
de boală în care nu s-au descoperit spori de Nosemă, ci numai chiști de 
amibe, stabilindu-se definitiv caracterul independent al acestei maladii. 


Evoluţia amibiozei este asemănătoare cu a nosemozei, prezentind 
o dezvoltare maximă în lunile aprilie-mai şi o slăbire progresivă a pato- 
genităţii în restul sezonului apicol. Boala poate să apară fie sub formă 

latentă, puţin păgubitoare, fie sub formă acută — de obicei la începutul 
primăverii — cînd ea provoacă pierderi mai însemnate. Apariţa amibio- 
zei acute este consecința, în mare măsură, a unor situații favorizante, 
cum ar fi de exemplu condiţiile rele de iernare sau hrana necorespun- 
zătoare, apariția unor lungi perioade de timp rece şi umed în anotimpul 
de primăvară etc. 


Simptome. Manifestarea cea mai pregnantă a acestei boli o consti- 
tuie fecalele diareice, pe care albinele le elimină la cea mai ușoară exci- 
tație, care murdăresc întreg stupul şi care exală un miros foarte neplăcut. 
Capacitatea productivă a familiilor scade, puterea lor slăbește, populaţia 
se reduce. În faţa stupilor se găsesc multe albine moarte sau bolnave. 
Acestea din urmă au abdomenul mărit, sînt agitate, prezintă tremurături 
ale aripilor şi mișcări înainte și înapoi ale abdomenului. În momentul 
în care sînt prinse, aceste albine elimină, sub formă de jet, excremente 
apoase de culoare gălbuie. 


Diagnosticul precis al amibiozei se stabilește numai în laborator, 
prin examinarea la microscop a intestinului mijlociu al albinelor, în 
vederea depistării chiştilor amibeni. Caracterul diferențial al acestora, 
față de sporii diferitelor specii de ciuperci, este conturul dublu al mem- 
branei lor. 


Tratamentul nu este precizat. Au fost încercate diferite medica- 
mente, între care Fumidilul B, furazolidona şi diclorooxiquinaldina, fără 
să se obțină însă rezultate suficient de pozitive. În această situaţie, lupta 
împotriva amibiozei se reduce la măsuri de profilaxie, care sînt identice 
cu cele recomandate pentru nosemoză. 


ACARAPIOZA 


Acarapioza este o boală parazitară a albinelor adulte, care provoacă 
apiculturii din unele ţări ale Europei pagube importante. În Franţa de 
exemplu, ea este considerată la fel de gravă ca și loca americană. În 
afară de această țară, acarapioza este răspîndită în Anglia, Belgia, Elveţia, 
Austria, R.D.G., R.F.G., R. P. Polonă şi R. S. Cehoslovacă, iar în anul 
1972 a fost constatată și în Ungaria. 


Etiologie și patogenie. Agentul patogen este un parazit din ordinul 
acarienilor, numit Acarapis woodi, ce se localizează în căile respiratorii 
ale albinei. A fost descoperit pentru prima dată în anul 1921 de către 
profesorul scoțian S. Rennie. Corpul lui este oval, de culoare gălbuie, 
prevăzut. cu 8 picioare şi acoperit cu numeroși perișori. Printr-o dungă 
transversală el este despărțit în două regiuni : cefalo-torace şi abdomen. 
Parazitul nu se poate vedea decît la microscop, masculul avind cca. 100 
microni lungime și 60 microni lățime, iar femela cca. 150 microni lun- 
gime şi 90 microni lăţime. Ouăle sînt foarte mari în comparație cu talia 
adulţilor, dimensiunile lor fiind de 120X* 60 microni. Din ou ia naștere o 

larvă, ce se transformă în nimfă şi apoi în adult, acest ciclu de dezvol- 
tare avind o durată de 11—16 zile (fig. 22). 

Femela fecundată pătrunde în prima pereche a traheelor toracice, 
unde depune un număr redus de ouă — maximum 10. Acarienii înțeapă 
pereţii traheali și provoacă scurgerea hemolimfei, cu care se hrănesc. 


FEMELA MASCUL 





Fig, 22 — Acarapis woodi femelă şi mascul: a — faţa dorsală; b — fața ventrală 


Cînd numărul paraziţilor a devenit prea mare şi hrana nu le mai ajunge, 
femelele părăsesc albina bolnavă și se agaţă de altă albină. Ele caută să 
pătrundă repede în interiorul organismului, întrucît pe corpul albinelor 
viața lor durează, din lipsă de hrană, numai citeva ore, iar într-o albină 
moartă 48 ore. 

Moartea albinei se produce în majoritatea cazurilor prin sufocare 
în urma astupării traheelor cu paraziți şi cu crustele de hemolimfă ce 
se formează la locul înțepăturilor. La producerea morții mai contribuie 
de asemenea infecțiile provocate de microbii ce străbat mucoasa tra- 
heală lezionată, pierderea unei mari cantităţi de hemolimfă și, probabil, 
toxinele eliminate de paraziți. 

Transmiterea acarienilor la alți stupi și la alte stupine se reali- 
zează prin albine hoaţe sau rătăcite, prin trîntori sau roiuri. Apicultorul 
poate şi el să contribuie la răspîndirea bolii prin cumpărarea de familii 
sau mătci din stupine infectate, prin deplasarea stupinei contaminate în 
pastoral, prin unirea familiilor bolnave cu altele sănătoase. 

acarapioză transmiterea agentului patogen prin miinile, hainele 
sau uneltele apicultorului, prin faguri, ceară, miere, polen, stupi sau 
albine moarte nu prezintă prea mare importanţă, întruciţ paraziții mor 
foarte repede în afara corpului albinei şi nu dau naştere la îorme de 
rezistenţă. 


Evoluţia. Acarapioza poate să evolueze sub formă latentă, inapa- 
rentă sau sub formă acută. Cauzele care determină o formă sau alta 

rezidă în capacitatea familiilor de a înlocui albinele moarte şi în posibi- 
litățile pe care le au paraziţii de a se inmulţi un timp cît mai îndelungat 
în organismul aceleiași albine sau de a-şi găsi cu ușurință o altă gazdă 
după moartea celei dinainte. 

Evoluţia este influențată de virsta albinelor, cele tinere fiind in- 
festate în mai mare măsură decit cele vîrstnice. Acest fapt se explică 
nu printr-o preferință a acarienilor, ci prin greutatea pe care ei o 
întimpină cînd vor să pătrundă prin stigmele unei albine bătrine, orificii 
care se micșorează cu virsta, datorită poziției mai depărtate de corp a 
aripilor, și care sînt mai bine apărate la albinele vîrstnice, prin întă- 
rirea perişorilor ce le înconjoară. 

Un alt factor important care influenţează evoluţia bolii este sezonul. 
În timpul iernii viața albinelor este mai lungă și oferă paraziţilor posibili- 
tatea de a depune multe serii de ouă în aceeași gazdă. Totodată, ghemul 
de iarnă permite trecerea cu mai mare ușurință a acarienilor de pe o albină 
pe alta, în aşa fel încît în primăvară, marea majoritate a albinelor mor, 
iar restul infestează albinele tinere, pe măsură ce ele eclozio- 
nează. S-a constatat că în această perioadă acarienii se pot localiza nu 
numai în traheele albinelor ci și la baza aripilor anterioare — îndeosebi 
la albinele bătrine —, perforînd cuticula pentru a suge lichidul sangvin 
şi pentru a-şi depune ouăle. 

În general, se consideră că dacă la intrarea în iarnă albinele sînt 
infestate în procent de peste 50Y/, familia nu mai are şanse să supravie- 
țuiască. În cazul unei infestaţii de 10—20%/0 boala evoluează sub o formă 
cronică, diminuind productivitatea familiei respective şi constituind o 
sursă de infestație pentru stupii şi stupinele din jur. În cazul cînd nu 
sint tratate, aceste familii mor în iarna sau primăvara următoare. 

Forma sub care evoluează acarapioza mai depinde de puterea fami- 
liilor — latentă la cele puternice şi acută la cele slabe —, precum si de 
condițiile pe care natura sau apicultorul le oferă familiilor pentru ca 
acestea să se poată dezvolta. 


Simptomatologie. În forma latentă acarapioza poate să treacă neob- 
servată. În forma acută boala devine vizibilă, prin simptomele pe care le 
manifestă atit albinele, cit și familia în ansamblu. 

Cînd traheele conţin un număr mic de paraziți și de cruste, albi- 
nele nu manifestă semne de boală. Pe măsură ce lumenul traheelor se 
micşorează, iar ventilaţia în stup nu este suficient asigurată, albinele 
încep să prezinte stări anormale : zborul lor devine greoi, ele cad pe 
pămînt și nu mai pot zbura, deşi fac încercări disperate în acest sens, 
urcîndu-se pe firele de iarbă sau făcînd salturi mici ce amintesc țopăitul 
unei vrăbii. Uneori corpul este cuprins de tremurături, aripile sînt de- 
părtate, abdomenul umflat. Într-o fază mai avansată albinele bolnave se 
adună în grămezi mici și mor. 

La familiile bolnave se constată — în special în timpul iernii şi la 
începutul primăverii — o depopulare mai mult sau mai puțin accentuată, 
însoțită de prezența a numeroase albine bolnave, sau moarte, în stupi și 
în fața stupilor. De asemenea, pot apărea semne de diaree, datorită fap- 
tului că albinele parazitate își realizează căldura necesară în perioada de 

iernare printr-un consum exagerat de hrană, ce predispune la dizenterie. 
În timpul verii, unul din semne pare să fie tendința exageraţă a famili- 
ilor respecțive la roit, exprimiînd dorința instinctivă a albinelor de a 
scăpa prin fugă de pericolul pe care îl presimt. 


Diagnostic. Recunoașterea acarapiozei numai după semne clinice 
este destul de dificilă, avind în vedere că simptomatologia ei poate fi 
întilnită şi în alte boli ale albinelor. Există bănuieli în legătură cu pre- 
zența ei atunci cînd se constată pri- 
măvara depopularea unor familii, 
mortalitatea în masă a albinelor, 
precum și un număr mare de albine 
bolnave, cure încearcă să zboare şi 
nu reuşesc, inaintează în salturi, pre- 
zintă tremurături ale corpului, ţin a- Fig. 23. Poziţia aripilor la albine 
ripile depărtate şi se adună în grupe parazitate cu A. woodi 
mici înainte de a muri. 

H. Wise și C. R. Meyer din Brazilia au folosit o metodă vizuală 
pentru recunoaşterea acarapiozei. Recoltind albine pentru diagnosticul 
acestei boli, de pe faguri și nu de la urdiniș, ei au observat că unele 
albine se comportau diferit faţă de celelalte, respectiv că ele aveau aripile 
deschise, fără să prezinte alte tulburări de comportament. Mai mult, s-a 
constatat la a doua pereche de aripi o dislocare asimetrică și anume, una 
din cele două aripi era orientată către spate, în timp ce perechea ei avea 
o poziţie normală. Din 300 albine care prezentau această anomalie, 248 
(procent 71%/0) au fost găsite la laborator infestate cu acarieni (fig. 23). 


Un diagnostic precis poate fi însă pus numai prin examinarea la 
microscop a traheelor parazitate. În mod normal, pereţii traheei sînt elas- 
tici, de culoare alb-sidefie. După circa 4 zile de la infestare ei îşi pierd 
elasticitatea, devin sfărimicioşi si încep să se înnegrească. În general, 








1". 24. Trahee infestată cu acarieni 


culoarea neagră a traheei este suficienţă pentru punerea diagnosticului 
(fig. 24). În scopul efectuării acestui examen se utilizează mai multe 
procedee, unele necesitînd o tehnică mai deosebită, altele fiind recoman- 
date pentru practicienii de teren. Toate se bazează pe disecția toracelui, 

descoperirea traheelor şi examinarea acestora la un binocular cu o putere 
de mărire de 50—100 ori.. Cînd traheele prezintă modificări anormale, 
proba este suspectă de acarioză. Pentru mai multă siguranță traheele se 
recoltează, se pun între lamă şi lamelă și se examinează la microscop. 
În caz de infestaţie, paraziții apar perfect vizibili în toate stadiile de 
evoluție. 

Pentru diagnosticul acarapiozei trebuie trimise albine din familiile 
moarte, albine muribunde și mai ales albine moarte în celule în pre- 
zența hranei. 


Tratament. Avind în vedere pagubele pe care le produce, 
acarapioza face parte dintre maladiile oficial declarabile, a căror com- 
batere este reglementată prin legislația sanitar-veterinară. 

Metodele folosite împotriva ei sînt: sacrificarea, transvazarea și 
tratamentul medicamentos, aplicate în funcție de o serie de factori, între 
care cei mai importanți sînt gradul de infestare al familiilor atinse, răs- 
pîndirea bolii în stupină şi zona înconjurătoare, puterea famililor, ano- 
timpul, condiţiile naturale etc. 

Sacrificarea, aplicaţă ca măsură generală, nu dă rezultate, avind 
în vedere existența formelor latenţe de boală, care nu pot fi recunoscute. 
Se citează cazuri cînd în unele focare s-au distrus sute de familii bolnave 
sau suspecte, pentru ca imediat după aceea să apară alte citeva sute de 
cazuri. Este recomandabilă însă distrugerea familiilor prea slăbite de 
boală, a celor în care acarapioza este însoţită şi de alte maladii, precum 
și a celor care apar răzleţ, într-un teritoriu considerat indemn. 

Transvazarea a fost recomandată de cercetătorul cehoslovac Svo- 
boda. Bazîndu-se pe faptul că puietțul nu este parazitat, acest cercetător 
preconizează tratamentul acarapiozei prin ridicarea succesivă din stupii 
bolnavi a fagurilor cu puiet căpăcit şi ducerea lor într-un loc depărtat, 
unde acest puiet urmează să eclozioneze, să primească mătci tinere și în 
final să formeze familii noi, neinfestate. Din familiile vechi se continuă 
cu preluarea puietului pe măsura căpăcirii lui, pînă cînd aceste familii 
devin prea slabe și mătcile încetează ouatul, moment în care ele se 
distrug. 

Tratamentul medicamentos se execută cu ajutorul unor substanțe 
chimice volatile sau fumigene. Condiţiile pe eare aceste substanţe trebuie 
să le îndeplinească sînt acelea ca gazul, sau fumul pe care ele le emană 
să omoare paraziţii, fără a fi însă vătămătoare pentru albine, puiet, 
miere sau polen. Rezultate relativ satisfăcătoare s-au obţinut prin folo- 
sirea preparatelor denumite „Mito A2'“ (esență de muştar 2% în alcool 
metilic 98%/0), B.E.F. (esterul etilic al acidului formic), „Delacan“ sau 
„P. K. Mittel', Tedion și etildiclorbenzilat, ultimele patru fiind folosite 
sub formă de fumigație. 

Cel mai eficace medicament împetriva acarapiozei este preparatul 
numit „„Folbex“. El se compune din clorbenzilat — ca substanță activă 
— impregnat în benzi de hîrtie de filtru. O fişie de 10X2 cm din acest 
preparat conţine 0,5 g substanţă activă şi constituie doza necesară pen- 

tru tratamentul unei familii de albine. Aplicarea Folbexului se face în 
felul următor : 

— se pregătește familia de albine care urmează să fie tratată, 
lăsînd un spațiu între două rame din mijlocul cuibului și praeticîind un 
orificiu în podişor la nivelul acestui spaţiu ; 

— într-un moment cînd toate albinele sînt în stup se închide urdi- 
nișul şi se astupă toate deschizăţurile prin care ar putea să iasă fumul, 
toate albinele care eventual au rămas afară se omoară ; 

— se aprinde fîşia de Folbex și se introduce prin orificiul din podi- 
șor între ramele de cuib, asigurindu-i poziția verticală cu ajutorul unei 
sîirme sprijinite de marginile orificiului ; se închide capacul stupului ; 

— se controlează prin ascultare, ca arderea fișiei să fie completă 
(operație care durează circa 10 minute) ; 

— se ţine stupul închis timp de o oră, după care se deschide 
urdinișul. 

Medicamentul acţionează asupra paraziţilor adulți, nimfelor şi lar- 
velor, însă nu are efect asupra ouălor. Pentru aceasta se recomandă ca 
tratamentul să fie repetat de 8 ori, la interval de o săptămînă. 

Se atrage atenţia asupra aplicării integrale a tratamentului, res- 
pectiv asupra necesităţii de a folosi neapărat 8 tichete de Folbex pentru 
o familie de albine. Avînd în vedere lungimea tratamentului, unii spe- 
cialiști recomandă sacrificarea familiilor bolnave, mal ales dacă acestea 
sînt și slabe. De reţinut că în cazul sacrificării familiilor de albine bol- 
nave de acarapioză mierea şi puietul pot fi recuperate. 

Ținînd seama de faptul că în momentul apariţei semnelor clinice 
la unele familii boala este prezentă sub o formă latentă și în alți stupi, 
este imperios necesar ca toate familiile să fie tratate, atit în stupina afec- 
tată, cît și în celelalte sţupine aflate în raza de zbor a albinelor bolnave. 


Profilaxie. Tratamentul medicamentos trebuie asociat cu măsuri 
preventive, care să împiedice răspîndirea parazițului în sînul familiei 
infestate, reimbolnăvirea acesteia după încetarea tratamentului sau difu- 
zarea bolii la familiile din jur. Aceste măsuri constau din : 

— eliminarea albinelor bătrîne (purtătoare de paraziți) la sfîrșitul 
sezonului activ, prin asigurarea unor culesuri tirzii sau prin aplicarea 
de hrăniri stimulente, care să ducă la uzura acestor albine ; 

— stimularea depunerii de puiet, pentru înlocuirea albinelor moarte 
înainte de vreme ; 

— păstrarea în stupină numai a familiilor puternice ; 

— distrugerea familiilor slabe în cazul în care ele se îmbolnăvesc 
sau în situația cind, prin unirea lor, nu se realizează familii suficient 
de dinamice, pentru a valorifica tratamentul. 


VARROOZA 
Varrooza este o boală parazitară a albinelor, produsă de un acarian 


din familia Varroa. Acesta a fost descoperit pentru prima dată în insula 
Jawa de către E. Jacobson în anul 1904. Specialistul olandez în dome- 

niul acarienilor A. C. Oudemans l-a descris și l-a denumit după desco- 
peritor Varroa jacobsoni. Conform poziţiei pe care o are în lumea animală, 
el face parte din încrengătura Artropode, clasa Arahnide, ordinul Aca- 
rieni, familia Dermanissidae. Localizat la inceput în insulele indoneziene, 
acarianul Varroa jacobsoni s-a răspindit după al doilea război mondial 
in toate ţările din Asia de sud-est, unde trăiesc albinele indiene. În 
anui 1964 el a fost descoperit în U.R.S.5., în anul 1967 este diag- 
nosticat oficial în R. P. Bulgaria și tot în această perioadă a fost sem- 
nalat în America Latină (Paraguay, Argentina), unde a fost introdus 
prin mătci importate din Japonia. Ulterior, el s-a extins în Africa şi 
a cuprins noi teritorii in Europa (Ungaria, lugoslavia, R.r.G., Italia, 
Hranţa etc.) și în America de Sud (Brazilia ş.a.). 

Caracteristic pentru acest parazit este faptul că el atacă atit albi- 
nele adulte, cit şi puietul acestora şi că inmulțirea lui se produce într-un 
ritm din ce în ce mai accelerat, astfel incit familia infestată piere cu 
siguranţă în cazul cind nu i se dă ajutor. 


Etiologie. Femela acarianului Varroa jacobsoni are corpul plat, 
transversal oval, lung de 1,l mm şi lat de 1,6 mm, de culoare maron- 
roșcat și prevăzut cu 4 perechi de picioare (fig. 25). Ea se fixează pe 
membranele intersegmentale în regiunea toracelui, abdomenului și une- 
ori chiar pe membrele albinelor. În perioadele de înmulţire intră în 
celula cu puiet şi depune 2—8 ouă sferice și transparente, din care după 
2 zile ies larve de ambele sexe. Acestea se hrănesc cu hemolimfa lar- 
velor și nimfelor de albină şi după alte 3—4 zile pentru mascul și 6—7 
zile pentru femelă se transformă în acarieni adulți, ce se împerechează 
înainte de eclozionarea albinelor. 
Masculul adult este mai mic decâț 
femela, are o formă rotundă, ușor 
ovoidală şi culoare albă-cenuşie 
(fig. 26, v. plansa color). El moare 
curind după împerechere, astfel 
incit din celule vor ieşi numai fe- 
mele  imperecheate. Acestea se 
mișcă repede pe faguri şi pe pe- 
reţii stupului, trecînd în final pe 
albine şi triîntori, pentru a se 
hrăni cu hemolimfa acestora. S-a 
constatat că în familiile slabe în- 
mulțirea parazitului se realizează 
mai rapid și că, în general, primele 

Fig. 25. Varroa jacobsoni (femelă, larve parazitate sînt cele de trîn- 
partea ventrală) tor, fapt ce denotă că acarianul 

preferă o temperatură mai redusă 

decit cea existentă în mijlocul cuibului. De asemenea, temperatura ridi- 
cată din timpul verii, precum și uzura datorată înmulţirii intense fac ca 
viața lui în acest anotimp să nu dureze decit 1—2 luni, în timp ce 
exemplarele născute toamna trăiesc 6—8 luni. Este important de sub- 
liniat că femela poate să trăiască pînă la 10 zile fără contactul cu albinele. 

Patogenie. Pe o albină lucrătoare pot fi văzuți — într-o invazie 
masivă — şi 5 acarieni, pe un trintor 7, iar pe o larvă şi o nimfă de 
trîntor sau lucrătoare pînă la 12. Albinele parazitate au o viață mai 
scurtă iar productivtatea lor este mult diminuată. Puietul iniestat de 
un număr redus de acarieni dă naştere la albine mici, cu viabilitate 
redusă. Cînd în celulele cu puiet există un număr mare de paraziți, albi- 
nele rezultate sînt neviabile, au aripile nedezvoltate, capul şi picioarele 
diforme. Ele cad pe fundul stupului și sînt aruncate afară de către albi- 
nele sănătoase. Trintorii își pierd potențialul sexual și mătcile rămîn 
nefecundate. 

În perioada de iernare prezența paraziţilor nelinişteşte familia de 
albine, producind un consum mare de hrană, umplerea prematură a 
intestinului cu dejecţiuni și, consecutiv, apariţia diareei. 

Cercetătorii sovietici au demonstrat (S. A. Popravko, La sante de 
labeille nr. 55/1980) că albinele nu mor și familiile nu se depopulează 
din cauza pierderii de hemolimfă, ci datorită intoxicaţiilor şi infecțiilor 
pe care înțepăturile acarienilor le ocazionează. Într-adevăr, presupunind 
că în colonie există 10.000 paraziți vii, greutatea totală a masei acestora 
este de cca 3 g (0,3 mg greutatea medie a unei femele). Considerînd că 
necesarul de hrană al unui acarian este echivalenț cu dublul greutății 
sale, inseamnă că cei 10.000 acarieni consumă cca. 6 g substanță nutri- 
tivă (hemolimfă) ceea ce, pentru o colonie de 2 kg albine, înseamnă maxki- 
mum 0,3%/0 din greutatea larvelor crescute. 

Preferinţa acarianului Varroa pentru puietul de trintor este evi- 
dentă, ea prezentind un mare interes biologic. S-a constatat că larvele 
de trintor sint parazitate în medie de 15 ori mai mult decit cele de 
lucrătoare, iar numărul acarienilor crescuți pe puietul de trintor depă- 
sește de 26 ori pe cel crescut pe puietul de lucrătoare (fig. 27 și 28, 
v. planşă color). 

Atita timp cît gradul de infestaţie se limitează la acest compor- 
tament al familiei de albine, securitatea și potenţialul productiv al colo- 
niei nu sint afectate. Cînd puietul de trintor începe să dispară, acarianul 
incepe să se hrănească şi pe seama puietului de lucrătoare, moment ce 
coincide cu producerea primelor daune. Este clar deci că acarienii pre- 
zintă un mare pericol pentru o colonie care se pregăteşte pentru ier- 
nare, cînd puietul de albină descrește cantitativ, puietul mascul dispare, 
iar acarienii năvălesc pe puţinul puiet de lucrătoare rămas. Pentru a 
evita această situație, familia de albine trebuie deparazitată după ultima 
extracție de miere, cînd trintorii nu au dispărut, cînd puietul de albină 
este încă sănătos și cînd albinele supuse tratamentului urmează să se 
uzeze înainte de intrarea în iarnă. 

Se consideră că afinitatea acarianului Varroa pentru puietul de 
trintor este așa de mare, încit absența acestui puiet constituie o frină în 
înmulţirea parazitului. Logic ar fi ca acarianul să se înmulțească în pro- 
gresie geometrică, ceea ce ar face ca de la 20 femele de Varroa existente 
în luna aprilie, populaţia paraziţilor să ajungă pînă în toamnă la peste 

10.000 femele Varroa, depăşind astfel la multe familii, nivelul de invazie 
de 50% față de numărul de albine și condamniînd aceste familii la 
moarte încă din primul sezon de infestație (cunoscînd elementele din 
biologia parazitului descrise anterior, precum şi faptul că femela Varroa 
poate să ouă la 5—7 zile după ieşirea din celula căpăcită, ar rezulta că 
aceasta poate da naştere la 9 generaţii succesive din aprilie pină în sep- 
tembrie, că populația acarienilor se poate dubla sau tripla la fiecare 
17—19 zile, astfel încît această populaţie ar putea creşte de cel puţin 500 
ori pînă la sfîrşitul sezonului apicol). 

În realitate, numărul acarienilor dintr-o familie de albine nu creşte 
într-un sezon apicol (după V. V. Alpatov și A. B. Lange) decit de 17— 
20 ori, fiind necesari cel puţin trei ani pentru ca infestaţiasă atingă un 
nivel periculos pentru colonie ; de unde deducția că puietul de albină 
lucrătoare oferă condiţii mai puţin bune pentru înmulţirea parazitului 
decit cel de trîntor şi că această înmulţire este, de asemenea, diminuată 
prin moartea acarianului în afara stupului, odatţă cu albinele pe care 
se află. 

În primii 2—3 ani de la infestare boala trece de regulă neobser- 
vată, familiile au un aspect şi o productivtate aparent normală. În peri- 
coada următoare însă, acarienii se înmulțesc cu mare repeziciune, iar 
cînd numărul lor depășește 50%/0 faţă de numărul albinelor, familia nu 
mai poate fi salvată, mai ales dacă ţinem seama că acest stadiu are loc 
de regulă după culesul de la floarea-soarelui, care îşi asociază contribuția 
la uzura albinelor şi la depopularea coloniilor. 


Diagnosticul varroozei este uşor de pus în stadiul de infestaţie 
masivă, cînd parazitul poate fi descoperit cu ochiul liber pe trîntori, 
albine, matcă şi de asemenea pe puietul de trîntor şi de albine. Cunoscînd 
preferința acarianului pentru puietul de trintor şi consecutiv pentru trîn- 
tori, controlul se va axa în primul rînd asupra acestora. Gu ajutorul unei 
pense se vor descăpăci şi se vor extrage larvele de triîntor, pe care para- 
ziții se văd cu ușurință, datorită contrastului de culoare. În ceea ce pri- 
vește trîntorii, aceştia se prind şi se privesc pe partea ventrală, loc pre- 
ferat de paraziți în perioadele cînd nu sînt înfipți între inele. Confun- 
darea acarianului Varroa nu se poate face decît cu Braula coeca (pădu- 
chele albinelor), de care se deosebeşte însă prin faptul că acesta are 
corpul bombat, oval longitudinal, de culoare brun-închisă şi prevăzut 
numai cu 3 perechi de picioare. În plus, Braula coeca nu parazitează 
puietul de albină. În lunile septembrie-oetombrie paraziții mai pot fi 
văzuți şi pe fundul stupilor, întrucît în această perioadă ei mor în masă, 
datorită uzurii provocate de înmulțirea intensă şi de temperatura ridicată 
din timpul verii (fig. 29, v. planșă color). 

Descoperirea varroozei se poate face şi prin examinarea resturilor 
existente pe fundul stupilor la sfirşitul iernatului, resturi în care se 
găsesc cu siguranță femele moarte de Varroa în cazul cînd stupina este 
contaminată cu acest parazit. Pentru ca albinele să nu scoată afară aca- 
rienii morți este bine ca pe fundul stupilor să se pună din toamnă o 

foaie de carton sau de plastic, acoperite de un cadru cu o țesătură 
metalică sau de nylon cu ochiuri de cca. 2,5 mm, caresă rețină albinele 
sau larvele moarte, dar să permită trecerea paraziţilor. 

Depistarea acarianului Varroa prin observaţie directă este însă 
foarte dificilă în primii doi ani de la contaminarea familiilor, datorită 
numărului redus de paraziți in comparaţie cu numărul mare de albine, 
localizării parazitului între inelele albinei (de unde nu i se mai 
poate vedea decit marginea posterioară a corpului) cît şi confun- 
dării lui cu păduchele albinelor. Toate aceste cauze, ce permit parazi- 
tului să rămînă ascuns o perioadă atit de lungă de timp, îi dau totodată 
posibilitate acestuia să se răspindească pe nesimţite şi să cuprindă noi 
teritorii, înainte de a putea fi descoperit şi distrus. 

Ca simptome din partea familiei de albine, se observă începînd 
din al treilea an de infestațţie : 


— o activitate generală slabă ; 
— ponta mătcii redusă ; 
— puietul împrăștiat pe faguri, căpăcelele înfundate şi perforate ; 


— în unele din aceste celule, se pot observa nimfe moarte, în 
stadiul de putrefacție, degajind un miros greţos ; 

— în interiorul celulelor aparent sănătoase, femele de V. jacob- 
soni pe nimfe, precum şi excrementele lor sub formă de dire albicioase ; 

— pe scîndura de zbor şi pe fundul stupului,albine şi nimfe moarte. 

Tratamentul. Răspîndirea varroozei pe o mare parte a globului 
terestru, precum şi pericolul pe care îl prezintă pentru șeptelul apicol, 
a determinat o puternică mobilizare a oamenilor de ştiinţă în direcția 
găsirii unor mijloace de luptă adecvate. Urmarea acestei mobilizări a 
fost utilizarea unui mare număr de produse chimio-terapice acaricide, 
simple sau în combinații, administrate sub formă de vapori, fum, pulberi 
sau aerosoli. Pentru a oferi o imagine a acestei multitudini de mijloace, 
mă limitez a cita o parte din cele folosite în prezent : 


— U.R.5.5.: Utilizează fenotiazină, varroatin (amestec de acaricide, 
pulverizat între rame sub formă de aerosoli), naftalină, timol, folbex 
V. A., acid oxalic, acid formic. 


— Bulgaria : naftalină, timol, varroazin (amestec de fenotiazină 
şi paraformaldehidă). 

— Ungaria : varrescens (benzi fumigene pe bază de amitraz). 

— Polonia : benzi fumigene pe bază de amitraz şi naftalină. 

— Iugoslavia : folbex V.A., varritan, varajin, fenotiazină, timol. 

— Austria : folbex V.A. 

— Olanda : folbex V.A., tutun. 

— R.F.G. : folbex V.A., acid formic. 

— Brazilia : dicofol (impregnat în benzi de carton). 

— Japonia ; varostan, galecron, micasin, danikat, danicoroper. 


— "Thailanda : tetradifon plus acetat de potasiu (benzi fumigene), 
naftalină, sulf. 


— China : nattalină, sulf, nicotină. 
— Tunisia : fenotiazină, amitraz. 


După cum se vede, cele mai accesibile dintre aceste produse sint 
fenotiazina, timolul, acidul formic, sulful şi tutunul. Modul de admi- 
nistrare al acestora este următorul : 


Fenotiazina. Sub formă de pulbere, această substanţă se utilizează 
conform metodei indicate la tratamentul braulozei. În U.R.S.S. și Bul- 
garia, substanța este tabletată şi se introduce în stup, după aprindere, 
fie atirnată de un fir metalic între rame, fie pe un suport metalic (unul, 
două sau trei comprimate, în funcţie de puterea familiei) prin urdinișs. 
Stupul se închide pentru 20—30 minute, iar operațiunea se repetă o 
dată sau de două ori la 7 zile interval. 


Timolul. Conform instrucţiunilor oficiale, timolul este utilizat în 
U.R.S.S. primăvara și vara imediat după extragerea mierii, cu condiția 
ca temperatura să nu depăşească 27*6, precum şi toamna, cind tempe- 
ratura este peste 13*C. Produsul, sub formă de pulbere, este presărat 
pe leațurile superioare ale ramelor, în cantitate de 0,25 g pentru fiecare 
ramă, de 2 ori la 7 zile interval sau, în cazul unei contaminări mai puter- 
nice, de 3 ori la 4 zile interval. 

Timolul pulbere poate fi aşezat deasupra ramelor şi în săculeți de 
pinză, în cantitate de 10—15 g de familie, el fiind completat periodic 
la 7—10 zile şi ţinut acolo întreg sezonul apicol. 


Acidul formic. Se îmbibă două sau trei bucăţi de carton care vor 
fi introduse într-o pungă de polietilenă și care vor fi așezate deasupra 
cuibului cu puiet. În prealabil, se va decupa din partea inferioară a 
pungii una sau două rondele de 1—1,5 cm diametru, în funcţie de pute- 
rea iamiliei. 

Acidul formic poate fi introdus în stup şi în sticle cu gitul larg, 
prevăzute cu un fitil de bumbac. El va fi lăsat acolo (lingă cuibul cu 
puiet) 21—25 zile, timp în care consumul va fi de 150—200 mililitri de 
familie. 

Se recomandă ca în timpul manipulării substanței, operatorul să 
poarte mănuși, ochelari și mască. Urdinișul stupului trebuie să fie în 
permanenţă deschis. 

Naftalina. Utilizarea ei este foarte răspîndită în toate ţările asia- 
tice. Cristalele de naftalină se pun într-o cupă (cutie) metalică și se intro- 
duc prin urdiniş, fiind lăsate în stup toată iarna, în perioadele fără puiet. 
Acarienii Varroa cad morți şi nu este nevoie să fie scoşi afară. Trebuie 
știut însă că evaporarea naftalinei este extrem de rapidă la peste 20“€ și, 
chiar dacă nu antrenează moartea albinelor, ea riscă să provoace pără- 
sirea stupului de către acestea sau furtișag. 

În U.R.S.S. se recomandă să fie scoasă matca înaintea tratamen- 
tului, iar albinele să fie scuturate într-o cameră specială (de 40*x45xX 
40 cm), în care se introduce fum de naftalină (2—3 g naftalină puse 
pe cărbuni aprinși într-un afumător), cîteva fumuri prin fiecare perete, 
operația fiind repetată la 7—10 minute interval. 


Sulful. Este folosit în China, India şi Hong Kong în cantitate de 
3—9 g pentru fiecare familie, pus pe spetezele superioare ale ramelor 
de 2—3 ori pe lună, întrerupind aceste prăfuiri cu 3 săptămîni înaintea 
culesurilor și a punerii la iernat. 

Cercetătorii din U.R.S.S. au experimentat şi ei sulful pe zeci de 
mii de familii, raportîind că se poate reduce numărul acarienilor dacă 
se presară circa 1 g praf de sulf (100—200 mg de fiecare fagure acope- 
rit cu albine) pe leațurile superioare ale ramelor şi se repetă această 
administrare de două ori la 12—14 zile interval. Se atrage însă atenția 
că dacă se depăşeşte doza sau temperatura exterioară este mai mare 
de 30*C, larvele necăpăcite mor iar albinele vor fi şi ele afectate. 


Tutunul (nicotina). În China, nicotina este folosită începînd din 
1962, cu ajutorul ei reușind să se mențină varrooza la un nivel foarte 
scăzuţ. Ea este aplicată în două feluri : 


1) prin fum de tutun, în special toamna, introdus prin urdiniş v 
singură dată sau cu o repetare după 7—10 zile. De regulă, se deparazi- 
tează numai albinele. Puietul căpăcit se pune într-un stup gol și se 
omoară cu o doză puternică de nicotină (sau se ţine o noapte în conge- 
lator) după care fagurii sînt băgaţi în stupi populațţi, pentru a fi curăţati 
de puietul mort; 

2) cu ajutorul unei sugative aşezată pe fundul stupului şi pe care 
se depune din 5 în 5 cm cîte o picătură de nicoțină, acestea evaporin- 
du-se suficent de repede pentru a acţiona asupra parazițlor timp de 
citeva ore. Oamenii de știință chinezi au început să experimenteze tra- 
tamente mixte, nicotină plus alte produse, pentru a obține rezultate 
mai durabile și a evita accidentele. Ei spun că albinele sînt relativ 
rezistente la nicotină, însă ouăle și larvele sînt mai sensibile, motiv 
pentru care tratamentul este aplicat indeosebi la roiurile făcute numai 
pe bază de albine. Un avantaj al tutunului este că el nu lasă rezidii în 
miere și ceară. Se consideră că tratamentul cu tutun omoară cel puțin 
90%/0 din acarienii din stup. În Olanaa tutunul este folosit pentru depista- 
rea varroozei, doza fiind de 3 g (o ţigaretă) pentru un corp de stup. 

O metodă perfecționată de aplicare a chimioterapicelor a fost reali- 
zată în Franţa, metodă bazată pe folosirea aerosolilor. Un aerosol este 
o suspensie în aer a unor foarte fine (0,5—10 microni) picături de lichid, 
electrizate la suprafață. Viteza de sedimentare a acestor particule este 
de 0,1—3 mm pe secundă, astfel încît ele au nevoie de 1—30 minute 
pentru a cădea de la o înălțime de 20 cm. Aerosolul persistă așadar un 
timp îndelungat în atmosfera stupului și, ținînd seama de fineţea pică- 
turilor (cîteva sute de miliarde pentru un volum de lichid de 1 cm?), 
este imposibil ca un acarian să nu fie atins de citeva zeci de picături. 

Două aparate de producere mecanică a aerosolilor au fost montate de 
către Institutul tehnic de apicultură pe cite un autoturism-caravană şi 
puse la dispoziţia apicultorilor. Ca substanţă activă a fost folosit pen- 
tru început amitrazul, diluat 2%/0 în apă. Tratamentul se aplică în peri- 
oada fără puiet, emisia de aerosoli fiind însoţită de un jet de aer cald 
(40*C), capabil să desfacă ghemul albinelor. 

Un auxiliar preţios în lupta împotriva varroozei îl constituie me- 
toda biologică. Prof. dr. Ruttner din R. F. Germania recomandă în acest 
sens să se izoleze matca pe 1—2 faguri și să se distrugă aeeșşti faguri 
cînd puietul de albină, pe care femelele de varroa şi-au depus ouăle, 
a fost căpăcit. 

Procedeul nu este insă cel mai indicat. Pentru a evita distrugerea 
puietului de lucrătoare, atit de necesar dezvoltării familiilor de albine, 
metoda se va adresa puietului de trintor, ea constîind din menţinerea 
in permanență a unei rame clăditoare de ceară la marginea cuibului cu 
puiet și prin distrugerea periodică, după căpăcire, a puietului de triîntor 
care ia naştere în aceşti faguri, puiet pentru care femelele de varroa au 
o afinitate deosebită. 

În U.R.8.S. a fost folosită împotriva varroozei și o metodă termică. 
Constatînd că acarienii se desprind de pe albine la o temperatură între 
46 şi 48"C, cercetătorii sovietici au supus albinele la această tempera- 
tură, după care le-au centrifugat pentru eliminarea paraziților desprinşi. 
Pe lîngă inconvenientele pe care le presupun prelevarea albinelor, intro- 
ducerea lor în diverse aparate şi readucerea în stupi, metoda termică 
prezinţă şi riscul omoririi albinelor, cunoscînd că acestea nu suportă o 
temperatură mai mare de 49*—50"C. 

Pentru combaterea varroozei, Institutul de cercetare şi producţie 
pentru apicultură din țara noastră a pus la punct un preparat cu o 
mare putere acaricidă, denumit Sineacar, care s-a dovedit un medica- 
ment deosebit de eficace în lupta împotriva acariozelor în general, și 
a varroozei în Special. 

E] este un preparat concentrat care, conform prospectului, se 
utilizează prin diluare cu făină (grîu, porumb, soia, orz) în modul urmă- 
tor : 100 g preparat se amestecă cu 900 g făină într-un vas emailat, cu 
ajutorul unei linguri. Amestecul se face timp de cîteva minute pentru 
o cît mai perfectă omogenizare. Conţinutul unei cutii cu 500 g Sineacar 
se amestecă cu 4,5 kg făină, adăugindu-se treptat făina și preparatul. 

Folosit în scop de diagnostic (prin sondaj la 20% din efectiv în 
stupinele mari și la toate familiile în stupinele mici), Sineacarul diluaţ 
se administrează în cantitate de 50—100 g (în funcţie de puterea fami- 
liei de albine) prin presărare peste albine, după ce în prealabil a fost 
așternută o hirtie albă pe fundul stupului. Imediat se așază podișorul 
şi capacul stupului, fără a se închide urdinişul. În dimineața următoare 
se retrage hirtia și se observă cu ochiul liber sau cu lupa, prezenţa sau 
absența paraziților. În caz de diagnostic pozitiv, chiar la o singură fami- 
lie, se tratează intreaga stupină. 

Cind este folosit în scop de tratament nu se aşază hirtie pe fundul 
stupului. În acest caz, se împrăștie printre rame, peste albine, o canti- 

tate de 100—150 g Sineacar diluaţ, în funcție de puterea familiei de 
albine, punindu-se imediat podişorul şi capacul stupului, fără a se 
închide urdinişul. 

La stupul multietajat se tratează fiecare corp ocupat cu albine. 

Se aplică două tratamente la interval de 10 zile primăvara cind 
albinele au părăsit ghemul și au ieşit la zbor şi două tratamente toamna, 
în zile călduroase, cind nu mai este puiet căpăcit sau există foarte puțin, 
tot la interval de zece zile. 

Pentru stupinele care au iost corect tratate timp de doi ani cu 
Sineacar, tratamentul de primăvară nu mai este necesar. 

La o săptămînă de la ultima administrare de primăvară şi toamnă 
se curăță fundul stupului, dacă este cazul. 

În erescătoriile de mătci se aplică două tratamente primăvara, cite 
un tratament lunar vara şi două tratamente toamna. 

Este obligatoriu ca toate stupinele din zonă să fie tratate, cunoscut 
fiind că stupinele netratate sau incorect tratate infestează în scurt timp 
și stupinele conştiincios tratate. 


Profilaxie. Cunoscind că răspîndirea varroozei se realizează prin 
rătăcirea albinelor dintr-un stup în altul, prin trîntori şi chiar prin con- 
tactul dintre albine în timpul culesului, prevenirea acestei boli într-un 
teritoriu amenințat sau recent contaminat se face prin identificarea stu- 
pinelor infestate, carantinarea acestora pe locul unde se află şi împiedi- 
carea ca alte stupine să se apropie la mai puţin de 5 km de ele. 

În situația cînd varrooza s-a generalizat, carantinarea stupinelor 
infestate nu-și mai găseşte justificarea. Măsurile de prevenire trebuie 
să vizeze în acest caz reducerea infestaţiei la un minimum posibil și 
păstrarea acestui nivel cu un volum de muncă şi cheltuieli cît mai 
redus ; obiective ce pot fi atinse prin: 

— aplicarea obligatorie a tratamentului medicamentos la toate 
familiile de albine și eliminarea sistematică a larvelor de trintor căpă- 
cite prin utilizarea ramelor clăditoare de ceară ; 

— evitarea roitului natural, furtișagului și rătăcirea albinelor ; 

— păstrarea în stupină numai a familiilor puternice și dinamice. 


ALTE ACARIOZE 


În afară de Varroa jacobsoni şi Acarapis woodi, cuibul şi stupul 
albinelor sînt sediul și a altor specii de paraziți din clasa arahnidelor, 
paraziți care găsesc pe corpul, hrana sau în tovărășia albinelor condiții 
favorabile de existenţă. Unii dintre aceştia sînt inofensivi (ooprofagi, 
comensali), alţii sînt însă în măsură să aducă mari daune economice. Ca 
dimensiuni, formă, structură şi obiceiuri, există mari diferenţe între ei, 
cei mai mulţi fiind așa de mici încît nu se văd cu ochiul liber. Asemănă- 
rile dintre ei constau în aceea că au două regiuni corporale, gnathostoma 
(partea gurii) și podosoma (partea următoare a corpului), patru perechi 
de picioare în stadiul de adult și nimfă și trei perechi în stadiul larval. 

Revista “American bee journal"” nr. 11/1983 sintetizează totalitatea 
arahnizilor din stup sub forma tabelului următor : 


Arahnizi ai albinelor melifere 


Denumirea Gazda 


acarianului apis Intestează Răspindire 
Paraziţi 
Varroa jacobsoni mellifera lucrătoare, trintori, Asia, Europa, Africa, 
puiet America de Sud 
cerana puiet de trintor Asia 
Acarapis Woodi mellifera iraheea albinei Europa, America de Sud 
adulte Africa, Mexic, Asia 
cerana iraheea albinei Asia 
adulte 
Tropilaelaps mellifera puiet lucrătoare Asia 
clareae Și trintori 
cerana puiet lucrătoare Asia 
dorsata celule de puiet Asia 
l'ropilaeiaps puiet de lucrătoare Asia 
Kkoenigerum și botci 
kuvarroa sinhai  Jlorea puietul de trintor Asia 
Acarapis externus meliifera albine adulte — Europa, America 
regiunea gitului de Nord, Pacific 
Acarapis dorsalis mellilera albine adulte — ia 
în jgheabul dorsal 
Neparaziţi i 
Neucypholaelaps mellifera in stup şi pe albine Asia 
indica pe florile de eucalipt 
cerana faguri şi albine Asia 
dorsata faguri şi albine Asia 
Neocypholaelaps cerana celule cu puiet 
apicola de lucrătoare Asia 





Informaţii privind profilaxia bolilor albinei provocate de acarieni, 
altele decit varrooza şi acarapioza, ne-au parvenit din instrucţiunile zoo- 
veterinare date colhozurilor și sovhozurilor de către Ministerul de Agri- 
cultură al U.R.S.S. În aceste instrucțiuni sînt descrise următoarele boli : 


TROPILAELAPSOZA 


Este o boală a albinelor melifere, cerana şi dorsata, cantonată ac- 
tualmente numai în Extremul Orient asiatic. Agentul cauzal, Tropilaelaps 
clareae a fost semnalat pentru prima dată în Filipine, pornind de la 
exemplare recoltate de pe albinele moarte și de pe șoarecii care-şi aveau 
cuibul lingă stupi. Ulterior, el a fost izolat din cuibul albinelor melifere 
și gigante la Hong-Kong, în Malezia, Indonezia, China şi Vietnam. Femela 
parazitului are culoarea brun-roșcată și dimensiunile de 0,97—1/0,53— 
0,58 mm, fiind deci mai lungă decit lată. Corpul ei este acoperit cu 

numeroşi ţepi, mai lungi şi mai rigizi pe părțile laterale şi posterioară. 
Scutul de pe suprafața centrală a abdomenului este lung şi posedă o 
pereche de ţepi scurți. Trăsăturile caracteristice ale T. clareae constau 
din ţepi (perișori rigizi), dintr-un spermodactil lung și din articulația 
simplă a palpilor. La mascul, dimensiunile sint de 0,88/0,51 mm, iar 
placa cefaloventrală este separată de cea anală. 

Biologia acarianului nu este suficient studiată. După Kheragsin şi 
Samchiniak (1981), femela fecundată depune 3—4 ouă în celula de albină 
înainte de căpăcire, din care după 24 ore se vor naște protonimfe, care 
se transformă prin năpirlire în deutonimfe şi apoi în imago (adult). Ciclul 
de dezvoltare în celula căpăcită durează 8—9 zile. Se presupune că 
ouăle depuse de femele în perioada rece a anului sînt capabiie să rămină 
mult timp în diapauză. 

Boala se observă la puietul de triîntor şi mai puțin ia cel de lucră- 
toare. Larvele mor în perioada de după căpăcire, unui se constatţă ieși- 
rea părții lor anterioare din celulă. La o agresiune mai tardivă, larva își 
poate continua metamorfoza. Pe un cocon se pot găsi pînă la 36 paraziți. 
Albinele care reușesc să eclozioneze sint lipsite de aripi sau picioare şi 
au corpul deformat. 

În familia de albine puietul este depus împrăștiat, iar cantitatea 
lui diminuă continuu. O familie puternic infestată este condamnată la 
dispariție. Este frecventă o agresiune simultană cu varrooza, caz în care 
infestația și depopularea se produc mult mai rapid. De remarcat că în 
acest caz femelele celor doi paraziți își aleg celule separate pentru înmul- 
ţire. După V. Sevilla (1963), acarianul T. clareae este un prădător mai 
periculos decît Varroa. 

Tratamentul tropilaelapsozei este practic nestudiat. A. .Atvol și 
N. Goyal (1971) au reuşit să debaraseze stupul de acarieni pudrind cu 
sulf ramă cu ramă, pe ambele feţe, o dată pe lună. În 1975, Atvol re- 
comandă să se pună puţin sulf pe spetezele ramelor, să se păstreze în 
stupină numai familii puternice şi să fie hrănite albinele în mod regulat 
cu polen. 

Lupta impotriva T. clareae poate fi considerabil complicată dacă se 
confirmă prezenţa lui ca parazit pe rozătoare sau capacitatea ouălor sale 
de a supravieţui un timp îndelungat în diapauză. 

Observaţii făcute recent în Afganistan au concluzionat că parazitul 
nu se poate hrăni pe albinele adulte ci numai pe puietul acestora, astfel 
incit el nu poate supraviețui decît în zone cu climat tropical, în care 
mătcile depun puiet tot timpul anului. 


PYEMOTOZA 


Sint atacate larvele şi nimfele familiilor slabe, sau puietul de pe ra- 
mele mărginașe. Agentul cauzal este femela acarianului Pyemotes. In- 
divizii tineri sint de culoare gălbuie, cu dimensiuni de 0,2—0,8 mm, iar 
indivizii adulți de culoare alburie şi cu diametrul cuprins între 1 şi 
1,5 mm. Cînd stupul este parazitat de un mare număr de acarieni, lar- 

vel: prezintă un aspect prăfos, din ele nerăminind decit un invelis uscat 
sau cadavre descompuse, care pot fi extrase cu ușurință din celule. 

Pyemotoza este periculoasă pentru om, aşa încit, atunci cind se lu- 
crează cu material contaminat, trebuie să se respecte cu strictețe regu- 
lile de igienă personală. Este interzis să se păstreze faguri de rezervă 
sau materiale apicole în contact cu cerealele. 


MELITIPHOZA 


Boala ulectează puietul necăpăcit şi este provocată de dezvoltarea 
masivă în lamiliile de albine a arahnidului Melittiphus alvearius,. Acest 
parazit se întilneşte în regiunile Siberiei Occidentale și Orientale, mai rar 
în Extremul Orient. El are culoarea brună, forma ovală şi măsoară 0,8 X 
0,7 mm. Larvele moarte au aspectul celor din loca americană. 


EUVARROOZA 


Agentul patogen, Euvarroa sinhai Delfinado şi Baker a fost descris 
pe exemplare colectate din India în 1974. Ulterior a fost găsit şi în 
Thailanda de Akratanakul (1976). Ciclul de dezvoltare al acarienilor 
Varroa jacobsoni şi Euvarroa sinhai sînt similare. Atit în India cît și în 
Thailanda, Euvarroa sinhai a fost găsit numai pe Apis florea. 


BRAULOZA 


Braulozu este o parazitoză care afectează populația adultă a familiei 
de albine, mătcile avind cel mai mult de sulerit de pe urma ei 


Etiologie. Agentul patogen este o insectă din ordinul Diptera, nu- 
mită Brâula coeca sau popular, păduchele albinelor. Corpul lui este aproa- 
pe sferic, cu dimensiuni de 1,5X*0,9 mm, de culoare brun-roşcată, aco- 
perit în întregime cu perișori negri. Capul, foarte mare în rapori cu restul 
corpului, este prevăzut cu o pereche de antene şi cu un aparat bucal 
adaptat pentru supt. Toracele se continuă fără o delimitare precisă cu 
abdomenul, care este format din 5 segmente. Pe laturile corpului sînt 
dispuse trei perechi de picioare, care se termină cu cite un piepiene 
format din 29—32 dinţi şi două mici ventuze, cu ajutorul cărora para- 
zitul se fixează puternic de perișorii de pe toracele albinelor (fig. 30, 
vezi planşa color). 

Braula coeca îşi petrece toată viaţa în interiorul familiei de albine. 
Primăvara, păduchele femel se împerechează şi începe să depună ouă 
pe fața internă a căpăcelelor fagurilor cu miere. Din ouă ies larve care 
işi sapă în ceara fagurilor o reţea de canale, în care ele trăiesc şi se 
dezvoltă, hrănindu-se cu un amestec de ceară și polen. În continuarea 
metamorfozei, larva se transformă în nimfă și apoi în păduche adult, 
întreg ciclul evolutiv avînd o durată de 21 zile. 

Păduchii adulţi se alimentează cu hrana din gușa albinelor. Ei iau 
această hrană în momentul cînd albinele și-o trec de la una la alta sau, 

uneori, provoacă la albina gazdă reflexul de regurgitare (scoaterea din 
gușă a unei picături de miere), excitind cu membrele anterioare aparatul 
bucal al acesteia. 

Ei se adună în număr mai mare pe corpul mătcilor, pe considerentul 
că aici își pot procura hrana în cantitate mai mare şi mult mai uşor, 
întrucît matca este hrănită mai des de albine. În momentul cînd albinele 
își întind trompa către matcă, păduchii îngrămădiţi pe capul acesteia îşi 
intind și ei trompele și sug hrana fără nici un efort. 

În interiorul familiei, păduchii trec cu mare uşurinţă de pe o albină 
pe alta. În cadrul stupinei, ei se răspindesc prin schimbul de faguri sau 
albine pe care-l face apicultorul între familii, prin albinele hoaţe, prin 
cele care se rătăcesc în alţi stupi sau prin trintori. 


Tratament. Combaterea braulozei se bazează pe distrugerea para- 
zitului respectiv. În acest scop se folosesc diferite substanţe, dintre care 
cele mai uzuale sint tutunul, camforul, naftalina, timolul , fenotiazina, 
sineacarul. Toate aceste substanţe acționează numai asupra păduchilor 
adulți, fără a avea influenţă asupra formelor evolutive, ceea ce face 
necesară repetarea aplicării lor de mai multe ori în următoarele 21 de zile, 
cit durează ciclul evolutiv al parazitului. Primele 4 substanţe îşi limi- 
tează efectul la ameţirea păduchilor, care trebuie scoşi afară de apicultor 
înainte ca ei să-și revină, în timp ce fenotiazina şi sineacarul îi omoară. 

Perioada optimă pentru executarea tratamentului contra braulozei 
este în lunile septembrie-octombrie, cind familiile de albine au puiet 
puţin (sau nu mai au deloc) şi cînd paraziţii sint în număr maxim. 

Indiferent de substanța folosită, trebuie respectate următoarele re- 
guli generale : 


a. Tratamentul să fie aplicat la întreaga familie de albine, nu numai 
la matcă. De asemenea, el trebuie făcut concomitent la toate familiile 
din stupină, pentru a evita reinfestările ulterioare. Obiceiul de a depa- 
razita numai matca este periculos pentru aceasta şi puţin eficace, întrucît 
matca poate îi intoxicată (cu fum de tutun mai ales), ea poate fi rănită 
in timpul manipulării, sau respinsă de albine la reintroducerea în stup. 
Obiceiul este puţin eficace, avînd în vedere că matca se reinfestează 
prin trecerea paraziţilor de pe albine pe ea. 


b. Operaţiunea să fie executată seara, atunci cînd toate albinele 
sint în stup. 


c. Stupul să fie bine etanșeizat, pentru ca fumul sau vaporii pe 
cere îi degajă substanţele respective să nu iasă afară în răstimpul cînd 
trebuie să acţioneze asupra parazitului. 


d. Operațiunea să fie repetată de mai multe ori, pentru a distruge 
Și paraziţii care vor lua naștere din ouăle, larvele și nimfele existente la 
data primelor aplicații. 

e. Cind se folosesc substanțe care nu omoară ci doar ameţesc pa- 
raziţi, ramele se distanțează cu cca 1 cm una de alta, în dublul “scop de 
a facilita circuaţia fumului sau gazului printre albine şi totodată de a 
permite paraziților să cadă printre faguri şi nu în celulele fagurilor. De 

asemenea, înainte de a începe deparazitarea propriu-zisă, se curăţă fundul 
stupului şi se aşterne pe el o foaie de hirtie, pentru ca păduchii căzuţi 
să poată fi scoşi afară. 

În cazul deparazitării cu ajutorul tutunului se pun în afumătorul 
aprins foi de tutun sau citeva ţigări şi se introduc prin urdiniş 3—9 
fumuri, după care se astupă urdinişul. Se ţine stupul închis cca 5 minute, 
apoi se deschide atît urdinișul cît şi podișorul pentru aerisire. Păduchii 
amețiţi se ridică împreună cu hirtia pe care au căzut şi se ard. 

Dacă au mai rămas păduchi pe albine, operația se repetă şi în zilele 
următoare. În mod obligatoriu ea trebuie să se repete de 2 ori din 10 în 
10 zile, pentru a distruge și paraziții care urmează să iasă din larve, 
nimfe şi ouă. 

In cazul deparazitării cu naftalină sau camfor, se presară seara 10— 
20 g din substanţa respectivă pe hiîrtia de pe fundul stupului şi se lasă 
stupul cu urdinișul deschis pină dimineaţa în zori, cînd se ridică hiîrtia 
împreună cu păduchii căzuți. Repetarea operaţiei se face aşa cum s-a 
arătat la tratamentul cu ajutorul tutunului. 

În ceea ce priveşte timolul, acesta se utilizează în doze de 50—100 g 
(după mărimea familiilor), care se înfăşoară într-o bucată de tifon şi 
se aşează pe fundul stupului, în momentul cind toate albinele sînt 
înăuntru, micşorindu-se urdinişul la 1—2 cm. După 2—3 ore timolul 
se scoate afară impreună cu hirtia şi păduchii de pe ea. Operația se 
repetă de 2 ori la interval de 10 zile. Timolul rămas la prima aplicaţie 
poate fi folosit în fazele următoare ale tratamentului. 

Metoda cea mai răspîndită de combatere a braulozei se bazează 
pe folosirea fenotiazinei, Procedeul deparazitării este următorul : 

Se pregătesc din vreme familiile care urmează a fi supuse trata- 
mentului, împărțindu-le în loturi de cite patru, distanţindu-le ramele, 
astupînd crăpăturile stupilor și acoperind podișoarele. În momentul cînd 
toate albinele sint înăuntru, cu puţin timp înainte de începerea operației 
propriu-zise, se reduc urdinișurile la 1 cm. 

Operația propriu-zisă se desfășoară după cum urmează : se pun în 
afumător cărbuni aprinşi, care nu mai scot fum. Peste ei se aşează un 
pacheţel cu 4 g fenotiazină, care este calculat pentru deparazitarea a 
4 familii de albine. Se închide afumătorul şi se acţionează foalele pînă 
ce fumul care iese se transformă din galben-verzui — cum este la în- 
ceput — în cenușiu alburiu. Se introduce prelungitorul prin urdiniş și 
se acționează foalele de 30—40 ori (în funcţie de puterea familiei), diri- 
jind fumul în toate direcţiile. Se astupă urdinișul şi se trece la celelalte 
trei familii, procedindu-se în acelaşi fel. După 10 minute se mai intro- 
duc cite 20—30 fumuri în fiecare din cei 4 stupi tratați, iar după alte 
10 minute li se deschid urdinișurile. Se continuă operaţia cu alt lot de 
4 familii, introducîndu-se în afumător o nouă doză de 4 g fenotiazină. 

Acest tratament se aplică de două ori la interval de 10 zile. 

Introducerea în două reprize a celor 50—70 fumuri este recoman- 
dată ca o măsură de siguranţă, pentru a nu se supraîncălzi cuibul în 
cazul unei tersperaturi prea ridicate a fumului. Trebuie avut însă grijă ca 
lemnul ce a servit la prepararea cărbunilor să fie complet ars, pentru 
a nu produce oxid de carbon, care este un gaz otrăvitor. 

Tratamentul trebuie terminat cînd albinele încep să formeze ghe- 
mul pentru iarnă. În timpul tratamentului, apicultorii se vor feri să 
respire fumul de fenotiazină, pentru că acesta irită mucoasa primelor 
căi respiratorii, provocînd tuse şi uneori amețeli. 

Rezultate bune în combaterea braulozei se obţin şi cu ajutorul Si- 
neacarului care, deși este un acaricid specific, distruge totuși un număr 
tot atît de mare de braule ca şi fenotiazina, iar în plus se administrează 
mult mai uşor. El se aplică numai prin presărarea peste albinele dintre 
rame, în cantitate de 50—120 g, repetindu-se apoi de 1—2 ori la interval 
de 10 zile. După presărarea preparatului și aşezarea capacului este bine 
să se introducă prin urdiniș (care rămîne în permanenţă deschis) 5—10 
rafale de fum obișnuit (obținut prin arderea lemnului), în scopul agitării 
albinelor şi realizării unui contact direct între parazit și preparat. 


GALERIOZA 


Deşi agentul cauzal este un parazit care nu atacă direct albina sau 
puietul, totuşi pierderile de puiet şi de familii de albine care se înre- 
gistrează din cauza lui sînt așa de mari, încît manifestările patologice 
aferente merită să fie desemnate sub denumirea de boală. 

Este vorba de molia de ceară, numită popular găselniţă, reprezen- 
tată prin două specii : găselnița mare (Galleria mellonela) și găselniţa 
mică (Achroea grisella). Amindouă sint paraziți temporari ai îamiliilor 
de albine, pe care le atacă numai în faza larvară. 

Găselnița mare este un fluture de culoare gri-închis, cu lungimea de 
9—17 mm (fig. 31 vezi planșa color). Masculul este mai mic, maximum 
15 mm şi în epoca de împerechere emană un puternic miros aromat, prin 
care atrage femela. La scurt timp după ieşirea din gogoaşă ei se împe- 
rechează, după care femela pătrunde noaptea în stupi (sau în încăperile 
cu faguri de rezervă sau faguri reformați) depunind un număr de cca. 
1 000 ouă, în grămezi de cite 100—200 buc., pe care le lipește pe faguri, 
în colțurile stupului sau în resturile de pe fundul acestuia. După 10 zile 
din ouă ies larvele de molie (omizile), care timp de cca. 30 zile (între 
20—45 zile, în funcţie de condiţiile de mediu) se hrănesc cu ceară şi cu 
excrementele puietului existente între cămășuțele din celule, săpind nu- 
meroase galerii în faguri, pe care în final îi consumă în totalitate, 
transformîndu-i într-un fel de pislă. 

La sfirşitul acestei faze de dezvoltare, omida încetează hrănirea, se 
înconjoară cu o gogoaşă şi se transformă în nimfă. Gogoașa este nu 
numai lipită ci și adîncită în lemn, datorită unei secreţii a larvelor, care 
descompune celuloza. Faza de nimfă durează cca. 14 zile, după care 
metamorfoza se termină, odată cu ieşirea din gogoaşă a moliei adulte. 

Capacitatea de înmulţire și de distrugere a cestui parazit este așa 
de mare, încît în condiţii optime descendenţii unei singure perechi de 
molii ar putea consuma într-un an cca. 400 kg ceară (3 generații a cite 
1000 femele = 1 milion larve, consumînd fiecare cîte 0,4 g ceară). În 
realitate pagubele sînt mai limitate, prin faptul că moliile nu au la dis- 

poziție cantităţi așa de mari de ceară şi apoi înmulţirea lor este fri- 
nată de: 

— măsurile de protecție luate de apicultori ; 

— albinele care nu lasă să intre moliile în stup și distrug o parte 
din larve ; 

— condiţiile de mediu, în special temperaturile joase care frinează 
dezvoltarea insectei. Astfel, dacă la o temperatură favorabilă (30—34"C) 
ciclul complet de dezvoltare a moliei mari este de cca. 44 zile, la o 
temperatură mai joasă acest ciclu se poate prelungi pînă la 63 zile în 
medie la 29"C, şi 120 zile în medie la 20*C. În acest sens s-a constatat că : 

— la temperatura de -+10”C meţamorfoza moliei de ceară stag- 
nează ; 

— la temperatura de 0"C larva, nimfa şi insecta adultă mor în 
timp de 12 ore; 

— la temperatura de —9"C insecta moare în toate stadiile de 
dezvoltare după 2 ore ; 

— la temperatura de —15"C moartea se produce după 45 minute. 

Găselniţa mică (Achroea grisella) se aseamănă cu cea mare, deose- 
bindu-se doar prin dimensiunile mai mici ale corpului (maximum 10 mm) 
și prin culoarea argintie a aripilor. Femela depune 200—300 ouă, din 
care ies larve, care au aceeaşi conformaţie şi culoare însă sint puţin 
mai mici decit cele ale moliei mari. Molia mică este mai puţin răspîndită 
decit cea mare. 

Pagubele produse de găselniță constau din distrugerea fagurilor din 
stupii populaţi sau de la rezervă, (Fig. 32) a fagurilor reformaţi din depozi- 

tele în care sînt ţinuţi pînă la prelu- 
_— Zair a=a  CTrare, precum șia puietului de albine, 
| iunie. i pe care larvele moliei îl omoară prin 
perforarea pereţilor, prin descăpă- 
cirea celulelor sau prin intoxicarea 
cu excrementele lor.  Descăpă- 
cirea  puietului mort din cauza 
găselniţei este făcută în principal de 
către albine, în scopul evacuării 
acestui puiet. Pe un fagure cu puiet 
atacat de găselniță se văd şiruri de 
celule perforate sau cu căpăcelele 
bombate și mai închise la culoare 
(„puiet tubular“ — după Borchert). 
Descăpăcind aceste celule se con- 
stată că nimfele sînt moarte, iar pe 
ele se văd excrementele găseiniței, 
sub formă de puncte negre. 

Dezvoltarea găselniţei în stupii 
peopulaţi şi respectiv amplearea pa- 
gubelor produse de ea sint în funcţie de puterea familiei de albine, de 
măsura în care albinele acoperă fagurii de cuib, de dimensiunile stupului 
și urdinișului, de curăţenia din stup. O familie slabă nu poate împiedica 

Fig. 32. Fagure atacat de găselniță 

molia să pătrundă și să depună ouăle în interiorul stupului, nu se poate 
lupta cu puzderia de omizi care atacă fagurii şi puietul, nu poate evacua 
puietul mort şi, în final, este distrusă încetul cu încetul sau, în unele 
cazuri, abandonează stupul. Chiar și într-o familie mai puternică găselnița 
poate produce pagube, dacă apicultorul lasă cuiburile prea largi faţă de 
cantitatea de albină existentă, dacă pune corpuri sau caturi suplimen- 
tare înainte de vreme, dacă nu curăță stupii primăvara şi nu elimină 
resturile ce se adună ocazional (hiîrtiile de la hrănirile cu șerbet sau 
zahăr candi, făina de soia de la înlocuitorii cu polen, prafurile de la trata- 
mentul medicamentos etc.). 

„ Numărul familiilor de albine în care se poate vedea puiet mort 
din cauza găselniţei este îngrijorător de mare. În țărie tropicale, unde 
căldura impune spații mari în stup şi urdinișe larg deschise, aproape 
toate familiile de albine prezintă puiet mort din cauza găselniţei, ceea ce 
i-a făcut pe localnici să eonsidere acest parazit ca cel mai important 
dușman al apiculturii. Dacă avem în vedere frecvenţa în familiile de al- 
bine a șirurilor de celule cu puiet găurite, dacă luăm în considerație 
prezența în aceste familii şi a celorlalte șiruri de puiet cu căpăcele mai 
bombate şi mai închise la culoare şi dacă ne gîndim că albinele elimină, 
fără ca noi să ne dăm seama, o mare parte din puietul mort, putem 
să fim convinşi că și în țările cu climat temperat găselnița omoară mai 
mult puiet decît amîndouă locile la un loc. În plus, ea constituie și 
un mijloc de răspîndire a bolilor, atit în stup, cît şi de la o familie 
la alta. 


Prevenirea galeriozei se realizează prin crearea unor condiţii ne- 
favorabile pentru dezvoltarea găselniței : familii de albine puternice, 
cuiburi strînse, suplimentarea corpurilor şi lărgirea urdinișului numei 
cînd dezvoltarea familiei impune acest lucru, asigurarea curăţeniei 
interioare etc. 

Pentru conservarea fagurilor construiți s-a recurs la agenţii chi- 
mici care acţionează într-un spațiu închis ermetic (stupi goi, dulapuri 
sau camere). Anhidrida sulfuroasă, rezultată prin arderea sulfului, este 
utilizată cu succes, cu condiția ca sulfurizarea să se repete din trei în trei 
săptămîni, căci acest gaz nu este ovocid. 

Francezii consideră că cel mai bun dezinfectant contra moliei de 
ceară este dibromura de etilenă, comercializată sub numele de D. 209 
și utilizată în doze de 2—3 linguri de supă (30—50 cm*) pentru 1 m* 
ocupat cu faguri. În acest scop caturile se așează unul peste altul, îm- 
binîndu-se bine și deasupra se aşterne o pinză de sac, pe care se pune 
cantitatea de substanţă corespunzătoare volumului supus dezinfecţiei (eal- 
culat conform formulei IL, X 1 X h). Se atrage însă atenţia că produsul 
D. 209 prezintă toxicitate pentru om, indicîndu-se ca spaţiile în care 
au fost stocaţi fagurii supuși tratamentului să fie bine aerisite. 


Alte substanţe care pot să protejeze fagurii sint: bromura de 
methyl, clorura de methyl, EDCT mixtură etc. 

Institutul de cercetare şi producţie pentru apicultură din ţara 
noastră a elaborat recent în acest scop preparatul numit Galerin, care 
acționează prin contact, ingestie şi volatilitate asupra tuturor fazelor me- 

tamorfozei insectelor dăunătoare, împiedicind totodaţă şi dezvoltarea 
mucegaiurilor. El se utilizează atit în scop preventiv cit și de combatere. 

Pentru prevenirea găselniței se prepară o soluție de galerin cu 
apă rece, 40 g la 1 l apă (1 kg la 25 l apă). După solubilizarea prepa- 
ratului se stropesc fagurii pe ambele feţe, inclusiv suprafața ramelor 
sau se aspersează cu un aspersor sau pompă vermorel utilizate exclusiv 
pentru nevoile stupinei. Excesul de lichid se scoate din celule prin 
scuturare. 5 

După zvintare, fagurii se introduc în corpuri de stup, dulapuri sau 
camere de depozitare. Depozitarea se face în locuri răcoroase, iar în 
sezonul rece fagurii se supun şi acţiunii frigului. 

Pentru combaterea găselniței, fagurii se pudrează cu galerin deasu- 
pra unui vas mare, iar excesul de preparat pătruns în celule se scoate 
prin scuturare ; operaţie care se execută în aer liber. 

Inainte de introducerea în stup, fagurii se spală cu apă curată şi se 
aerisesc timp de 24 de ore. Stropirea fagurilor cu sirop de zahăr gră- 
bește utilizarea lor de către albine. 

De menționat că fagurii vechi, pătaţi și mucegăiţi sînt purtători de 
boli și trebuie topiţi. 

Valabilitatea galerinului este de 4 ani, cu condiția ca el să 
fie păstrat la loc răcoros şi uscat, iar flaconul să fie bine închis. 

Oricare ar fi produsul de conservare folosit, se recomandă să se 
aerisească ramele tratate timp de 48 ore înainte de a le introduce într-un 
stup populat. 

Întrucît cele mai multe dintre substanţele mai sus amintite nu 
sînt la îndemiîna apicultorilor, specialiștii M. Naim şi D. S. Bish de la 
Institutul indian de cercetări agricole propun dezinfectarea fagurilor 
printr-o metodă termică. În acest scop, fagurii se închid etanș într-un 
dulap sau în corpuri de stup stivuite unul peste altul, cel de jos fiind 
lăsat gol. În acesta se introduce un bec electric de 100 waţi, avîndu-se 
grijă ca temperatura să nu depășească 55"C. După o oră s-a constatat 
că parazitul a murit în toate stadiile de dezvoltare. Ținindu-se ouăle la 
incubator, s-a constatat că ele nu mai sînt în stare să eclozioneze. 


Nu trebuie să uităm însă că frigul este cel mai mare duşman al 
moliei de ceară, aşa că toate metodele descrise mai sus nu mai sînt ne- 
cesare după ce temperatura scade sub 10“C. Mulţi apicultori ţin fagurii 
de rezervă în stupii populaţi, sub protecția albinelor, pînă ce se instau- 
rează timpul rece şi apoi îi depozitează în magazii sau camere neîncălzite, 
luînd măsuri împotriva şoarecilor. Alţii îi ţin tot timpul în stupii 
populaţi, însă iarna, un mare număr dintre aceștia (în special cei vechi 
sau cu păstură), mucegăiesc. În ambele cazuri degradarea fagurilor de 
către găselniță este posibilă, întrucît spre sfîrşitul toamnei intervine 
o perioadă critică, în care temperatura din stup (13—17"C) este prea 
mare pentru a opri ciclul evolutiv al parazitului și prea mică pentru ca 
albinele să mai poată presta o bună activitate de curăţire. O altă me- 
todă, folosită de un număr restrîns de apicultori, este umezirea fagu- 
rilor cu apă sărată, metodă care dă rezultate bune, dar necesită păstrarea 
fagurilor în spaţii deschise pentru a nu mucegăi. Se mai pot conserva 

fagurii de rezervă prin introducerea periodică în lăzile în care sint păs- 
traţi a unor tampoane îmbibate cu acid acetic concentrat. 

Cunoscînd că găselniţei nu îi convin curenţii de aer, mulţi apicultori 
își apără fagurii atirnîndu-i (distanţaţi între ei) sub şoproane sau ţinîn- 
du-i în stive de stupi prin care circulă aerul (închise la partea inferioară 
şi superioară numai cu site de aerisire). 

Combaterea găselniţei în stupii populați nu poate fi făcută prin 
procedee chimice, întrucît toate substanțele active împotriva parazitului 
sint toxice și pentru albine. S-a preconizat în acest sens o metodă bio- 
logică, pornind de la faptul că Galeria mellonela este distrusă de un 
microb — Bacillus thuringiensis —, care nu este periculos pentru albine. 
S-a încercat introducerea acestui microb în fagurii artificiali, însă pînă 
în prezent nu s-a reuşit să se păstreze în acelaşi timp şi virulența micro- 
bilor. În schimb, americanii raportează (Floyd C.), că pe baza culturilor 
cu B. thuringiensis au realizat preparatul Thuricid, pe care îl recomandă 
în tratamentul familiilor de albine atacate de găselniţă (3 linguri cu 
Thuricid la 41/, litri apă, cu care se stropesc fagurii şi interiorul stupului 
de 3 ori la interval de 7 zile). 

In lipsa altor mijloace, o familie de albine atacată de găselniţă 
nu poate fi apărată efectiv ci numai ajutată, scoţind manual din faguri 
larvele, pinzele și gogoșile parazitului, restrîngîndu-i cuibul şi întărind-o 
cu albine din alte familii, pentru a putea să se apere singură. 


BOLILE NECONTAGIOASE 


PUIETUL RĂCIT 


Răcirea puietului este un accident produs fie din cauza apiculto- 
rului, fie a unei boli care decimează albinele adulte sau a unor condiţii 
climatice nefavorabile. 

Poate fi întîlnită primăvara, în situaţia cînd apicultorul renunţă la 
impachetaj înainte de vreme sau lărgește prea mult cuibul, determinind 
matca să însămînţeze tagurii parțial. Apariţia unui val de irig în această 
situație obligă albinele să se strîngă pe fagurii din mijloc, lăsind desco- 
perit puietul din ramele mărginaşe sau pe cel de la periferia fagurilor. 

Poate fi de asemenea întilniţă în orice perioadă a sezonului acțiv, 
în cazul unei mortalități anormale a albinelor adulte, provocată de no- 
semoză, boala de pădure, intoxicații cu substanțe chimice, varrooză 
etc. În toate aceste situații, o parte din puiet rămîne lipsit de 
căldura și hrana necesară, fapt ce provoacă moartea acestuia. 

Diminuarea într-un timp scurt a efectivului de albine adulte mai 
poate fi provocată şi de apariţia unui cules înainte de vreme, care de- 
termină lucrătoarele să iasă din stup pe timp neprielnic și să nu se mai 
poată înapoia din cauza frigului sau prin apariţia bruscă a unor preci- 
pitații însoțite de furtună, care distrug un număr mare de albine. 


Simptome. Puietul răcit ar putea fi confundat cu loca americană, 
avînd în vedere că și în cazul lui se întîlnesc celule cu căpăcelul perforat. 
O examinare atentă a fagurilor și a larvelor permite însă punerea unui 
diagnostic just, întrucît puietul mort din cauza răcelii se află situat în- 
totdeauna pe ramele mărginașe sau la periferia fagurilor, larvele nu 
sîntţ lipite de pereții celulei, nu au miros, iar masa corporală nu este 
filantă (Fig. 33). La examenul microscopic al acestor larve se constată 
absența oricărer microorganisme, ceea ce constituie încă un mijloc de a 
deosebi această afeeţiune de bolile bacteriene ale puietului. 


Prognostie — tratament. În majoritatea cazurilor, răcirea puietului 
nu prezintă o gravitate prea mare. Măsurile care se recomandă sînt 

strimtorarea cuibului — pentru ca albinele să încălzească și să salveze 
puietul care nu a murit încă şi să-l elimine pe cel mort —, precum și 
stimularea ouatului mătcii pentru refacerea populaţiei iniţiale. În cazul 
cind disproporţia dintre albine şi puiet este prea mare, se vor lua 1—2 
faguri cu puiet şi se vor da spre în- 
grijire la familiile mai puternice. 
Prognosticul este mai grav atunci 
cînd diminuarea numărului de albine 
lucrătoare se datorește unei boli in- 
fecțioase, în care caz este necesar să 
se stabilească de urgență diagnosti- 
cul și să se aplice tratamentul co- 
respunzător. 


DIAREEA ALBINELOR 


Diareea albinelor sau dizente- 
ria este o afecţiune intestinală ne- 
molipsitoare a albinelor adulte, ma- 
nifestată prin eliminarea de fecale cu 
consistență scăzută. Ea apare de obi- 
cei în perioada de iarnă-primăvară, 
cauzind pierderi  desţul de ridicațe 
famililor de albine. 





Etiopatogeneza. În general di- lui (după Borchert) 
zenteria se produce la albine atunci 
cînd funcționarea normală a aparatului digestiv este deranjată, datorită 
unei hrane necorespunzătoare din punct de vedere calitativ sau unui 
consum exagerat de hrană în perioada de iarnă. 

În condiţiile unei iernări normale, albinele pot reţine în rectum ex- 
cremente timp de 3—4 luni, eliminîndu-le în prima zi călduroasă, cu 
ocazia aşa-numitelor zboruri de curățire. În cazul în care albinele sînt 
trezite din somnolența caracteristică iernării, ele consumă mai multă 
hrană, excrementele se acumulează în cantitate mare în intestin si ne- 
putind fi eliminate prin zboruri de curăţire, datorită timpului nefavo- 
rabil, ele sînt evacuate în interiorul stupului. 

Cauzele care fac ca iernarea să decurgă defectuos şi determină 
apariţia dizenteriei sînt : 

— zgomotele provocate de păsările de curte — care ciocănesc în 
stup sau se urcă pe el —, de mașinile şi trenurile care trec pe lingă 
stupină, de funcţionarea în apropiere a unor motoare sau ateliere; 

— şoarecii care pătrund în stupi prin urdinişurile neprotejate cu 
gratii ; 

— introducerea de turte cu făinuri şi drojdii în timpul iernii sau 
primăverii timpuriu ; 

— mierea de mană sau mierea fermentată, ce provine din hrăniri 
de completare executate toamna tirziu ; 

— curenţii de aer și umezeala ridicată, precum şi oscilaţiile mari 
ale temperaturii atmosferice ; 

— lipsa mătcii, care nelinișştește familia de albine; 

— astuparea urdinișului cu zăpadă îngheţată sau cu albine moarte ; 

— familia slabă, care consumă mult mai mult în comparaţie cu o 
familie puternică, pentru a asigura o temperatură normală în ghemul 
de iernare. 

Toate aceste cauze provoacă apariţia tulburărilor digestive, mani- 
festate prin diaree şi, de asemenea, fenomene de intoxicație, datorită 
dezvoltării florei bacteriene nespecifice şi intensificării proceselor de 
putrefacție. 


Simptome. La familiile atinse de dizenterie se constată pete de 
diaree pe spetezele ramelor, pe faguri şi pe stupi. În stare proaspătă, 
excrementele sint apoase, de culoare castanie, cu miros de putrefacție, 
ce aminteşte mirosul fecalelor de pisică. Albinele bolnave pierd capa- 
citatea de zbor şi au abdomenul mărit. Presind asupra abdomenului, ex- 
crementele sînt eliminate sub formă de jet. Chiar și albinele sint năclăite 
de diaree, care le lipeşte aripile şi le astupă orificiile respiratorii, pro- 
vocîndu-le moartea prin asfixie. 

Un alt simptom pe care-l prezintă familiile atinse de dizenterie 
este faptul că ele fac zboruri de curăţire chiar pe timp nefavorabil, 
situație ce ocazionează mari pierderi, prin faptul că albinele nu se mai 
pot întoarce în stup din cauza frigului. 


Diagnosticul trebuie stabilit prin examen de laborator, intrucit 
diareea poate fi întîlnită în multe boli infecțioase, precum şi în cazurile 
de intoxicație cu polen sau nectar. În mod obișnuit, lipsa din cîmpul 
microscopic a agenţilor patogeni ai nosemozei sau amibiozei, într-o pe- 
rioadă cind culesul nu a apărut încă în natură, constituie confirmarea 
unei suspiciuni de dizenterie neinfecţioasă. 


Prognostic. Cînd afecțiunea este constatată din timp, cind familiile 
de albine sînt puternice şi cînd condiţiile atmosferice sînt prielnice, 
prognosticul este favorabil. Cind pierderile sînt mari, cînd familiile sînt 
slabe și cînd intervine nosemoza sau amibioza (boli care găsesc în fa- 
milia cu diaree un teren deosebit de propice pentru apariția și dezvol- 
tarea lor) atunci prognosticul este grav. 


Tratament. Pentru vindecarea unei familii de albine atinsă de 
dizenterie trebuie stabilită în primul rînd cauza care a produs această 
afecţiune. În cazul cînd diareea este de natură alimentară, se înlătură 
hrana necorespunzătoare înlocuind-o cu șerbet, zahăr candi sau, cînd 
timpul s-a încălzit, cu sirop călduț, la care se adaugă și 200 000 unități 
penicilină la litru, pentru prevenirea infecțiilor secundare. 

Cînd diareea este produsă de lipsa mătcii, se dă familiei o altă 
matcă sau se procedează la unirea cu altă familie. - 

Cind diareea este produsă de zgomote, se înlătură sursa acestora. 

În toate cazurile se va căuta să se stimuleze zborul de curăţire, 
folosind diferite procedee recomandate în acest scop și anume, ridicînd 

capacul stupilor în zilele însorite şi înlocuind eventual podişorul cu un 
geam, lărgind urdinișul sau ciocănind în pereţii stupului. Dacă timpul 
este nefavorabil, se va căuta ca zborul de curăţire, precum şi înlocuirea 
hranei necorespunzătoare sau a fagurilor murdăriţi de excremente, să se 
facă într-o cameră încălzită. 

Albinele moarte se adună şi se ard, ramele şi pereţii stupului se 
curăță de petele de diaree, familiile slăbite din cauza unei mortalităţi 
prea mari se distrug. 


Prevenirea se realizează prin evitarea împrejurărilor care deter- 
mină apariţia acestei afecţiuni și anume : 

— introducerea la iernat numai a familiilor puternice, unind fa- 
miliile slabe şi reducînd cuibul numai la fagurii bine acoperiţi de albine; 

— asigurarea unor rezerve de hrană de bună calitate, executind 
completarea acestor rezerve pină cel mai tirziu la sfîrșitul lunii august; 


— amplasarea stupinei în locuri adăpostite, uscate și ferite de 
zgomote ; 

— protejarea urdinişului pentru a nu pătrunde șoarecii şi supra- 
vegherea lui în timpul iernii pentru a nu fi astupat cu gheaţă sau 
albine moarte. 


ANOMALIILE MĂTCILOR 


Matca este factorul cel mai important al familiei de albine, ea con- 
diționind nu numai dezvoltarea, ci însăși existența acestei unităţi bio- 
logice. c 

Între o matcă şi alta există diferențe mari calitative, determinate 
de însuşirile diferite transmise prin ereditate sau dobindite în perioada 
de creştere a larvei. 


Pe lingă aceste deosebiri calitative, produse de cauze normale, 
mătcile suferă o serie de influenţe de origine externă şi internă, care de- 
termină producerea unor procese patologice sau a unor anomalii de con- 
formaţie, ce le influenţează aptitudinile sau, uneori, le fac total improprii 
pentru reproducție. 

O parte din aceste tulburări sînt provocate de bolile infecțioase 
sau parazitare, ca de exemplu septicemia, paratifoza, nosemoza, mela- 
noza, amibioza, acarioza etc. În unele din aceste boli (paratifoza, amibioza) 
prognosticul este favorabil, mătcile putind să se însănătoşească și să-și 
reia activitatea normală. În altele (nosemoza, acarioza), prognosticul este 
grav, boala provocîind moartea mătcilor sau compromiterea lor definitivă. 

Pe lingă aceste afecţiuni, mătcile pot prezenta o serie de tulburări, 
de natură neinfecțioasă, datorate unui dezechilibru nervos, unor ano- 
malii somatice sau unor disfuncţii de origine necunoscută. 

Mătei trintoriţe 


Dintre toate maladiile şi anomaliile mătcilor, mai des întilnită este 
cea cunoscută sub numele de matcă trintoriţă, denumire care se dă în 
situația cînd din ouăle depuse rezultă generații formate, în majoritate 
sau în totalitate, din trintori. 

Acest fenomen, care poate avea caracter temporar sau definitiv, 
constă din nefecundarea ouălor datorită fie unor cauze normale, cum ar 
fi neimperecherea, împerecherea insuficientă sau îmbătrinirea mătcilor, 
iie anor cauze patologice. 

In toate cazurile, ouăle respective sînt depuse mai întîi în celulele 
mari, pentru ca apoi să fie folosite şi celulele de lucrătoare. Întrucît aceste 
celule sînt prea mici pentru larvele de trintor, albinele le lungesc și le 
acoperă cu căpăcele convexe, care dau un aspect caracteristic puietului 
respectiv, cunoscut sub numele de „puiet bombat“. 

Între cauzele patologice care impiedică fecundarea ouălor au fost 
descrise de diverşi cercetători următoarele : 


a. Degenerarea sau alterarea spermatozoilor. Mătcile în cauză au 
ouat normal un timp, pentru ca dintr-o dată ele să înceapă să depună 
în celulele de lucrătoare ouă cînd fecundate, cind nefecundate, numărul 
acestora din urmă crescind rapid, fapt ce duce în cele din urmă la apari- 
ţia unui puiet bombat, dispus de manieră compactă. De menţionat că 
mătcile respective erau tinere (un an), deci cu rezerva de sămînță ne- 
epuizată. Cercetindu-se spermatozoizii la microscop, cea mai mare parte 
dintre ei au prezentat o formă anormală, avind aspect de inel. 

Întroducînd o altă matcă în această familie, după un timp şi ea 
a devenit trintoriţă. Mai mult, fenomenul a fost constatat şi la alte fa- 
milii din stupina respectivă, ceea ce a dus la concluzia că această afec- 
țiune are o origine virală. 


b. Vegetaţiile la nivelul pungii spermatice. La unele mătci 
care au devenit triîntoriţe s-au găsit între punga spermatică şi vagin 
numeroase vegetaţii de natură tumorală, care comprimau de aşa manieră 
canalul spermatic, încît spermatozoizii nu au mai putut să iasă pentru 
a fecunda ovulele. 


c. Amiloidoza peretelui spermatic și degenerescenţa glandelor anexe. 
La alte mătci depunerea de ouă nefecundate este consecinţa degene- 
rării amiloide a epiteliului pungii spermatice sau a celor două glande 
anexe ale acestei vezicule, afecţiune care determină neviabilitatea sper- 
matozoizilor. 


d. Polen sau nectar toxic. S-a constatat că polenul sau nectarul 
unor plante fac ca mătcile să depună ouă nefecundate (maladia lui 
Buckey). Scoase din zona respectivă, aceste mătci au revenit la normal. 

Nu sint rare cazurile cînd după un ouat normal, o matcă începe 
să depună puiet de trîntor, apoi nu mai ouă deloc, pentru ca după un 
timp să reînceapă o bună activitate. De asemenea, au fost citate cazuri 
în care o matcă trîntoriță a început să depună ouă fecundate atunci cînd 
a fost mutată în altă familie şi invers, o matcă cu ouat normal a devenit 
trîntoriță atunci cînd a fost introdusă într-o familie bezmetică. 

Tulburări în depunerea ouălor 


La unele mătci depunerea ouălor este impiedicată datorită unor 
anomalii sau afecţiuni ale glandelor și tractusului genital. Dintre acestea, 
cel mai des întilnite sînt : 


| a. Aplazia ovarelor. Este o anomalie de origine somatică, mani- 
festată prin dezvoltarea incompletă a ovarelor și lipsa epiteliului ovulo- 
germinativ. Mătcile care prezintă această anomalie sînt sterile. 


b. Hipoplazia ovarelor constă în dezvoltarea incompletă: a unuia 
sau a ambelor ovare, fapt ce duce la depunerea unui număr redus 
de ouă. 


c. Atrofia ovarelor este o afecțiune care survine în cursul unei 
activități normale, datorită unei dereglări glandulare sau nervoase. 
Lipsa de coordonare a activității ovarelor duce la nefuncţionarea acestora 
și consecutiv la scleroza țesutului ovarian. Mătcile care prezintă această 
afecţiune devin cu timpul complet sterile. 


d. Hipoplazia oviductelor este o anomalie cu care se nasc unele 
mătci, manifestată prin lipsa de legătură între oviducte și ovare, însoțită 
de dezvoltarea insuficientă a acestor organe. Aceste mătci sînt sterile. 


e. Obstrucția oviductelor se datorește dezvoltării insuficiente a ve- 
ziculei seminale sau amplasării ei anormale, ceea ce face ca sperma de- 
pusă de trîntori să stagneze în oviducte şi să le astupe. 

f. Afecțiuni ale tractusului intestinal, care împiedică depunerea 
ouălor. Pareza intestinului terminal face ca excrementele să nu mai poată 
fi eliminate, să se întărească și să astupe orificiile căilor genitale. 

Formarea de calculi rectali, datorită acțiunii acidului uric asupra 
resturilor digestive, provoacă comprimarea căilor genitale. Același efect 
îl produc vegetţaţiile de natură tumorală care se formează în rect şi care 
provoacă sterilitate prin stază intestinală. Au mai fost descrise cazuri 
de sterilitate prin excreția anormală a tubilor lui Malpigii sau prin 
răniri ale intestinului. 

În general toate anomaliile sau afecțiunile glandelor și tractusului 
genital, chiar şi în cazul cînd provoacă numai sterilitate parțială, impun 
schimbarea mătcilor respective. 

INTOXICAŢIILE ALBINELOR 


In patologia apicolă intoxicaţiile ocupă un capitol important, da- 
torită pierderilor mari pe care le provoacă familiilor de albine. Spre 
deosebire de manifestările toxice, cu caracter secundar, ale afecţiunilor 
de națură microbiană, parazitară sau micotică, intoxicaţiile ce fac obiec- 
tul acestui capitol se produc într-o perioadă scurtă de timp, datorită 
acțiunii directe şi brutale a unor substanțe ingerate odată cu hrana. Sint 
deci intoxicații de sine stătătoare, care pot fi numite şi otrăviri, după 
cum acțiunea lor asupra familiilor de albine poate fi considerată mai 
degrabă accident decit afecțiune sau boală. 


După împrejurările în care apar, aceste intoxicații pot fi clasate 
in două mari categorii : 

l. Intoxicaţii de origine naturală, provocate prin hrănirea cu polen 
toxic, nectar toxic sau cu miere de mană. 

2. Intoxicaţii survenite în urma unor activităţi umane și anume : 

— cele provocate de substanțe chimice folosite în agricultură şi 
silvicultură pentru combaterea dăunătorilor ; 

— cele care rezultă din poluarea mediului înconjurător cu rezi- 
duuri industriale ; 

— cele ce pot apărea prin folosirea nejudicioasă a unor medica- 
mente. 


INTOXICA,Ii DE ORIGINE NATURALĂ 


În regiunile cu climat temperat şi regulat, precum și în condiţiile 
agriculturii intensive, care au dus la diminuarea florei spontane, into- 
xicaţiile de origine naturală sînt puţin frecvente și nu prezintă o im- 
portanță prea mare. Ele se observă mai ales în ţările reci sau muntoase, 
cînd primăvara condiţiile climatice defavorabile provoacă perturbații în 
dezvoltarea normală a înfloririi sau în producerea manei. În lipsa unei 
hrane de bună calitate, albinele sînt obligate, pentru a salva viața fa- 
miliei, să culeagă un nectar, polen sau mană devenite toxice din cauza 

condiţiilor climatice defavorabile sau produse de unele plante pe care ele 
nu le vizitează în împrejurări normale. 

In general, vegetalele considerate că pot să producă intoxicații la 
albine fac parte din ordinul ranunculaceelor, tiliaceelor şi hipocastana- 
ceelor. La noi în ţară, dintre plantele şi arborii care pot produce per- 
manent sau ocazional secreţii toxice cităm ; măselarița, tutunul, ricinul, 
laptele cucului, steregoaia, mărul lupului sau omagul, nemţișorul de 
cimp, floarea broştească, digitala, salvia, ceapa, stejarul, teiul, casta- 
nul etc. 

Unele dintre aceste vegetale, cum este cazul ranunculaceelor, îşi 
exercită acţiunea primăvara, cînd a început depunerea puietului în 
familia de albine şi în situația cind în stupi lipsesc proviziile de miere 
sau de polen. Altele, cum sint tiliaceele de pildă (teiul cu frunza lată, 
teiul argintiu), pot produce în unii ani nectar, polen sau mană toxică, 
in care caz la albine se constată o stare de somnolenţă, pierderea capa- 
cității de a zbura şi paralizie. De asemenea, pot produce intoxicații la 
albine prin polen, nectar şi mană unele specii de castan (de India, de 
California), intoxicație manifestată prin tremurături şi depilație (ca la 
boala neagră). Larvele care consumă acest polen mor sau dau naştere 
unor albine neviabile, iar mătcile pot deveni trintorițe. 

Cind intoxicația se datorează polenului, ea afectează în primul rind 
albinele tinere şi larvele, respectiv doicile care prepară în gușa lor ames- 
tecul de miere și polen și puietul care consumă acest amestec. Manifes- 
tările albinelor bolnave variază în funcție de natura toxicului produs 
de plantele care au furnizat polenul, în unele cazuri predominind sim- 
ptomele de agitaţie, în altele cele de paralizie. În majoritatea cazurilor 
albinele nu pot zbura, fac salturi mici, prezintă tremurături corporale şi 
au abdomenul mărit. La presiune ele elimină o mare cantitate de conţinut 
intestinal de culoare gri-gălbuie şi de consistență păstoasă. Pe capacul 
stupilor se observă excrementele lor, care au un aspect caracteristic, prin 
faptul că păstrează forma intestinului posterior. 

Marea majoritate a acestor simptome a fost constatată și in aşa 
numita „Boală de mai“, considerată pînă în ultimul timp ca o entitate 
morbidă de sine stătătoare. Observaţii recente au stabilit că în fond este 
vorba de o intoxicație cu polenul unor specii de Ranunculaceee (piciorul 
cocoșului, floarea broaștească ş.a.) şi că, în consecinţă, se impune recla- 
sificarea ei în acest capitol. 

Cind intoxicația se datorează nectarului, ea afectează în primul 
rind albinele culegătoare. Acestea nu pot zbura, se mișcă greu, se în- 
virtesc în cerc bătînd din aripi şi, într-o fază mai avansată, prezintă 
semne de paralizie. Întrucît aceste semne sint comune şi altor boli, 
diagnosticul ar putea fi pus numai în laborator, prin hrănirea în cuşcă 
a unor albine sănătoase cu miere luată de la familia bolnavă și prin 
excluderea unei intoxicații cu pesticide. 

Cind intoxicația se datorează manei, ea afectează de asemenea al- 
binele culegătoare. În timpul sezonului activ, asemenea intoxicații sînt 
rare, din cauză că albinele elimină principiile toxice prin defecare. Iarna 
insă, mierea de mană acţionează toxic asupra albinelor chiar şi atunci 
cind ea provine dintr-o secreție vegetală normală, datorită cantităţii mari 

de săruri pe care o conţine (de potasiu îndeosebi). Este un fapt stabilit 
că iernarea pe miere de mană, mai ales atunci cînd aceasta nu este 
amestecată și cu miere florală, produce diaree la albine, datorită ne- 
crozei epiteliului intestinal, hipersecreţiei glandelor aferente acestui 
organ şi supraincărcării rectumului cu materii fecale şi gaze. Studiind 
acest fenomen s-a dovedit că în cazul hrănirii cu sirop de zahăr supra- 
încărcarea intestinului şi necesitatea defecării survine la sfîrşitul lunii 
martie ; în cazul hrănirii cu miere florală, albinele simt nevoia defecării 
în cursul lunii februarie ; iar în cazul iernării cu miere de mană supra- 
încărcarea are loc începînd chiar din luna decembrie. 

Intoxicația cu miere de mană este gravă şi prin faptul că deranja- 
mentele intestinale pe care le provoacă creează un mediu prielnic pentru 
apariția bolilor infecto-contagioase, în special a nosemozei. Recunoașterea 
de către apicultori a mierii de mană este posibilă folosind una din 
următoarele metode : 

— Metoda cu alcool: se pune într-o eprubetă o cantitate din mie- 
rea pe care vrem s-o analizăm, o cantitate egală de apă și de 10 ori mai 
mult alcol rectificat. În cazul cînd mierea conţine şi mană, soluţia se 
va tulbura, datorită unui precipitat cu aspect de firișoare alburii; altfel, 
soluția rămîne limpede. 

— Metoda cu apa de var: ca și la metoda anterioară se pune la 
început într-o eprubetă miere şi apă în părți egale, amestecîndu-le bine. 
Peste acest amestec se adaugă apă de var în cantitate de trei ori mai 
mare. Dacă mierea este de mană, soluția se tulbură; altfel, ea rămîne 
limpede. 

In concluzie, intoxicaţiile grave de origine vegetală sînt rare, ele 
fiind dependente de împrejurări cu totul particulare: absența prelungită 
a florilor vizitate de obicei, perioade lungi de timp cald și uscat etc. 

Evoluţia bolii depinde de prelungirea, sau din contră, de amelio- 
rarea condiţiilor climatice ce au determinat degradarea calitativă a po- 
lenului și nectarului, precum și de apariţia în natură a unor surse 
nectaro-polenifere netoxice. În general, de pe urma acestor accidente 
suferă mai ales familiile puternice, care adună cantități mari de provizii. 
Menţionăm cu această ocazie că şi floarea-soarelui poate să provoace in- 
toxicaţie la albine, fie lentă, manifestată prin apatia albinelor, rămîne- 
rea pe floare în timpul nopții şi uzură neobișnuită, acută, exprimată 
prin mortalitate masivă. Primele cazuri au devenit din ce în ce mai frec- 
vente în ultimul timp, ele fiind o consecinţă atît a alterării secreției 
nectaro-polenifere sub influența factorilor climatici, cît şi a prezenței în 
această secreție a unor substanţe toxice provenite din îngrășămintele și 
ierbicidele cu care a fost tratată parcela respectivă şi pe care planta le 
extrage din sol. Celelalte cazuri sînt mai rare, ele fiind datorate exis- 
tenței în sol a unor cantități de pesticide. Un astfel de caz s-a pro- 
dus în anul 1975 la un mare lan de floarea-soarelui din raza comunei 
Dor Mărunt, judeţul Călărași, care s-a soldat cu o mare mortalitate la 
albine, înregistrată de toate stupinele care au participat la valorificarea 
acestui lan. 

Prevenirea intoxicaţiilor de origine naturală este greu de realizat. 
Distrugerea plantelor toxice din păduri şi pășuni cu ajutorul tratamen- 

telor fito-hormonale este greu de făcut, ele prezentind riscul vătămării 
culturilor vecine și arborilor forestieri. Mai simplă și mai eficace ar fi 
utilizarea primăvara, în regiunile unde se produc frecvent asemenea ca- 
zuri, a unor hrăniri suplimentare a familiilor de albine cu substanțe pro- 
teice-zaharoase, pentru a compensa absența hranei din natură. Aceleaşi 
hrăniri se recomandă şi în scop curativ, pentru a dilua hrana necores- 
punzătoare recoltată de albine. Unii apicultori aplică în asemenea cazuri 
colectoarele de polen, cu care evită stocajul unei mari cantităţi de polen 
toxic în stup şi prelungirea manifestărilor morbide la albinele tinere și 
puiet. 

În majoritatea cazurilor, mierea din familiile care au suferit into- 
xicaţii de origine naturală nu este toxică pentru om. Există însă și 
situații inverse, este drept extrem de rare, cînd o miere suportată de 
albine s-a dovedit toxică pentru om. Un astfel de caz este relatat de 
istoricul şi generalul atenian Xenofon, care povesteşte în lucrarea „Ana- 
base'', cum soldaţii lui (este vorba de cei „zece mii'' care se retrăgeau 
din războiul Peloponezului) s-au intoxicat cu miere de Rhododendron 
(R. ponticum). 


INTOXICAȚII PROVOCATE 
Intoxicaţii cu substanţe fito-sanitare 


Intoxicaţiile cu substanțe fito-sanitare sînt acele accidente, deose- 
bit de grave și păgubitoare, pe care le înregistrează familiile de albine, 
ca urmare a tratamentelor pentru combaterea dăunătorilor, executate 
în agricultură și silvicultură. 

Tratamentele fito-sanitare au scopul să protejeze — cu ajutorul 
substanțelor chimice — culturile, livezile şi pădurile împotriva dăunăto- 
rilor, respectiv împotriva numeroşilor paraziți (insecte, ciuperci, microbi), 
precum şi a buruienilor, ce ameninţă viaţa şi producţia plantelor utile. 
Pentru agricultura modernă, solicitată să facă față unor nevoi alimen- 
tare şi imperative economice crescute, aceste tratamente constituie o 
necesitate indiscuta »ilă. Pentru apicultură, ele reprezintă însă un mare 
pericol, avind în vedere intoxicaţiile în masă pe care le pot provoca 
familiilor de albine. Protecţia sectorului apicol este la rîndul ei o nece- 
sitate tot atit de indiscutabilă, ea fiind impusă nu numai de conserva- 
rea unei ramuri zootehnice producătoare de valoroase bunuri alimen- 
tare, ci și spre folosul agriculturii însăşi. Este cunoscut faptul că pro- 
ducţia agricolă depinde într-o măsură considerabilă de polenizarea plan- 
telor entomofile şi, de asemenea, se cunoaște faptul că una din conse- 
cințele nedorite ale tratamentelor fito-sanitare este distrugerea entomo- 
faunei naturale care execută această operaţie. Singurele insecte care 
mai pot reface din acest punct de vedere echilibrul biologic inițial sînt 
albinele, ele realizînd importante sporuri de producție agro-pomicolă, a 
căror valoare depășește cu mult pe cea a producției apicole directe. 

Înțelegerea acestei realități se manifestă în general prin legiferarea 
măsurilor de prevenire a intoxicaţiilor chimice la albine, precum şi 
prin perocupările existente în direcția găsirii unor insecticide selective : 

toxice pentru dăunători, dar nevătămătoare pentru albine. Progresele 
care s-au făcut în această ultimă direcţie sint însă reduse, așa încît 
singurele posibilități existente la ora actuală pentru apărarea sănătății 
albinelor constau din respectarea de către unităţile care manipulează 
aceste substanțe a prevederilor legale existente în acest sens şi din 
luarea de către apicultori a celor mai adecvate măsuri de protecţie, po- 
trivit cu pericolul pe care-l prezintă toxicul folosit, în ansamblul condi- 
ţiilor existente în momentul aplicării tratamentului : timpul umed sau 
uscat, rece sau cald, atractivitatea pentru albine a suprafeţelor tratate, 
existența în zonă şi a altor resurse melifere nepoluate, distanța pînă 
la locul tratamentului etc. 

După modul cum acţionează asupra dăunătorilor, substanţele toxice 
folosite în agricultură se împart în trei grupe : 

— substanţe toxice de ingestie, care acţionează la nivelul tubului 
digestiv, unde pătrund împreună cu hrana ; 

— substanțe toxice de contact, care pătrund în organism la simpla 
atingere ; 

— substanțe toxice asfixiante, care ajung în circulaţia generală 
prin căile respiratorii şi produc moartea prin sufocare. 

După destinaţia pe care o au, produsele fito-terapice se împart în 
patru grupe mai importante: ierbicide, fungicide, acaricide şi insecti- 
cide. La rîndul lor, insecticidele pot fi împărţite și ele, după principiul 
chimic pe care-l au la bază în: organo-clorurate, organo-fosforice și 
carbamice. 

IERBICIDELE constituie grupa de pesticide cea mai puţin peri- 
culoasă pentru albine, datorită toxicității reduse, modului de aplicare 
pe teren, precum şi faptului că ele acţionează toxic numai pe cale de 
ingestie. Majoritatea ierbicidelor sint folosite la ierbicidări sistemice de 
sol, fiind introduse în pămint odată cu arăturile sau însămînțările. Din 
această categorie fac parte produsele: Atrazin, Simazin, Karagard, Aresin 
etc. Ele ar putea prezenta un pericol pentru albine doar în cazul cînd 
ierbicidarea s-ar face pe vint, care le-ar duce pe buruienile înflorite, 
existente pe suprafaţa aflată în curs de tratament. În consecinţă, în 
cazul ierbicidărilor sistemice de sol se recomandă apicultorilor să ţină 
închise albinele doar în timpul cînd se execută aceste lucrări. 

lerbicidarea se mai poate face și cu avionul, produsul cel mai des 
folosit în acest scop fiind 2,4-D. Avînd în vedere că aviotratamentele 
ocazionează posibilități mai mari de răspîndire a pesticidelor în afara 
suprafețelor destinate tratamentului, precum și faptul că produsul 2,4-D 
are o toxicitate ceva mai ridicată în comparaţie cu celelalte ierbicide, se 
recomandă în acest caz apicultorilor să țină albinele închise timp de 
48 ore. 

FUNGICIDELE sînt destinate distrugeri ciupercilor parazite şi au 
o toxicitate moderată pentru albine. Cele mai des folosite din această 
grupă sînt pesticidele pe bază de captan (Merpan, Orthocid), zineb (Pe- 
rozin, Dithane M-45), pirazofos (Afugan), benomil (Benlate, Fundozol), 
carbendazim (Derosal), metil tiofanat (Topsin M-70), sulf pulbere, 
sulf muiabil, săruri de cupru (oxiclorură, sulfat) etc. În cazul acestor 
produse, albinele trebuie închise timp de 24 ore. 

ACARICIDELE sînt destinate să distrugă acarienii plantelor. În- 
trucît acarienii au o rezistenţă mai scăzută la acţiunea agenţilor chi- 
mici în comparaţie cu insectele, impotriva lor se utilizează pesticide cu 
toxicitate mai redusă şi, în consecință, mai puţin periculoase pentru 
albine decit insecticidele. Din această grupă fac parte acaricidele pe 
bază de dicofol (Kelthane, Dicofol, Milbol), neoron (Acarol, Neoron), 
omite (Omite), clorfenson (Ovotran, Avex, Polacaricidol) şi binapacril 
(Acricid). Deși în prospectele însoţitoare ale acestor produse se menţio- 
nează că ele nu sint periculoase pentru albine, în practică s-au constatat 
totuși cazuri de intoxicație. Pentru acest motiv este indicat ca în cazul 
lor, familiile de albine să fie închise pentru o perioadă de 24 ore. 

In schimb, sînt considerate toxice pentru albine acaricidele pe bază 
de dinobutan (Acrex, Dessin) şi clorfenamidină (Fundal, Galecron). În 
cazul acestora, perioada de închidere a stupilor trebuie să fie de mini- 
mum 48 ore. 

INSECTICIDELE formează categoria pesticidelor cu cea mai mare 
toxicitate și respectiv cu cea mai mare periculozitate pentru albine. 
După originea lor ele pot fi clasate în : 

— minerale : arsenicale, floruri etc. ; 

— vegetale : nicotina, piretrina etc. ; 

— organice de sinteză : derivați cloruraţi, derivați fosforici, car- 
bamaţi etc. 

Cele din primele două grupe au în prezent o utilizare îioarte re- 
dusă şi urmează să fie complet scoase din uz, datorită fie pericolului 
mare pe care îl prezintă pentru animale (verdele de Paris), fie cantită- 
ților mici în care se găsesc. În schimb, substanţele organice de sinteză 
au cunoscut în ultimii 25 ani o răspîndire din ce în ce mai mare, ajun- 
gind la ora actuală să stea la baza dezinsectizărilor. Ceea ce le caracte- 
rizează este lipsa selectivităţii, ele omoriînd deopotrivă atit insectele 
dăunătoare, cît şi pe cele folositoare, precum şi faptul că majoritatea lor 
îşi exercită acțiunea toxică pe mai multe căi: ingestie + contact, con- 
tact + respiraţie, ingestie + contact + respiraţie. 

— Dintre insecticidele organoclorurate fac parte pesticide pe bază 
de DDT (Detox, Duplitox), lindan (Lindatox), HCH (Hexacloran), Kele- 
van (Despirol) etc., cele mai întrebuințate fiind Detox, Lindatox și Des- 
pirol. Celelalte au fost sau urmează să fie scoase din uz, fie pentru ac- 
țiunea lor deosebit de brutală (HCH), fie datorită remanenței foarte 
lungi (DDT). 

n cazul insecticidelor mai sus amintite, albinele trebuie închise sau 
îndepărtate din zonă pentru o perioadă de minimum 72 ore. 

In această grupă există şi o serie de insecticide mai puţin toxice 
pentru albine, cum sînt Metoxan şi Pinetox, pentru care este suficientă 
închiderea stupilor timp de 24 ore. 

— Dintre inseticidele organo-fosforice fac parte pesticide pe bază 
de dimetoat (Sinoratox, Bi-58 Dimevur), etion PA DER. Petil şi 
metil paration (Selefos, Wofatox) etc. Deşi sînt la fel de toxice pentru 
albine, aceste substanțe au o remanență mai scăzută decit derivații 
clorurații. În cazul lor, albinele vor fi închise sau îndepărtate din zonă 
pentru cel puţin 72 ore. 


103 


Există și în această subgrupă o serie de pesticide cu toxicitate ceva 
mai scăzută, cum sînt cele pe bază de malation (Carbetox), triclorfon 
(Danex, Dipterex, Clorofos, Polfosclor), DDVP (Nogos, DDVP, Vapone), 
față de care se consideră că o izolare de 48 ore a albinelor este sufi- 
cientă. 

— Dintre insecticidele carbamice fac parte pesticide pe bază de 
carbaril (Sevin, Carbatox), hidroclorură de cartap (Padan) etc. Sint sub- 
stanțe cu toxicitate ridicată, pentru care este necesar ca închiderea albi- 
nelor sau îndepărtarea lor din zonă să dureze minimum 72 ore. 

De menţionat că remanenţa pesticidelor şi implicit perioadele de 
izolare a albinelor stabilite mai sus sînt influențate în limite largi în 
primul rînd de condiţiile meteorologice. Astfel, în cazul în care trata- 
mentul fito-sanitar se execută la o temperatură scăzută şi la o umidi- 
tate ridicată a aerului, remanenţa este mai mare şi, în consecinţă, izo- 
larea albinelor trebuie prelungită cu 24—48 ore. 

Ceea ce caracterizează intoxicaţiile chimice este mortalitatea ma- 
sivă, generală și bruscă pe care o provoacă, spre deosebire de maladiile 
infecțioase sau parazitare, în care pierderile sînt mai reduse, nu cu- 
prind totalitatea stupilor şi se produc în timp. În primul rînd sînt afec- 
tate albinele culegătoare, care mor de regulă curind după ce au venit 
în contact cu substanţa toxică. 

Mai grav este însă cînd aceste albine au timp săajungă la stup şi 
să depoziteze otrava în rezervele de hrană. În acest caz, pierderile se 
extind şi asupra albinelor tinere și a larvelor, continuînd pînă ce în- 
treaga familie este distrusă, atît din cauza intoxicației propriu-zise, cit şi 
din cauza altor boli care survin în asemenea situaţii. Amploarea pier- 
derilor depinde de mai mulţi factori, dintre care cei mai importanți sint : 


— natura insecticidului folosit ; 

— forma de administrare a acestuia ; 

— remanența produsului toxic ; 

— condiţiile meteorologice din momentul aplicării tratamentului 
fito-terapic ; 

— stadiul fenologic al culturilor tratate ; 

— distanţa dintre stupină şi suprafeţele supuse tratamentului ; 

— existenţa şi a altor surse de cules şi de apă necontaminate. 

De regulă, insecticidele care acţionează rapid, ca de exemplu para- 
tionul și HCH-ul, deși sînt foarte periculoase, prezintă un risc mai re- 
dus decit insecticidele mai puţin toxice dar care au o remanenţă mare 
(exemplu DDT-ul), fapt justificat prin cele arătate anterior în legătură 
cu posibilitatea de otrăvire a rezervelor de hrană din stupi. 

Privitor la forma de administrare a pesticidelor, prafurile sint mai 
toxice decit stropirile. 

Cînd umiditatea atmosferică este ridicată, toxicitatea substanţelor 
fito-terapice creşte. În caz de ploaie, plantele sînt spălate şi pericolul 
se diminuează. Timpul frumos sau aplicarea insecticidelor dimineaţa 
măresc pericolul intoxicării. Din contră, timpul rece sau aplicarea tra- 
tamentului chimic după ce albinele au încetat zborul intens diminuează 
riscul. 

Aplicarea tratamentelor în stadiul de înflorire a plantelor provoacă 
pierderi deosebit de grave. Același lucru se întîmplă cînd în livezile sau 
în culturile supuse tratamentului există buruieni înflorite. 

Cu cît distanța dintre stupină şi suprafeţele tratate este mai mare, 
cu atît numărul de zboruri efectuat de albine este mai mic. În cazul 
cînd în jurul stupinei există şi surse de cules necontaminate, acestea 
rețin albinele, împiedicîndu-le să viziteze culturile tratate. 

Familiile mai puternice înregistrează pierderi mult mai mari decit 
familiile slabe. 

Depopularea familiilor prin moartea albinelor culegătoare face ca 
ramele cu puiet să rămînă descoperite și, consecutiv, puietul să fie 
expus răcelii sau subalimentării. 

În concluzie, intoxicaţiile chimice evoluează în marea majoritate 
a cazurilor sub o formă supraacută sau acută. În ceea ce priveşte forma 
cronică, aceasta se produce atunci cînd albinele se intoxică cu doze sub- 
letale de substanțe chimice cu remanență mare, conţinute în hrana toxică 
ce a putut fi introdusă în stup. 

Institutul de Entomologie Agricolă și Apicultură de la Universitatea 
din Torino (Italia) a verificat timp de 12 ani acţiunea pesticidelor de 
uz agricol asupra albinelor, folosind o metodologie ce a fost prezentată 
la Simpozionul organizat de Comisia Internaţională de Botanică Apicolă 
în Olanda la 23—25 septembrie 1980. 

Între cele 37 pesticide considerat ca foarte puţin periculoase pentru 
albine, 9 din componentele lor au fost verificate în condiţii de laborator: 
Amitraz, Cyhexatin, Dicofol, Dinocap, Endosulfan, Malathion, Phosalone, 
Sulphur, Tetradifon. Toxicitatea lor asupra albinelor, în dozele recoman- 
date pentru tratamentul culturilor, a fost următoarea : puternică prin in- 
gestie și slabă prin contact pentru insecticid-acaricidul Amitraz ; slabă 
prin ingestie și lipsit de pericol pentru acaricidul Cyhexatin ; puternică 
prin ingestie, slabă prin contact pentru acaricidul Dicofol ; slabă prin in- 
gestie, puternică prin contact pentru insecto-fungicidul Dinocap ; puter- 
nică prin ingestie, slabă prin contact pentru insecto-acaricidul Phosalone ; 
nepericulos prin ingestie și prin contact pentru fungo-acaricidul Sul- 
phur ; puternic prin ingestie şi lipsit de pericol prin contact pentru aca- 
ricidul Tetradifon. 

Trebuie menţionat că contactul nu a fost direct ci indirect, realizat 
prin mersul albinelor pe faguri tratați. 

Din cei 9 componenți verificaţi, Endosulfanul prin contact și Ami- 
trazul prin ingestie s-au dovedit nesiguri datorită toxicității lor lente și 
progresive, manifestată abia după citeva zile de la începerea experienţei. 

Trebuie să fie luată în considerare remanenţa specifică și pericolul 
a 4 din aceste substanțe chimice, care au şi o înaltă toxicitatţe ; Endosulfan, 
prin ingerarea a jumătate din doza normală și de numai un minut prin 
contact ; Malathion, prin ingerarea unei cantități minime de 0,0117 g/l, 
respectiv o doză de 64 ori mai mică decît cea normală, prin contaetul cu 
o cantitate minimă de 0,1875 g/l și după 28 ore de la pulverizare; Pho- 
salone, prin ingestia unei cantități minime de 0,08 g/l, respectiv o doză 
de 8 ori mai mică decit cea normală; Tetradifon, prin ingerarea a cel 
puţin 0,04 g/l, respectiv o doză de 4 ori mai mică decît cea normală. 

Rezultatul cercetărilor arată că produsele chimice care au o acțiune 
insecticidă și acaricidă sint dăunătoare, mai mult sau mai puţin, pentru 
albine, deşi unele din ele au fost declarate ca nepericuloase. Se pare că 
componentele care fac parte din aceleaşi categorii chimice au acțiuni simi- 
lare asupra albinelor : componenţii organocloruraţi Clorbenzilat şi Clor- 
propilat la fel ca Dicofolul ; componentul organic sulfoclorurat Clorfenson 
la fel ca Tetradifonul ; componentul organofosforic Vanithidion egal cu 
cea a produsului Phosalone. 


Simptome. Semnul cel mai important al intoxicaţiilor chimice este 
mortalitatea mare şi bruscă ce se declară în intreaga stupină, precum 
și la stupinele din jur şi care duce la decimarea a numeroase familii 
de albine. În fața stupilor şi în interiorul acestora se găsesc numeroase 
albine moarte, care au, în majoritatea cazurilor, picioarele adunate, 
aripile întinse şi limba desfăşurată. Multe alte albine sînt bolnave, 
acestea prezentind la început o stare de excitație, urmată imediat de 
imposibilitatea de a zbura, de incoordonarea mişcărilor, de paralizie şi 
moarte. Chiar în cazul în care numărul albinelor moarte găsite în fața 
stupilor este relativ redus, se constată totuși o diminuare a populaţiei 
albinelor adulte, o disproporţie între acestea şi cantitatea de puiet; expli- 
cația constînd în faptul că mortalitatea masivă a albinelor s-a produs 
departe de stupină. Cînd numărul de albine moarte existente în fața 
stupilor este mare, atunci se constată mortalitate şi în cadrul puietului. 
Larvele intoxicate îşi modifică poziţia în celulă şi își schimbă culoarea 
din alb-sidefiu în cenuşiu-gălbui. 

În formele cronice, mortalitatea albinelor este mai mică, însă con- 
tinuă o perioadă lungă de timp. Activitatea familiilor de albine în astfel 
de cazuri este redusă şi dezordonată. 

Diagnosticul de intoxicație chimică se stabileşte pe baza semnelor 
clinice — mortalitate masivă, bruscă și generală —, prin anchetă (cer- 
cetarea de către medicul veterinar a tratamentelor fito-sanitare executate 
în împrejurimi şi a situţiei din stupinele vecine), precum și prin examen 
toxicologic de laborator. 

In cazul în care se constată mortalitatea în masă la toate stupinele 
din jur, diagnosticul este ușor de pus. În cazul cînd mortalitatea este 
mai redusă, cînd ea afectează numai o parte din familiile de albine sau 
numai o stupină, atunci diagnosticul este mai dificil și bănuiala de in- 
toxicație chimică trebuie confirmată sau infirmată de laborator, prin 
analiza toxicologică. 

Tratamentul intoxicaţiilor chimice este fără efect, întrucît nu 
există nici un antidot capabil să suprime sau să prevină efectul insecti- 
cidelor la albine. 

Una din puţinele măsuri ce s-ar putea lua în astfel de cazuri 
este deplasarea stupinei în afara zonei periculoase, scoaterea fagurilor 
cu păstură din stupi şi hrănirea (în cazul cînd la noua vatră nu există 
un cules natural), cu sirop de zahăr. O alţă măsură ar fi instalarea co- 
lectoarelor de polen, care rețin o mare parte din polenul toxic, împie- 
dicîndu-l să ajungă în hrana puietului. 

Prevenirea intoxicaţiilor chimice prezintă o importanţă şi o efi- 
cienţă mult mai mare decît tratamentul acestora. După cum s-a arătat 
la descrierea pesticidelor, preîntimpinarea acestor accidente se realizează 
prin scoaterea familiilor din zona periculoasă sau prin închiderea lor. 
Ce] mai important lucru de care trebuie să se ţină seama atunci cînd 
albinele sînt ţinute închise pe timp călduros este evitarea sufocării lor. 
În acest scop este necesar să se ia următoarele măsuri : 

— suplimentarea spaţiului din interiorul stupilor, prin adăugarea 
de corpuri sau caturi suplimentare ; 

— înlocuirea podișoarelor prin rame cu plasă metalică, deschide- 
rea fantelor de ventilaţie din capac, închiderea urdinişurilor cu blocuri 
de urdiniș prevăzute tot cu plasă metalică ; 

— umbrirea stupilor sau cel puţin vopsirea (văruirea) capacelor 
în alb, pentru a respinge razele calorice ; 

— aprovizionarea familiilor cu rezerve suficiente de apă şi hrană; 

— eliberarea albinelor seara și închiderea lor dimineaţa, înainte 
de a începe să zboare. 

Pentru a şti cînd şi pentru cît timp trebuie să-și închidă stupii, 
apicultorii trebuie anunţaţi din timp despre tratamentele fito-sanitare 
şi despre tot ce ar putea să-i ajute în apărarea familiilor de albine. Avind 
în vedere acest lucru, precum și amploarea pagubelor suferite de eco- 
nomia națională în urma intoxicaţiilor chimice la albine, Ministerul Agri- 
culturii şi Silviculturii a elaborat în anul 1967 instrucţiuni privind pro- 
tecția familiilor de albine împotriva intoxicaţiilor cu substanțe chimice, 
legalizindu-le prin Ordinul nr. 311 din acelaşi an. În anul 1969 au fost 
emise noi instrucțiuni în acest sens, nr. 98545, care le completează pe 
cele din anul 1959, pentru ca în anul 1980 să apară în acest scop Ordinul 
nr. 76/1163/32, aflat actualmente în vigoare. 


Intoxicaţii de natură industrială 


În regiunile cu o mare concentrare industrială ca şi în apropierea 
unor uzine izolate, au fost constatate uneori intoxicații la familiile de 
albine datorate fie poluării vegetalelor cu particulele de fum ce ies pe 
coșurile acestor uzine, fie toxicității unor ape reziduale. 

Există multe substanţe în rezidiile industriale capabile să producă 
intoxicații la albine. Cele mai frecvent incriminate în acest sens sînt 
arsenicul (uzinele care tratează minerale, arsenicale, industria aluminiu- 
lui) şi fluorul (industria aluminiului, a superfosfaţilor, a piritelor, fabricile 
de cărămizi și emailuri care utilizează argile bogate în fluor). 

Aceste substanțe toxice, conținute în fumul sau gazul industrial, 
ajung pe florile vizitate de albine fie prin depuneri directe, fie prin 
extragerea lor din sol de către plante. În ţările cu climă rece intoxicațţiile 
de acest gen se produc mai frecvent primăvara, odată cu apariţia prime- 
lor flori, datorită acumulării în timpul iernii a rezidiilor industriale în 
zăpadă şi depunerii lor în mari cantităţi pe plante atunci cînd zăpada 
se topeşte. În astfel de cazuri, intoxicațiile industriale capătă aceeași 
amploare și aceeași gravitate ca şi cele provocate de tratamentele fito- 
sanitare, iar mortalitatea poate fi tot așa de brutală. 

Cel mai adesea însă, ele iau un caracter insidios şi duc la o de- 
populare continuă a familiilor de albine, fără o cauză aparentă, datorită 
răspindirii lente dar permanente a substanțelor toxice. 

In ţara noastră, singurul caz de mortalitate la albine, acuzind o 
intoxicație de natură industrială, a fost semnalat în jurul Slatinei, ea 
fiind atribuită fabricii de aluminiu din această localitate. 

Sub raportul diagnosticului, intoxicaţiile de natură industrială nu 
pot fi stabilite decit de un laborator specializat în analize toxicologice. 

Sub raportul prevenirii, în regiunile unde astiel de accidente se 
produc frecvent şi antrenează lipsa de rentabilitate a stupăritului nu 
rămîne altă soluție decit îndepărtarea stupilor şi revenirea în regiune 
în momentul în care uzinele respective vor pune în funcțiune dispozitive 
mai eiicace de epurare. 

În cazul otrăvirii cu arsenic, Svoboda recomandă să se distribuie la 
albine un sirop conținînd 10 ml dintr-o soluție de 0,50% oxid de fier 
coloidal dializat. 

In viitor s-ar putea să se introducă în capitolul intoxicaţiilor de 
natură industrială şi stronţiul 90, principal component al rezidiilor elibe- 
rate în natură de instalaţiile nucleare. Pătrunzînd în sol, el este absorbit 
prin rădăcinile vegetalelor şi vehiculat prin tulpină, frunză și floare, de 
unde poate ajunge în organismul albinelor, prin polen, nectar sau mană. 


Intoxicaţii medicamentoase 


Medicamentele pot deveni toxice atunci cînd sint folosite fără dis- 
cernămâînt, respectiv atunci cind nu se respectă indicaţiile personalului 
veterinar privind cazurile în care sînt indicate dozele maxime supor- 
tate de organism și condiţiile de aplicare. Se ştie de altfel că diferența în- 
tre noţiunea de „medicament“ şi cea de „toxic“ este foarte mică şi, în 
ultimă instanţă, ea nu depinde decît de doză. 

În ultimul timp, utilizarea antibioticelor și chimioterapicelor în com- 
baterea bolilor la albine s-a extins foarte mult, necesitînd o pregătire 
specială a apicultorilor care uzează de ele. În mod deosebit este pericu- 
loasă depăşirea dozelor prescrise prin instrucţiuni. Tabarly şi Monteira 
au arătat în acest sens că dacă siropul cu didromicină (sulfat de dihi- 
drostreptomicină), la o concentraţie de 5 ori mai mare față de normal nu 
pare să provoace intoxicaţe, nu acelaşi lucru se petrece cu tetraciclinele 
care, la dozele prescrise, scurtează vizibil viaţa albinelor. Și alţi autori 
— Moltiet, Wilson, Brizard — au semnalat ușoara toxicitate a teramicinei în 
doze terapeutice, menţionind totuși că acest inconvenient este compensat 
de efectul ei binefăcător. În plus, ea se acumulează în miere şi această 
poluare riscă să fie periculoasă pentru consumator. Şi sulfamidele pot 
deveni toxice pentru albine, deși ele sînt suportate mai bine decît antibio- 
ticele. Astfel, s-a constatat că sulfatiazolul în concentraţie mai mare de 
1% este toxic pentru larvele de albine, mortalitatea atingind proporţii de 
peste 80%/ atunci cînd concentraţia este de 2% şi administrările se repetă 
la 2 zile interval. 

Substanțele folosite pentru combaterea paraziţilor externi pot fi 
vătămătoare atunci cînd albinele sînt ținute un timp îndelungat sub 
acțiunea lor sau cînd tratamentul se aplică toamna tîrziu și albinele nu 


108 


mai pot să elimine substanţele ingerate prin zborul de curăţire. Au fost 
multe cazuri de familii de albine, mai ales de mătci, omorite cu fumul 
de tutun utilizat pentru combaterea braulozei. De asemenea, s-au înre- 
gistrat cazuri de intoxicație prin fagurii dezinfectaţi cu acid sulfuros 
(rezultat prin fumul de sulf în prezența apei), în situaţia cînd fagurii 
folosiți nu au fost spălaţi, centrifugațţi şi aerisiți suficient înainte de a 
fi introduși în stup. Unii apicultori din ţară şi mai ales din străinătate 
utilizează fumigațţiile cu azotat de amoniu pentru anestezierea albinelor, 
in scopul introducerilor de mătci, divizării familiilor, combaterii furtișa- 
gului etc. Această practică a dat naştere la multe accidente, fie prin 
omorîrea familiilor atunci cînd s-au introdus în stup mai mult de 4—5 
rafale de fum, fie prin răcirea puietului, atunci cînd operaţia s-a făcut 
pe timp friguros iar albinele, căzînd pe fundul stupului, au lăsat puietul 
descoperit. 

Chiar şi sarea de bucătărie, pe care unii apicultori o adaugă în sirop 
sau în apa de băut, poate avea o acțiune vătămătoare. Administrarea mai 
mult timp în concentrație de 0,2%/0 pînă la 0,5% produce o intoxicație 
cronică, ce scurtează viața albinelor, iar în concentrație de 5%, ea pro- 
duce moartea albinelor în 24—48 ore. În cazul cînd se adaugă sare de 
bucătărie chiar în cantități mici în proviziile de iarnă, ea provoacă in- 
digestie, însoţită de diaree. 

Există apicultori care consideră că anumite medicamente pot apăra 
albinele de orice boli și le folosesc in permanenţă în scop preventiv sau 
în tratamentul curativ al oricăror afecţiuni, indiferent de ce natură ar 
fi ele. Această concepţie este greşită și dăunătoare, întrucit pe de o parte 
nu există leacuri universal valabile, iar pe de altă parte prezența per- 
manentă a unui medicament în familia de albine poate să producă nu 
numai o acţiune toxică prin acumulare ci și alte consecinţe nedorite, cum 
ar fi distrugerea florei intestinale utile, împiedicarea instituirii unei 
imunităţi naturale, poluarea mierii, producerea fenomenului de rezistenţă 
microbiană la consumatori etc. 

Utilizarea unor doze mai mici decit cele indicate de specialiști este 
de asemenea contraindicată, în primul rînd prin faptul că tratamentul 
nu are efectul dorit, iar în al doilea rînd din cauză că favorizează pro- 
ducerea fenomenului de rezistență a agenţilor patogeni ai albinelor față 
de medicamentul respectiv. 

În general albinele sînt mai rezistente la acțiunea toxică a medi- 
camentelor în comparaţie cu larvele. Puietul intoxicat prezintă modificări 
de formă, culoare și poziție. El este scos de către albine şi apare în faţa 
stupului în cantitate mai mică sau mai mare, în funcţie de cantitatea de 
medicament administrată. 

Diagnosticul se pune prin cercetarea împrejurărilor în care s-a pro- 
dus îmbolnăvirea şi prin examenul de laborator, cu ajutorul căruia se 
exclud maladiile infecțioase, precum și alte intoxicații. 

Prevenirea intoxicaţiilor medicamentoase se realizează prin utili- 
zarea medicamentelor conform indicaţiilor personalului veterinar și prin 
limitarea tratamentelor preventive la strictul necesar, respectiv numai 
în anumite boli (loca americană de exemplu) și numai cînd familiile de 
albine sînt direct amenințate. 

PARAZIȚI DIVERŞI ŞI DUȘMANI Al ALBINELOR 


In natură, toate fiinţele au dușmani care atentează la viaţa lor, 
limitindu-le înmulțirea ; este o lege aspră dar necesară, avind in vedere 
că numai datorită ei se asigură echilibrul dintre specii. 

Albinele nu fac excepţie de la această regulă, cu atit mai mult cu 
cit dulceața hranei lor le atrage un număr suplimentar de inamici. Deşi 
extrem de numeroşi, pagubele cauzate de aceşti dușmani sînt totuși 
incomparabil mai mici decit cele provocate de bolile descrise în capitolele 
precedente. 

Există multe specii zoologice (şi chiar botanice) capabile să pertur- 
be procesele vitale ale familiei de albine, ele acţionind ca paraziți, 
prădători, perturbatori sau comensali. Vom trece în revistă pe cele mai 
importante, arătînd în ce constă actiunea lor vătămătoare şi, în măsura 
posibilităților, care sînt mijloacele de a apăra albinele de această acțiune. 


INSECTE 


Dintre cele peste un milion de specii care fac parte din clasa insec- 
telor, următoarele au o acţiune dăunătoare mai pregnantă asupra albi- 
nelor : 

Senotainia tricuspis. Este o muscă intilnită şi la noi, dar mai ales 
în țările din bazinul mediteranean. Ea parazitează albinele numai în 
stadiul larvar și, deși nu este capabilă să pună în pericol viaţa familiei 
de albine, poate totuși să-i producă uneori pagube destul de importante. 

Ca aspect, senotainia tricuspis este puțin mai mică decit musca 
domestică, de culoare cenușie, cu o dungă albă pe cap, cu pete triun- 
ghiulare pe partea superioară a abdomenului (fig. 34 v. planșă color). Ea 
este vivipară, respectiv dă naştere la fiinţe vii. În abdomenul unei fe- 
mele s-au găsit peste 600 larve şi peste 800 ouă. 

Musca atacă albinele in timp ce acestea vizitează florile sau cind 
ies din stupi. În zilele însorite din timpul verii ele pot fi văzute pe capa- 
cul stupilor, de unde se reped după albine şi depun cite o larvă pe 
corpul acestora, între cap şi torace. Atacul acestor muște se repetă la 
circa 10 secunde, astfel incit în 1—2 zile ele depun pe albine întreaga 

lor încărcătură de larve. După 10—20 minute de la depunerea lor, lar- 
vele pătrund în musculatura toracică şi încep să se hrănească cu hemo- 
limita și cu țesuturile moi din corpul albinei. În momentul cînd sint de- 
puse pe albine larvele măsoară 0,7—0,8 mm lungime, pentru ca în sta- 
diul maxim de dezvoltare să ajungă la 15 mm lungime și 3 mm lăţime. 
În acest stadiu ele părăsesc albina moartă, se îngroapă în pămînt și se 
transformă în nimfe, din care, după circa 10 zile vor ieși muştele adulte. 

- Evoluţia bolii (numită senotainioza sau apimiază) în familiile de al- 
bine depinde de numărul mușştelor senotainia existente în zonă. Acestea 
pot fi văzute începînd din luna mai pînă în octombrie, însă sint mai 
numeroase în lunile iulie-august, perioadă cînd are loc transformarea 
nimfelor în insecte adulte. În cazul unei parazitări masive pot pieri zilnic 
mii de albine (cazuri semnalate de €. Pelimon în țara noastră, de Boiko 
în U.R.$S.$.). Sint afectate numai albinele culegătoare şi trintorii, întrucit 
infestația se produce în afara stupului. În fața stupilor cu familii mai 
puternice se pot vedea albine bolnave sau un număr anormal de albine 
moarte, însă semnul caracteristic îl constituie mişcările abdominale pe 
care le prezintă albinele moarte, datorită prezenței parazitului în inte- 
riorul lor. Disecind aceste albine sau dilacerînd musculatura toracică a 
albinelor bolnave, se pot vedea cu ajutorul lupei larvele de senotainia. 

Combaterea miazelor se realizează prin distrugerea muștelor care 
le determină. În cazul senotainiei, cunoscîndu-se că aceasta este atrasă 
de culoarea albă, una din metode constă în punerea pe stupi a unor far- 
furii albe pline cu apă, în care ele se vor îneca. O altă metodă se ba- 
zează pe folosirea insecticidelor aflate în comerț, la care se adaugă o 
canțitate mică de amidon sau făină de griu. Cu această soluție se îmbibă 
bucăți de carton alb, care sînt ținute pe stupi în timpul zilei. 

Meloidele sint niște gindaci mari, 
cu aripi moi, ce nu acoperă decit par- 
țial abdomenul. Pot fi văzute şi prin 
fînețele, pădurile și livezile din ţara 
noastră, fiind cunoscute sub numele de 
gindacul puturos, din cauza mirosului 
neplăcut pe care îl degajă (fig. 35, v. 
planşă color). 

Acest gindac dăunează albinelor 
tot în faza larvară, ca şi senotainia. Fe- 
mela depune ouăle în pămint. Din ouă 
ies larve, care au corpul aproximativ 
triunghiular (de unde și denumirea de 
„triungulini“), de culoare castanie, pre- 
văzut cu trei perechi de picioare (fig. 
36). Ele se urcă pe florile plantelor (ale 





; E Ă Fig. 36. 'Triungulin pe corpul 
composaceelor, mai ales scaiete, păpădie unei albine 


etc.), așteptind insectele polenizatoare, 

de care se agaţă pritnr-o săritură bruscă. Unele specii de triungulini 

atacă și albina adultă, perforind tegumentul și sugînd hemolimfa. 
Pagubele pe care le provoacă aceste insecte sînt mai importante în 

cuiburile albinelor solitare decit în cele ale albinei domestice. 

Parazitoza se poate cunoaște prin aceea că în faţa stupilor se văd 
albine bolnave, care prezintă mișcări convulsive, își freacă corpul cu 
labele ca pentru a îndepărta ceva ce le jenează. Privite de aproape se 
pot observa pe corpul lor triungulini, fapt ce permite punerea unui diag- 
nostic precis 

Tratamentul familiilor de albine infestate cu triungulini se face prin 
aceleaşi metode ca şi în cazul braulozei. S-a constatat că, presărind cca. 
10 g naftalină pe fundul stupului, numărul paraziţilor s-a redus în 24 ore 
cu 75% în comparâție cu familiile de albine netratate. 

Viespile. Din această familie există unele specii care pot să producă 
daune importante apiculturii. 

Albinele sint atacate de viespi fie pe cîmp, fie la urdinişul stupului. 
In unele împrejurări, viespile.pot să intre în stup şi să distrugă larve şi 
pupe, preferindu-le pe acestea din urmă. În general, numai toracele albi- 
nelor este mîncat. Viespea roade capul și abdomenul albinei şi zboară 
la cuibul ei cu toracele acesteia, pe care-l dă larvelor sale ca hrană. 


Viespea orientală, Vespa orientalis L., este un dăunător serios al 
albinelor din zona mediterană. In anul 1949, Asociaţia Apicultorilor din 
Israel a raportat distrugerea a 28.000 familii de albine din cauza viespi- 
lor, De regulă, viespea orientală vinează la urdiniş, însă în număr mare 
reușește să reducă populaţia adultă şi să epuizeze forța de apărare a 
familiei. După ce viespile au ucis paznicii de la urdiniș, ele intră în stup 
și se hrănesc cu puietul și cu albinele tinere. 


Vespa mandarina Smith este cea mai mare viespe şi respectiv, un 
formidabil prădător al albinei melifere din Orientul îndepărtat. Ea cîn- 
tăreşte 1—1,5 grame (de 10—15 ori mai grea decît o albină) şi poate să 
lichideze albina numai cu mandibulele, fără să folosească acul. Într-o 
primă fază, de vînătoare, viespile omoară albinele la urdiniș. Dacă cuibul 
lor este aproape, ele atacă în număr mare şi atunci începe o a doua 
fază, de măcel. 20—30 de viespi pot să omoare 5 000—25 000 albine în 
cîteva ore. Ele pun stăpînire pe stup şi devin foarte agresive, ca şi cînd 
și-ar păzi propriul cuib. În timpul acestei faze, de ocupaţie, viespile trans- 
portă pupele, larvele și albinele la propriul lor cuib, pentru a-şi hrăni 
larvele cu ele. 

În ce privește viespile din arealul țării noastre, una din cele mai 
răspîndite specii, care a pătruns accidental în Europa din America este 
viespea mare, bărzăunele sau bondarul (Vespa crabo). Ea atacă albinele 
pe cîmp și la urdiniş, putînd aduce importante pagube stupinelor cînd 
este în număr mare. Deși în general ea atacă albinele din nevoia unei 
hrane proteice, Olberg (1959) descrie o situaţie în care Vespa crabo des- 
chidea abdomenul albinei ca să mănince numai mierea existentă în 
stomac. 

Corpul său are cca. 30 mm lungime și o culoare galbenă-brună, cu 
pete roșii şi dungi galbene pe torace și abdomen. Își clădeşte cuiburi 
în scorburile copacilor și în crăpăturile zidurilor. | 

Viespea germană atacă albinele și fură mierea. Este lungă de 15 
20 mm, are capul galben şi puncte negre pe torace şi abdomen. Își con- 
struiește cuibul în pămînt, familia ei numărînd mii de indivizi. 

Viespea comună pătrunde în stupii cu familii slabe şi fură mierea. 
Ea işi face cuibul în pămînt, în podul caselor şi chiar în capacul stupilor. 

Între insectele cu care viespile își hrănesc larvele sînt și purecii 
producători de mană, distrugerea acestora ducînd, în anii în care vies- 
pile sint deosebit de numeroase, la scăderea producției de miere. 

Cuibul viespilor este format din faguri orizontali, cu celule dispuse 
pe o singură parte și orientate în jos. 

Lupul albinelor (Philantus triangullum) este o viespe de 12—16 mm, 
de culoare neagră cu benzi galbene, răspîndită în Europa Centrală și în 
Africa de Nord (Fig. 37). Se hrănește aproape exclusiv cu albine, pe care 
le atacă din zbor. Cuibul, pe care și-l face în pămînt, este prevăzut cu 
numeroase galerii. 

Lupta împotriva viespilor constă din căutarea şi distrugerea fami- 
liilor. Cind este vorba de cuiburi subterane, se vor căuta mai întîi ieșirile 
secundare, care vor fi astupate cu un dop de pămînt sau cu un tampon 
de pinză. Se introduc apoi prin orificiul principal 10—15 1 dintr-o solu- 
ţie insecticidă, după care se astupă şi orificiul principal. Operația se face 
seara, cind toate viespile sint în cuib. 

Cind cuibul viespilor este într-o scorbură de copac, se va proceda 
la fel ca în cazul anterior, operatorul avind grijă să se protejeze bine 
pentru a nu fi înțepat. Ca o precauţie în acest scop se recomandă să se 
afume mai întîi viespile cu nitrat de amoniu (1—2 linguri de substanţă 
puse în afumătorul bine aprins). Prin ardere ia naștere protoxidul de 
azot, care anesteziază insectele pentru circa 10 minute, timp în care cuibul 
poate îi distrus fără pericol. Se va avea grijă să nu se respire fumul 
abundent care se degajă din afumător. În cazul cînd se foloseşte un 
insecticid spray, nu mai este nevoie de o afumare prealabilă. 





Fig. 37. Lupul albinelor: a— femelă ; b— mascul ducind o albină (după Borchert) 


Înainte de a începe lupta cu viespile, operatorul trebuie să-și pro- 
tejeze corpul de un atac din partea acestora. 

Un alt mijloc, mai puţin eficace însă decit precedentul, constă în 
distrugerea viespilor cu ajutorul curselor : sticle obișnuite, umplute pe 
sfert cu sirop de miere sau de fructe și puse în locurile frecventate de 
viespi. 

Un mijloc excelent este căutarea şi distrugerea cuiburilor primă- 
vara, în momentul în care viespile le construiesc sau încep să se înmul- 
țească. 

Furnicile cuprind unele specii care sint periculoase pentru albine 
prin aceea că le fură mierea, distrug puietul și atacă lemnul stupilor. 

În general, apicultura din ţările cu climat temperat și implicit din 
țara noastră, are mult mai puțin de suferit de urma furnicilor decit 
apicultura din zonele tropicale sau ecuatoriale. aceste zone, furnicile 
din subfamiliile Dorylinae şi Ecitoninae vinează în grupe de zeci sau 
sute de mii şi pot să distrugă o întreagă stupină în citeva ore. Collart 
(1950) descrie desfăşurarea unui asemenea atac al „furnicilor legionare" 
asupra unei stupine din Congo Belgian, afirmînd că era un spectacol 
sinistru să vezi cu ce repeziciune ele devorau puietul şi chiar albinele 
care încercau să li se opună. Furnica Argentiniană lrido mirmex humilis 
este şi ea o calamitate pentru stupinele pe care le întilneşte, ea fiind în 
stare să distrugă cele mai puternice și mai populate familii de albine. 
Sint semnalate pagube importante aduse de această furnică în Africa 
de Sud, Rhodezia, Bermuda, Luisiana şi Florida. 

Revenind la ţara noastră, lupta împotriva furnicilor nu trebuie 
întreprinsă decit atunci cînd aceste insecte dăunează in mod evident 
familiilor de albine. Se pot întrebuința în acest scop mai multe procedee : 

— punerea de momeli otrăvite (cu arsenic de exemplu), ferindu-le 
insă de accesul altor animale ; 

— răspindirea insecticidelor aflate în comerț de-a lungul cărărilor 
folosite de furnicile lucrătoare ; 

— ungerea suportului stupilor cu fenol sau pudrarea lui cu nafta- 
lină, floare de sulf etc. 


PĂSĂRI 


Păsările sint ajutoarele cele mai prețioase ale omului în lupta 
contra insectelor, așa încît faptul că unele din ele vinează și albine nu 
trebuie să le fie luat în nume de rău. Unele dintre ele exagerează însă în 
acest sens, făcîindu-și din stupină un loc special de vinătoare şi decimind 
albinele. Astfel : 

Prigoria, cunoscută şi sub numele de albinărel, preferă albinele 
oricăror alte insecte. În stomacul unei prigorii s-au găsit pînă la 60 
albine, ceea ce i-a determinat pe unii autori să aprecieze că o pereche 
din aceste păsări poate să consume într-un sezon cca. 30 000 albine. Pre- 
zența lor în preajma stupinei este periculoasă mai ales în perioada de 
împerechere a mătcilor. 

Ciocănitoarea sau ghionoaia poate să perforeze iarna stupul 
și să distrugă familia de albine. 

Piţigoiul ciocăneşte iarna în stupi, căutind să atragă albinele 
la urdiniș pentru a le putea prinde. El dăunează familiei mai mult prin 
deranjarea acesteia în perioada de repaus hibernal decît prin cele citeva 
albine consumate. Din această cauză pițigoii trebuie alungaţi din preajma 
stupinei 

Toate aceste păsări vor fi ţinute la distanță de stupine cu ajutorul 
diferitelor sperietori. 

MAMIFERE 


Aşa cum am procedat şi cu celelalte clase zoologice, nu vom cita 
dintre mamifere decît speciile care constituie un real pericol pentru fami- 
liile de albine. În această categorie se înscriu doar şoarecii şi, în anu- 
mite regiuni, urşii. 

Șoarecii, indiferent dacă sînt de casă, de cimp sau de pădure, 
pătrund iarna în stupi, unde nu se mulțumesc să consume mierea şi 
polenul, ci iși instalează și cuibul acolo, rozind fagurii, ramele, împa- 
chetajul, murdărind totul și deranjind ghemul albinelor. Familiile deran- 
jate de şoareci iernează prost şi, în majoritatea cazurilor se îmbolnăvesc 
de diaree. 

Cea mai importantă măsură împotriva şoarecilor este instalarea 
grileior metalice la urdinş, odată cu punerea familiilor la iernare. Unii 
apicultori folosesc în acest scop reductoarele de urdiniş, alții introduc 
în urdiniş blocuri prevăzute cu ţinte la 1 cm distanţă. 

Bineinţeles că apărarea urdinișului trebuie completată cu astupa- 
rea oricăror crăpături care ar putea să favorizeze accesul șoarecilor în 
stupi 

Cind numărul șoarecilor este mai mare, această măsură este insufi- 
cientă, fiind necesară stirpirea rozătoarelor în cauză. În acest scop se pun 
curse și momeli otrăvite. Pentru ca momelile să nu constituie un pericol 
pentru animale şi păsări, ele trebuie puse în locuri ferite de accesul lor. 
O astfel de metodă poate fi următoarea : din 10 în 10 m în jurul stupinei 
se pune cite o cărămidă iar peste ea se așează o țiglă. Sub jgheabul 
țiglei se pune grîu, reînnoindu-se provizia în cazul cînd cantitatea ini- 
țială a fost consumată. După 10 zile, perioadă în care se consideră că 
şoarecii s-au obișnuit să se alimenteze din aceste adăposturi, se înlo- 
cuiește griul inofensiv cu grăunțe otrăvite (procurate din comerț). 


Ursul brun. Dintre ţările europene, numai în ţara noastră și 
în U.R.$S.S. se poate vorbi de pagube produse de urși familiilor de albine. 

La noi plătesc tribut acestor simpatice animale (mari amatoare de 
misre) stupinele amplasate în zona de munte. Pierderile sint însă relativ 
reduse, nedepășind 100 familii de albine atacate pean. În U.R.S.S., urșii 
sint consideraţi răspunzători pentru pierderea a 700—800 familii de 
albine anual. 

Cunoscînd că vinarea acestor animale este interzisă, apicultorii se 
apără de urşi alungindu-i cu ciinii şi făcînd mult zgomot. În alte ţări, 
ţinerea la distanță a urșilor se realizează cu ajutorul gardului electric. 
În „Bolile albinelor** de Roger A. Morse, sint detaliate mai multe sisteme 
de asemenea garduri. O altă metodă, despre care se spune că a dat rezul- 
tate bune, este punerea în calea ursului a unei bucăţi de slănină, împă- 
nată cu un fir electric. Cînd ursul o atinge cu nasul, el primește un șoc 
care îl descurajează să se mai ducă la stupină. 

Totuși, posibilităţile practice pe care le au apicultorii de a se apăra 
de urși sint reduse. Singura soluţie pentru a nu descuraja valorificarea 
resurselor melifere din zona montană este ca apicultorii să fie despă- 
gubiți pentru pagubele suferite ; măsură echitabilă ţinînd seama că legeu 

ii împiedică să se apere prin omorirea animalului prădător. Consider 
că trebuiesc făcute demersuri în acest sens. 

În 6 state din S.U.A. (Maine, New Hampshire, Pennsylvania, Ver- 
mont, West Virginia şi Wisconsin), apicultorii care au suferit pagube 
din cauza urșilor sînt despăgubiți de către stat. În același fel se proce- 
dează şi în trei provincii canadiene (Manitoba, Ontario şi Saskatchewan), 
iar în alte două provincii apicultorii sînt ajutaţi financiar la construirea de 
garduri electrice. 

Dăunătorii albinelor sînt mult mai numeroși decît cu prezentați 
mai sus. În lucrarea intitulată. „Dusmanii albinelor“, C. Toumanoff descrie 
amănunțit citeva sute de specii, aparţinind la 16 clase zoologice. Deși 
există şi în țara noastră, cele mai multe dintre aceste specii dăunează 
în prea mică măsură familiilor de albine pentru a merita o descriere 
într-o lucrare de uz practic, cu atit mai mult cu cît amploarea redusă 
a prejudiciilor și împrejurărilor cu totul speciale în care ele se produc 
fac inutile indicaţiile de combatere. Astfel, unele din ele viînează întim- 
plător albina, odată cu alte insecte ce constituie hrana de bază (ex. 
păianjenul, broasca, şopirla, ariciul etc.), altele trăiesc în număr mic în 
țara noastră (fluturele cap de mort, lupul albinelor), iar altele au un 
contact redus cu stupinele, datorită condiţiilor de sălbăticie în care tră- 
iesc (bursucul, jderul, dihorul). 

În schimb, omul el însuşi ar putea fi considerat un dușman al 
albinelor, în măsura în care el continuă să recolteze mierea prin omo- 
rirea albinelor, nu respectă regulile de igienă și de profilaxie ce condi- 
ționează păstrarea sănătății acestor insecte, sau manipulează substanțele 
toxice în condiţii care pun în pericol nu numai viaţa unor albine sau 
familii de albine, ci însăşi existenţa acestei specii în diferite zone 
geografice. 


PROFILAXIA BOLILOR LA ALBINE 


CONSIDERAȚII GENERALE 


Sub numele de profilaxie se înțelege totalitatea măsurilor ce se 
iau pentru a preveni apariţia, a opri răspindirea și a asigura eradicarea 
bolilor contagioase. 

Se ştie că a preveni o boală este mult mai uşor şi mai eficace decît 
a o combate. Acest dicton medical este într-adevăr valabil pentru toate 
speciile, deşi cînd el a proclamat facilitatea prevenției a avut în vedere 
mai ales omul și animalele mari, care pot fi izolate de agenţii patogeni 
şi care pot fi imunizate prin vaccinări împotriva acestora. La albine 
situația este deosebită și mai complicată, deoarece familia este formată 
din zeci de mii de indivizi, care zboară la zece km depărtare, sugind în 
fiecare zi nectarul unei puzderii de flori, laolaltă cu numeroase alte 
albine aparţinînd unor stupi şi stupine diferite. În plus albinele, zeci de 
miliarde de albine numai în țara noastră, vin în contact între ele în 
fiecare an de-a lungul sutelor de km pe care stupii îi străbat în pastoral. 
În aceste condiţii, evitarea agenţilor patogeni de către albine devine pen- 
tru marea majoritate a bolilor un deziderat iluzoriu, din moment ce 
ei au reușit să devină omniprezențţi, atit în natură cît şi în stupi. 

Și totuşi, chiar în aceste condiţii, albinele dau dovadă de o rezis- 
tență uimitoare, ce depăşeşte cu mult pe cea a altor specii. De acest lucru 
ne putem convinge dacă ne giîndim că o febră aftoasă (de exemplu) — 
la vițe sau la porci —, o pestă de asemenea— la porci sau la păsări —, 
atacă orice individ întîlnit în cale, îmbolnăvește pe de-a rindul. La albine 
în schimb, nu există boală (bacteriană, virotică sau micotică) să le im- 
bolnăvească pe de-a rîndul. Paratifoza, septicemia, apar destul de rar, 
deși microbii lor sînt în fiecare albină. Puietul văros reuşeşte să-și mani- 
feste prezența doar la o parte din familii, deşi ciuperca ce-i dă naștere 
există în fiecare stup. Nosemoza ia formă vizibilă abia în 5% din stu- 
pine, deși sporii agentului ei pot fi găsiți în 80%/0 din stupine. Locile, 
boala neagră, paralizia, puietul în sac, nu reuşesc să îmbolnăvească 
majoritatea coloniilor din stupină şi chiar dacă vrem să provocăm îmbol- 
năvirea, nu reuşim întotdeauna. 


LIŢ 


Și atunci firesc apare întrebarea : dacă natura a inzestrat specia 
albinelor cu puterea de a rezista la boli, de ce o parte din familii se 
imbolnăvesc totuși ? Este cert că supraviețuirea albinelor de-a lungul 
miilor de milenii (în care atitea alte făpturi au dispărut), s-a datorat 
acestei rezistenţe naturale, după cum tot aşa de clar este că dacă ele 
se îmbolnăvesc acum, aceasta se datoreşte condiţiilor neprielnice în care 
omul le obligă să trăiască, abaterilor de la factorii ce le-au asigurat 
rezistenţa în trecut. 

Pentru a valorifica la maximum această uimitoare însușire a albi- 
nelor într-un moment cind orientarea eforturilor spre distrugerea agen- 
tului cauzal nu mai satisface, e necesar să trecem în revistă factorii de 
rezistenţă ai familiilor de albine față de boli şi condiţiile care au permis 
pe vremuri acestor factori să se manifeste cu maximum de eficienţă. 


1. Prolificitatea mătcilor, capacitatea acestora de a da zilnic naştere 
la 2 000 de albine, a fost şi este principalul factor de rezistenţă, mijlocul 
de a compensa mortalitățile produse de boli, dăunători şi intemperii. O 
matcă, oricît de prolifică ar fi, nu-și poate manifesta însă această însu- 
șire decit într-o familie puternică, în care temperatura de 35*C, nece- 
sară pontei, se extinde pe un număr cit mai mare de faguri. Familia 
puternică, respectiv temperatura optimă pe care ea o asigură în stup, 
permite de asemenea ; 


— un nivel maxim al forțelor organice de apărare ale albinei: 
fagocitoză, imunitate naturală sau ciştigată, secreție de antibiotice etc. : 


— o activitate intensă de curăţire, de îndepărtare din stup a tot 
ce constituie sursă de infecţie: albine și puiet bolnav sau mort, res- 
turi de ceară etc.; 


— un control al întregului stup, începînd cu apărarea urdinișului 
de dușmani (molii, viespii, furnici, șoareci, albine hoaţe) şi sfirşind cu 
neutralizarea acestora, în cazul cînd au reuşit să pătrundă ; 


— un microclimat optim, prin ventilarea stupului cînd este prea 
cald, printr-o bună organizare și funcționare a ghemului de iernare în 
anotimpul rece ; 


— condiţii neprielnice pentru mulți agenţi patogeni (nosemă, 
ascophaera, varroa), care la temperatura de 35*C își reduc activitatea. 

Așadar, familia puternică, cu matcă prolifică este măsura cea mai 
importantă de prevenire a bolilor la albine. 


2. Însuşirea de a stringe provizii ce depăşesc nevoile proprii a fost 
şi este un alt factor de rezistenţă, care ajută familia de albine să facă 
față perioadelor de timp neprielnic. Această însușire este aşa de înră- 
dăcinată în instinctul albinelor, încît în prezența unor rezerve scăzute 
sau cînd culesul încetează, mătcile iși reduc depunerea de puiet. 

Pe vremuri albinele beneficiau în totalitate de proviziile lor, iar 
culesul era continuu. Acum ele sînt nevoite să-şi împartă produsele cu 
omul, iar activitatea lor se concentrează asupra cîtorva culesuri prin- 
cipale, despărțite prin lungi perioade de inactivitate. Pentru a evita 
stagnările pe care această situaţie le provoacă în dezvoltarea familiilor 
de albine şi, consecutiv, scăderea rezistenței acestora față de boli, e nece- 

sar să se asigure albinele în permanență cu rezerve bogate de hrană 
și să li se asigure o activitate permanentă, fie ducîndu-le — în golurile 
dintre culesurile principale — la culesuri mici, de întreţinere, fie aco- 
perind aceste goluri prin hrăniri de stimulare. 


3. Un alt factor de rezistență față de boli a fost capacitatea albi- 
nelor de a transforma nectarul, polenul și alte secreţii vegetale în pro- 
duse alimentare cu proprietăţi energetice, trofice şi antibacteriene extrem 
de valoroase, destinate hrănirii mătcii, puietului şi lor înseși. Într-ade- 
văr păstura, lăptişorul de matcă şi mierea conţin o gamă foarte largă 
de principii activi, acizi aminaţi şi zaharuri simple direct asimilabile, 
acizi organici, microelemente, enzime, vitamine, substanțe bacteriostatice 
şi chiar bactericide, care conferă acestor produse nu numai însuşiri 
nutritive de prim ordin ci chiar tămăduitoare. 

Calitatea produselor apicole depinde însă de calitatea materiilor 
prime pe care albinele le adună din natură. Înainte vreme flora era mai 
variată şi mai sănătoasă. Flora culesurilor actuale furnizează albinelor 
un sortiment mai redus de materii prime, iar în componența acestora 
intră şi chimicalele pe care agricultura le foloseşte ca îngrășămînt, ierbi- 
cide sau insecto-fungicide, sau pe care industria le răspindeşte în atmo- 
sferă. Mai mult, o parte însemnată din hrana complexă pe care albinele 
reușesc totuși să şi-o pregătească pe baza acestor materii prime este 
înlocuită cu zahăr, aliment unilateral, care în plus necesită şi un efort 
organic pentru a fi asimilat. 

Aceste inconveniente care ţin de agricultura şi apicultura inten- 
sivă sint greu de anihilat în totalitate. Ele pot fi totuşi remediate în 
mare măsură prin : 

— rezervarea pentru hrana albinelor a unor sortimente de miere 
de calitate superioară şi care presupun o minimă poluare (de salcim, 
de tei); 

— iernarea pe miere florală şi mai puţin pe zahăr ; 

— fulosirea exrtractului de plante medicinale la prepararea siro- 
pului de zahăr ; 

— evitarea hrănirilor cu sirop de zahăr aplicate toamna tirziu (care 
determină fermentarea mierii rămasă necăpăcită și, consecutiv, diareea 
la albine), precum și a celor aplicate prea timpuriu la începutul anului 
(care provoacă extinderea exagerată a puietului și, în cazul unei reîn- 
toarceri a iernii, răcirea şi moartea lui). 


4. În deplină sălbăticie albinele își alegeau singure adăpostul, după 
cum le dicta înțelepciunea lor instinctivă. Scorbura de copac, în care 
cel mai adesea își făceau sălașul, le asigura căldura iarna și răcoarea 
vara, lăsa vaporii de apă să iasă afară şi nu-i condensa pe pereți. Pădurea 
oferea protecția împotriva viniurilor și liniștea necesară unei bune 
iernări. În plus, acest adăpost era stabil, culesul era staționar, contactul 
cu alte albine era minim. Un astfel de adăpost constituia într-adevăr 
un factor de rezistență al albinelor împotriva bolilor. 

Ce concluzii putem trage, din acest punct de vedere, pentru stupă- 
ritul actual ? Să folosim de preferinţă stupul vertical, să nu-l ltisăm să 

se degradeze, să evităm producerea unei umidități excesive, luind mă- 
suri pentru asigurarea unei ventilații corespunzătoare. Legat de venti- 
lație, specialiștii francezi afirmă că înlocuirea unei porțiuni din pian- 
șeul stupului cu plasă de sîirmă (fantă reglabilă) este singurul remediu 
pentru prevenirea și combaterea micozelor. 

De asemenea, să nu renunțăm la stupăritul staționar atunci cînd 
el este rentabil, chias dacă prin stupăritul pastoral rentabilitatea ar fi 
mai mare. Diferența de venituri nu compensează de cele mai multe ori 
oboseala stuparului şi riscurile de tot felul (îmbolnăvire, intoxicație, 
uzură rapidă, furt etc.) pentru familiile de albine. 

5. În sfîrșit, un ultim factor care a permis familiilor de albine să 
reziste în fața bolilor a fost selecția naturală. Acţionînd cu o hotărire 
implacabilă de-a lungul multor milioane de ani, natura n-a lăsat să 
trăiască şi să perpetueze specia decît familiile puternice, active şi perfect 
adaptate la condițiile locale, lăsînd să piară tot ce era debil, tot ce risca 
să devină focar de infecție şi sursă de degenerare. 


În loc să ne pătrundem de această admirabilă lecție și să facem din 
selecție principala armă de luptă împotriva bolilor, noi acționăm adesea 
împotriva legilor biologice, păstrind în stupină familii slabe, fără super 
ereditar sau aducînd albine străine, neadaptate la condiţiile locale. Atiît 
în familiile slabe cît şi în cele străine, neadaptate, germenii patogeni 
se înmulțesc și îşi exaltă virulența, reușind în felul acesta să devină un 
pericol şi pentru familiile mai puternice sau, respectiv, pentru cele locale. 
Un exemplu în legătură cu rolul și consecințele neadaptării îl constituie 
cele 30 000 familii de albine importate de Libia din Italia, la care schim- 
barea condițiilor de mediu a provocat acutizarea nosemozei latente pe 
care o aveau, antrenînd o mortalitate în masă a acestor familii, mortali- 
tate ce s-a propagat și la efectivul apicol autohton. 


Selecţionarea familiilor de albine care rezistă la boli trebuie să 
intre în uzul curent, atit al pepinierelor de mătci, cît şi al tuturor 
crescătorilor de albine. Desigur, nu pledăm pentru realizarea unei rase 
sau linii rezistente la boli, deşi Park și colaboratorii (în Cehoslovacia) 
au reușit, infectînd experimental familiile de albine cu bacilul locei ame- 
ricane şi selecțindu-le pe cele rezistente, să mărească în trei ani numă- 
rul acestora de la 28 la 75. Deşi posibile, asemenea acțiuni sînt totuși 
contraindicate, întrucit ar impune frecvente infeetări de control, care 
ar putea aduce mai mult rău decît bine. Pledăm în schimb pentru v 
selecție în masă, prin alegerea pentru reproducție a acelor farailii în care 
grupa albinelor curățitoare este numeroasă și foarte activă, reușind să 
depisteze afecțiunea într-un stadiu precoce, să curețe celulele atinse și 
să elimine puietul bolnav înainte ca germenul să ajungă în stadiul peri- 
culos de spor și, de cele mai multe ori, înainte ca noi să putem sesiza 
imbolnăvirea. S-ar putea ca puietul văros să constituie punctul de plecare 
pentru o astfel de selecție. Personal eu cred că familiile care aparent nu 
se îmbolnăvesc de puiet văros sînt tocmai familiile de care am vorbit 
mai sus întrucît, reușind să reziste în fața unei boli al cărei agent este 
răspîndit în toţi stupii, sînt capabile cu siguranță să opună o rezistență 
maximă și în faţa altor boli; într-un cuvint, sînt familii care merită să 
fie selecționate (în cazul cînd prezintă şi însușiri productive), după cum 

consider că este o mare greşeală să creştem mătci provenite din familii 
care manifestă semne de boală, inclusiv de puiet văros. 

Bineînțeles că evaluarea rezistenţei naturale față de boli a fami- 
liilor de albine după criteriul rezistenţei la puiet văros este valabilă 
numai în condiţiile unei infestații extensive a acestei micoze, respectiv 
cînd ea apare în majoritatea familiilor de albine, aşa cum s-a întîmplat 
în a doua jumătate a deceniului 70. În condiţii normale, depistarea celor 
5—10% familii care de regulă sînt dotate genetic cu o capacitate deose- 
bită de curățire a larvelor moarte, se poate face prin următorul pro- 
cedeu ; 

Se recoltează o porțiune de fagure cu puiet căpăcit, se introduce 
în congelator pentru ca puietul să fie omorît, se ia o bucată din acest 
fagure cu citeva sute de celule cu puiet (un pătrat cu latura de 4—5 cm) 
și se introduce într-un fagure cu puiet din familia supusă verificării. În 
fine, se examinează fagurele după 24 și 48 ore. 

Familia cu o bună rezistenţă față de bolile puietului este aceea care 
după 24 ore a descăpăcit și a curățat toate celulele cu puiet mort. 

În încheiere, ţin să menţionez că concluziile de mai sus, rezulțate 
_din confruntarea prezentului cu trecutul, reprezintă doar jaloanele acti- 
vității de prevenire a bolilor, obiectivele principale ale acestei activități. 
Pentru a fi transpuse în practică, aceste obiecţive se cer concretizate în 
măsuri precise, capabile să facă față tuturor cauzelor determinante sau 
favorizante ale bolilor, adecvate tuturor împrejurărilor care ar putea 
facilita îmbolnăvirea. Pe de altă parte, pentru a întregi sfera profilaxiei, 
măsurile de prevenire trebuie completate cu cele ce urmăresc preînţim- 
pinarea extinderii, precum și asanarea bolilor contagioase. În actuala 
lege sanitar-veterinară (la elaborarea căreia am avut cinstea să cola- 
borez) toate aceste măsuri sînt redate în detaliu, aplicarea lor este obli- 
gatorie, aşa încît este mult mai indicaţț să fie cunoscute sub această 
formă în loc să fie reformulate în prezenta lucrare. 


UTILIZAREA PLANTELOR MEDICINALE 
ÎN PATOLOGIA APICOLA 


Legătura albinelor cu plantele este inseparabilă, viața lor depinzind 
în totalitate de existența regnului vegetal. De la plante ele își procură 
hrana şi, odată cu aceasta, numeroase alte substanţe, pe care le folosesc 
fie direct, fie sintetizîndu-și pe baza lor elementele care le asigură buna 
funcţionare organică, precum şi însușirile cu totul deosebite privind 
viteza de dezvoltare, capacitatea de înmulţire, energia activităţii şi, în 
sfirşit, rezistența în lupta cu agenții patogeni. Am văzut cît de complexe 
sint produsele apicole şi cît de valoroase sînt componentele lor. Întreaga 
gamă a acizilor aminaţi indispensabili vieţii, zaharuri simple direct asi- 
milabile, acizi şi săruri organice, microelemente, enzime, vitamine, sub- 
stanțe antitoxice, bacteriostatice şi chiar bactericide, toate acestea n-ar 
avea cum să existe în produsele respective dacă n-ar exista plantele 
care să le furnizeze. Rezultă deci că cu cît flora este mai variată, cu cit 
albinele au la dispoziție plante mai bogate în elementele mai sus-amin- 
tite, cu atit ele vor fi mai bine înzestrate pentru viață și muncă. În 
situația inversă, cînd flora meliferă este constituită numai din citeva 
specii caracterizate în special ca furnizoare de substanțe dulci, atunci 
arsenalul albinelor devine din ce în ce mai sărăcăcios și lupta acestora 
cu vitregiile vieţii din ce în ce mai grea. Este momentul cînd omul poate 
să intervină salutar, cu ajutorul plantelor medicinale. 

Aceste plante au fost utilizate ca leacuri de către om din cele mai 
vechi timpuri. Menţiuni în acest sens ne-au parvenit de la sumerieni, 
care au trăit în urmă cu 8000 de ani, de la asirieni și babilonieni 
(4—9 000 ani î.e.n.) şi de la egipteni. Medicii Hippocrat la greci, Galen 
la romani și Avicena la arabi au întocmit lucrări celebre, în care au 
descris plantele medicinale, proprietăţile şi modul lor de folosire. 

Pe vremea aceea plantele medicinale erau considerate ca avind 
puteri miraculoase, ce puteau fi amplificate prin descîntece i ritualuri. 
Odată cu secolul XVIII al erei noastre, încep să se descopere secretele 
plantelor medicinale, respectiv să se pună în evidenţă în laboratoare 
principiile lor active ca substanțe chimice pure şi să se stabilească în 
clinici proprietățile lor terapeutice. Un eveniment epocal l-a constituit 
descoperirea de către Fleming a substanțelor antibiotice la unele plante 

inferioare (mucegaiuri), ceea ce a dus la prepararea penicilinei, strepto- 
micinei, cloromicetinei ş.a. Mai tirziu s-a constatat că şi plantele supe- 
rioare conțin substanțe capabile să oprească dezvoltarea microbilor, cele 
mai mari cantităţi găsindu-se în usturoi, ceapă, coada şoricelului, mușeţel, 
sunătoare, pătlagină ș.a. 

Gama substanțelor medicamentoase care se pot găsi în plante este 
foarte largă şi în funcţie de ea se stabilesc indicaţiile terapeutice şi 
modul de extracţie. Din punct de vedere al naturii lor chimice, cele mai 
importante grupe de principii active sint: glucidele, pectinele, mucila- 
giile și gumele, uleiurile grase, uleiurile esențiale, rezinele, acizii organici, 
glicozidele, saponinele, materiile tanante, principiile amare, vitaminele, 
alcaloizii, coloranţii vegetali, antibioticele şi substanţele minerale. 


În medicina umană, fiecare din aceste grupe îşi găseşte o utilizare 
precisă în tratamentul unei boli sau în redresarea funcţională a unui 
organ, apaiat sau sistem. În patologia apicolă, această largă diferenţiere 
nu este justificată, intrucit pe de o parte tratamentele la albine nu se 
pot adresa organismului ci familiei în totalitate, iar pe de altă parte, 
acţiuni specifice ale unor plante sau grupuri de plante asupra agenților 
patogeni încă nu se cunosc. În această situație, stabilirea principiilor 
active utile pentru albine (şi respectiv a plantelor care le conțin) va 
fi făcută pe criteriul contribuţiei la fortificarea generală a acestor insecte 
(vitamine, acizi organici), la înarmarea lor în lupta contra agenților pato- 
geni (antibiotice, uleiuri esenţiale) şi, în mod cu totul special, la buna 
funcționare a aparatului digestiv, frecvent afectat şi poartă de intrare 
pentru majoritatea acestor agenți (materii tanante, substanţe amare). 


VITAMINELE formează o grupă de compuși organici indispensabili 
vieții, prezenţi în cantități mici în alimentele naturale. Pentru om și ani- 
male (cu atît mai mult pentru albine) sursa de vitamine și de precursori 
ai acestora (provitamine) este reprezentată de alimentația vegetaiă, pre- 
cum și de vitaminele sintetizate de bacteriile intestinale. În general, 
organismele animale nu pot sintetiza vitaminele. De aceea hrana acestora 
trebuie să conţină obligatoriu și aceşti compuşi preţioşi, în lipsa lor 
apărind o serie de fenomene patologice care pot duce în anumite cazuri 
la moarte. Unele plante conţin o gamă largă de vitamine (C, B, Bo, P, 
K, P.P.) în cantități importante, aşa cum sînt de exemplu cătina şi 
măceșul, care au şi fost denumite pentru aceasta „polivitamine naturale". 


ACIZII ORGANICI sînt larg răspindiţi în regnul vegetal. Foarte 
frecvent întilniți sint : ac. oxalic, malic, citric, tartric, chinic, cofeic etc. 
Au rolul de a corecta gustul neplăcut al unor principii terapeutice şi de 
a stabiliza vitamina C în produsele vegetale. În organismul animal acizii 
au funcții multiple, ei intervenind îndeosebi în reacţiile chimice legate 
de metabolism (asimilaţie și dezasimilaţie). Pentru albine ei au o impor- 
tanță deosebită, întrucît între nectar şi miere este o mare diferenţă de 
pH (mierea este mult mai acidă), iar în lipsa acizilor din alimentaţie 
elaborarea acestor substanțe necesită un mare efort organic. Pe de altă 
parte, acizii sînt indispensabili pentru invertirea polizaharidelor, respec- 
tiv pentru transformarea zaharozei din zahărul industrial în glucoză 
și fructoză (glucide simple, direct asimilabile). 

ANTIBIOTICELE sînt substanțe organice de origine vegetală sau 
animală, care au proprietatea de a opri dezvoltarea microbilor (bacterio- 
statice) sau de a-i distruge (bactericide). Antibioticele elaborate de plante 
se numesc fitoncide. Cele mai multe dintre acestea sint volatile, avind 
nosibilitatea să acționeze asupra microorganismelor de la distanță. Ele 
prezintă avantajul față de substanţele chimio-terapeutice că nu sint 
nocive pentru organismul animal. 

Cele mai mari cantități de fitoncide se găsesc în: usturoi, ceapă, 
coada şoricelului, mușeţel, ienupăr, sunătoare și pătlagină. 


ULEIURILE ESENȚIALE (volatile, eterice) au miros aromat carac- 
teristic. În compoziţia lor intră o serie de hidrocarburi, derivații acestora, 
azulene, compuși fenolici etc. Prezintă diferite proprietăți farmacodina- 
mice în funcţie de compoziţia lor. Multe sint apreciate datorită acțiunii 
anțiseptice (bactericide) şi diuretice (antitoxice). Izma, teiul, pelinul fac 
parte dintre aceste plante frumos mirositoare, care conțin uleiuri volatile. 


MATERIILE TANANTE (taninurile) au gust astringent, acţionind 
asupra mucoaselor şi prevenind sau oprind diareea. Aparțin grupei poli- 
fenolilor şi, în consecinţă, au şi o acţiune dezinfectantă. 


PRINCIPIILE AMARE au proprietatea de a mări pofta de min- 
care şi de a stimula secrețiile ce asigură digestia. 


a. Plante cu acțiune trojică și stimulentă generală, datorită vita- 
minelor și acizilor organici pe care îi conțin: cătina, măceșul, urzica, 
sunătoarea, păpădia, talpa giștei, afinul, murul, zmeurul, fragul, nucul ş.a. 


b. Plante cu acțiune antibacteriană, datorită antibioticelor sau ule- 
iurilor esenţiale pe care le conțin : usturoi, ceapă, coada șoricelului, mușe- 
țel, sunătoare, pătlagină, răchitan, anghinare, pelin, roiniţă (mătăciune), 
izmă, tei, cimbrişor, levănţică, gălbenele, urzică moartă, zmeur, frag, 
coada calului, talpa giştei, coada racului. 


c. Plante cu acțiune astringentă (antidiareică), dezinfectantă și sti- 
mulentă asupra tractusului digestiv, prin conţinutul în tananţi sau prin- 
cipii amari : pelin, roiniță, coada şoricelului, gălbenele, izmă, cimbrişor, 
răchitan, coada calului, măceş, păpădie, anghinare, urzică moartă, stejar, 
nuc, mesteacăn, albăstrele, salvie, fag, zmeur, mur, afin, gutui, dud, coada 
racului, talpa giştei, levănţică, troscot, cozi de cireşe și de vişine. 

O menţiune aparte trebuie făcută pentru levănțică, aceasta fiind 
în măsură să alunge moliile (mai ales în amestec cu sulfină), inclusiv 
molia cerii. 

După cum se vede, o serie de plante se întîlnesc în două și chiar 
in toate trei categoriile, ceea ce face ca valoarea lor să crească, chiar dacă 
conţinutul în principiile respective este mai redus. Cunoscînd că în aceste 
categorii plantele au fost menţionate în ordinea descrescîndă a canti- 
tății de substanțe medicamentoase pe care le conţin, idealul ar fi să se 
facă combinaţii între plantele cu un conținut medicamentos bogat, pentru 
a se obține astfel extracte cu activitate terapeutică mai puternică. 

În ce priveşte localizarea principiilor activi, concentraţia lor în 
diferite organe ale aceleiași plante variază în limite largi. Unii compuşi 

se găsesc în toate țesuturile, alții sint localizați aproape în întregime 
în anumite organe sau țesuturi. Aceasta permite în unele cazuri recol- 
tarea întregi: mase vegetale, în altele numai a unor organe și țesuturi 
Astfel, se recoltează planta în totalitate în perioada de înflorire la : sună- 
toare, răchitan, urzica moartă, pelin, troscot ; tulpina aeriană în perioada 
de înflorire la : coada șoricelului, cimbrişor, coada calului, talpa giîştei, 
coada racului ; florile la : gălbenele, muşeţel, coada şoricelului, tei, sul- 
fină, levâănţică, urzică moartă, albăstrele ; frunzele la: izmă, roiniţă, 
urzică, pătlagină, păpădie, anghinare, salvie, afin, mur, zmeur, fag, mes- 
teacăn, nuc, gutui, dud; fructele la: cătină, măceş, afin; coaja la stejar. 

Pentru a-şi păstra în totalitate substanțele tămăduitoare, plantele 
medicinaie .rebuie uscate cu grijă şi păstrate în cutii de carton sau 
săculețe de pînză, la loc uscat. Astfel uscate, aceste plante capătă denu- 
mirea de droguri. 


Cum se folosesc plantele medicinale ? Extragerea substanţelor medi- 
camentoase din droguri se realizează cu ajutorul unor lichide dizolvante 
— apă, alcool, oţet, ulei etc. — folosindu-se diferite procedee ca : infuzia, 
decocţia, macerația, digestia, tincturile ş.a. 


INFUZIA sau ceaiul este forma cea mai obișnuită de extracție a 
principiilor active din plantele medicinale și constă din ţinerea drogului 
în contact cu apa clocotită timp de 15 minute. În acest scop, planta se 
mărunțește şi din ea se pun într-un vas smălțuit 100 g, peste care se 
toarnă 2 1 apă clocotită. Vasul se acoperă și se lasă 15 minute, amestecind 
din cind în cînd. După trecerea acestui timp ceaiul se strecoară şi se 
amestecă cu 3 1 sirop de zahăr în concentrație de 2:1 (2 litri zahăr și 
un litru apă). Rezultă 5 1 sirop cu extract de plante medicinale, care vo: 
fi distribuiţi la 10 familii de albine în porţii de cîte 0,5 |. 

În cazul cînd numărul familiilor este mai mic sau mai mare, can- 
titățile de drog, apă şi sirop se vor reduce sau majora proporțional, res- 
pectîindu-se doza de 20 g drog la 1 1 sirop. E 

În general toate drogurile formate numai din flori sau frunze se 
extrag prin infuzie. Această metodă este absolut obligatorie pentru o 
serie de plante aromate, cum ar fi florile de tei sau de museţel, frunzele 
de izmă sau de roiniță, deoarece prin fierbere principiul lor activ (uleiul 
volatil) dispare. 


DECOCȚIA sau fiertura este operaţia prin care planta se amestecă 
cu o cantitate de apă rece şi se fierbe un timp anumit. Decoctul se sire- 
coară fierbinte şi se completează cu apă la volumul cerut. 

Pentru a realiza un sirop medicamentos prin decocţie, se pun într-un 
vas smălțuit 100 g plantă mărunțită, peste care se toarnă 2 | apă rece. 
Frunzele, florile și planta întreagă se fierb 10—15 minute, iar cojile 
și rădăcinile se fierb 30—40 minute. După fierbere decoctul se strecoară, 
se completează cu apă pînă la 2 1, după care se amestecă cu 3 1 sirop 
2 :1, pentru a realiza necesarul săptămiînal a 10 familii de albine. 

În general, decocţia se utilizează pentru drogurile al căror țesut 
este mai lemnos, așa cum sint rădăcinile, cojile şi unele fructe (ex. 

planta întreagă de coada calului, rădăcina de păpădie, coaja de stejar, 
fructele de măceş şi de afin). Cind este vorba de fructe, ele vor fi zdro- 
bite mai întîi şi vor fi introduse în apă în momentul <...a aceasta a 
început să fiarbă, pentru ca să se păstreze vitamina C. Fructele de 
măceș vor fi ţinute la fiert numai 10 minute, cele de afin 30 minute. 
Pentru fructele de cătină se va folosi metoda infuziei. 


MACERAREA sau plămădeala la rece este operația de extracție în 
care drogul este menţinut în contact cu solventul (apă, alcool etc.) un 
timp anumit, după care soluţia se separă. Timpul de extracție variază 
pentru extracția apoasă între 30 de minute şi 6 ore, iar pentru extracția 
alcoolică, la tincturi, între 5 şi 10 zile. Timpul mai scurt de macerare 
în mediul apos este justificat prin faptul că, datorită substanțelor extrase, 
preparatul poate fi invadat de microorganisme. 

Fructele de afin se pretează atît la decocţie cît şi la macerare. În 
acest ultim caz ele vor fi ţinute în apă rece timp de 6 ore. În timpul 
extragerii se agită din cînd în cînd. După trecerea timpului indicat, 
maceratul se strecoară prin tifon sau vată și se amestecă cu sirop în 
cantitățile utilizate în cazul infuziei sau decocţiei. 


DIGESTIA sau plămădeala la cald este o variantă a macerării, în 
sensul că se face la cald, la temperatura de 40—60*C. În acest mod se 
prepară unele uleiuri medicinale, ca cele de muşețel și sunătoare. La 
extracția prin digestie se folosește baia de apă în fierbere, peste care se 
ține timp de 2—3 ore vasul în care se află drogul împreună cu uleiul. 
La sfirșit uleiul se strecoară, se pune în vase de capacitate mică şi se 
păstrează la rece. 

În cazul soluţiilor” apoase, indiferent de metoda folosită, se va pre- 
para numai cantitatea de extract ce urmează să fie distribuită în urmă- 
toarele 24 ore. Pină la administrare, extractul va fi păstrat la rece și 
intuneric. 


În scop preventiv, tratamentul cu extract de plante medicinale se 
utilizează la începutul primăverii, în golurile de cules și la sfirşitul sezo- 
nului activ, respectiv atunci cînd aceste plante, sau altele cu un con- 
ținut asemănător, lipsesc din natură. El va fi continuat o perioadă cit 
mai lungă (cel puţin 3 administrări la interval de o săptămînă) pen- 
tru ca efectul salutar asupra familiilor de albine să fie cit mai substan- 
țial. Privitor la acest efect, s-a constatat că un sirop cu extract de ceapă 
(25 g la 1 1 sirop), distribuit de 2 ori pe săptămină în porţii de cîte 
200 ml, a avut ca rezultat dublarea vieții albinelor. Un rezultat asemă- 
nător a fost obținut cînd s-a folosit un extract dintr-o combi- 
nație de plante : sunătoare, coada șoricelului, gălbenele, izmă și muşețel, 
amestecate în părți egale (cîte 20 g de fiecare, pentru administrare 
săptăminală la 10 familii de albine). 


În scop terapeutic, extractul de plante medicinale se administrează 
concomitent cu medicamentele specifice (cu Fumidil B în nosemoză, cu 
teramicină în locă) el avind ca scop și rezultat potenţarea efectului aces- 
tor medicamente. 

Aneza 1 


LEGEA SANITAR-VETERINARĂ ; MĂSURI GENERALE PENTRU 
DEPISTAREA, PREVENIREA ȘI COMBATEREA BOLILOR 
INFECTOCONTAGIOASE ȘI PARAZITARE ALE ALBINELOR 


Art. 1. Asistenţa sanitar-veterinară a familiilor de albine, pre- 
cum și controlul sanitar veterinar asupra circulaţiei acestora și a pro- 
duselor apicole, se asigură de către personalul tehnic al circumscripții- 
lor veterinare, cu sprijinul cercurilor apicole ale Asociaţiei crescători- 
lor de albine. 


Art. 2. Pentru a se efectua un control sistematic asupra stării 
sanitare a familiilor de albine, precum și pentru avertizare în cazul 
tratamentelor fitosanitare, conducătorii unităților agricole socialiste și 
apicultorii cu stupine personale sint obligați ca pină la data de 20 ia- 
nuarie a fiecărui an, să declare la consiliile populare locale familiile de 
albine pe care le posedă și locul unde este amplasată stupina. 

Deţinătorii de stupine din sectorul socialist și sectorul gospodă- 
riilor populaţiei care practică stupăritul pastoral sînt obligaţi ca în ter- 
men de 24 ore de la mutarea stupinei pe teritoriul unei noi localități 
să anunţe consiliului popular respectiv locul unde se află amplasată 
stupina şi adresa la care pot fi găsiți proprietarii lor. 

Comitetele, respectiv birourile executive ale consiliilor populare, 
vor înscrie stupinele localnice în registrul agricol şi vor ţine separat 
evidența stupinelor amplasate temporar pe teritoriul lor, cu ocazia 
stupăritului pastoral 


Art. 3. Deţinătorii de familii de albine sint obligaţi să solicite 
aprobarea medicului veterinar de circumscripție atunci cind doresc să 
vindă sau să transporte pe raza aceleiaşi circumscripții materialul bio- 
logic apicol — familii de albine, roiuri, mătci. Aprobarea se va da pe 
baza examirării situației sanitar-veterinare din stupina furnizoare. 

În cazul cînd doresc să transporte sau să vindă material biologic 
apicol pe raza altei circumscripţii veterinare, deținătorii de familii de 
albine trebuie să posede certificate sanitar-veterinare de transport, 
eliberate de circumscripţia sanitar-veterinară, prin care să se ateste 
că materialul biologic apicol provine din stupine care nu sînt puse sub 
restricții sanitar-veterinare. 

Certificarea sănătăţii, respectiv a indemnităţii de boli infectocon- 
tagioase şi parazitare a stupinei, este valabilă timp de 30 zile, calcu- 
late din ziua eliberării. Dacă acest termen a fost depășit, familiile de 
albine înscrise în certificat nu mai pot circula fără înnoirea certificării 

pentru alte 30 zile. Reinnoirea se face pe verso certifieatului, înscriin- 
du-se următoarea clauză : 
„Certificatţul se reînnoieşte pe 30 zile, la data de . ; 
(semnătura şi siaiooila 


Eliberarea certificatului sanitar-veterinar de transport, precum și 
prelungirea certificării, se face de către medicul veterinar al circum- 
soipției sanitar-veterinare pe teritoriul căreia se află stupina la acea 
dată, care este obligat în acest scop să controleze toate familiile de al- 
bine din stupina respectivă. 


“i 


Art. 4. Deţinătorii de albine care transportă produse apicole pen- 
tru comercializare în pieţe, trebuie să posede carnete de sănătate pen- 
tru stupinele ce le posedă, conform modelului L.v. 6—18 (Partea a V-a), 
vizate trimestrial de către medicul veterinar al circumscripţiei în raza 
căreia este amplasată stupina respectivă. În cazul cînd într-o stupină 
apare o boală supusă restricțiilor sanitar-veterinare, medicul veterinar 
de circumscripție va retrage carnetul de sănătate pentru stupina res- 
pectivă, pînă la ridicarea măsurilor restrictive, notind în carnet — 
sub semnătură și ștampilă — data retragerii şi data reînnoirii valabilităţii 
acestuia. 


Art. 3. În fiecare an se va face examinarea stării sanitare a fa- 
miliilor de albine prin controale periodice, generale și parțiale. Con- 
troalele periodice generale vor fi făcute de 2 ori pe an, în lunile apri- 
lie şi septembrie. Controalele periodice parţiale vor fi făcute numai la 
efectivul familiilor de albine deplasate la masivele melifere în cadrul 
stupăritului pastoral. 

Controalele periodice generale şi parțiale ale familiilor de albine 
vor fi executate de către medicul sau tehnicianul veterinar de circum- 
scripție, cu sprijinul cercurilor apicole A.C.A. 

Cu ocazia acestor examene, personalul sanitar-veterinar va instrui 
deținătorii familiilor de albine asupra obligaţiilor ce le revin în pro- 
blemele de creștere și apărare a sănătății familiilor de albine. 

În unitățile agricole socialiste, încadrate cu personal veterinar 
propriu, examinarea periodică a familiilor de albine revine acestui 
personal, care are obligația să anunţe medicului veterinar de circum- 
scripție rezultatul examinării. 


Art. 7. Materialul biologic apicol (familii de albine, roiuri, mătei 
etc.) livrat la export va fi însoţit de certifieatul sanitar-veterinar care 
să ateste indemnitatea acestui material sub raportul bolilor transmisi- 
bile la albine. 


Art. 8. Loturile de miere livrate de către unităţile de condiţio- 
nare pentru consum intern sau pentru export vor fi însoţite de certifi- 
cat sanitar-veterinar emis de către medicul veterinar inspector de 
stat, în baza buletinului de analiză eliberat de către un laborator de 
specialitate, din care să rezulte că mierea corespunde condiţiilor de 
calitate şi este liberă de germeni ai bolilor transmisibile la albine. 

Art. 9. Pentru a asigura sănătatea familiilor de albine și pentru 
a evita răspiîndirea bolilor infectocontagioase, conducătorii unităților 
agricole socialiste şi ai altor organizații care se ocupă cu apicultura, 
precum și apicultorii cu stupine personale, sînt obligați să respecte o 
serie de reguli. 


REGULI OBLIGATORII DE CREȘTERE 


a. stupinele vor fi înființate şi dezvoltate în măsura în care re- 
sursele melifere locale asigură necesarul de hrană pentru întreținerea 
familiilor de albine ; 


b. familiile de albine vor fi menținute în permanență în stadiul 
de familii puternice, în măsură să opună bolilor o rezistenţă naturală 
cît mai mare. Pentru a evita slăbirea familiilor de albine se vor lua 
măsuri pentru preîntîmpinarea roitului natural, iar înmulţirea pe bază 
de roiuri artificiale va fi practicată numai în primul semestru al anu- 
lui, folosind în acest scop mătci împerecheate ; 

c. familiile de albine vor fi menținute în stare activă prin prac- 
ticarea — la nevoie — a stupăritului pastoral şi prin hrăniri de stimu- 
lare executate în special primăvara, înaintea primului cules principal 
și vara, după ultimul cules ; 

d. se va stimula instinctul de a clădi faguri, luîndu-se măsuri ca 
fiecare familie de albine să crească anual cel puţin 3—5 faguri arti- 
ficiali, în așa fel încit în cel mult 3 ani să se înlocuiască toţi fagurii 
din cuib; 

e. familiile de albine vor fi asigurate în tot timpul anului cu re- 
zerve suficiente de miere în cuib. Primăvara și vara proviziile de miere 
din cuib nu vor scădea sub 6—8 kg miere, iar la intrarea în iarnă ele 
vor fi de cel puţin 12 kg. Completarea rezervelor de hrană în vederea 
iernării va fi executată pînă la data de 15 septembrie ; 

f. pentru iernarea în bune condiții a familiilor de albine, cuibu- 
rile vor fi reduse numai la fagurii ce pot fi bine acoperiți de albinele 
existente și vor fi bine împachetaţi, folosind materiale izolatoare care 
să absoarbă excesul de umiditate. 

În perioada de iernare se va evita deranjarea familiilor de albine 
prin intervenţii nejustificate din partea apicultorului sau prin zgomote 
produse de motoare, păsări etc. Tot în acest scop, stupii vor fi prevăzuţi 
cu gratii la urdiniș împotriva pătrunderii şoarecilor. 


REGULI OBLIGATORII DE IGIENĂ 


| a. amplasarea stupinelor se va face în locuri uscate, adăpostite 
de vînt, însorite în perioada de iarnă și umbrite în timpul verii. Stupii 
vor fi așezați cît mai distanțaţi unii de alţii, cu urdinișurile orientate 
către sud, ridicați de la sol şi uşor înclinați în faţă ; 

b. vatra şi cabana stupinei, precum și toate căldirile aferente uni- 
tății apicole vor fi păstrate în cea mai perfectă ordine şi curăţenie. 

c. procurarea materialului biologic apicol — familii de albine, 
roiuri, mătci — va fi făcută numai din stupine sănătoase, atestate ca 
atare prin certificat sanitar-veterinar în cazul cînd se procură de pe 
raza altei crcumscripţii sanitar-veterinare ; 


d. activitatea de îngrijire sau de control a familiilor de albine se 
va începe cu familiile puternice și sănătoase, lăsîndu-le la urmă pe cele 
slabe sau bolnave ; 


e. apicultorul va lucra în halat sau salopetă de culoare deschisă, 
iși va dezinfecta mîinile, echipamentul și uneltele de lucru ori de cîte 
ori vine în contact cu familiile de albine bolnave şi de asemenea, după 
terminarea activității zilnice în stupină. În dotarea fiecărei stupine tre- 
buie să existe materialele necesare pentru manipularea familiilor de al- 
bine în condiţii de igienă șianume: alcool sanitar, săpun şi detergenţi ; 


Î. se interzice mutarea de albine, faguri, diafragme, hrănitoare 
sau a podişorului din stupii infectați în stupi considerați indemni; în 
stupinele sănătoase trecerea materialului biologic sau a echipamentului 
apicol de la un stup la altul va fi redusă la strictul necesar; 


g. fiecare stupină trebuie să dispună de adăpători proprii, capa- 
citatea acestora fiind proporțională cu numărul familiilor de albine 
existente în stupină ; 


h. după extragerea mierii se va urmări ca fagurii să fie introduși 
tot în stupii de unde provin; extragerea centralizată a mierii este per- 
misă numai în cazul în care stupinele din care provin fagurii aduși 
pentru extracție sînt indemne de boli infecțioase supuse declarării 
obligatorii ; 


i. pentru asigurarea rezervelor de hrană destinate iernării se vor 
folosi faguri cu miere proveniți numai de la familiile de albine sănă- 
toase ; nu se recomandă folosirea mierii de mană pentru iernarea fami- 
liilor de albine ; 


j. stupii utilizați pentru adăpostirea familiilor de albine trebuie 
să fie corespunzători acestui scop, în măsură să mențină iarna căldura 
degajată de albine, să împiedice vara transmiterea căldurii solare în in- 
teriorul lor şi să asigure spaţiul necesar dezvoltării maxime a unei 
familii de albine; stupii vor fi bine întreținuțţi, fără crăpături care 
să permită pătrunderea ploii şi a dăunătorilor sau care să favorizeze 
furtișagul ; 


k. se interzice folosirea stupilor proveniţi din alte stupine fără a 
fi în prealabil dezinfectați ; 


l. se recomandă ca stupii să fie dezinfectaţi în fiecare an, operaţie 
care se va face toamna pentru stupii de rezervă și primăvara pentru 
stupii în care au iernat albinele ; dezinfecția curentă a stupilor se va 
face prin curățirea mecanică şi îmbăierea în soluţie de formol 2—4%, 
în soluție fierbinte de sodă caustică 2—5%, sau de carbonat de sodiu 
(sodă calcinată) 5%, după care stupii vor fi aerisiți timp de 24 ore, spă- 
lați abundent cu apă şi uscați; 

m. inventarul apicol se va curăța şi dezinfecta după fiecare între- 
buințare, după cum urmează : 

— extractorul de miere, presele de ceară, topitorul solar şi restul 
inventarului mecanic folosit la extragerea mierii Şi cerii, se vor dezin- 
fecta cu soluţie fierbinte de carbonat de sodiu 3—5%0 ; 

— halatele şi măştile se vor dezinfecta prin fierbere într-o solu- 
ție de carbonat de sodiu 2% timp de 30 minute ; 


n. în afară de ceară şi propolis, toate resturile rezultate de la 
curățirea stupilor şi a inventarului apicol se vor arde ; 


o. albinele moarte, găsite pe fundul stupilor sau în fața acestora, 
vor fi adunate şi arse; 


p. în depozitele de păstrare a produselor apicole, în halele unde se 
prelucrează produse apicole, în magazinele şi pieţele unde se desfac 
aceste produse, se vor respecta următoarele dispoziţii ; 

— produsele apicole vor fi transportate şi păstrate în ambalaje 
igienice, bine închise, pentru a fi ferite de accesul albinelor; 

— ferestrele vor fi prevăzute cu plasă de sirmă sau cu tifon; 


r. confecţionarea fagurilor artificiali în scopul comercializării se 
va realiza numai în unităţi autorizate de inspectoratele sanitar-vete- 
rinare judeţene, aparţinind Asociaţiei crescătorilor de albine; confec- 
ționarea fagurilor artificiali de către persoanele particulare în scopul 
comercializării şi în ateliere neautorizate este interzisă. 


În atelierele pentru confecționarea fagurilor artificiali trebuie să 
se respecte următoarele reguli : 

— primirea şi depozitarea cerii se va face într-o cameră izolată 
de restul atelierului ; 

— toate încăperile atelierului vor avea pardoseala impermeabilă 
și dispozitive de aerisire prevăzute cu site care să impiedice intrarea 
albinelor sau altor insecte ; 

— clădirea atelierului va fi înzestrată cu instalaţii de apă şi ca- 
nalizare racordate la rețeaua orașului; încăperile atelierului se vor 
păstra în permanenţă curate şi vor fi dezinfectate în fiecare lună ; 

— ceara din care se confecţionează fagurii artificiali trebuie să 
fie sterilizată în prealabil, prin mijloace termice sau chimice ; 

— personalul va avea în mod obligatoriu echipament de protecţie 
(halat, bonetă și cizme de cauciuc), care va fi intreţinut curat și dezin- 
fectat săptăminal ; 

— personalul care primeşte şi manipulează ceara pînă la intro- 
ducerea ei în sterilizator va fi altul decît acela care manipulează ceara 
sterilizată şi fagurii artificiali ; între aceste două sectoare se va evita 
orice contact în măsură să favorizeze transmiterea agenţilor patogeni 
de la fagurii reformaţi la fagurii nou produși ; 


s. prelucrarea reziduurilor de ceară (boştină) se va face numai în 
centre special amenajate în acest scop, aparţinind Asociaţiei crescăto- 
rilor de albine, care să îndeplinească normele de igienă corespunză- 
toare, pentru a nu contribui la difuzarea bolilor la albine; 

t. fagurii de rezervă vor fi ţinuţi în spaţii închise, sub protecţia 
unor substanțe insecticide care să asigure conservarea lor la adăpost de 
invazii parazitare. 


REGULI OBLIGATORII PRIVIND PRACTICAREA STUPĂRITULUI PASTORAL 


Stupăritul pastoral va fi practicat cu respectarea următoarelor 
dispoziţii : 

a. stupinele vor putea fi transportate numai în baza certificatului 
sanitar-veterinar de transport, precum și a autorizaţiei de stupărit 
pastoral, eliberată de Comisia judeţeană de bază meliferă şi stupărit 
pastoral cu consultarea obligatorie a inspectoratelor sanitar-veterinare 
ale judeţelor interesate. Autorizaţia de stupărit pastoral este valabilă 
numai pentru sursa de cules și vatra menţionată în cuprinsul ei; 


b. familiile de albine cu semne clinice de boli contagioase nu pot 
fi deplasate în pastoral decit după vindecarea lor ; stupinele infectate cu 
boli infectocontagioase și parazitare supuse declaraţiei obligatorii nu 
pot pracțica stupăritul pastoral decît după ridicarea restricţiilor sani- 
tar-veterinare : 

c. numărul stupilor instalați pe o vatră nu va depăşi 100 familii la 
masivele melifere din păduri și 50 familii la culturile agricole. La ma- 
sivele melifere din păduri, distanța dintre 2 vetre va fi de cel puţin 
90 m, cînd stupii fac parte din aceeaşi stupină și de cel puţin 100 m, 
cînd stupii aparțin unei stupine diferite. La culturile agricole, distanța 
dintre stupine va fi de cel puţin 100 m cînd stupii fac parte din aceeași 
stupină și de cel puţin 300 m cînd stupii aparţin unor stupine diferite. 

Amplasarea unei stupine în raza de zbor a albinelor aparţinînd 
altor stupine (între aceste stupine şi sursa de cules) este interzisă. 

Așezarea stupilor se va face de manieră neregulată, oferind sufi- 
ciente puncte de reper, pentru a evita rătăcirea albinelor de la un 
stup la altul; 


d. se vor lua măsuri pentru prevenirea  furtișagului, căutînd ca 
în perioadele lipsite de cules să nu se lucreze la stupi decit seara sau 
cînd timpul nu permite zborul intens al albinelor. În aceste perioade 
se vor reduce urdinișurile la roiurile şi la familiile slabe. 


MĂSURI GENERALE PENTRU COMBATEREA BOLILOR INFECTO- 
CONTAGIOASE ȘI PARAZITARE LA ALBINE 


Bolile infectocontagioase şi parazitare la albine sînt următoarele : 

Bolile puietului: loca americană, loca europeană, puietul în sac şi 
puietul văros (ascosferoza). 

Bolile albinelor adulte: paratifoza, septicemia, paralizia, boala 
neagră sau boala de pădure, nosemoza, acarapioza și amibioza. 

Bolile mixte (ale puietului și albinelor adulte): aspergiloza (pu- 
ietul pietrificat) şi varrooza. 

În cazul apariţiei bolilor infectocontagioase și parazitare la albine, 
conducătorii unităților agricole socialiste şi ai altor organizaţii care au 
stupine, precum şi apicultorii cu stupină personală sînt obligaţi să asi- 

gure tratamentul familiilor de albine bolnave şi să ia toate măsurile 
pentru a împiedica răspîndirea bolilor respective. 


Art. 10. Dintre bolile infectocontagioase şi parazitare ale albine- 
lor, loca americană, loca europeană, acarapioza,  nosemoza clinică şi 
varroza sînt boli supuse declaraţiei obligatorii şi restricţiilor sanitar- 
veterinare. 


Art. 11. Pentru combaterea acestor boli se vor lua următoarele 
măsuri de ordin general : 

a. deţinătorii familiilor de albine, precum și alte persoane care 
iau cunoștință de apariţia uneia din bolile infectocontagioase supuse 
declarației, sau care bănuiesc existenţa acestor boli, sînt obligaţi ca în 
termen de cel mult 24 ore să anunțe, pe orice cale (verbal, telefonic 
sau în scris) comitetul şi respectiv biroul executiv al consiliului popular 
local sau circumscripţia sanitar-veterinară ; 

b. comitetele şi respectiv birourile executive ale consiliilor popu- 
lare locale, îndată ce vor lua cunoștință de ivirea la albine a unor boli 
supuse declarării se vor interesa dacă medicul veterinar a fost anun- 
țat, iar dacă aceasta nu s-a făcut, vor lua măsuri pentru anunțarea 
acestora fără întirziere ; 

c. pînă la sosirea medicului veterinar, comitetele şi respectiv bi- 
rourile executive ale consiliilor populare vor dispune următoarele 
măsuri : 

— izolarea imediată a stupinei contaminate, interzicîind accesul 
altor apicultori şi persoane străine de stupină ; 
interzicerea scoaterii de familii, roiuri, mătci sau a inventa- 
rului apicol din stupina contaminată, precum şi introducerea de mate- 
rial biologic apicol din altă stupină ; 

— interzicerea scoaterii din familiile bolnave şi mutarea în alte 
familii a fagurilor cu puiet, miere sau păstură, a albinelor, a hrănitoa- 
relor etc. ; 

— interzicerea punerii în locuri accesibile albinelor a oricărui 
material nedezinfectat în prealabil, care a venit în contact cu familiile 
bolnave ; 

— luarea de măsuri pentru combaterea furtișagului ; 

d. medicul veterinar de circumscripție, imediat ce este anunțat de 
ivirea unei boli declarabile la albine, este obligat să se deplaseze la 
stupina în cauză, unde va executa examenul sanitar al familiilor de 
albine bolnave pentru stabilirea diagnosticului. 

În cazul în care semnele clinice nu permit stabilirea unui diag- 
nostic precis, medicul veterinar va recolta probe de material patologic 
și le va trimite la laborator ; aceste probe constau din porţiuni de fa- 
guri cu puiet, avind dimensiunea de 10/15 cm — în cazul bolilor puie- 
tului —, 40—50 albine bolnave — în cazul albinelor adulte — şi faguri 
plus albine în cazul bolilor mixte. 

Probele expediate la laborator vor fi însoţite de o adresă în care 
se va menţiona : deţinătorul familiilor de albine bolnave, adresa lui, 
numărul familiilor de albine din stupină, data apariţiei bolii, cum se 
manifestă, precum şi data recoltării materialului patologic. 

Art. 12. În cazul constatării uneia din bolile supuse declarării obli- 
gatorii, medicul veterinar de circumscripție va lua următoarele măsuri : 

a. declară stupina contaminată și o pune sub restricţii sanitar- 
veterinare, interzicînd : 

— deplasarea stupinei ; 

— vînzarea de material biologic (familii de albine, roiuri sau mătci) ; 

— aducerea de familii de albine sănătoase ; 

— înstrăinarea inventarului apicol. 

b. complețează măsurile luate de comitetul şi respectiv biroul 
executiv al consiliului popular, examinează întregul efectiv de familii 
de albine din stupină, pentru identificarea familiilor bolnave, stabi- 
leste măsurile de combatere şi urmăreşte aplicarea tratamentelor ce 
se implin ; 

e. delimitează, în jurul stupinei aținse de boală, o zonă de obser- 
vație cu raza de 3 km, identifică familiile de albine existente în 
această zonă, le controlează din punct de vedere sanitar şi pune în ve- 
dere deţinătorilor acestora să aplice cu strictețe măsurile de profilaxie. 


Art. 13. Tratamentul medicamentos pentru combaterea bolilor 
infectocontagioase şi parazitare se va aplica întregului efectiv de albine 
din stupina respectivă, iar în cazul locei americane, acarapiozei si varro- 
ozei tratamentul preventiv se va extinde si asupra tuturor familiilor de al- 
bine existente în teritoriul cu raza de 3 km din jurul focarului de boală. 

Familiile slabe care nu pot valorifica tratamentul, vor fi unite îna- 
inte de tratament — în cazul cînd sint suficient de active — sau vor 
fi distruse. 

se vor respectau întocmai dozele de medicament stabilite prin in- 
strucțiuni, cvitindu-se tit supradozările, cit și subdozările. 

Pentru obținerea rnor vindecări complete şi durabile, tratamentul 
medicamentos va fi însoţit în mod obligatoriu cu măsuri speciale de 
pgienă, privind distruverva fagurilor cu puiet bolnav, tranevazarea albi- 
nelor, reformarea fapurilor, dezinfecţia stupilor contaminaţi şi a tutu- 
ror obiectelor care au venit în contact cu ei etc. 


Art. 11. Pentru lichidarea unor focare de locă americană, acara- 
pioză si varrvoză, în cazul cind diagnosticul a fost confirmat și prin 
examen de laborator, la propunerea inspectoratului sanitar-veterinar 
judeţean, Ministerul Agriculturii şi Industriei Alimentare poate să dis- 
pună distrugerea familiilor de albine bolnave în următoarele situații : 

— cind boala apare pentru prima dată în ţară ; 

— cînd apar cazuri sporadice de boală într-o zonă considerată 
pină atunci indemnă de boala respectivă ; 

— cînd familiile de albine sînt slabe ; 

— cînd familiile de albine sînt afectate concomitent și de alte boli. 

Distrugerea familiilor de albine se face prin sufocare cu fumul 
rezultat din arderea suliului. 

În afara cazurilor de mai sus, care impun distrugerea familiilor 
în totalitate, în combaterea locei americane şi europene se va recurge 
şi la distrugeri parţiale, aplicate fagurilor cu puiet bolnav. 

Aneza 2 


NORMATIVUL PRIVIND STABILIREA ȘI SANCȚIONAREA 
CONTRAVENȚIILOR LA LEGEA SANITAR-VETERINARĂ 


Nerespectarea prevederilor stabilite prin „Norme şi măsuri sani- 
tar-veterinare“, anexe la Legea sanitar-veterinară nr. 60/1974 consti- 
tuie contravenţii, care sînt sancţionate potrivit Decretului nr. 253 din 
10 iulie 1978, publicat în Buletinul Oficial al R.S.R. nr. 62 din 15 iulie 
1978, din care extragem următoarele prevederi, adaptate la sectorul 
apicol : 


Art. 1. Constituie contravenţii la normele sanitar-veterinare și 
se sancţionează următoarele fapte : 

A. Cu amendă de la 200 lei la 500 lei: 

5. manipularea produselor apicole în condiții neigienice. 


B. Cu amendă de la 500 lei la 1 000 lei: 

2. nerespectarea normelor de igienă în spaţiile de recoltare, depo- 
zitare şi valorificare a produselor apicole ; 

3. organizarea sau efectuarea transportului de familii de albine şi 
produse apicole în alte condiţii decit cele stabilite prin normele sani- 
tar-veterinare ; 

6. neanunțarea imediată a apariţiei sau a suspiciunii unor boli 
transmisibile la albine, precum şi înstrăinarea sau valorificarea fami- 
liilor de albine bolnave sau suspecte de boală. 


C. Cu amendă de la 1 000 la 2 000 lei: 

1. nerespectarea normelor sanitare veterinare privind adăpostirea, 
hrănirea şi îngrijirea familiilor de albine ; 

5. nerespectarea măsurilor  sanitar-veterinare stabilite pentru 
transportul familiilor de albine sau produselor apicole, în scopul evi- 
tării difuzării bolilor epizootice ; 

8. împiedicarea organelor sanitar-vețerinare de stat de a-și exer- 
cita atribuţiile legale cu privire la verificarea sănătăţii familiilor de al- 
bine sau a condiţiilor de prelucrare, depozitare, transport și valorifi- 
care a produselor apicole. 


D. Cu amendă de la 2 000 lei la 3000 lei: 


]. neinstituirea măsurilor de carantină în termenele şi în condi- 
țiile prevăzute în normele sanitare veterinare, deplasarea familiilor de 
albine aflate în carantină, fără acordul organelor sanitare veterinare ; 

2. neaplicarea măsurilor stabilite pentru prevenirea și combaterea 
bolilor infectocontagioase și parazitare transmisibile în scopul asanării 

stupinelor şi evitării introducerii unor astfel de boli în efectivele fami- 
liilor de albine sănătoase ; 

9. nerespectarea condițiilor sanitar-veterinare, prevăzute în son- 
venții sau alte reglementări, cu privire la importul, tranzitul şi exportul 
de material biologic sau produse apicole, precum și neefectuarea caran- 
tinei profilactice a materialului biologic apicol provenit din import. 

Pentru toate aceste contravenţii amenzile pot fi aplicate si per- 
soanelor juridice. 


Art. 3. Constatarea contravenţiilor şi aplicarea sancţiunilor se 
fac prin proces verbal încheiat de către medicii veterinari inspectori de 
stat din cadrul Ministerului Agriculturii şi Industriei Alimentare și din 
rețeaua sanitară veterinară a consiliilor populare. 

Ministerul Agriculturii și Industriei Alimentare poate imputernici 
să constate și să sancţioneze contravenţiile sanitare veterinare şi perso- 
nalul încadrat la alte ministere sau organe centrale, cu acordul condu- 
cerilor acestora. 


Art. 4. Împotriva procesului verbal de constatare a contravenţiei 
și aplicare a sancțiunii se poate face plingere în termen de 15 zile de la 
comunicare. Plîngerea suspendă executarea. 


Art. 5. În cazul contravenţiilor pentru care se prevede o amendă 
pînă la 1 000 lei, plingerea se soluţionează de : 


a) Inspecţia de stat sanitar-veterinară din Ministerul Agriculturii 
și Industriei Alimentare, pentru contravenţiile constatate de către per- 
sonalul Ministerului Agriculturii și Industriei Alimentare sau de împu- 
terniciţii în acest scop din alte ministere şi organe centrale ; 


b) Şefii inspectoratelor sanitar-veterinare judeţene, pentru con- 
travenţiile constatate de personalul din rețeaua sanitară veterinară a 
consiliilor populare. 

În cazul contravenţiilor pentru care se prevede o amendă de peste 
1.000 lei, plingerea se soluţionează de judecătoria în a cărei rază terito- 
rială a fost săvirșită contravenţia. 


Art. 7. Faptele prevăzute la art. 1 constituie contravenţii numai 
dacă nu sint săvîrşite în astfel de condiţii încît, potrivit legii penale, 
sînt considerate infracţiuni. 


Anexa 3 


NORMATIVUL PRIVIND PROTECȚIA ALBINELOR 
IMPOTRIVA INTOXICAȚIILOR CU PESTICIDE 


Pentru a proteja familiile de albine împotriva intoxicaţiilor cu pes- 
ticide, Ministerul Agriculturii şi Industriei Alimentare, Ministerul Econo- 
miei Forestiere şi Materialelor de Construcţii și. Comitetul pentru Pro- 
blemele Consiliilor Populare au emis la data de 4 iulie 1980 Ordinul 
comun nr. 76/1163/32, publicat în Buletinul Oficial al R.S.R. nr. 63 din 
5 august 1980, în care se prevăd următoarele măsuri : 


1. Unităţile agricole şi silvice care coordonează, execută sau bene- 
ficiază de tratamente fitosanitare cu pesticide, personalul care participă 
la aceste tratamente, deținătorii de familii de albine, sînt obligați să ia 
toate măsurile necesare pentru prevenirea intoxicaţiilor la familiile de 
albine potrivit prevederilor prezentului ordin. 


2. Tratamentele cu pesticide asupra culturilor agricole, plantațiilor 
pomicole și a pădurilor se vor desfășura în perioade de timp cit mai 
scurte, care nu vor putea depăși zece zile consecutive pentru o cultură 
agricolă sau un trup de pădure și care vor fi anunțate apicultorilor ast- 
fe] încît aceştia să poată proteja familiile de albine prin închiderea sau 
indepărtarea stupilor pe intervale de timp cît mai reduse cu putinţă. 

În caz de timp nefavorabil, centrele de protecţie a plantelor vor 
reprograma tratamentul şi vor reanunța perioada în care acesta se va 
executa. 


3. Tratamentele fitosanitare cu pesticide asupra culturilor și plan- 
tațiilor pomicole se vor executa numai pe baza avertizărilor scrise, emise 
de staţiile de prognoză şi avertizare şi transmise unităților agricole socia- 
liste care au în administrare, in folosinţă sau în proprietate terenurile 
cu culturi agricole ori plantaţii pomicole. 

În cazul efectuării aviotratamentelor cu pesticide, centrele de pro- 
tecție a plantelor vor comunica în scris (scrisoare recomandată, tele- 
gramă confirmată etc.) unităților agricole beneficiare, cu cel puţin 5 
zile înainte, zilele și suprafețele pe care se vor executa aceste tra- 
tamente. 


4. Este interzisă aplicarea pesticidelor, cu excepţia celor atestate 
prin menţiunea de pe ambalajul lor că sînt netțoxice pentru albine, asu- 
pra culturilor agricole entomofile, pomilor fructiferi sau principalelor 
specii forestiere melifere (salcîm, tei) aflate în faza de înflorire, precum 
și asupra arborilor forestieri de aliniament aflați în perioada de exuda- 
ție a manei. 

De asemenea, este interzisă aplicarea de pesticide pe suprafaţele de 
teren agricole aflatţe la mai puțin de 1 km — cînd tratamentele se exe- 

cută cu mijloace terestre — şi la mai puţin de 3 km — în cazul aviotra- 
tamentelor — de păduri formate din specii melifere, de livezi şi de cul- 
turi agricole entomofile aflate în faza de înflorire. 

În acest scop, în apropierea acestor surse melifere, agricole sau 
silvice, se vor amplasa numai culturi care nu necesită tratamente cu 
pesticide în perioada cînd sursele melifere mai sus amintite înfloresc. De 
asemenea, culturile agricole entomofile cu înflorire concomitentă vor fi 
amplasate cît mai grupat între ele sau în apropierea masivelor silvice 
melifere sau livezilor care înfloresc în aceeași perioadă. 

În mod excepţional, în caz de atac masiv al viespei prunelor şi 
merelor, omizilor defoliatoare și a altor dăunători care produc pagube 
deosebit de mari culturilor agricole, plantațiilor pomicole şi pădurilor, 
se pot executa tratamente cu pesticide și în perioada de înflorire, cu 
aprobarea prealabilă, dată pentru fiecare cultură, plantație pomicolă sau 
trup de pădure, de câtre Ministerul Agriculturii și Industriei Alimentare 
— Direcţia producției de cereale și plante tehnice sau Departamentul 
Silviculturii — Inspecţia pentru protecția şi paza pădurilor, după caz. 

9. Tratamentele fitosanitare cu aeronave se vor executa numai 
dacă viteza vîntului este sub 5 m/sec. și temperatura nu depăşeşte 25"C. 

Personalul aeronavelor va asigura etanșeitatea dispozitivului de 
închidere a duzelor de lestare și va acționa cu grijă acest dispozitiv, ast- 
fel încît pesticidele să ajungă numai pe suprafețele prevăzute a fi tratate. 

Se interzice survolarea culturilor agricole entomofile, plantațiilor 
pomicole şi a pădurilor în stadiul de înflorire, de către aeronavele care 
execută tratamentele fitosanitare. 

6. După efectuarea tratamentelor cu pesticide asupra culturilor 
agricole, plantațiilor pomicole şi a pădurilor, unitățile care execută sau 
beneficiază de tratamente fiţosanitare sint obligate să asigure distru- 
gerea, denocivizarea sau îndepărtarea resturilor de soluții şi pulberi to- 
xice, precum şi a apelor reziduale. 

7. Unităţile agricole şi silvice care execută sau beneficiază de tra- 
tamente fitosanitare cu pesticide sînt obligate : 

a) să asigure instruirea personalului care participă nemijlocit la 
executarea tratamentelor fitosanitare, inclusiv a comandanților de aero- 
nave, asupra măsurilor necesare pentru protecţia albinelor împotriva 
intoxicaţiilor cu pesticide ; procesul verbal de instruire va fi semnat de 
persoana care a efectuat instruirea şi de persoanele instruite; 

b) să asigure ghidarea de la sol a aeronavelor, prin personal dotat 
cu fanioane, pentru delimitarea progresivă a suprafețelor ce se tratează ; 

c) să înștiințeze în scris sau prin notă telefonică, cu cel puţin 5 
zile înainte de începerea tratamentului, birourile, respectiv comitetele 
executive ale consiliilor populare comunale, orăşeneşti sau municipale, 
după caz, pe teritoriul cărora se găsesc suprafețele ce urmează a fi tra- 
tate precum și cele ale căror limite teritoriale se află la mai puţin de 
5 km de aceste suprafețe, comunicînd următoarele date : 

— locul unde se aplică tratamentul ; 

— data începerii şi durata tratamentului ; 

— denumirea produsului folosit şi remanenţa acestuia : 

— metoda de aplicare — prăfuire, stropire, aerosoli — și mijlocul 
cu care se execută: avion, elicopter, maşină tractată, mașină purtată, 
aparat carosabil, aparat portabil. 


8. Persoanele fizice care aplică tratamentele fitosanitare în gospo- 
dăriile individuale au următoarele obligații : 

a) să administreze pesticidele numai pe timp liniștit, fără vint și 
numai asupra culturilor agricole entomofile sau pomilor fructiferi care 
nu se află în stadiul de înflorire; 

b) să cosească sau să smulgă buruienile înflorite din grădina sau 
livada supusă tratamentului cu pesticide înainte de începerea acestui 
tratament ; 

c) să anunţe despre aplicarea tratamentului fitosanitar în gospo- 
dăria individuală, cu cel puţin 2 zile înainte de începerea acestuia, pe 
toți apicultorii care au stupinele situate pe o rază de 1 km faţă de locul 
unde se efectuează tratamentul cu pesticide. 


9. Birourile, respectiv comitetele executive ale consiliilor populare 
comunale, orăşeneşti sau municipale, după caz, vor lua măsuri pentru 
anunțarea în scris, cu cel puţin 2 zile înainte, sub semnătura de luare 
la cunoştinţă, pe toți deţinătorii de stupine situate în raza teritorială 
a localităţii, precum şi circumscripţia sanitar-veterinară, despre locul, 
data începerii şi mijloacele cu care se execută tratamentele cu pesticide. 


10. Unităţile socialiste cu sector apicol şi apicultorii cu stupine 
personale au următoarele obligaţii : 

a) să anunţe biroul, respectiv comitetul executiv al consiliului 
popular comunal, orăşenesc sau municipal, după caz, pe teritoriul căruia 
se află stupina, locul de amplasare a acesteia, perioada utilizării vetrei 
de stupină, numărul familiilor de albine, sediul sau adresa deţinătorului 
de familii de albine, precum și sediul ori adresa la care acesta urmează 
să fie anunţat în cazul efectuării unor tratamente fitosanitare ; 

b) să închidă sau să îndepărteze la o distanţă de peste 5 km de 
suprafeţele supuse tratamentului familiile de albine atunci cînd au fost 
anunțați ori au aflat pe orice altă cale despre efectuarea tratamentelor 
fitosanitare asupra culturilor agricole, plantațiilor pomicole și pădurilor 
situate în apropierea stupinei. 

Intervalele de timp în care este necesar ca familiile de albine să 
fie închise sau îndepărtate, ţinîndu-se seama de toxicitatea şi remanența 
pesticidelor folosite, sînt cele prevăzute în anexa la prezentul ordin; 

c) să sesizeze imediat, în scris, circumscripția sanitar-veterinară pe 
raza căreia este situată stupina în cazul producerii intoxicaţiilor la fa- 
miliile de albine. 


11. Medicii veterinari de circumscripție sînt obligați : 


a) să controleze dacă unităţile socialiste sau persoanele fizice cu 
gospodărie individuală, care execută sau beneficiază de tratamente fito- 
sanitare cu pesticide, asigură îndeplinirea măsurilor de prevenire a in- 
toxicațiilor la familiile de albine, prevăzute în prezentul ordin ; 

b) să convoace, în termen de 24 ore de la anunțarea cazului de 
intoxicație la familiile de albine, comisia de constatare, care va fi for- 

mată din medicul veterinar — în calitate de președinte —  delegatul 
centrului de protecţie a plantelor din zonă sau al inspectoratului silvic 
județean, după caz, precum și delegatul filialei judeţene a Asociaţiei 
crescătorilor de albine. 

Ancheta sanitar-veterinară se va face în prezența delegatului uni- 
tății care a beneficiat de tratamentul fitosanitar şi a deținătorului de 
stupi afectat, pentru ca părțile să poată expune pretențiile sau obiec- 
țiile lor, care vor fi consemnate în procesul verbal. 

Cînd intoxicația se produce din cauza unui tratament cu pesticide 
aplicat într-o gospodărie personală, la anchetă va participa un repre- 
zentant al acestei gospodării. 

În cazul în care nici unul din delegaţii convocați pentru a face 
parte din comisie nu se prezintă la data stabilită, medicul veterinar de 
circumscripție este obligat să execute, în prezența unui reprezentant 
neutru, ancheta sanitar-veterinară și să încheie procesul verbal de con- 
statare în termen de 3 zile de la data cînd a fost anunțat de producerea 
intoxicației, menţionînd totodată şi modul cum a fost făcută convo- 
carea delegaților absenți. 

Procesul verbal încheiat de comisia de constatare va trebui să 
cuprindă : 

— confirmarea sau infirmarea intoxicației chimice și stabilirea 
cauzelor şi împrejurărilor în care s-a produs ; 

— indicarea eventualilor vinovaţi ; 

— evaluarea prejudiciului cauzat. 

În cazul cînd diagnosticul de intoxicație cu pesticide nu poate fi 
stabilit numai prin mijloace clinice, se va solicita unui laborator specia- 
lizat în identificarea pesticidelor efectuarea examenului toxicologic, în 
care scop comisia va recolta şi va trimite probe de albine moarte sau în 
agonie, probe de miere, de faguri cu păstură, de faguri cu puiet căpăcit 
și necăpăcit, plante, frunze şi flori suspecte de a conţine substanţe to- 
xice, furnizîind totodată date privind natura toxicului incriminat şi 
simptomele constatate la familiile bolnave. Jumătate din probele recol- 
tate vor fi sigilate și păstrate timp de 90 zile de medicul veterinar, în 
vederea unor eventuale expertize. 

12. Direcţia sanitar-veterinară din Ministerul Agriculturii și In- 
dustriei Alimentare va comunica în fiecare an Departamentului silvi- 
culturii și direcțiilor generale județene pentru agricultură și industrie 
alimentară lista laboratoarelor specializate în decelarea și identificarea 
pesticidelor. 

13. Încălcarea prevederilor prezentului ordin atrage, după caz, 
răspunderea penală, contravenţională, disciplinară, materială sau patri- 
monială, potrivit legii, a celor vinovați. 

14. Prezentul ordin intră în vigoare la data publicării în Buletinul 
Oficial al Republicii Socialiste România. 


„15. Pe data intrării în vigoare a prezentului ordin își încetează 
valabilitatea ordinul Ministerului Agriculturii şi Industriei Alimentare 
nr. 211/1967 și Instrucţiunile anexe nr. 98545/1969. 

ANEXA 


cuprinzind intervalele de timp necesare pentru îndepărtarea sau închiderea stupilor 
în funcţie de natura pesticidului folosit 


În cazul substanţelor erbicide : 


— numai în timpul tratamentului, în cazul erbicidelor sistemice de sol pe 
vază de alrazin, simazin, monolinuron (Aresin) etc. ; 


— pentru 48 ore, în cazul erbicidului 2,4-D. 


In cazul substanţelor fungicide : 


— pentru 24 ore la tratamentul cu pesticide pe bază de capian ţMerpan, 
Orthocid), zineb (Perozin, Dithane 7-78), dinocap (Karathane), mancozeb (Dithane 
M-45), pirazofos (Afugan), benomil (Benlate, Fundozol), carbendazin (Derosal), metil 
tiofanat (Topsin M-70), sulf (sulf pulbere, sulf muiabil), săruri de cupru (oxiclorură, 
sulfat) etc. 


În cazul substanțelor acaricide : 


— pentru 24 ore la tratamentul cu acaricide pe bază de dicofol (Kelthane, 
Dicofol, Milbol), neoron (Acarol, Neoron), omite (Omite), clorfensol (Ovotran, Avex, 
Polacaricidol) şi binapacril (Acricid) ; 


— pentru 48 ore la tratamentul cu acaricide pe bază de dinobuton (Acrex) 
sau clorfenamidină (Fundal, Galecron). 


In cazul insecticidelor organo-clorurate ; 


— pentru 24 ore la tratamentul cu Metoxan sau Pinetox ; 


— pentru 72 ore la tratamentul cu pesticide pe bază de DDT (Detox, 
Duplitox), lindan (Lindatox), HCH (Hexacloran), Kelevan (Despirol) etc. 


In cazul insecticidelor carbamice : 


_— pentru 12 ore în cazul tratamentelor cu pesticide pe bază de carbaril 
(Sevin, Carbatox), hidroclorură de cartap (Padan) etc. 


In cazul insecticidelor organo-fosforice : 


____— Pentru 48 ore la tratamentul cu pesticide pe bază de malation (Carbetox), 
triclorton (Danex, Dipterex, Clorofos, Polfosclor), DDVP (Nosos, DDVP, Vapona); 
— pentru 72 ore la tratamentul cu pesticide pe bază de dimetoat (Sineratox, 

Bi-58, Dimevur), etion (Sintox, DEF), etil şi metil paration (Selefos, Wofatox), etc. 

Aneza 4 


NORMATIVUL PRIVIND SITUAȚIA IN CARE SE POATE 
APROBA DISTRUGEREA FAMILIILOR DE ALBINE 
ȘI ACORDAREA DE DESPAGUBIRI 


Pentru prevenirea epizooțiilor, organele  sanitar-veterinare pot 
ordona distrugerea familiilor de albine şi acordarea unor despăgubiri 
compensatorii. Condiţiile în care se aplică această măsură sint aprobate 
prin Decretul nr. 262 din 10 iulie 1978 al Consiliului de Stat, publicat 
în Buletinul Oficial al R.S.R. nr. 62 din 15 iulie 1978. Aceste condiţii, 
respectiv cazurile şi situaţiile în care poate fi aprobată distrugerea fa- 
miliilor de albine sînt următoarele : 


a. În cazul bolilor cu caracter exotic — „acarapioza, precum şi al- 
tele ce vor fi stabilite ulterior de Ministerul Agriculturii și Industriei 
Alimentare“ — în situația apariţiei unor focare care nu au evoluat sau 
care au fost eradicate pe teritoriul țării noastre. 


b. În cazul locei americane, în situaţia : | 
— cînd apare un focar primar într-un teritoriu liber de boală; 


— cînd tratamentul este ineficace, familiile de albine fiind slă- 
bite de boală sau afectate concomitent și de alte boli. 

În vederea compensării daunelor provocate prin distrugerea fami- 
liilor de albine, ordonată de organele sanitar-veterinare, se pot plăti 
despăgubiri, din fondurile de combatere a epizootiilor prevăzute în bu- 
getele consiliilor populare judeţene și al municipiului București. 

Beneficiază de aceste despăgubiri unitățile cooperatiste și obștești, 
precum şi persoanele fizice deţinătoare de familii de albine. 

Despăgubirile se acordă pe baza constatărilor și evaluărilor făcute 
de comisii formate din secretarii birourilor execuţive ale consiliilor 
populare, delegaţii organelor financiare ale acestora şi medicii veteri- 
nari inspectori de stat. 

Nu se acordă despăgubiri celor care nu au respectat măsurile le- 
gale pentru prevenirea introducerii de boli transmisibile în efectivul 
apicol sau au anunţat cu întirziere îmbolnăvirea, precum şi celor care 
nu au respectaț măsurile de combatere stabilite, în baza legii, de orga- 
nele sanitar-veterinare. De asemenea, pierd dreptul la despăgubiri și 
sint pasibili de sancţiunile prevăzute de lege cei care, în mod fraudulos, 
deplasează stupinele din zonele de carantină sau le introduc în astfel de 
zone, contrar măsurilor stabilite de comandamentele epizootice. 

Bucureşti 1, Bd. Ficusului nr. 42 

Fig. 21. Modilicările intestinului mijlociu al 


albinelor sub acțiunea unor substanţe 
toxice sau parazitare ; 


i 7 ? : i-a a — intestin normal; 
Fig, 3 — Fagure cu puiet bolnav de Fig. , Testul vinscozităţii larvelor 5 2 lateatia modi ale sub uatiunea «ubstantalor. eiintiee + 
locă americană moarte de locă americană e — intentia pb ăltilut a ariunea/ poetul. toi 1 
d — intestin modificat sub acţiunea mierii de mană ; 
2 — 


intestin modificat cu Nosema (după Poltev) 

= Fig. 26. Varroa jacobsoni — Fig. 29 


„ Albină parazitată de 
Varroa jacobsoni 


Pig, 


femelă şi mascul 
16. Larve mumiliate din cauza Ascosphaera apis 

Fig. 31. Galleria melonella : 
larve, nimte și fluture adult 


Fig, 27. Varroa jacobsoni pe larve de albină 





Fig. 30. Braula coeca pe corpul unei 
albine (după Poltev) 

Fig. 28. Varroa jacobsoni pe nimfă de albină e EI E vi, 


Fig. 34. Senotainia tricuspis Fig. 3ă. Meloe proscarabeus 


